
— Leisk vairuoti man, — paprašė ji ir beveik maldau- 
jamai atkišo delną. 

Jis kaip tik buvo išsitraukęs raktelius, ir akimirką re- 
gėjos, kad jie tikrai nukris į jos ranką. 

— Ne, — pasakė Fabijanas ir pasilenkęs atrakino du- 
reles. 

Jai pasirodė, kad jis truputį svirduliuoja ir tuoj gali 
prarasti pusiausvyrą. Jis jau atsisėdo prie vairo, o ji vis dar 
neskubėjo lipti. 

Buvo girdėti, kaip atsisveikindami šūkčioja tie, kurie 
savo automobilius paliko stovėti prie Olivos aikštės. Juo- 
ką ir durelių trinksėjimą stelbė kylantis ir slūgstantis gau- 
desys, ateinantis iš didžiulio miesto, kuris niekad visiš- 
kai neužmiega. Net ir dabar — po vidurnakčio. Dangų 
gaubė išsklaidytos šviesos smogas. 

Jis pasilenkė per priekinę sėdynę ir nuleido langą jos 
pusėje. 

— Gali nevažiuoti, — pasakė abejingai maloniu balsu. 

Šie žodžiai ją išgąsdino. Juk jis teisus. Ji taip skubėjo 
atsisėsti šalia jo, kad eidama tuos kelis žingsnius iki au- 
tomobilio nuolat klupinėjo su savo išeiginiais bateliais 
ant neįprastai aukštų kulniukų. 


— Na matai, — pasakė jis patenkintas. 

Ji susisiautė paltą ir užtrenkė dureles. Tuo pat metu 
iškoneveikė save už amžiną nuolankumą. Kodėl teisybė 
visada turėdavo būti jo? Juk jai tereikėjo pereiti skersai 
Kurtiurstendamą ir mažiau nei per dvidešimt minučių 
pėsčiomis būtų pasiekusi namus. 

Bet ji suvokė, kad nebūtų užtekę jėgų. Gulėtų dabar 
lovoje negalėdama užmigti ir kankintų save klausimu, 
kam paliko jį likimo valiai. Ne, ji negalėjo pasielgti ki- 
taip, net jei dabar ir jautėsi kaip spąstuose. 

Variklis užsivedė nesispyriodamas. Fabijano vairuoja- 
mas automobilis nurūko jei ne visai tuščiomis, tai vis dėl- 
to apytuštėmis naktinėmis gatvėmis. Vairuodamas jis 
kažką niūniavo ir stukseno per vairą į taktą. 

Eva pabandė atsipalaiduoti. Juk vakaras buvo toks 
gražus. Kodel prie jos vėl turėtų prikibti viena iš daugy- 
bės baimių? Fabijanas buvo teisus priekaištaudamas, kad 
ji provincialė. Po tiek Berlyne pragyventų metų širdies 
gilumoje ji vis dar buvo mergaitė iš užkampio Taunus 
kalnuose. 

Kai Fabijanas sustojo prie šviesoforo, ji dar kartą buvo 
beprašanti leisti vairuoti. Tačiau per daug gerai žinojo, 
kad taip nieko nepasiektų, tik įsiutintų jį. 

Jis liovėsi dainavęs. 

— Nespoksok taip į mane. 

Ji nepastebėjo, kad būtų įsispoksojusi. Gražus jo pro- 
filis, storos lūpos, tvirtas smakras, truputį riesta nosis ir 
aukšta iškili kakta, išryškėjusi tik dabar, kai nusiemė pri- 
dėtinius plaukus, kuriuos turėjo dėvėti per spektaklį, tie- 
siog hipnotizuojančia jėga traukė jos žvilgsnį. Jam paprie- 
kaištavus — o tą priekaištą jis kartodavo dažnai — ji 
nuraudo ir prisivertė žiūrėti tiesiai. 

— Šiandien tu nuostabiai vaidinai, — pabandė ji žo- 
džiais paslėpti suglumimą. 


Jis truktelėjo pečiais. 

— Nieko ypatinga. 

— Taip taip! Tikrai! Visi taip kalbėjo. 

— Neklausyk kolegų plepalų. Už nugaros jie kalba 
kitaip. 

— Paulis Zeitersas tikrai kalbėjo rimtai. 

Jis vėl nepritardamas truktelėjo pečiais. 

— A, senis Zeitersas, didžioji tavo meilė! 

— Visai ne! 

— Lengva jam girti. Aš juk ne konkurentas. O ką vai- 
dinau? Liokajų. Nereikšmingas šaržas, nieko daugiau. 
Trečiaeilis vaidmuo. 

— Bet tu buvai nuostabus. Vien tai, kaip ištarei „se- 
re“... — Ji pabandė pamėgdžioti: — „Kaip pageidausit, 
sere“. Nesijuok, man neišeina taip, kaip tau. Niekam taip 
neišeina. Kritika atkreips į tave dėmesį. 

— Na taip, — pripažino jis patenkintas savimi, — iš 
nieko aš padariau kažką. 

— Charakterį! 

— Tu gi žinai, kaip aš imuosi tokių dalykų. Nesiten- 
kinu tuo, ką tas vyriškis turi pasakyti scenoje, o apmąs- 
tau, kodėl jis toks, apie ką svajoja, ko siekia, kaip jam 
klostosi asmeninis gyvenimas. Liokajus pavaizduotas kaip 
liokajus būtų tik štampas, ir nieko daugiau. 

— Kaip tik tai tu ir parodai scenoje, — ištarė ji su- 
sižavėjusi ir nė pati nepastebėjo, kaip akys vėl nukrypo 
į jo veidą. — Šitaip tu prikaustai publiką. Prisiekiu, ji tik 
ir laukė, kada tu vėl išeisi į sceną. 

— Tik nereikia perdėti, mažyte, — įspėjo jis išmok- 
ta Berlyno tarme, bet šypsena parodė, kad yra paten- 
kintas. 

— Vieną gražią dieną, — pranašavo ji, — anksčiau ar 
vėliau tu būsi garsenybė. — Ji jau buvo pamiršusi, kad 
vyriškis prie vairo jei neprisisiurbęs, tai bent kauštelėjęs. 


Jai atrodė, kad jis kalba taip protingai ir argumentuotai. 
Ir vėl jam pasisekė visiškai ją pakerėti. 

— Kodėl į tavo mažą smegeninę niekaip netelpa, kad 
aktorystė man rūpi mažiausiai? Visa tai — tik maivyma- 
sis. Vienintelis dalykas, kurio tikrai noriu... 

„ tai rašyti, — pabaigė ji. — Aš žinau. Jokie kiti 
dalykai tarpusavy labiau nesusiję. Ar gali kas rašyti geres- 
nes pjeses už aktorių, kuriam teatro dėsniai įaugę į krau- 
ją... — įrodinėjo ji susižavėjusi, bet staiga nutilo supra- 
tusi, kad paprasčiausiai cituoja jo žodžius. Ji kartojo 
frazę, kurią buvo girdėjusi šimtus kartų. „Kaip kokia pa- 
pūga, — pamanė. — Jis palaikys mane visiška kvaiša!“ 
Evai toptelėjo, kad ir pati nėra visiškai blaivi. 

Tačiau, regis, Šįsyk j jos ribotumas j jam neužkliuvo. Fa- 
bijanas buvo pasinėręs į labiausiai j jam rūpinčią temą. 
Merginos žodžių aidas tik dar labiau jį įkvepė, ir jis nė 
nepastebėjo, kad tas aidas pamažu silpsta. 

Pravažiavę Kroicbergo rotušę jie įsuko į Barutos gat- 
vę. Fabijano entuziazmas jo palydovės neužkrėtė. Mer- 
gina juto, kaip ją pamažu apima nuovargis. Tiek daug sy- 
kių girdėti išvedžiojimai jai nebuvo svarbūs, tačiau ji 
mėgavosi matydama jo veidą, vos apšviestą prietaisų sky- 
do, šviesius plaukus, krintančius ant apykaklės, ir plonų 
išraiškingų rankų judesius, kai kartkartėmis norėdamas 
pabrėžti savo žodžius jis atitraukdavo jas nuo vairo. Vi- 
sa tai jai atrodė tarsi sapnas. 

Nuo stipraus smūgio į kažkurį iš priekinių sparnų ji 
krūptelėjusi pašoko. 

— Kas čia buvo? 

— Nieko baisaus. 

— Bet juk kažkas trinktelėjo! 

— Gal užkabinau bordiūrą, — paaiškino jis trukte- 
lėjęs pečiais. 

— Kažkas rimčiau. Sustok! 


— Kam)? 

— Reikia pažiūrėti, kas atsitiko. 

Nesidairydamas jis pervažiavo sankryžą prie Amerikos 
memorialinės bibliotekos, o paskui — Bliucherio gatve 
žemyn. 

— Juk mudu — sveiki ir gyvi? 

Ji pagriebė jo ranką ir suspaudė. 

— Gal tu ką nors partrenkei. 

— Paleisk! Kitaip dar tikrai įvyks nelaimė. 

Ji paleido ranką. 

— Maldauju, pažiūrėkim. 

— Nevaizduok čia kažin ko! Jei kas būtų atsitikę, aš 
būčiau pastebėjęs. 

— Ber juk dunkstelėjo! Aš vos neatsitrenkiau į stiklą. 

— Bet neatsitrenkei. Dabar nucilk ir nusiramink. 
Tikrai moki viską sugadinti. Tuo tai gali pasigirti. 

— Viską? Ką aš sugadinau? 

— Gal pagaliau užsičiaupsi? O gal tau pasakyti 
aiškiau? Artimiausias dešimt minučių nenoriu išgirsti nė 
žodžio. 

Ji krūptelėjo ir visai susigūžė. 

— Atvažiavę iškart apžiūrėsim automobilį, — taikiai 
pridūrė jis, — ir pamatysi, kad ničnieko neatsitiko. Tai 
tik amžini tavo svaičiojimai. 

Ji tylėjo, nes nebuvo ką daugiau sakyti. 

Užpakalinis kiemas Urbano gatvėje, kur Fabijanas pa- 
prastai statydavo automobilį, buvo visiškai neapšviestas. 
Tarp aukštų sienų tamsu, nors į akį durk. Atrodė, visas 
pasaulis čia jau miega. Tik pirmame aukšte pro vienin- 
telio buto ne visai užtrauktas langų užuolaidas skverbėsi 
šviesos pluoštelis, per silpnas, kad apšviestų kiemą. 

Fabijanas rado vietą tarp dviejų sunkvežimių. Veėly- 
viems keleiviams lipant iš automobilio sutarškėjo šiukš- 
lių bakai — važiuodami jie išvaikė keletą kačių. 


Išėmusi iš priekinio skyrelio kišeninį prožektorių Eva 
pašvietė į dešinį priekinį sparną. Jis buvo gerokai įdubęs, 
dažai nutrupėję. 

— Tai dar nieko nereiškia, — pasakė Fabijanas, pri- 
ėjęs iš užpakalio, — gal tas sparnas išduobtas jau nežinia 
kiek laiko, tik mes nepastebėjom. 

— Ne, — papurtė galvą Eva. 

— Netgi žibintas nesudužęs. 

Eva apšvietė kairįjį sparną. Kaip ir tikėjosi, jis buvo 
nenukentėjęs. Kol Eabijanas rakino abejas automobilio 
dureles (tai buvo senas modelis — dar be centrinio už- 
rakto ir kitų įmantrybių), ji įsimetė prožektorių į lietpal- 
čio kišenę. 

— Dieve mano! — nejučiom atsiduso. 

— Liaukis dūsauti, juk nieko neatsitiko. 

Jiedu kalbėjo prislopinę balsus, beveik pašnabždom, 
ne bijodami, kad kas nors nugirs, o todėl, kad slėgė ap- 
link tvyranti juoda tamsa. Prie užpakalinių namo durų 
kitados buvo avarinis apšvietimas. Bet lemputė jau seniai 
perdegė, ir niekas nepasirūpino ją pakeisti. Eva ir Fabi- 
janas turėjo eiti apgraibomis, ir vargu ar jiems būtų pa- 
vykę nesukelti triukšmo, jei nebūtų taip gerai žinoję ke- 
lio. Fabijanas stumtelėjo duris ir įjungė laiptinėje šviesą. 
Akimirką jiedu stovėjo kaip apakinti, apšviesti plikos 
lemputės. 

Eva sumirksėjo. 

— Atrodai išbalusi, — negailestingai drėbė Fabijanas. 

„Tu irgi“, — jau norėjo atrėžti ji, tačiau liežuvis ne- 
apsivertė, nes tai būtų buvusi netiesa. Jos akimis žiūrint 
Fabijanas atrodė tiesiog puikiai — griežta lūpų linija, 
dramblio kaulo spalvos oda ir pilkos akys, kurios, paly- 
ginti su labai šviesiais plaukais, atrodė beveik juodos. Nei 
nepalankus apšvietimas, nei mintys apie tai, kas atsitiko, 
jei jis apskritai apie tai mąstė, negalėjo pakenkti jo išvaiz- 

dai. Eva jau ne kartą su nuostaba tuo įsitikino. Net kai 
Fabijanas būdavo jai bjaurus, netgi tada, kai įtūždavo, jo 
veido bruožai nepersikreipdavo, ir oda nepakeisdavo spal- 
vos. Jai, rudaplaukei, labai šviesios ir jautrios odos jau- 
nai moteriai, kurios veide, kaip pati gerai žinojo, atsi- 
spindėdavo viskas, tai atrodė tiesiog nesuvokiama. 

Jis lipo laiptais į viršų dideliais žingsniais, vis peršok- 
damas dvi, tris pakopas, o ji, nuleidusi galvą, nerangiai 
bidzeno jam iš paskos ant savo plonų aukštų kulniukų, 
labai nelaiminga, beveik verkdama. 

Ateljė, kurioje jis gyveno, buvo pačiam viršuje, po pa- 
lėpe, ir užėmė beveik pusę šešto aukšto. Iš pradžų ateljė 
buvo didžiulė, bet labai nepatogi. Apsilankiusi čia pirmą 
kartą Fabijano motina pasibaisėjo sūnaus būstu ir parei- 
kalavo įrengti bent jau vonią ir tualetą. Šitaip patalpa su- 
mažėjo, bet tapo patogesnė. Stovinti prie kambario sie- 
nos elektrinė viryklė laukiant ypatingų svečių būdavo 
apdengiama rankomis austu turkišku užtiesalu. Indus tu- 
rėdavo plauti vonioje. 

Kambarys buvo tik minimaliai apstatytas, dėl to jis vis 
dar atrodė labai didelis. Jame stovėjo keletas spintų, Ia- 
bai plati kušetė su dėže patalynei, rašomasis stalas ir du 
krėslai, kuriuos Fabijanas buvo įsigijęs sendaikčių turgu- 
je. Be to, dar buvo šiuolaikinis žemas staliukas stikliniu 
viršumi, keletas lempų ir gausybė pagalvėlių, kad svečiai 
galėtų įsitaisyti ant grindų. 

Savaime suprantama, nei Eva, nei Fabijanas nekreipė 
dėmesio į kuo puikiausiai jiems pažįstamos aplinkos 
smulkmenas. Abiejų mintys buvo toli nuo šio kambario. 
Fabijanas, šiek tiek pavargęs ir patenkintas pasisekimu, 
jautė atsėlinant neaiškią depresiją. Ne, jis krimtosi ne dėl 
avarijos, kuri galėjo įvykti pakeliui į namus. Toks nusi- 
vylimas lydi kiekvieną sėkmę, kai suvoki, kad viskas — 


laikina. 

Jis numetė lietpaltį ant grindų, skubiai nusirengė, gal- 
vodamas tik apie vonią, o paskui — apie lovą, norėda- 
mas bent gražiuose sapnuose išsaugoti tą jau slūgstančią 
pakilią būseną iki ryto. 

O Evą buvo apėmęs išgąstis. Jai regėjosi kraujuojanti 
auka, vidinis balsas sakė, kad reikia kviesti pagalbą. Ji nu- 
siavė batelius, greitai surinko Fabijano drabužius ir su- 
kabino ant pakabų. Marškinius, apatinius ir kojines su- 
grūdo į prie vonios durų stovinčią skalbinių dėžę. 

Fabijanas užsimerkęs gulėjo garuojančioje karštoje vo- 
nioje. 

— Man dar reikia išeiti, — pasakė Eva lyg niekur nie- 
ko ir apsidžiaugė, kad jis neatsimerkė. Ji net nebuvo tik- 
ra, ar Fabijanas suprato, kas jam sakoma. Bet tai Evai da- 
bar nerūpėjo. 

Ji sugavo savo žvilgsnį iš ne visai ryškaus atvaizdo garų 
aptrauktame veidrodyje. Del gausiai juodu tušu nutep- 
tų blakstienų ir veidą gaubiančių žvilgančių rudų lygių 
plaukų tas atvaizdas atrodė blyškus kaip vaiduoklio. 

Akimirką ji pagalvojo, ar nereikėtų nusivalyti dažų ir 
persirengti. Bet taip tik sugaištų laiką. Taigi apsiavė 
sportbačiais, ištykino iš buto ir nusileido laiptais. 

Pirmame aukšte smarkiai pabeldė į vieno buto duris. 
Triskart trumpai, triskart ilgai, triskart trumpai — slaptas 
ženklas, po kurio tikėjosi būti įleista. Visas namas žino- 
jo, kad čia renkasi seni ir jauni rajono turkai palošti kor- 
tomis arba pažaisti kauliukais, ir buvo šnabždamasi, jog 
lošiama iš stambių sumų. Eva nelabai suprato, kodėl to- 
kie dalykai draudžiami. Net jei tai ir nelabai gerai, kiek- 
vienas juk už save atsako pats. 

Turėjo ilgai pamindžikuoti nuo vienos kojos ant ki- 
tos. Tačiau Eva nežinojo kitos vietos, iš kur būtų galė- 
jusi paskambinti. Fabijano ateljė eiti prie telefono nedrį- 
so, nes niekada nežinojo, ką jis sugalvos. Nors ir gulėjo 

užsimiršęs vonioje, kiekvieną akimirką galėjo išlipti ir iš- 
kelti bjaurią sceną. Telefonas būdelėje prie artimiausio 
kampo paprastai būdavo sugadintas ir neveikdavo, o už- 
eigos jau buvo uždarytos. Tik čia, pas Eminą Atą, savait- 
galiais naktis pavirsdavo diena. 

Pagaliau durys prasivėrė tiek, kiek leido užkabinta 
grandinėlė. 

— Labai atsiprašau, kad trukdau, — pasakė Eva. 

Durys vėl užsidarė, ir valandėlę mergina baiminosi, 
kad jos visai neįsileis. Bet paskui išgirdo, kaip viduj nu- 
kabino grandinėlę. 

Tik tada durys atsivėrė tiek, kad blausioje prieškam- 
bario šviesoje Eva galėjo pamaryti buto šeimininką. Emi- 
nas Ata, kresnas, plačiapetis, penktą dešimtį įpusėjęs vy- 
riškis, kad ir tokį vėlyvą metą, atrodė žvalus ir gerai 
išsimiegojęs. Lygus veidas bylojo, kad skutosi jis vėlai va- 
kare, o gal net ir naktį. Marškiniai ir kelnės buvo neprie- 
kaištingai švarūs. 

— Tai čia tu, Eva, — pasakė jis visai maloniu bal- 
su. — Ko nori? 

Jis uždarė duris Evai už nugaros. 

— Man reikia paskambinti. 

— Pas Fabijaną sugedo telefonas? 

Pameluoti būtų buvę nesunku, tačiau Eva nusprendė 
nemeluoti. 

— O gal paslaptis? — klausinėjo toliau turkas. 

— Kažkas panašaus. 

Šeimininkas kiek pasitraukė į šalį, kad Eva galėtų pri- 
eiti prie senamadiško ant sienos kabinamo telefono. 

— Telefonas čia. 

— Dėkui. 

Uždaros kambario durys slopino vyriškus balsus. 

Eva paėmė ragelį ir surinko numerį. Ji norėjo, kad 
Eminas išeitų iš prieškambario. Tačiau jis niekur nėjo. 

Sukryžiavo ant krūtinės stiprias rankas paraitotomis 
marškinių rankovėmis, atsirėmė į durų staktą ir atidžiai 
apžiūrinėjo merginą. Jis nė neslėpė, kad nori išgirsti kiek- 
vieną žodį. 

— Policija, — abejingai atsiliepė moteriškas balsas. 

— Čia dėl nelaimingo atsitikimo, — pasakė Eva, — 
prieš Amerikos memorialinę biblioteką, Coseno ir Baru- 
tos gatvių sankryžoje. 

— Pasakykit pavardę ir adresą! 

Eva nuspaudė šakutę ir padėjo ragelį. 

— Koks nelaimingas atsitikimas? — paklausė Eminas. 

— Nežinau, man pačiai nelabai aišku, — mikčiojo ji. 

— Matyt, nori pasakyti, kad ne mano reikalas. Tu 
teisi. Kvailai paklausiau. Nepyk! — ir turkas atidarė Evai 
duris. 

— Na ką tu, Eminai, suprantu, kad tau įdomu. — Ji 
prisivertė nusišypsoti ir smuko į laiptinę. — Ačiū. 

Durys užsidarė jai už nugaros, vėl buvo užkabinta 
grandinėlė. 

Per tamsų užpakalinį kiemą Eva išbėgo į gatvę. Anks- 
čiau neketino to daryti. Iš pradžių manė, kad po skam- 
bučio nerimas atlėgs ir sąžinė nurims. Tačiau balsas te- 
letonu skambėjo taip, tarsi būtų pripratęs prie panašių 
pranešimų — taip, beje, ir buvo — ir dar labiau sugrą- 
žino į realybę. Eva suprato, kad neužmigs, kol savo aki- 
mis pamatys, kaip ten yra iš tikrųjų. 

Apsiavusi sportiniais bateliais ji greitai nubėgo ilga 
Urbano gatve bibliotekos link. Dėl savęs nesibaimino. 
Tokiu metu girtuokliai nesišlaisto — jie jau seniausiai įsi- 
taisę savo migiuose. Iš barų muzikos nesigirdėjo, ir atro- 
dė, kad, be jos, aplink nėra jokios žmogystos. 

Tačiau Eva negalėjo atsikratyti nuojautos, kad atsiti- 
ko kažkas siaubinga. Nuo tos nuojautos net plaukai 
šiaušėsi. 

Pasiekusi nelaimingąją vietą, ten, kur smailiu kampu 
kirtosi Barutos ir Coseno gatvės, ji nedrįso patikėti sa- 
vo akimis. Tikėjosi išvysti susirietusį kūną, o nepamatė 
nieko, visai nieko. Įžiebusi kišeninį prožektorių pašvie- 
tė į tą vietą, kur, jos nuomone, turėjo įvykti avarija. Ten 
buvo tuščia. | 

Apėmė toks palengvėjimas, kad Evai beveik aptemo 
akyse. Ji giliai įkvėpė, kad neprarastų sąmonės. Atsigavusi 
apėjo visą tariamos nelaimės vietą. Neįmanoma, kad ji 
būtų apsirikusi dėl to, kur automobilis dunkstelėjo arba 
kad nukentėjęs būtų nušliaužęs. Tačiau susidūrimo ne- 
buvo matyti nė žymės. 

Taigi Fabijanas vis dėlto buvo teisus: tai tik Evos vaiz- 
duotė iškrėtė išdaigą. Merginą apėmė begalinis paleng- 
vėjimas. 

Išsiveržė atodūsis — toks garsus, kad ji net krūptelėjo. 
Paskui nusijuokė pati iš savęs. „Kvaiša tu, tikra kvaiša . 

Tada dar greičiau, negu buvo atėjusi, ji nuskubėjo at- 


gal. 


Kitą rytą nakties baimė buvo beveik pamiršta. 
Naktį jiedu mylėjos karščiau negu paprastai. Eva svai- 
go nuo palengvėjimo. Ji mielai būtų ilgiau pagulėjusi Fa- 
bijano glėbyje, padėjusi galvą jam ant krūtinės, klausy- 
amasi pašėlusio širdies plakimo. Tačiau Fabijanas 
privertė ją atsikelti, nes norėjo pamatyti pirmuosius kri- 
tikų atsiliepimus apie vakarykštę premjerą Kurfiursten- 
damo teatre. 
Eva paklusniai išlipo iš lovos, greit išsimaudė po dušu, 
apsivilko švarius apatinius, džinsus ir marškinėlius. Nors 

ir negyveno pas Fabijaną, o gal kaip tik dėl to, jo ateljė ji 
visad laikė vieną kitą drabužį, kad galėtų persirengti. 

Grįžusi numetė jam ant antklodės š šūsnį laikraščių. 

— Štai. Šviežių bandelių irgi parnešiau. Ir šio to su- 
muštiniams. 

— Taip ir reikėjo, — suniurzgė jis ir pirmiausia at- 
sivertė „Berliner Morgenpost“. 

Ji įjungė viryklę, užkaitė vandenį, įdėjo į puodelius 
tirpios kavos, ant lekštės išdėliojo dešros, kumpio ir sū- 
rio, o bandeles iškratė į pintinėlę. 

— Perskaityk garsiai, jei ką rasi, — paprašė. 

— Tik „Nakties kritika“, — suburbėjo Fabijanas nu- 
sivylęs. — Paklausyk! „Smagi komedija, smagiai suvai- 
dinta, su daugybe sąmojų ir užuominų, kurie ne visada 
vietoje. Plačiau — pirmadienio laikraštyje“. 

— Juk tai geriau negu visai nieko, — paguodė 
Eva. — Palauk iki pirmadienio. Tave tikrai paminės. 

— Paminės... Manai, žmogus neriasi iš kailio vien 
tam, kad jį paminėtų? 

— Nepyk. Aš tik ne taip pasakiau, štai ir viskas. 

— Turėtum įprasti kalbėti tiksliau. 

— Rašytojas tu, o ne aš. 

Fabijanas numetė ant grindų perverstą „Morgenpost“ 
ir ėmėsi kito laikraščio. 

Vanduo užvirė, ir arbatinukas ėmė švilpti. 

— Pusryčius atnešti į lovą? — paklausė Eva. — O gal 
kelsiesi? 

— Jau keliuosi. 

Visai nesivaržydamas savo nuogumo jis išsirangė iš lo- 
vos ir ėmė ieškoti odinių šlepečių. Eva apsimetė, kad ne- 
mato Fabijano, tačiau vis dėlto stebėjo. Jos akimis, tas 
kūnas buvo gražus kaip statula. Lygutėlė oda vertė ma- 
nyti, kad statula — iš dramblio kaulo. 

Fabijanas dingo vonioje, o netrukus išėjo iš ten vil- 
kėdamas trumpu baltu frotiniu chalatu. Eva įpylė į puo- 

delius karšto vandens. Ji buvo padengusi stalelį stikliniu 
viršumi ir pritraukusi prie jo abu krėslus. 

Valgydamas Fabijanas vis dar vartė laikraščius. 

— Vel nieko, — konstatavo piktai, — net neužsi- 
minta. 

Eva maišė puodelyje kavą. Ji žiojosi perspėti Eabija- 
ną, kad taip neglamžytų laikraščių, nes vėliau dar skai- 
tys. „Bent jau aš tai tikrai nelankstysiu iš naujo ir nely- 
ginsiu“, — pažadėjo pati sau. Tačiau žinojo, kad vis tiek 
tai padarys, jei tik jis paprašys. 

Prie durų kažkas paskambino. 

— Kas čia galėtų būti? — susidomėjo ji. 

— Atidaryk duris, ir sužinosim, — atsakė jis nepakel- 
damas akių nuo laikraščio. 

— Svečiai? Tokiu metu? 

— Metas jau tikrai neankstyvas. 

— Bet tu net neapsirengęs. 

— Koks kieno reikalas? 

— Mano — tikrai joks, — pareiškė Eva, nors jai at- 
rodė, kad svečių dabar įsileisti nereikėtų. Lova buvo ne- 
paklota, ant grindų primėtyta sujauktų laikraščių, o Fa- 
bijanas — nesiskutęs ir nesišukavęs. 

Prie durų vėl paskambino, šįsyk ilgiau. 

Aišku, ten tik Gizela atėjo ko nors pasiskolinti, įtiki- 
nėjo save Eva. Gizela buvo jauna tapytoja, išsinuomojusi 
ateljė priešais. 

 — Jau einu, — šūktelėjo ir energingai atidarė duris. 
Pamačius priešais stovinčius du uniformuotus policinin- 
kus jai užėmė kvapą. 

Vienas iš jų atsivertė užrašų knygutę juodais viršeliais: 

— Čia Fabijano Grundnerio butas? 

Eva nepasitraukė į šalį ir nepratarė nė žodžio. 

— Juk aš teisingai sakau? — pasitikslino policininkas. 

Eva linktelėjo, tačiau vis dar stovėjo tarpduryje tarsi 
ką saugodama. 

— Tuomet įleiskit mus, panele. 

— Siuo metu... — pradėjo kalbą Eva. 

—... mes norėtume pasikalbėti su tuo ponu, — ryž- 
tingai pareiškė policininkas ir švelniai, tačiau tvirtai pa- 
stūmė ją į šalį. 

Kolega nusekė jam iš paskos. Abu buvo jauni, nese- 
niai nusiskutę, dėvėjo švariomis uniformomis ir gerai iš- 
lygintais marškiniais. Eva suprato, kaip nemaloniai juos 
turėjo nuteikti nesutvarkyto buto vaizdas — išmėtyti ir 
suglamžyti laikraščių lapai ir sukuista lova. Ji susigėdo. 
O vilkintis trumpu, netgi kelių nedengiančiu chalatu Fa- 
bijanas jai pasirodė toks pažeidžiamas. 

Tačiau Fabijanas tik nepatenkintas kilstelėjo antakius. 

— Ponai, — paklausė jis ramiai ir išdidžiai, — kokią 
jūs teisę turite Čia įsiveržti? 

— Norime pateikti jums keletą klausimų. 

— Mielai su jumis pasikalbėsiu, bet ne dabar. Pa- 
skambinkit, ir mes susitarsim, kada susitikti. 

— Na, kadangi mes jau čia atėjom... 

Fabijanas nutraukė pareigūną: 

— ... galit iškart išeiti. 

Čia įsiterpė kitas policininkas, kuris iki šiol tylėjo: 

— Ar tas stovintis kieme automobilis su Freiburgo 
numeriais jūsų, pone Grundneri? 

Fabijanas tylėjo. 

— Jis registruotas Freiburge jūsų motinos pavarde. 

— Elfrydos Grundner, — perskaitė jo kolega iš už- 
rašų knygelės. 

— Žinau tai ne blogiau už jus, — atrėžė Fabija- 
nas. — Kam čia pasakojat? 

— Reikia manyti, kad jūs naudojatės tuo automobiliu. 

— Kartais. — Fabijanas truktelėjo pečiais. 

— Šiuo automobiliu šiąnakt, tiksliau pasakius, šįryt, 
buvo partrenktas pėstysis. 

Fabijanas išsitiesė. 

— Čia tai man naujiena. 

— Vairuotojas iš įvykio vietos pabėgo, — negailestin- 
gai kalbėjo toliau policininkas. 

— Čia tai bent! — pasipiktino Fabijanas. — Juk ši- 
taip negalima! 

Eva suakmenėjo. Ar žmogus iš tikrųjų gali taip aki- 
plešiškai meluoti? O gal Fabijanas jau pamiršo tą nakti- 
nį įvykį, į kurį rimtai ir nežiūrėjo? 

Kojos jai emė linkti per kelius, norėjosi kuo greičiau 
atsisėsti. Tačiau sėstis prie pusryčių stalo ar ant lovos — 
nelabai gražu, o kitur vietos nebuvo. Nenorėdama par- 
griūti Eva atsirėmė į sieną. 

Abu pareigūnai labai ramiai, beveik abejingai, klau- 
sinėjo toliau. Abiem buvo tarp dvidešimties ir trisdešim- 
ties metų, tas, kuris klausinėjo daugiau, galėjo būti ke- 
leriais metais vyresnis už antrąjį. Jo plaukai buvo trumpai 
kirpti, o kolegai kelios rudos garbanos krito ant apykak- 
lės. Jų veido bruožus Eva matė miglotai — gatvėje nė 
vieno nebūtų atpažinusi. Jos dėmesys buvo nukreiptas į 
Fabijaną, kuris, kad ir koks nejautrus buvo, dabar vis la- 
biau priminė užspeistą žvėrį. 

— Tai šiąnakt automobiliu nesinaudojot? 

— Jis stovėjo įprastinėj vietoj, kieme? 

— Nesunkiai atrasime liudininkų, galinčių įrodyti, 
kad buvo priešingai, pone Grundneri. 

Fabijanas užsiplieskė: 

— Sito aš niekados nesakiau! Vakar vakare važiavau 
į centrą. Vaidinau Gilberto Voreno pjesės premjeroje, 
Kurfiurstendamo teatre. 

— Na, matot, pone Grundneri, — apsimetė gerašir- 
džiu vyresnysis pareigūnas, — mes jau ir pasistūmėjom 
į priekį. Po premjeros buvo švenčiama ir geriama? 

— Taip. 


— Žodžiu, prie vairo sėdot ne visai blaivus. 

— Vis delto dar pakankamai blaivus, kad suabejočiau, 
ar galėsiu vairuoti. 

— Vadinasi, prie vairo sėdėjot ne jūs pats? 

— Taigi. 

— Tuomet būkit toks malonus ir paaiškinkit, kaip 
grįžot namo. 

— Ir — kaip automobilis vėl atsirado kieme. 

Fabijanas pažvelgė į Evą. Ji niekad taip ir nesužinos, 
ar tas žvilgsnis buvo sąmoningas. Siaip ar taip, policinin- 
kų akys nusekė paskui jo žvilgsnį. Stojo tyla, ir nuo jos 
Evai ėmė spengti ausyse. 

— Aš... tai aš vairavau automobilį. 

Akyse jai aptemo. Eva dar spėjo pajusti, kaip slysta 
palei sieną. 

Kai atsipeikėjo, kažkas buvo pakišęs jai po kojom pa- 
galvėlį, o ant kaktos uždėjęs šlapią šaltą skepetą. 

Pareigūnų veidai kybojo virš jos kaip dideli blyškūs 
mėnuliai, ir Evai pasirodė, jog guli šulinio dugne. 

— Galit daugiau nieko nesakyti, panele, — ėmė aiš- 
kinti vyresnysis. — Jūs prisipažinot. To mums pakanka. 

— Ne, tegu kalba, — paprieštaravo vyresnysis, — jai 
bus lengviau. 

Fabijanas nustūmė pareigūnus į šalį, atsitūpė šalia 
Evos ir prikišo jai prie lūpų taurę brendžio. Ji siurbtelė- 
jo, paskui pasirėme ant alkūnių ir atsisėdo. Fabijanas vėl 
priglaudė taurę jai prie lūpų, ir Eva dar sykį paklusniai 
gurkštelėjo. 

— Išgerk viską, — paragino Fabijanas. — Tau išeis 
į sveikatą. 

Eva paėmė taurę, ir Fabijanas galėjo atsistoti. 

— Jūsų vardas ir pavardė? — paklausė vyresnysis po- 


licininkas. — Galit sėdėti. 
— Eva Marija Zilbert, — pasakė ji prikimusiu balsu 
ir parietė kojas po savimi. — Vairuotojo pažymėjimas 


rankinėje. Mažoje juodoje, prie viryklės. 

— Tai kaip ten viskas buvo? — pasiteiravo jaunesnis 
policininkas pritūpęs šalia jos ir nusiėmęs kepurę. — Po- 
nas Grundneris paprašė, kad parvežtumėt jį namo? 

Eva linktelėjo. 

— Ir sutikot nedvejodama? Man atrodo, jūs irgi bu- 
vot ne visiškai blaivi? 

— Aš gėriau kur kas mažiau už jį, tik porą taurių vyno. 

— Gerai. O paskui? Jūs turėjote pastebėti avariją. 


— Ne visai. 
— Paaiškinkit išsamiau. 
— Buvo lyg ir... — ji ieškojo žodžių, —... duslus 


smūgis į dešinį sparną. Bet nė nepamaniau, kad kas nors 
iš tiesų galėjo atsitikti. 

Policininkas atsistojo ir pasisuko į Fabijaną: 

— O jūs, pone Grundneri? Ką galit papasakoti apie 
šį įvykį? 

Eva susidomėjusi laukė, ką Fabijanas pasakys ją tei- 
sindamas. Nors sveikas protas tam prieštaravo, ji vis dar 
tikėjosi Fabijano paramos. Žinojo, kad jo vaizduotė — 
beribė. 

Tačiau jis tik truktelėjo pečiais ir pasakė daug negal- 
vodamas: 

— Aš? Visai nieko. Miegojau kaip užmuštas. Panelė 
Zilbert turėjo mane žadinti, kai pastatė automobilį. Ar- 
gi ne taip, Eva? 

Ji tylėjo. 

— Žodžiu, jums reikėjo rinktis: ar pasidometi, kas ten 
atsitiko, ar netrikdant draugo ramybės pargabenti jį namo? 

Kitas policininkas tuo tarpu rado rankinę ir studija- 
vo Evos pažymėjimą. 

ia tu jau per toli nuėjai, Gerdai, — pasakė jis, — 
apie tai turi spręsti teismas. Jūs suprantat, panele Zilbert, 
kad dokumento atiduoti negaliu? 

— Taip, — atsakė Eva sunkiai mėgindama atsistoti su 
artipilne taure rankoje. 

Policininkas paėmė iš jos taurę ir padėjo atsistoti. 

— Šįsyk viskas. Jūs gausit šaukimą. 

Jis padėjo taurę ant rašomojo stalo ir užsidėjo kepurę. 

— Palaukit truputį! — sušuko Eva. — O nukentėjęs? 
Tai vyras ar moteris? Na tas, kurį aš partrenkiau. 

— Pagal dokumentus tai toks Titas Durchdenvaldas. 

— Pagal dokumentus? Ką tai reiškia? 

— Su juo dar negalima kalbėtis, — pasakė tas poli- 
cininkas, kurį kolega pavadino Gerdu. 

Staigus raudonis užliejo iki tol vaiduokliškai blyškų 
Evos veidą. 

— Bet jis juk... nemirs? 

— Tikėkimės, kad ne. Na, mes jau eisim... 

Policininkai prisidėjo pirštus prie kepurių ir pasuko 
durų link. 

Eva pasivijo juos. 

— Kur jis? Kaip jį surasti? 

— Jį nuvežė į Kroicbergo ligoninę. 

— Ber, kaip jau sakėm, kalbėtis su juo dar negalima. 

Jie išėjo, ir Eva su Fabijanu pasiliko vieni. 

— Tikra velniava, — giliai atsiduso Fabijanas. 

— Reikėjo mums sustoti. Reikėjo... 

— Liaukis! Dabar vis tiek nieko nepadės. 

Eva priėjo prie stalo ir išgėrė brendį iki dugno. 

— Tikrai, — tepasakeė. Ji suprato, kad nėra jokios 
prasmės kaltinti save ar vienas kitą. Kas atsitiko — tas 
jau atsitiko, ir jokiais žodžiais laiko atgal nesugrąžinsi. 

Ji pradėjo nurinkinėti nuo stalo, bet staiga sustojo ir 
paklausė: 

— O gal dar valgysi? 

— Dėkui. Apetitas dingo. 

— Išplaunu puodelius, pakloju lovą ir važiuoju namo. 

— Žinau žinau — didysis švarinimasis su teta Katrina. 

— Kartą per savaitę reikia, — automatiškai ėmė tei- 
sintis Eva. 

Fabijanas visai netroško, kad Eva nuolatos būtų šalia. 
Tačiau visad pykdavo, kai ji pati nenorėdavo pasilikti. 
Tik čia Eva jam nenusileisdavo: šeštadienius ji skirdavo 
tetai, nes visą savaitę paprastai nebūdavo kada su ja pa- 
bendrauti. Jaunesniajai tėvo seseriai Eva buvo dekinga už 
daug ką. Tai Katrina priglaudė Evą, kai šiai, dar paaug- 
lei, dėl amžinų tėvų barnių vos nepakriko nervai. Eva ir 
šiandien mano, kad jei ne teta, ji būtų patekusi į psi- 
chiatrinę. Tais laikais ji jau buvo pradėjusi trankyti gal- 
vą į sieną — kad tik nieko aplink nematytų ir negirdėtų. 

Eva apsidžiaugė, kad šiandien Fabijanas nenusigriebė 
šios temos. Matyt, pats pajuto, kad gali pertempti stygą. 
Jis tik paklausė: 

— Parvežti tave namo? 

— Ačiū, tu labai malonus. Bet aš puikiausiai galiu 
grįžti metro. 

— Kaip nori. 

Evai pasidarė truputį apmaudu, kai suvokė, kad Fa- 
bijanas, padaręs avariją, ir toliau kuo ramiausiai vairuos 
automobilį, o ji nežinia kada galės. Bet ar tikrai ji nė kiek 
nekalta? Argi ji neprivalėjo priversti Fabijaną sustot? Tas 
prakeiktas silpnumas pavertė ją kaltininke arba bent jau 
bendrininke. 

Eva spėriai tvarkėsi. Lankstydama juodą suknutę, ku- 
ria vilkėjo vakar vakare, galvojo, kad, matyt, niekuomet 
negalės apsivilkti jos be sąžinės graužimo. Suknutę įdė- 
jo į lengvą, iš drobės ir odos pasiūtą lagaminėlį šalia dė- 
vėtų apatinių ir kitokių reikmenų. Iš rankinės išsiėmė pi- 
nigus, o pačią rankinę irgi įdėjo į lagaminėlį. 

Neatrodė, kad Fabijanas ketintų padėti Evai arba ap- 
sirengti. Jis nenustygdamas žingsniavo po kambarį ir pai- 
niojosi po kojom renkančiai ir dėliojančiai laikraščius 
viešniai. 

Pagaliau ji apsivilko lietpaltį ir abu sustojo vienas 
priešais kitą. 

— Na tai kol kas, — atsisveikino Eva. 

— Kol kas, — pakartojo jis. 

Ji laukė, kad Fabijanas paprašytų perrašyti paskutinius 
rankraščio puslapius. Tačiau jis neprašė. Eva suprato, kad 
protingiausia dabar būtų išeiti, bet neprisivertė. 

— Ar rašei toliau pjesę? 

— Taip. 

— Tai gerai. — Nors ir prireikė didžiulių valios pa- 
stangų, Eva vis dėlto įstengė žengti prie durų. 

— Eva, — ištarė jis tyliai. 

Ji atsisuko palengvėjusia širdim. 

— Taip? 

— Negi tau neįdomu, kas įvyko toliau? 

Evai knietėjo atkirsti, kad ir jos pačios gyvenimas pil- 
nas įdomybių. Tačiau pasakė tai, ką jis norėjo išgirsti: 

— O kaipgi, žinoma! Ar duosi paskaityti? 

— Jei perrašysi. 

— Argi aš kada nors neperrašiau? 

— Taip taip. — Priėjęs prie rašomojo stalo jis atida- 
re stalčių ir išėmė pluoštą prirašytų lapų. 

— Tu — labai reikalingas žmogus. 

— Reikalingas žmogus... — Jos balse pasigirdo kar- 
telis. — Ir tai viskas? 

— Man regis, tai nemažai. Dauguma žmonių moka tik 
liežuviais malti, o kai prireikia — nieko doro iš jų nėra. 

Ar šitaip jis norėjo išreikšti dėkingumą už tai, kad ji 
prisiėmė kaltę? Evai atrodė, kad ji nusipelnė nuoširdes- 
nės padėkos. 

— Kaip rašytojas, tu velniškai šykšti žodžių, — pasa- 
kė ji dar sykį atidarydama lagaminėlį ir dėdama į jį pri- 
rašytus lapus. 

— Kaip tik todėl, kad esu rašytojas, nekenčiu pom- 
pastiškų šnekų. Tie, kurie darbe žongliruoja žodžiais, ži- 
no, kokie jie menkaverčiai. Mudviem tokių gražių žodžių 
nereikia. 

Eva užsegė lagaminėlį. 

— Tu įsitikinęs? 

— Visiškai. — Jis apkabino ją per pečius ir nuvedė 
durų link. 

— Kaip manai, kada baigsi? 

— Jei pasistengsiu — rytoj popiet. 

—-Tai aš tavęs lauksiu. 

Atsisveikindamas Evos nepabučiavo. Fabijanas nieka- 
dos nebučiuodavo — tokios „saldybės“ jam atrodė nehi- 
gieniškos. 


Ir tą rugsėjo šeštadienį metro kaip visuomet buvo per- 
pildytas. Atsisėsti nebuvo kur. Stumdoma Eva laikėsi įsi- 
tvėrusi lagamino, nes baiminosi, kad jį gali ištraukti iš 
rankų. Tie keli drabužėliai lagaminėlyje nebūtų buvęs 
baisus nuostolis, tačiau Fabijano prirašyti puslapiai — 
neįkainojami. Fabijanas dažnai tai kartodavo Evai, ir ji 
šventai tikėjo. Dabar jau gailėjosi, kam nesutiko, kad jis 
parvežtų. Vien dėl to, kad nenorėjo jo apsunkinti... 

Eva apsidžiaugė, kai traukinys privažiavo Ūlando gat- 
vės stotį ir tamsų purviną požemio pasaulį pagaliau pa- 
keitė švelni rudens šviesa. 

Ir Kurtiurstendame knibždėjo žmonių, kurie stumdėsi 
ir kliuvo vieni už kitų. Prie apvalaus „Kempinskio“ ka- 
vinės fasado jaunuolis ilgais kaip mergaitės plaukais 
smuiku grojo kažkokią melodiją. Instrumentas buvo taip 
išderintas, kad negalėjai atskirti, linksma ta melodija ar 
liūdna. Bet atrodė, kad žmonėms ji vis tiek patiko, nes 
į cilindrą, kurį 'aunuolis buvo pasistatęs priešais ant grin- 

dinio, byrėjo dosniai metamos monetos. Eva irgi mielai 
būtų įmetusi kokią monetą, tačiau jai labiau rūpėjo sau- 
giai pargabenti lagaminėlį. 

Ji įsuko į Fazanų gatvę. Čia, vos už keleto žingsnių 
nuo Kurfiurstendamo, buvo tylu. Tiesa, praeivių galėjai 
sutikti, tačiau po vieną ar du, o ne būriais. Ir jokios grūs- 
ties. Prie sinagogos rimtai kažką aptarinėjo keli senukai. 

Dar du kvartalai — ir štai namas, kurio penktajame 
aukšte pas tetą gyveno Eva. Senas, statytas šio šimtme- 
čio pradžioje, per karą gerokai apdarkytas bombos. Per 
remontą, matyt, norint sumoderninti, buvo nuplėštos vi- 
sos akmeninės atbrailos ir kolonos, todėl fasadas dabar 
atrodė visai plikas. 

Laiptai vedė aplink liftą, kabantį žalvariniame narve. 
Spalvoti stiklai virš namo durų jau seniai buvo pakeisti 
paprastu matiniu stiklu, tačiau viduje vis tiek tamsu ir 
vėsu. Kadangi liftas turėjo netikusį įprotį be jokio įspė- 
jimo strigti, Eva lipo laiptais. Ji guviai kilo plačiomis nu- 
mintomis pakopomis iš tamsaus medžio. Kadangi raktas 
buvo rankinėje, o šioji — lagamine, prie durų turėjo tris- 
kart trumpai paskambinti. 

Katrina Zilbert duris atidarė iškart. Liekna, beveik lie- 
sa, sidabrinius plaukus, kurie kitados buvo rausvai rudi 
kaip Evos, sušukavusi nuo kaktos ir pakaušyje susukusi 
į kuodą. Jos akys buvo žalios ir giedros. Teta ir dukte- 
rečia daug kuo buvo panašios, ir Evai kartais atrodyda- 
vo, kad po penkiolikos metų ji bus tokia, kokia Katrina 
dabar. Tačiau jų būdas ir temperamentas smarkiai sky- 
rėsi. Ten, kur Eva reaguodavo impulsyviai, romantiškai 
arba įsižeisdavo, Katrina likdavo rimta, rami ir protinga. 

Jei Katrina ir buvo užsigavusi ar supykusi dėl to, kad 
Eva taip susivėlino, to neparodė ir santūriai nutraukė 
Evos atsiprašinėjimus, nors aiškiai jau viena buvo pradė- 
jusi ruošą. Ji vilkėjo baltą medvilninį chalatą, iš po ku- 


26 


rio pilkavo flanelinės kelnės, o rankoje laikė skudurėlį 
dulkėms šluostyti. 

— Nieko baisaus, — pasakė ji. — Aš taip ir maniau, 
kad vakar ilgiau vakarojot. Tai kaip ten buvo? 

— Fabijanas buvo nuostabus. Aš tau jau pasakojau po 
generalinės repeticijos. Bet vakar jis pranoko pats save. 

Katrina truputį nepatenkinta pažvelgė į Evą ir dau- 
giau neklausinėjo. Eva jautė, kad jos susižavėjimas nu- 
skambėjo šiek tiek dirbtinai. 

Avarija ir įvykiai po jos užgožė visa kita, ir komedi- 
jos pasisekimas ėmė rodytis ne toks jau svarbus. 

— Tera Katrina, aš tuoj tau padėsiu, — paskubėjo 
pridurti. — Man net persirengti nereikia. 

— Niekas neveja, Eva. Laiko turim. O gal dar keti- 
ni kur nors eiti? 

— Žinoma, ne! 

— Pamaniau, kad norėsi pamatyti spektaklį dar kartą. 

— Būtinai. Bet ne šiandien. Jį dar tikrai rodys kele- 
tą mėnesių. 

— Hm, — tepasakė Katrina. 

Jiedvi buvo hole, erdvioje daugiakampėje patalpoje, iš 
kurios durys vedė į tris kambarius ir svečių tualetą. Vo- 
nia ir virtuvė buvo toliau. 

Eva pastatė lagaminėlį ir nusivilkusi lietpaltį pakabi- 
no jį ant kabyklės sieninėje drabužių spintoje. 

— Ką tuo nori pasakyti? 

— Aš nieko nesakiau. 

— Bet reikšmingai ištarei „hm“. 

— Tik pamaniau, kad tavo daug vaizduotės turinčiam 
draugui bus labai sunku kas vakarą kartoti tą patį tekstą. 

— Ką tu! Jam tikrai nebus sunku! Juk jis toks laimin- 
gas, kad gavo tą vaidmenį. 

— Atleisk. Nenorėjau kranksėti. 

— Bet tu niekad ir nekranksi, teta Katrina. 

Katrina šyptelėjo, jos veidas nusigiedrijo. 

— Smagu, kad tu taip sakai, Eva. Kartais man ima at- 
rodyti, kad moku tik viską sugadinti. 

— Tu tik truputėlį skeptiška, teta Katrina, ir dažniau- 
siai būni teisi. 

— Paskui kur nors važiuosim? 

Eva dvejojo, jai labai jau norėjosi bent pasklaidyti Fa- 
bijano rankrašų. Bet perskaityti galės ir vakare. 

— Nelabai nori? — iškart suprato Katrina. 

— Žinoma, noriu! — skubiai paneigė Eva. — Tiesiog 
šauni mintis. Reikia tik paskubėti tvarkytis. 

Visi kambariai buvo labai aukšti, ant lubų — gražūs 
lipdiniai, parketo grindys ir dideli langai. Tik iš to ir ga- 
lima buvo pastebėti, kad namas senas. Tapetuotos sienos 
nudažytos baltai, durų ir langų rėmai nušlifuoti ir nese- 
niai nulakuoti, gražusis parketas lygiai perklotas. Ant sie- 
nų kabojo keli gana vertingi paveikslai, kuriuos buvo įsi- 
gijusi Katrina. Baldai — šiuolaikiniai ir praktiški, bet 
šalia jų — bydermėjerio stiliaus komoda, kurią Katrina 
gavo palikimo, ir aukcione pirkta raudonmedžio spintelė. 
Visa tai kūrė šviesaus, erdvaus ir linksmo buto įspūdį. 

Abi moterys turėjo po kambarį. Be to, dar buvo di- 
delė jauki svetainė, kurioje jos leisdavo laiką kartu arba 
vaišindavo užsukusius svečius. Mažu, iki menkiausios 
smulkmenos praktiškai įrengtu vonios kambariu naudo- 
josi abi. Pusryčiaudavo, o šiokiadieniais ir pietaudavo di- 
delėje virtuvėje. 

Evos kambarys keitėsi laikui bėgant. Iš pradžių tai buvo 
mielas mergaites kambarėlis, pagyvintas margomis pagal- 
vėlėmis ir priderintomis užuolaidomis — tikra priebėga 
pasislėpti nuo pikto pasaulio. Tačiau pamažu prisirinko 
tiek daug knygų, kad jų nebebuvo kur sudeti, ir juodvi su 
Katrina sumeistravo lentyną per visą sieną. 

Atlenkiamas stalas, prie kurio dirbdavo, pasidarė per 
mažas, ir Eva jį pakeitė dideliu ir labai funkcionaliu ra- 


šomuoju stalu. Tuomet vietoj siaurutės kušetės turėjo 
nusipirkti tikrą lovą, kuriai Katrina iš lopinėlių pasiuvo 
lovatiesę. Pačiame kambario viduryje, tarp garso kolonė- 
lių, stovėjo patogus krėslas su atrama kojoms, o prieš 
jį — apskritas staliukas. Kadangi drabužių spinta užėmė 
daug erdvės, teta leido pastatyti ją hole, kur vietos buvo 
pakankamai. Ant kambario sienų buvo priklijuota įvai- 
riaspalvių plakatų, daugiausiai iš filmų ir spektaklių, ku- 
riuos Eva keisdavo pagal nuotaiką ir progą. Žodžiu, kam- 
barys visiškai atitiko jos norus, ir užsidariusi jame Eva 
galėjo tikrai atsipalaiduoti. 

Dulkių siurblys, skudurėliai ir odos atraižos pasidar- 
bavo ir šiame kambaryje. Abi sukosi greitai ir vikriai, ne- 
klausinėdamos ką kuri darys, nes per tuos metus jau bu- 
vo „susigrojusios“. 

Eva prisiminė, kokia tragedija jai būdavo padėti tvar- 
kytis gimtuosiuose namuose. Ji tiesiog nekentė tokių dar- 
bų, ir tas pasibjaurėjimas tapdavo ginklu prieš motiną. 
Šiandien Evai atrodo, kad tada jai reikėjo nusileisti, vien 
dėl šventos ramybės. Tačiau toje neapykantos ir barnių, 
pykčio priepuolių ir egzaltuotų susitaikymų pilnoje ap- 
linkoje ji nenorėjo paklusti, instinktyviai bijodama, kad 
ją gali sutraiškyti stiprios tėvo ir motinos asmenybės. 

Eva ir dabar nemėgo valymo darbų, tačiau niekada 
nesiskųsdavo. Ji suprato, kokia dėkinga turi būti tetai už 
tai, kad priglaudė tą ekscentrišką ir sutrikusią paauglę ir 
kad pagelbėdama ruoštis tik menkai išreiškė savo dėkin- 
gumą. Be to, ji jau spėjo patirti, kad švarus, tvarkingas 
butas — tai tvirtovė, ginanti nuo išorinio pasaulio pur- 
vo ir maišaties. Evai patiko, kai viskas žvilgėdavo ir švy- 
tedavo, o kiekvienas daiktas būdavo savo vietoje. 

— Ar dar spėsiu įlįsti į vonią? — paklausė Eva, kai 
jiedvi baigė. 


— Na žinoma, mieloji, juk dar ne vėlu. 


— Aš pasistengsiu greitai, — pažadėjo dukterėčia. 

Po dvidešimties minučių jos jau traukė link požemi- 
nio garažo, kur stovėjo sportinis Katrinos kupė. Prancūzų 
koncerne, kuris jį pagamino ir kuriame dirbo Eva, tas au- 
tomobilis dar buvo pravardžiuojamas „blusa“. Katrina 
nusipirko jį tik atidarius Berlyno sieną, norėdama paga- 
liau pakeliauti po kraštą, esantį anapus Berlyno, kuris 
taip ilgai buvo nepasiekiamas. 

Katrina ir Eva jau buvo aplankiusios Potsdamą — ap- 
žiūrėjo ten pilį, parką ir daugybę kitų vietų. Sena valtimi 
plaukiojo po Didįjį Miugelio ežerą ir vos neapsivertė. Šian- 
dien abi ketino nuvažiuoti į miesto parką Berlyno rytuose. 

— Vairuosi tu? — paklausė Katrina. 

— Ne, tik ne aš. 

Eva su niekuo nenorėjo kalbėti apie tai, kas atsitiko. 
Bet dabar ją apniko abejonės, ar verta viską slėpti nuo te- 
tos. Kada nors, kai Katrina bus labai pavargusi arba pa- 
prasčiausiai visai nenorės sėsti prie vairo, ji turės prisipa- 
žinti. Tuomet teta tikrai nusivils sužinojusi, kad Eva 
nepasitikėjo ja ir nieko nepapasakojo. 

Bet kaip jai pasakyti? Fabijano kaltinti negalima, jo- 
kiu būdu. Eva bandė parinkti žodžius, kurie kuo švelniau 
pavaizduotų padėtį. Nepavyko. Ji suprato, kad dar nie- 
kaip negali atsipeikėti. Taigi nusprendė nerti į šaltą van- 
denį stačia galva. 

— Man atėmė pažymėjimą, — išpyškino. 

Katrinos veido išraiška nepasikeitė — žvilgsnis buvo 
nukreiptas į kelią. Automobilis ką tik įsuko į Kanto garvę. 

— Tai štai kas, — tepasakė. 

— Kas? 

— Žinojau, kad kažkas tave slegia. 

Eva nejučiom atsiduso. 

— Galima pavadinti ir taip. 

— Na pasakok! Kaip tai atsitiko? 

Eva papasakojo savąją istorijos versiją. Ji vairavusi Fa- 
bijano automobilį, visai nepastebėjusi, kad būtų į ką nors 
atsitrenkusi ir padidinusi greitį. 

Dabar Katrina vis dėlto atsisuko į ją. 

— Tik jau ne tu! 

— Nuo to, kad netiki manimi, man ne lengviau. 

— Nepyk, Eva. Tikiu, kad iki to smūgio viskas taip 
ir buvo, kaip pasakoji. Tačiau pernelyg gerai tave pažįs- 
tu. Ne toks tu žmogus, kad kur nors stuktelėjusi papras- 
čiausiai nuvažiuotum. 

— Bet taip ir buvo! — ne visai tvirtu balsu įtikinėjo 
Eva. Ji jautė, kad tuoj pradės kūkčioti. 

Katrina suprato, kad čia kažkas ne taip, jai iškart ki- 
lo įtarimas, jog ši istorija susijusi su Fabijanu. Jos akimis, 
Fabijanas buvo įdomus personažas, tačiau visai ne toks 
vyriškis, kokio linkėtų dukterėčiai. Savo priešiškumą Kat- 
rina visada apgalvotai slėpė suprasdama, kad tokios pa- 
stabos tik dar labiau pastūmėtų Evą prie Fabijano. Da- 
bar Katrina ėmė abejoti, ar teisingai elgėsi. 

Tačiau ji tik paklausė: 

— O kas buvo toliau? 

Eva papasakojo apie du policininkus. 

— Reikėjo tau patylėti, — pareiškė Katrina. Ir iškart 
pridūrė: — Kvaila mokyti, kai jau per vėlu. 

— Kaip aš galėjau tylėti? Juk manęs klausinėjo! 

— Atsakinėti neprivalėjai. Reikėjo tik nurodyti savo 
advokatą. 

— Aš neturiu advokato. 

— Nebūk maža mergaitė, Eva. Prieš duodant paro- 
dymus reikėjo pasitarti su advokatu. Šito tu nepadarei... 
— Aš pasakiau tiesą, — kaprizingai nutraukė Eva. 

— Tikrai? — paklausė Katrina iš šono žvelgdama į 
nelaimingą ir susiraukusį Evos veidą. — Na gerai. Bet są- 
kyti tiesą — ne visuomet protinga. Ir advokatas tau taip 
pasakys. Bent jau dabar tu susirasi advokatą? 

— O kam? 

= Šulinys uždengiamas nors tada, kai vaikas jau įkri- 
to. Tai geriau, negu visai nieko nedaryti. Beje, aš siūly- 
čiau tau daktarą Filgersą. 

„Kam?“ — dar sykį norėjo paklausti Eva, bet nutylė- 
jo, nes iš darbo firmoje žinojo, kad ginčytiniems klausi- 
mams spręsti visuomet pasitelkiami teisininkai. O iš tiesų 
Eva labai abejojo, ar advokatas jai galės padėti. 

— Jei nori, — kalbėjo toliau Katrina, — paskambin- 
siu daktarui Filgersui ir paklausiu, kada jis galėtų tave 
priimti. 

— Ačiū, — išlemeno Eva. — Būtų labai gerai. 

— Tikriausiai labai daug lems nukentėjusiojo būklė. 
Ar žinai ką nors apie jį? 

— Ne, nieko. — Eva jau nebegalėjo sulaikyti aša- 
rų. — Policininkai sakė... — Prireikė nemažai laiko, kad 
Eva nusiramintų ir galėtų baigti sakinį: — ... kad jo dar 
negalima apklausti. 

— Tai nieko nereiškia, — pasakė Katrina, nors taip 
ir negalvojo. — Gal jam tik šokas. Juk dažnai taip pasi- 
taiko. Ir apskritai — nereikia graužtis. Nei tau, nei tam, 
kuris nukentėjo, nuo to nepalengvės. — Ji nutilo. — Juk 
tai vyriškis? 

Vis dar kūkčiodama Eva linktelėjo. 

— Taip ir maniau. Šiaip ar taip, kraustymasis iš proto 
nieko nepadės. Išsiverk! Gal tau palengvės. Bet paskui 
nemėgink prarasti šalto proto. Kitaip neišsikapstysi iš šios 
istorijos nenukentėjusi. 

— O... jei tas vyriškis... mirs? 

— Nuo smūgio, kurio tu net nepastebėjai? 

Eva vis dar kūkčiojo. 

— O gal vis dėlto pastebėjai? — kamantinėjo Katrina. 

— Ne! Ne! — vargais negalais iškūkčiojo Eva. 

— O Fabijanas? Ką jis sako apie tą istoriją? 

Eva išsišnypštė. 

— Jis miegojo. 

— Na žinai! Gali man nepasakoti. Tarkim, kad grįž- 
damas iš smagaus vakarėlio, kur netrūko gėrimų, gali už- 
snūsti. Bet juk nepūsi į akį kaip koks barsukas. 

— O jis pūtė! Kodėl tu manim netiki? 

Eva beveik išrėkė tą klausimą, nors puikiausiai supra- 
to: teta netiki todėl, kad ji nesako tiesos. Bet merginai 
atrodė, kad pasitikėjimo ji vis dėlto nusipelnė — juk 
šiaip niekada nemeluodavo. 

+ Katrina irgi tai žinojo. Ji suprato: Eva faktus iškrai- 
po del kažkokios rimtos priežasties. Dukterėčia iš pasku- 
tiniųjų stengiasi kažką pridengti, o tas kažkas galėjo bū- 
ti tik Fabijanas. 

— Jei taip jaudiniesi, geriau nekalbėkim ta tema, — 
pasiūlė Katrina. Ji ėmė galvoti, ar nevertėtų apskritai at- 
sisakyti iškylos. Bet namuose Eva iškart užsidarytų savo 
kambaryje ir pasiduotų širdgėlai. Taip ji elgdavosi ir 
anksčiau, kai išgyvendavo krizę. 

— Važiuojam namo, — paprašė Eva. 

— Ne, kodel? Pasivaikščiojimas nuramins kūną ir sielą. 

Teta buvo teisi. Jos dvi valandas vaikščiojo po rudenė- 
jantį parką, kuriame užteko atokesnių takelių, kad pabėgtų 
nuo gausybės iškylautojų. Nors po pasivaikščiojimo Eva ir 
nepralinksmėjo, tikrai nurimo. Tetos nepatiklumas jau ne- 
erzino — mergina suprato, kad dėl to kalta ji pati. 

— Tu visados mane palaikysi, ar ne? — paklausė Eva 
tetos, kai trupučiuką pavargusios sugrįžo į didelę auto- 
mobilių stovėjimo aikštelę. 

— Taip, — atsakė Katrina. 

— Tu tokia gera man, kaip niekas kitas pasaulyje. Aš 
vis galvoju — kodėl. 

— Negalvok apie tai, mieloji. Tebūnie viskas taip, 
kaip yra. 

— Net nežinau, kaip tau dėkoti. 

— Geriausia padėka man bus, jei rūpinsies savim, 
Eva, ir nepakliūsi į nelaimingas istorijas. — Katrina pa- 
matė, kad ką tik buvęs giedras Evos veidas apniuko, ir 
skubiai pridūrė: — Žinau, kad ne visados gali klausyti 
vien proto. Būna ir už jį stipresnių jėgų. 
 — Tu tikrai tai supranti? 

— Taip. 

Katrina veltui tikėjosi, kad dar ką nors pavyks išgirs- 
ti iš Evos. Turėjo pasitenkinti tuo, kas pasakyta. 

— O dabar aš noriu tik namo! — pasakė ji žvaliai. — 
Arbatėlės išsivirsim, o paskui pažiūrėsim, ką rodo televi- 
zorius. 

Eva prisiminė Fabijano rankraštį, bet po visko, kas 
nutiko, jai atrodė negarbinga prie televizoriaus palikti te- 
tą vieną. 

— Gerai! Gal tikrai rodys ką nors įdomaus. 


Kitą rytą, dar gerdama kavą, Eva įniko į rankraštį. Bet 
jai taip ir nepavyko susidaryti įspūdžio apie kūrinį. Ma- 
žas, kruopščiai išvedžiotas Fabijano raides perskaityti ne- 
buvo sunku, tačiau tarp daugybės braukymų, intarpų ir 
pataisymų tikrai galėjai pasiklysti. Matyt, tas tris antro- 
jo veiksmo scenas iš tikrųjų bus galima suprasti tik ta- 
da, kai švariai perrašys. 

Eva ketino imtis darbo iškart, net nepersirengusi. Kat- 
rina išėjo anksti — jau pusmetį ji lankė tapybos kursus, 
kurie pasiglemždavo visus sskmadienius ir šventadienius. 

Taigi namie Eva buvo viena ir galėjo elgtis kaip tin- 
kama. Išgėrusi kavos ji kaip stovi — su pižama, chalatu 
ir šlepetėmis — atsisėdo prie rašomosios mašinėlės, šalia 
pasidėjo rankraštį, pluoštą švaraus popieriaus ir ėmėsi 
darbo. Į priekį stūmėsi lėtai. Kai kuriuos sakinius vos ga- 
lėjo išpainioti ir vis per vėlai pastebėdavo praleidusi žo- 

dį, todėl puslapį perrašydavo iš naujo. Eabijanas norėjo 
gauti švarų ir be klaidų tekstą, kad paskui dar kartą ga- 
lėtų jį peržiūrėti. 

Kuo toliau Eva gilinosi į Fabijano kūrinį, tuo labiau 
jis ją traukė. Tai buvo drama apie teroristų gaują: kirtosi 
skirtingi ir nelygūs jaunų žmonių charakteriai, o vieni- 
jo juos tik siekiamas tikslas — pakeisti visuomenėje vieš- 
pataujančią tvarką. Kalba, kuria kalbėjosi teroristai, bu- 
vo šykšti, kieta, pikta. Ta kalba Evai atrodė nenatūrali, 
bet ji žinojo, kad nieko nesupranta apie teatrą. Tikriau- 
siai scenoje tie žodžiai skambės kitaip. 

Apie antrą valandą ji baigė perrašinėti, atskyrė nuo 
originalo antrąjį ir trečiąjį egzempliorius, sudėjo pusla- 
pius iš eilės ir išmušė skylutes. Kopijų vieta buvo segtu- 
ve, kurį Eva laikė savo rašomojo stalo stalčiuje, o origi- 
nalą ji atiduodavo Fabijanui. 

Eva jam iškart ir paskambino. 

Fabijano balsas skambėjo taip, tarsi Eva būtų skam- 
binusi iš kažin kokios tolybės. 

— Čia tik aš, Eva, — pasakė ji. „Kodėl „tik“? — su- 
sigriebė. — Tai jau visai paika“. 

— O, labas, — atsakė jis trupučiuką šilčiau. 

— Aš jau. 

— Ką? 

Ir vėl ji bus ne visai tiksliai pasakiusi. 

— Turiu garbės pranešti: baigiau perrašinėti. 

Buvo girdėti, kaip jis nusižiovavo. 

— Puiku. 

Eva taip laukė padėkos žodelio. 

— Buvo gana sudėtinga. 

— Jei nebūtų buvę taip sudėtinga, būčiau atidavęs į 
perrašymų biurą. 

Eva neišdrįso priminti Fabijanui, kad tai kainuoja. 

— Kada nori gauti švarrašų? 


[Nw) 

— Atnešk man... — jis patylėjo, matyt, norėdamas 
pasižiūrėti, kiek valandų, — ... apie šeštą. Tuomet dar 
galėsim kur nors neskubėdami užkąsti prieš spektaklį. 

— Galima ir man? — užgniaužusi kvapą paklausė 
Eva. — Na, į teatrą? 

— Jei išrversi dar kartą 

— Galėčiau kas vakarą žiūrėti. 

Fabijanas pabandė jos susižavėjimą prislopinti skep- 
tišku „na na“. 

— Tikrai tikrai! Tu juk vaidini kas vakarą — ir nieko. 

— Tai visai kas kita. 

— O man — ne. 

— Kvailutė. 

— Ir dar, Fabijanai, man atrodo, kad reikėtų... 

Eva nutilo vidury sakinio, supratusi, kad jos daugiau 
nesiklauso. Fabijanas padėjo ragelį. 

Prisiminusi, kad jau praalko, Eva virtuvėje apsitepė 
sumuštinį ir vėl išgėrė puodelį kavos. Iki šeštos valandos 
buvo dar daug laiko. Eva užlipo į pastogę, kur džiūvo 
skalbiniai. Palaidinukes kaip tik buvo galima lyginti. Nu- 
kabinusi jas nuo virvės sudėjo į skalbinių pintinę ir par- 
sinešė į apačią. Jos su Katrina dažnai dėvėdavo palaidi- 
nukes, taigi buvo susidariusi nemaža krūvelė. 

Virtuvėje Eva pasistatė lyginimo lentą, įjungė lygin- 
tuvą, sukabino ant spintų kabykles ir ėmėsi darbo. Jis 
tirpte tirpo rankose. 

Braukdama karštu lygintuvu per medvilnę Eva pagal- 
vojo, kad galėtų pasirūpinti ir Fabijano marškiniais. Jis 
dažniausiai nešiojo megztinius arba marškinėlius, taigi 
per savaitę susirinktų ne daugiau kaip dveji ar treji. Sy- 
kį Eva pasiūlė tai Fabijanui, tačiau jis visai neapsidžiaugė. 

— Tau tai labai patiktų, — suniurnėjo jis tada. 

Ji nesuprato. 

— Manai, nenutuokiu — kurlink tu suki? — paklau- 
sė Fabijanas. 

Del tokio kandžiai dirglaus Fabijano balso Evos akyse 
susitvenkė ašaros. 

— Nori, kad būčiau nuo tavęs priklausomas! 

— Na ką tu, Fabijanai, tikrai ne, — beveik pro aša- 
ras išlemeno ji. — Tokia mintis man nė į galvą nebuvo 
atėjusi. Norėjau tik padėti tau. 

— Jei man prireiks pagalbos, pasakysiu. 

Eva puikiai prisiminė, kaip ją įskaudino tie žodžiai. 
Nergi vieną kitą ašarėlę nuvarvino, nors pati sau dėl to 
atrodė juokinga. Ašaros nieko nepadėjo — Fabijanas tik 
pasijuokė, o Eva žinojo, kad nusipelnė jo pašaipos. 

„Tada net nesupratau, kokia esu laiminga, — pamanė 
Eva. — Tokia laiminga, kad iš vieno pikto žodelio suge- 
bėdavau išpūsti didžiulę problemą. Kokia buvau paika...“ 

Tik dabar, kai dėl jos kaltės žmogus atsidūrė ligoni- 
nėje ir galbūt net grūmėsi su mirtimi, ji suprato, kas yra 
tikrieji rūpesčiai. 

Eva norėjo paprašyti, kad Fabijanas kartu su ja eitų 
aplankyti sužeistojo. Bet Fabijanas net neišklausė. 

Tačiau ji taip nepaliks. Akis į akį sugebės išaiškinti 
jam, kad taip reikia. Tiesiog būtina nueiti į ligoninę. 


Eva turėjo raktą nuo Fabijano ateljė. Bet atrakinda- 
ma duris vis tiek paskambino — jam labai nepatikdavo 
būti netikėtai užkluptam. Eva energingai atidarė duris ir 
sutrikusi sustojo ant slenksčio. 

Fabijanas buvo ne vienas. Ir apsirengęs neįprastai rū- 
pestingai: juodos kelnės, žydri šilkiniai marškiniai ir pil- 
kas kašmyro megztinis. Viešnia buvo vyresnė už Fabijaną, 
gal kokių trisdešimties. Ji turėjo kažką, iš ko atpažinsi ak- 
torę: mokėjimas parodyti gražias kojas, gracinga viso kū- 
no laikysena, išmaningai pakirpti tamsūs plaukai, atrody- 
tų, taip natūraliai gaubiantys truputėlį padažytą veidą. 

— O, labas! — pasisveikino Eva ir pati sau pasirodė 
negrabi. 

— Eikš vidun ir uždaryk duris! — paliepė Fabijanas. 

Eva padarė kaip liepiama. 

Fabijanas buvo išviręs arbatos. Paprastai jis dėl svečių 
taip nesistengdavo. Juodu sėdėjo prie staliuko, ant kurio 
stiklinio viršaus buvo padėta cukraus, grietinėlės ir lėkš- 
telė su sausainiais. Rankoje nepažįstamoji laikė ilgą 
dramblio kaulo kandiklį ir rūke. 

— Ar atnešei rankraštį? — paklausė Fabijanas visai be 
reikalo, paskui atsainiai pristatė: — Eva Zilbert, bendra- 
darbė... Ponia Agnesė Holman. 

Evai būtų labiau patikę, jei Fabijanas ją būtų prista- 
tęs kaip draugę. 

— Taip, žinoma, — atsakė ji į klausimą ir atidarė la- 
gaminėlį. 

Agnesė Holman spoksojo į Evą neslėpdama smalsumo. 

— Tu irgi aktorė? 

Fabijanas nutaisė grimasą. 

— Tam pirmiausia reikėtų įsisukti kitas kojas. 

Eva pajuto, kaip kaista skruostai. Žinojo, kad jos ko- 
jos kreivos ir kad nuolat nešiojami kelius dengiantys si- 
jonai to nepaslepia. Bet ją skaudžiai įžeidė Fabijanas, lai- 
kęs savo pareiga atkreipti į tai kitų dėmesį. 

Agnesė Holman nusijuokė — tai buvo burkuojantis, 
gundantis sceninis juokas. 

— Koks tu vis dėlto piktas, Fabijanai! Pažįstu akto- 
rių, kurioms vietoj kojų — tikriausi rąstai, bet jos vis tiek 
sekmingai vaidina. 

Aš nesu aktorė ir niekad nenorėjau ja būti, — pa- 
reiškė Eva, nors kadaise ir puoselėjo mintį apie šią pro- 
fesiją. — Esu sekretorė ir tuo visai patenkinta. 

Agnesė Holman atsigręžė į Fabijaną. 

— Tavo sekretorė? 

— Negalėčiau sau leisti. 

Eva atkišo jam švarraštį. 

— Tačiau tu rašai jam? — pasiteiravo Agnese Holman. 

— Savanoriškais pagrindais, — paaiškino Eva. 

— Na ir kvaila. Kaip ten sakoma? „Kiekvienas dar- 
bas turi būti atlygintas“. 

— Darau tai dėl to, kad man malonu. 

Fabijanas vartė lapus. 

— Parodyk! — paprašė Agnesė Holman, imdama 
juos jam iš rankų. 

Eva žinojo, kad Fabijanas visiškai nepakenčia, kai kaž- 
kas domisi nebaigtais jo darbais. Kaip tik todėl mergina 
labai didžiavosi, kad jai šis tabu netaikomas. Tačiau šį- 
kart Fabijanas visai neprieštaravo, kai Holman permetė 
akimis du ar tris puslapius. 

Paskui ji grąžino lapus. 

— Na, ką apie tai pasakysi? — paklausė Fabijanas, 
kažko tikėdamasis. 

Ji gracingai truktelėjo pečiais. 

— Šiaip ar taip, perrašyta tikrai pavyzdingai. 

Ji specialiai norėjo įžeisti. Viena vertus, Eva dėl to ap- 
sidžiaugė, antra vertus, įtūžo, kad ta moteris taip elgiasi 
su Fabijanu. 

— Man pasirodė labai įdomu, — pasakė Eva. 

Agnesė Holman draugiškai jai nusišypsojo. 

— Žinoma, tau įdomu. Kitaip ir būti negalėtų. 

Fabijanas neparodė, kad užsigavo. 

— Reikėtų tau viską perskaityti. 

— Perskaitysiu, kai baigsi. 

— Ačiū, — pasake jis labai paklusniai. 

Eva vis dar stovėjo su lagaminėliu rankoje. Niekas ne- 
paragino atsisėsti, o ir laisvos kėdės nebuvo. Vilkint švie- 
siu kostiumu įsitaisyti ant grindų, ant kurios nors pagal- 
vės, atrodė netinkama, taip pat netiko matant aktorei 
atidaryti lagaminą ir traukti iš jo savo apatinius, džinsus 
ir megztinius. Taigi Eva stovėjo ir laukė, kol Agnesė Hol- 


man susiruoš išeiti. 

Pagaliau atrodė, kad taip ir bus. Aktorė pirštų galiu- 
kais išemė iš kandiklio cigaretės likutį ir užgesino jį pe- 
leninėje. Kandiklį įsimetė į rankinę, beveik tuo pat ju- 
desiu išsiėmė veidrodėlį ir apžiūrėjo savo makijažą. 

Fabijanas padavė Evai švarrašų. 

— Įdėti į segtuvą? 

— Ne, tiesiog ant rašomojo stalo. 

Eva pasinaudojo proga pastatyti nuošaliau lagaminėlį. 

Tuo metu Agnesė Holman lūpdažiu ryškino lūpų 
kontūrus. 

— Man regis, mums jau metas, mielasis, — pareiškė 
ji. 

Fabijanas atsistojo, nusivilko kašmyro megztinį ir nu- 
metė jį ant krėslo atlošo. 

— Ponia Holman šiandien eina su manim į teatrą, — 
tepasakė jis, tačiau žvilgsnis buvo grėsmingas. 

Eva visai nenorėjo, kad tie abu pastebėtų jos nusivy- 
limą. 

— Štai kaip? 

— Turiu pamatyti šį mielą vaikiną scenoje. 

Veidrodėelį ir lūpdažį Agnesė Holman vėl buvo įsiki- 
šusį į rankinę. 

— Man atrodo, jis tiktų Eizenrygelio vaidmeniu:. 

Eva visai nieko nebesuprato, ir tai buvo aiškiai matyti. 

Fabijanas iš aukšto teikėsi ją apšviesti. 

— Agnesė neseniai įkūrė savo teatrą. 

— Teatrą rūsyje. — Ji gracingai atsistojo. — Aš pati 
ten statysiu spektaklius. 

Evai viskas paaiškėjo. 

— „Bydermanas ir padegėjai“ ? — pasitikslino ji. 

Holman ranka palygino sijoną. 

— Tik pažiūrėkit! Mes dar ir išprususios. 

— Šitą Makso Frišo pjesę skaičiau mokykloje. 

— Nereikia atsiprašinėti, mažyte. Tai tk sveikas pu- 
sėtinas išsilavinimas. 

— Kada? — paklausė Eva. — Juk jis ką tik gavo vaid- 
menį „Velso pilyje“ , o visi šneka, kad spektaklis bus vai- 
dinamas kelis mėnesius. 

Fabijanas jau buvo apsivilkęs striukę. 

— Dėl to nesirūpink, — nuramino jis ir pliaukštelė- 
jo Evai tarsi kokiam jaunam šuniui. 

Agnesė Holman jau stovėjo prie durų. 

— Vaidmens jis dar neturi. 

Fabijanas nuskubėjo paskui ją. 

— Aprvarkyk čia truputį, gerai? — pasakė eida- 
mas. — Susiskambinsim. 

Durys paskui juos užsitrenke. 

Eva atsisėdo į kreslą, iš kurio ką tik buvo atsistojęs Fa- 
bijanas. Jai sutrukdė kašmyrinis jo megztinis. Eva ištrau- 
kė jį iš po savęs ir vis dar susimąsčiusi ėmė lankstyt:. 

Jai buvo smūgis, kad Fabijanas išėjo į teatrą su kita, 
nors buvo žadėjęs vestis ją. Tačiau Eva neturėjo teisės širs- 
ti — jis ne iš piktos valios ją atstūmė. Agnesė Holman bu- 
vo režisierė arba bent jau norėjo ja tapti, ir Fabijanas jai, 
savaime suprantama, meilikavo. Ji buvo svarbi jam ne tik 
kaip aktoriui, bet ir kaip dramaturgui. Kol kas ji nesusi- 
domėjo pjese, bet tai nieko nereiškė. Visiškai galimas da- 
lykas, kad Fabijanui pavyks įtikinti Agnesę statyti pjesę. 

Tačiau Eva niekaip negalėjo suprasti, kaip jis gali gai- 
voti apie savo karjerą, mesti tinklus ir regzti planus taip, 
tarsi nieko nebūtų įvykę. O dėl jo kaltės žmogus pakliu- 
vo į mirties nagus. Negi tai neslegia Fabijano? Argi me- 
nininkai tokie? Visiški egoistai? Argi jam — meninin- 
kui — nederėtų būti jautresniam? 

Negi ji iš ukrųjų myli vyriškį, kuriam nerūpi niekas 
kitas, tik jis pats? Bergždžias klausimas — taip ir yra. 

Anksčiau meilę ji įsivaizdavo kaip savotiškas sūpuok- 
les, kuriose skrendi aukštyn, paskui, apimta kažkokio 
keisto, sunkiai nusakomo jausmo, leidiesi žemyn ir žinai, 
kad tuoj tuoj vėl pakilsi. Iš pradžių taip buvo ir su Fa- 

bijanu. Tačiau dabar jai atrodė, kad meilė — tai spąstai, 
iš kurių negali išsivaduoti. 

Ar ji tikrai to norėjo? Ar gyvenimas be Fabijano dar 
turėtų prasmę? 

ito Eva nežinojo. Dabar tai buvo nesvarbu. Jai rū- 

pėjo tik tas vyriškis ligoninėje, ir jei Eabijanas nejautė pa- 
reigos juo pasirūpinti, tai pasirūpinti turės ji pati. 

Eva atsistojo, padėjo megztinį į spintą ir iš lagaminė- 
lio išsiėmė rankinę. Išbėgo net nepradėjusi tvarkyti buto. 

Sekmadienio lankymo valandos Kroicbergo ligoninėje 
buvo pasibaigusios. 

— Į viršų jau negalima, — griežtai pasakė budėto- 
jas. — Pavėlavot. 

— Tačiau lankytojai dar eina, — parodė Eva pagyve- 
nusią porą, sukančią durų link. 

— Jie ne ateina, o išeina, — atkirto budėtojas. 

— Tik penkias minutes, — ėmė maldauti ji, — duo- 
kit man penkias minutes. Juk niekam nepakenks. 

— O pas ką jūs einat? 

— Pas Titą Durchdenvaldą. 

Budėtojas atsivertė registracijos knygą. 

— Kažin ar guli toks pas mus... 

Eva pasinaudojo, kad budėtojo dėmesys nukrypo ki- 
tur, ir nubėgo. 

Budėtojas iškart pastebėjo, kad ji paspruko. 

— Stokit, paanele! Sustokit! Taip negalima! 

Tačiau Eva ne nemanė jo klausyti. Sustojo tik tuomet, 
kai išskėtęs rankas kelią jai užtvėrė vyriškis baltu chalatu. 

— Na, kas gi čia pas mus atbėga? — paklausė jis 
linksmai. 

Žvilgsnis iš už blyksinčių akinių stiklų atskleidė Evai, 
kad ji patinka vyriškiui. 

— Aš esu Eva Zilbert, — pasakė, o jos skruostai už- 
kaito. 

— O aš — daktaras Arnoldas. Taigi kas mes tokie — 
jau išsiaiškinom. O ko čia taip lakstot? 

— Budėtojas manęs nenorėjo įleisti. 

— Ir teisingai darė. Lankymo valandos baigėsi. 

— Bet aš tik labai trumpai... 

Daktaras Arnoldas ją nutraukė: 

— Pas ką? 

— Pas Titą Durchdenvaldą. 

— Jūs giminaitė? 

Eva papurtė galvą. 

— Draugė? 

— Irgi ne. — Ji giliai įkvėpė: — Aš esu toji, kuri jį 
pervažiavo. 

— Ir dabar užėjot pasiteirauti, kaip jis laikosi? 

— Anksčiau negalėjau. Tikrai. Ir policija sakė, kad su 
juo negalima kalbėtis. 

— Vis dar negalima. 

— Ak, — suglumusi atsiduso Eva. 

— Galiu nuvesti pas jį, jei labai norit. 

— Ber jei su juo negalima kalbėtis... — Eva nebaigė 
sakinio. — Aš atėjau ne pasiteirauti, o atsiprašyti, pasa- 
kyti, kaip dėl to gailiuosi. Suprantat? 

— Manor, kad jam nuo to bus geriau? 

— Ne, žinoma — ne. Bet, man atrodo, jei žinotų, 
kaip aš siaubingai jaučiuosi, jis imtų kitaip galvoti... Bent 
jau man tikrai taip būtų. 

— Tai kodėl tada ant jo užvažiavot? 

— Aš ne specialiai. — Ir šiek tiek dvejodama pri- 
dūrė: — Net nepastebėjau. 

— Papasakokit bobutei. Ne vienas teisėjas nepatikės. 
"Eva nudelbė akis. 

— Aš baisiai gailiuosi. 

— Na, einam. Jis dar guli reanimaciniame skyriuje. 

Pacientą Eva galėjo matyti tik per langą iš koridoriaus. 
Ir tai, ką pamatė, nebuvo daug: beformis baltai apklotas 
kūnas, sutvarstyta galva ir storai sugipsuota koja, pakabinta 
ant savotiškų kartuvių, prie šnervės ir rankos prijungti per- 
matomi vamzdeliai. Išskyrus apnuogintą vietą prie alkūnės, 
kur pleistru buvo priklijuotas vamzdelis, tas kūnas visai ne- 
panėšėjo į žmogaus. Jis priminė Evai kažkokį monstrą. 

Tik dabar Eva suvokė, jog tikėjosi, kad apsilankius li- 
goninėje jai palengvės. Tačiau atsitiko priešingai. Jai pa- 
sidarė silpna. 

„Kad tik neapalpčiau, — smilktelėjo galvoje mintis, — 
tik nereikia dar kartą . Tačiau pajuto, kad svirduliuoja. 

Daktaras Arnoldas uždėjo ranką jai ant pečių ir pri- 
laikė. 

— Na, na, panelyte! Juk neketinat čia nugriūti? 

— Ne, — silpnu balsu atsakė Eva. — Tikiuosi, kad ne. 

— Jaunuoliui dar gerai baigėsi. Jei nebus komplika- 
cijų, koją paliksim. 

Eva pakelė akis į gydytoją: 

— Jam taip prastai? 

— Visai prastai. Koja nuo kelio tiesiog tabalavo, vi- 
siškai sutraiškyta. Žinoma, mūsų pirmoji mintis buvo — 
amputuoti. Tačiau vyrukui tik dvidešimt penkeri! Taigi 
padarėm viską, kad koją išsaugotume. 

— Ar jūs irgi ten buvot? 

— Taip. Tą naktų budėjau priėmimo skyriuje. Tam 
jaunuoliui velniškai pasisekė. — Ir vos šypsodamasis pri- 
dūrė: — Ne, ne todel, kad ten buvau aš. Bet kuris kitas 
kolega dėl jo tą patį būtų padaręs. Pasisekė, nes jį atve- 
žė pas mus iškart po avarijos. 

— Iškart? — paklausė Eva netikėdama. 

— Aš irgi negaliu paaiškinti, kaip tai atsitiko. Jį ra- 
do ir arvežė kažkoks sunkvežimis. O anksčiau dar kažkas 
skambino ir pranešė apie nelaimingą atsitikimą. Jei bū- 
tų užtrukę ilgiau, jis, ko gera, būtų nukraujavęs. Šiaip ar 
taip, su koja tikrai būtų turėjęs atsisveikinti. 

— O kaip jo galva? — toptelėjo Evai. 

— Kai atvežė, jis atrodė baisiai. Visas kruvinas. Jau 
manėm, kad bus lūžusi kaukolė. Tačiau tai buvo tik di- 
delė žaizda. Mes ją susiuvom kaip pridera. 

— Tai kodėl jis neatsipeikėja? 

— Atsipeikės, nebijokit. Tai tik šokas ir, žinoma, slo- 
pinantis vaistų poveikis. 

— Jūs tikras? 

Atsakyti jis neskubėjo. 

— Ne, niekas negali būti tikras. Žinom tik tiek, kad 
kaukolės kaulai nelūžę. Bet kaip ten atrodo viduj... — 
sulenktu smiliumi gydytojas pabaksnojo sau į kaktą, — 
... taip paparastai nepasakysi. Gali būti kontūzija arba he- 
matoma. Tačiau del to aš per daug nesijaudinčiau, pa- 
nele Zilbert. Vaikinas pas mus neprapuls. Mes jį kuo ati- 
džiausiai stebėsim. Smegenys tikrai sutrenkti. 

Eva atsiduso. „Jei Fabijanas savom akim pamatytų, ką 
iškretė, greičiausiai suprastų...“ Tačiau minties ji nebai- 
gė. Tikriausiai jis nebūtų ištvėręs tokio vaizdo — Fabi- 
janas buvo daug jautresnis už Evą. 

— Vadinasi, tai jūs jį pervažiavot? — paklausė gydy- 
tojas. 

— Taip jau atsitiko. 

— Reikia pripažinti, kad jums irgi pasisekė. Tik per 
plauką jūsų sąžinės neprislėgė žmogaus gyvybė. 

— Taip, žinau. — Ji sukaupė visas jėgas ir nustūmė 
nuo pečių gydytojo ranką. 


— Jau geriau? — paklausė jis. 

— Truputį. Dekui už tai, kad viską paaiškinot. 

— Nėra už ką. Visada smagu kalbėti apie tai, kas pa- 
vyko. Savimeilę paglosto. 

— Kada jį bus galima aplankyti? Na, kada jis jau su- 
voks, kad yra lankomas? 

— Po poros, trejeto dienų. Ne, būkim tikslesni. Ge- 
riausia bus, jei ateisit trečiadienį po pietų. Lankymo me- 
tu. Kai tik bus galima, aš jį morališkai paruošiu susiti- 
kimui. 

Eva krūptelėjo. 

— Jis ims manęs nekęsti? 

— Ne, nemanau. Toks jaunas vyrukas... Neturėtų. 

Išėjusi iš ligoninės Eva ilgokai negalėjo atsitokėti. Pas- 
kui prisiminė, kad šiandien dar nieko nevalgė. Užkandi- 
nėje nusipirko porciją gyros su jogurto padažu ir daug 
česnako ir sukirto kaip išbadėjusi. Kroicbergas tuo ir bu- 
vo žavus, kad čia visuomet virė gyvenimas, netgi sekma- 
dieniais ir šventadieniais. Dauguma krautuvėlių priklausė 
šeimoms ir nelabai paisė oficialių darbo valandų. Vienose 
pardavinėjo turkišką medų ir saldumynus, kitose — me- 
niškus rankdarbius, drabužius ir margas skaras. Eva mėgo 
tą atmosferą ir nenorėjo tikėti Fabijano pranašystėmis, 
kad čia greitai viskas bus kitaip. Ji negalėjo įsivaizduoti 
šito rajono kitokio. 

Aplaižiusi savo jogurtuotus pirštus Eva nuskubėjo to- 
liau. Savijauta pamažu gerėjo. Nežinia dėl ko: ar kad už- 
valgė, ar kad galėjo sau pasakyti, jog blogiausi dalykai jau 
praeityje. 

Vis dėlto ji įstengė padaryti tai, nuo ko Fabijanas iš- 
sisukinėjo. Žinoma, tai ne kažin koks žygdarbis, tačiau 
ji nepabijojo pažvelgti faktams į akis. Jai pasisekė, kad su- 
tiko tą gydytoją. Evai atrodė, kad tai geras ženklas. 

Palengvėjusia širdimi ji skubėjo į Fabijano ateljė ap- 
sitvarkyti ir suplauti indų. Evai net nekilo mintis, kad 


galėtų to ir nedaryti. 

Pirmadienio rytą, įžengusi į „Avijono“ autosaloną, 
esantį Tauencijų gatvėje, netoli Kurfiurstendamo, Eva 
jau prie lifto susidūrė su ponia Heize iš generalinės di- 
rekcijos. Tai buvo retas susitikimas — paprastai jų keliai 
nesikirsdavo, nes didžiojo boso sekretorė darbą pradėda- 
vo vėliau už Evą. 

Eva neparodė, koks nemalonus jai šis susitikimas, ir 
pabrėžtinai mandagiai pasisveikino su vyresne kolege. 

Smarkiai pridažytos Heizės lūpos dirbtinai šyptelėjo. 

— Tik pažiūrėkit — čia toji, kuri kils į viršų! — pa- 
sakė ji neklystančio žmogaus balsu. 

Eva „Avijone“ dirbo beveik trejus metus, ir Heizė nie- 
kaip negalėjo atleisti už tai, kad jos vietą užėmė kažko- 
kia jauniklė, nors ir pati Heizė buvo paaukštinta. 

Eva nesileido provokuojama. 

— Manau, mes abi važiuojam į viršų? — atsakė ji 
linksmai ir nykščiu parodė į lubas. 

— Vieni kyla greičiau už kitus. Ir kodėl taip būna? 

Eva dėjosi nesuvokianti užuominos. 

— Liftas visuomet važiuoja tuo pačiu greičiu. 

— Gudruolė. 

Liftas atvažiavo. Eva visai nenorėjo į jį lipti, ji mielai 
būtų pabėgėjusi laiptais ar dar palaukusi. Tačiau žinojo, 
kad negalima nusileisti Heizei. 

Šiaip jau firmoje Eva jautėsi tvirtai, tinkanti savo pa- 
reigoms. Tik Leoni Heizė sugebėdavo paversti ją vargšele 
rate uždaryta vovere. 

Nors Eva ir žinojo, kad, vilkėdama šokoladinės spal- 
vos šiek tiek įliemenuotu kostiumėliu, smelio spalvos 
palaidinuke ir rūpestingai pasidažiusi, atrodo puikiai, ji 
nedrįso lygintis su šalia stovinčia įsikūnijusia eleganci- 
ja. Leoni Heizė visuomet atrodydavo tarsi nužengusi iš 
madų žurnalo: kiekviena jos pašviesintų plaukų garba- 
nėlė gulėjo savo vietoje, o rankos ir ilgi išpuoselėti na- 

gai buvo nepriekaištingi. Greta jos Eva iškart pasijuto 
maža ir bjauri, nors protas ir sakė jai, kad taip manyti 
nėra jokio pagrindo. Heizė buvo beveik dvigubai už ją 
vyresnė, o bosas aiškiai turėjo svarių priežasčių pirme- 
nybę teikti Evai. 

Evai kėlė pasišlykštėjimą būti uždarytai vienoje kabi- 
noje su Heize. Nors vietos buvo apstu, šioji atsistojo vi- 
sai šalia. Evai atrodė, kad nuo slogių kaimynės kvepalų 
ji tuoj apsivems. Lyg tyčia į liftą niekas daugiau neįlipo. 

— Ar pati lyginote savo palaidinukę? — paklausė 
Heizė nusaldintu balseliu. 

Eva norėjo atsakyti, kad tai ne jos reikalas, tačiau pa- 
manė, kad geriau bus likti mandagiai. 

— Taip, ponia Heize, — atsakė ji maloniai. 

— Tai ir matyti. 

Nors Eva buvo tikra, kad ne: prie apykaklės, nei prie 
rankogalių, o daugiau palaidinukės iš po kostiumėlio ir 
nematyti, nebuvo nieko kritikuotina, ji nuraudo ir ne- 
valingai pažvelgė į veidrodį ant lifto sienos. 

Heizė nusijuokė: 

— Ta mažoji mūsų mimoza. 

Daugiau susilaikyti Eva negalėjo. 

— Kodel jūs tokia kandi? — pasipiktino ji. 

— Kandi? Aš? Vien todel, jog atkreipiau jūsų dėme- 
sį, kad apykaklė metasi į raukšlę? Turėtumet būti man 
dekinga. 

Jokios raukšlės ten nėra. Jums tik rūpi išmušti ma- 
ne iš pusiausvyros. 

— Niekad ir minties tokios neturėjau. Kam man tai? 

— Neįsivaizduoju. Geriau savęs pačios paklauskit. 

Sutrikdyti Heizę buvo neįmanoma. 

— Dar ir akiplėša, — pareiškė ji beveik mėgaudamasi. 

Evai palengvėjo, kai penktame aukšte ji išlipo, o Hei- 
zė važiavo dar aukščiau. 

„Ir kodel leidžiuosi jos erzinama, — galvojo Eva. — 
Tai iš tiesų vaikiška. Kitą kartą tylėsiu kaip vandens į 
burną prisisėmus. Tada pažiūrėsim“. 

Netrukus ji jau pamiršo tą incidentą. Buvo daug dar- 
bo. Pirmiausia raštu išvertė į vokiečių kalbą paskutinius 
nurodymus iš Paryžiaus, padarė originalo ir vertimo ko- 
pijas visiems skyriams. Ji spėjo, kad ši informacija beveik 
visuomet abejingai padedama į šalį. 

Paskui mergina ėmėsi organizuoti kvalifikacijos keli- 
mo kursus „Avijono“ dirbtuvių mechanikams. Kvietimus 
su atsakymo kuponais reikėjo pasiųsti į visas dirbtuvės 
tiek senosiose, tiek naujosiose Vokietijos žemėse. Kom- 
piuteris atspausdino jai etiketes, kurias reikėjo tik užkli- 
juoti ant vokų. 

Rytas buvo ramus, be skambučių, klientų ar dirbtu- 
vių skundų, taigi Eva nemažai nuveikė ir džiaugėsi tuo. 
Ji kaip tik baigė ruošti paskutinius kvietimus, kai Hei- 
neris, firmos pasiuntinys, išstypęs jaunuolis, mėgstantis 
paplepėti, atnešė paštą. 

— Labas rytas, ponia Zilbert, — pasisveikino jis iš- 
sišiepęs. — Čia, kaip visada, paštas, kurio pirmadieniais 
nera. 

— Tuo geriau, Heineri. Aš ir taip darbo turiu per 
akis. 

Heineris atsikvempė į rašomąjį stalą: 

— Atvirai kalbant, aš tikrai nesuprantu, ko tie žmo- 
nės vis skundžiasi! Jei jiems mūsų automobiliai negeri, tai 
tegu paprasčiausiai nusiperka kitokius. Kam tos amžinos 
reklamacijos? 

— Tai vėl mėgstamiausia tema? Tarsi nebūčiau jums 
šimtus kartų aiškinusi. 

— Bet jūs taip gerai aiškinat, kad aš klausyčiausi ir 
klausyčiausi. 

— Šiandien neaiškinsiu, Heineri. Šituos atiduosit paš- 
tui. Kvietimai būtinai turi būti išsiųsti šiandien. 

— Bus padaryta, panele. 

Eva nenorėjo priekaištauti jam dėl kreipinio, kuris ne- 
atitiko firmos stiliaus ir taisyklių. Ji buvo pradėjusi išimi- 
nėti raštus iš jau atplėštų vokų ir juos rūšiuoti: papras- 
tesnius, kuriuos galėjo išsiaiškinti pati, dėjo į šalį, o 
sudėtingesnius — į šefui skirtą aplanką. 

Paskui kompiuteryje susirado standartinius atsakymus 
į nusiskundimus. Bedirbant šį darbą ant rašomojo stalo 
įsižiebė raudona lemputė, ir Eva nuspaudė reikalingą 
mygtuką. 

Pasigirdo šefo balsas: 

— Bonjour, madam Zilbert! Ar galėtumėt užeiti pas 
mane? 

— Labas rytas, pone direktoriau. Ateinu. 

Buvo jau beveik pietų metas. 

Paėmusi aplanką su gautu paštu Eva perėjo prieškam- 
barį ir įžengė į erdvų kampinį kabinetą. Jis buvo beveik 
dvigubai didesnis už jos kambarį ir su dviem langais. 

Arminas Klostersas, kaip paprastai, sėdėjo prie didžiu- 
lio rašomojo stalo iš riešutmedžio, kurio poliruotas pa- 
viršius tviskėjo švelnioje rudens saulėje. Šefas buvo pra- 
dėjęs penktąją dešimtį. Apvalus jo veidas plačia burna ir 
šviesiomis mėlynomis akimis visad atrodydavo linksmas, 
netgi tuomet, kai toli gražu nebūdavo linksma. Kadan- 
gi buvo gimęs Sveicarijoje, jis tiek vokiškai, tiek prancū- 
ziškai kalbėjo be jokio akcento. Daug metų dirbo užsie- 
niuose. Prieš keletą metų išsiskyrė. Evai jis patiko. 

— Daili, daili, — pasakė jis ir gėrėdamasis apžiūrėjo 
įeinančią Evą. — Gerai praleidot savaitgalį? 

Del tokio tiesaus klausimo Eva šiek tiek sutriko ir 
ėmė ieškoti tinkamo apibūdinimo. 

— Nuobodžiauti nebuvo kada, — pasakė ji neprasi- 
lenkdama su tiesa, padėjo atverstą aplanką prieš šefą ir at- 
sisėdo. 

— Pavydėtina. Ne, neprieštaraukit! Patirti nuoty- 
kius — jaunystės privilegija. 

Eva pagalvojo, ar nevertėtų jam papasakoti, kas atsi- 
tiko, tačiau atsisakė tokios minties, nes nemanė, kad še- 
fas rimtai domėtųsi jos laisvalaikiu. 

Jis jau buvo įnikęs į gautą paštą. 

— „Variklio gedimas praėjus mėnesiui po garantinio 
laikotarpio“, — murmėjo jis. — Cia ką nors sugalvo- 
sim. — Atsivertė kitą lapą: — „Voverė po kapotu, reika- 
linga pažyma draudimui“. Gaus. „Blusos“ stabdžiai už- 
sikirto esant nedideliam greičiui“... — Jis pakėlė galvą ir 
pažvelgė į Evą: — Čia jau ne pirmas kartas, ar ne? 

— Taip, šefe. Panašu, kad tai „blusų“ bėda. 

— Tikrai? 

— Mano teta irgi važinėja „blusa“. Toji panašiai 
ožiuojasi. 

— Tokie dalykai gali mums brangiai atsieiti. Turėsim 
grąžinti šį modelį gamintojui. Labai nemalonu. 

— Galima būtų patarti klientams esant mažam grei- 
čiui naudotis rankiniu stabdžiu, — pasiūlė Eva. 

— Tai sukeltų nepasitikėjimą. Na, tai ne mūsų kal- 
tė, ar ne, Evute? 

Eva matė, kad šefas kremtasi dėl defekto ir ieško pa- 
guodos. 

— Tikrai kalti ne mes, — patvirtino ji, — čia tik ga- 
mintojų kaltė. Tegu paryžiečiai ką nors sugalvoja. Man 
atrodo, iš pradžių reikia kuo atidžiausiai išnarstyti šitą 
modelį ir išsiaiškinti, kur padaryta klaida. 

— Ir — kaip ją pašalinti! — papildė šefas. — Iš tik- 
rųjų, kartais man atrodo, kad pasirinkau ne tą profesiją. 

— Jei jūs konstruotumėt automobilius, tokių dalykų 
tikrai neatsitiktų, — pasakė Eva tai, ką iš tiesų galvojo. 

Jis nusišypsojo. 

— Deja, tam nepakaktų mano techninių gabumų. 

Eva atsistojo. 

— Vėl... susidūrėt su mūsų mieląja Heize? — pasitei- 
ravo jis atsargiai. 

Eva nuraudo ir dėl to susinervino. 

— Ji skundėsi? 

— Na, žinoma! Pačiam ponui generaliniam direkto- 
riui. O šis, savo ruožtu, persakė man. 

— Man siaubingai nemalonu, kad dėl manęs turėjot 
nervintis. 

— Pažadėjau atskaityti jums pamokslą. 

— Bet užsipuolė jinai. Aš tik gyniausi. 

— Kaip tik to ir nereikėjo daryti. Kodėl paprasčiau- 
siai neparylit? 

— Ir aš taip galvojau. Žinau, kad ji stengiasi mane iš- 
provokuoti. Bet visą laiką užkimbu. 

— Nesigraužkit per daug dėl to, ponia Zilbert. Kas 
jau kas, o aš jus suprantu. Anksčiau man irgi nepavyko 
rasti su ja bendros kalbos. 

Eva buvo girdėjusi, kas pasakojama firmoje. Atėjęs į 
paslaugų direkciją Arminas Klostersas, taip sakant, pavel- 
dėjo Leoni Heizę iš savo pirmtako. Bet niekaip su ja ne- 
sutarė, todėl ėmė mėginti atsikratyti — labai delikačiai, 
piršdamas ją generalinei direkcijai. Žmonės kuždėjosi, 
kad sekretorė jautėsi kaip uodegą prišalęs vilkas: ji ne 
juokais tikėjosi sulaukti išsiskyrusio vyriškio asmeninio 
dėmesio. O paskui Heize piktdžiugiškai stebėjo, kaip ne- 
sekmingai buvęs šefas ieško, kuo ją pakeisti. Jam vis rei- 
kėdavo savaitę ar daugiau išsiversti be sekretorės. Kol pa- 
sirodė Eva. Tiesa, ji buvo dar naujokė, ir Heizė 
pranašavo, kad greit išleks, tačiau didžiulis uolumas pa- 
dėjo pritapti. Eva puikiai mokėjo prancūzų kalbą, o tai 
šioms pareigoms buvo labai svarbu. Atrodė, kad Heizė 
taip ir nesusitaikys su mintimi, kad ją pakeitė, kaip ji pati 
sakydavo, „kažkokia jauniklė iš gatvės. 

— Ačiū Dievui, pone Klostersai, — pasakė Eva. — 
Kitaip manęs čia nebūtų. 

Jis nusijuokė. 

— Jūs ir vėl teisi. Mano patarimas: lenkitės tos damos 
iš tolo. 

— Aš taip ir darau, pone Klostersai. — Eva jau bu- 
vo prie durų, tačiau dar kartą atsisuko. 

— Dar kas nors? — paklausė šefas. 

— Ar galiu trečiadienį pasiimti laisvą popietę? Paskui 
aš atidirbsiu. 

— Jau leidau, — pasakė jis draugiškai, ir tuo pašne- 
kesys baigėsi. 


— Susitariau su advokatu, kad tave priimtų, — sušu- 
ko Katrina Evai iš virtuvės, kai šioji vėlyvą popietę grį- 
žo namo. 

Eva atėjo į virtuvę. 

— Kada? 

— Ketvirtadienį, penkioliktą valandą. Manau, spėsi. 

— Greitai sutvarkei. 

— Tu žinai, kad daktaras Filgersas geras mano draugas. 

— Ar tai reiškia, kad su juo... 

Katrina nusijuokė. 

— Tas jaunimas visą laiką tik apie vieną dalyką te- 
galvoja. 

— Na tai taip ar ne? 

— Kodel klausi? 

— Kad teisingai nusiteikčiau jo atžvilgiu. 

— Besmegene, su tavo istorija tai neturi nieko ben- 
dra. — Katrina pakėlė akis nuo luptų išvirtų bulvių ir 
pažvelgė į Evą. — Ar šį vakarą liksi namie? 

— Dar nežinau. 

— Tai iškart skambink, nes man reikia žinoti, ar 
mušti į keptuvę dar vieną kiaušinį. 

Nei „Avijono“ autosalone, nei „Keizerio“ knygyne, 
kur dirbo Katrina, valgyklų nebuvo, taigi abi moterys 
buvo pripratusios šiltą maistą valgyti vakarais. Evą graužė 
sąžinė, kad taip dažnai palieka tetą vakarieniauti vieną. 
Bet Katrina niekad nesiskųsdavo. 

Fabijano ateljė niekas neatsiliepė. Prieš padėdama ra- 
gelį Eva ilgokai palaukė. 

Po vakarienės paskambino dar kartą. Ir šįsyk — nie- 
ko. Ji nenorėjo sau prisipažinti, tačiau tomis dienomis, 
kai nematydavo Fabijano arba bent jau su juo nepasikal- 
bėdavo, Eva jausdavo abstinencijos simptomus. 

Katrina tai matė. 


— Nenoriu tavęs įžeisti, mieloji, — pasakė ji, — ta- 
čiau tu blaškaisi kaip nuodų pririjusi žiurkė. 

— Tiesiog susidėjo keli nemalonūs dalykai, — atsa- 
kė Eva. 


Katrina nenorėjo priminti, kad tokią būseną mačiusi 
jau ir anksčiau. Ji leido Evai pasakoti apie Fabijaną, tarsi 
jis, jo trūkumai ir jo gerosios savybės būtų vienintelė te- 
ma pasaulyje. Ji suprato, kad mergina galvoja tik apie jį. 

Lygiai aštuntą valandą Eva staiga nutilo. 

— Dabar kyla uždanga, — tepasakė. Prieš tai ji vis 
žvilgčiojo į savo laikrodėlį. 

— Ir kas čia ypatinga? — paklausė Katrina. 

— Nieko. Visai nieko. Tiesiog prisiminiau. — Eva 
atsistojo. — Šiandien eisiu miegoti anksčiau. 

— Nebloga mintis. 

— Nepyk ant manęs, kad nepalaikysiu tau kompa- 
nijos. 

Katrina būtų galėjusi pasakyti, kad bendravimas su 
dukterėčia nebuvo tokia jau didelė pramoga, kaip Evai 
galbūt atrodė. Tačiau ji tik nusišypsojo. 

— Nieko baisaus. Man vis tiek dar reikia perskaityti 
naujausią bestselerį. 


— Na tai labanakt. 

Eva jau anksčiau kostiumėlį buvo pakeitusi į džinsus 
ir marškinėlius. Dabar ji nusirengė, nusiprausė po dušu 
ir susitvarkė prieš miegą. Žinoma, miegoti buvo dar per 
anksti. Eva pagalvojo, kad galėtų paskaityti „Bydermaną 
ir padegėjus“, ir ėmė ieškoti to tomelio tarp knygų. Kaž- 
kur jis turėjo būti. Tačiau ji negalėjo optiškai atmintyje 
atgaminti kur, todėl paieškos užtruko. 

Patenkinta Eva susirangė krėsle, atsivertė knygą ir ėmė 
ją „ryu“. Taip, ji išties pamatė, kad Eizenrygelis — tai 
Fabijano vaidmuo. Ciniškas piktadarys, nusileidęs į į dug- 
ną, tačiau turintis ir savotiškos elegancijos, pavojingas, 
tačiau žavingas. Tokį herojų Fabijanas galėtų suvaidin- 
ti. Jei tik Holman jį paims. 

Tačiau ar jos pasiūlymas buvo rimtas? O gal tik pa- 
žaisti su Fabijanu norėjo? Iš jos galėjai visko tikėtis. 

Berlyne buvo daugybė aktorių, kurie susipeštų dėl šio 
vaidmens. Tai kodėl būtent Fabijanas, kuris dabar dar 
vaidino ir kitame spektaklyje? 

Evai tai pasirodė keista. Jei Agnesė Holman iš tikrų- 
jų paimtų Fabijaną, tai ne be kokių nors slaptų minčių. 
Reikėtų apie ją sužinoti daugiau. Ar turi draugą? Ar iš- 
tekėjusi? Iš kur ji apskritai pažįsta Fabijaną ir nuo kada? 

Eva nusprendė, kad pamėgins išsiaiškinti šiek tiek 
daugiau faktų. 

Kitas klausimas, ar Fabijanas galėtų tiesiog mesti vai- 
dinęs liokajų, jei gautų geresnį vaidmenį. Ar tai apskri- 
tai įmanoma? 

Eva norėjo geriau pažinti teatro gyvenimą, kad galė- 
tų būti dar artimesnė Fabijanui. 


Kitą vakarą Eva Fabijano ir vėl nerado. 
Paskambino jam iškart parėjusi namo. Tačiau jo te- 
lefonas buvo užimtas. Kai po pusvalandžio paskambino 


dar kartą, niekas nekėlė ragelio. 

— Keista, — pasakė ji. — Nieko nesuprantu. 

— Panašu, kad jis taip elgiasi specialiai, — tarstelėjo 
teta. 

— Kaip tau šovė į galvą tokia mintis? 

— Tiesiog šiaip. Pastaraisiais mėnesiais judu visą laiką 
būdavot drauge. Jei ne, tai bent susiskambindavot. Ir 
staiga? 

— Atsitiktinumas! — pareiškė Eva, tačiau ji buvo su- 
nerimusi. 

— Vakarieniausim kartu? 

— Būtinai. Net jei vėliau ir prisiskambinčiau, vaka- 
rieniauti pasiliksiu. Tegu kaltina pats save. 

Eva buvo parnešusi du muštinius, kuriuos, tiesą sa- 
kant, pirko sau ir Fabijanui. Katriną tai maloniai nuste- 
bino. Persirengusios abi drauge gamino valgį. Kepdania 
čirškančiuose riebaluose muštinius Eva įtempusi ausis 
klausė, ar neskamba telefonas. Katrina maišė mišrainę, 
kurią, jei Eva nebūtų pasilikusi, būtų suvalgiusi su kie- 
tai virtu kiaušiniu. 

— Galbūt tai susiję su avarija, — pasakė teta, kai jos 
susėdo prie stalo virtuvėje. 

— Nesuprantu. 

— Tikriausiai jis visai nenori, kad įveltum jį į šitą is- 
toriją, — pareiškė Katrina nežiūrėdama į Evą. 

Eva užsiplieskė: 

— Kaip tu gali taip šnekėti? Juk tu iš tiesų netiki, kad 
tai aš padariau avariją. 

— Prašau, mieloji, taip į mane nežaibuoti. Aš tik ban- 
dau į viską pažvelgti iš tavo pozicijų. 

Muštinis buvo rausvas, toks, kokį Eva šiaip jau mėg- 
davo. Bet šiandien jis jai kėlė pasibjaurėjimą. Eva atsistojo. 

— Kas nutiko? — paklausė Katrina išsigandusi. 

— Mano muštinis neiškepęs. Įdėsiu jį dar į keptuvę. 

Stovėdama prie viryklės nugara į tetą ji viską dar kartą 
apgalvojo. Zinojo, kad sąžinė Fabijano negraužia. Jo mo- 

ralinės nuostatos buvo visiškai kitokios. Taigi galėjo ir 
numesti ją tarsi karštą bulvę, išsigandęs susikomplikavu- 
sios padėties. 

Tačiau viskas juk buvo ne taip! Tai ji prisiemė kaltę, 
norėdama, kad jo ši istorija nepaliestų. Reikės pakentė- 
ti. Jis ne toks kvailas, kad pamestų ją kaip tik dabar, kai 
viskas dar neaišku. 

— Galėtume išgerti po taurę vyno, — pasiūlė Katri- 
na. — Būk gera, arkimšk butelį. 

Kol kepsnys spirgėjo, Eva atkimšo butelį. Per tą lai- 
ką pusė muštinio susitraukė, tačiau valgant mažais kąs- 
neliais buvo galima nuryti. 

— Visa tai — išsigalvojimai, — pareiškė Eva tvirtu 
balsu, — ir aš nesuprantu, kodėl tu nori įkalbėti man to- 
kias nesąmones. 

— Matau, kad tu sunerimusi, ir noriu viską išsiaiškinti. 

Eva buvo įpusėjusi savo taurę ir jau įkaito. 

— Juk viskas dėl to, kad Fabijanas vaidina teatre. Aš 
taip šito norėjau. Pirmiausia jam tai patinka, o antra — 
jis, bent jau laikinai, turi nuolatinės pajamas. Tik nepa- 
galvojau, kaip tai atsilieps mūsų santykiams. 

— Ir kaipgi? 

— Iki šiol mes kiekvieną mielą vakarą galėjom būti 
kartu... — ji gurkštelėjo vyno ir pajuto, kad dega skruos- 
tai, — ir pasilikti kartu, jei man anksti rytą niekur nerei- 
kėdavo eiti. Dabar šitaip nebegalėsim, ir viskas pasikeičia. 

— Ir galima jam atleisti, kad neskambina? 

— Mano galva, taip. Jei ne ta avarija, mes būtume vis- 
ką aprarę. Reikia laiko, kad viskas vėl sustotų į savo vietas. 

— Na, jei tau taip atrodo... 

— Taip man atrodo. Taigi užteks mane kvailinti. Vis 
tiek nepavyks. 

Po šių žodžių Katrina valandėlę tylėjo. 

— Tu labai griežta man, — ištarė paskui tyliai. 

Eva iškart pasakė: 

— Prašau atleisti! Aš nenorėjau. — Ji ieškojo atsipra- 
šymo žodžių: — Viskas tik del to, kad aš iš tiesų susiner- 
vinusi. Visai be jokios priežasties, kaip ką tik sakiau. — 
Eva truktelėjo pečiais. — Ir viską išlieju ant tavęs. — Ji 
susigėdusi šyptelėjo. — Niekas daugiau šito nepakęstų. 

Eva ištiesė per stalą ranką ir atsikvepė, kai teta susi- 
taikydama ją paėmė. 

— Viskas gerai, mieloji. Gali būti, kad truputį įgėliau. 
Tokia jau aš esu. Daugiau taip nebus. 

Dabar Eva netgi nusijuokė. 

— Tada man išties kažko truks, — pareiškė ji ir prieš 
paleisdama stipriau spustelėjo tetos ranką. — Tiesa, ar 
skambinai tam advokatui? į 

— Juk pasakojau tau. 

— Ne, nepasakojai, — Eva papurtė galvą. — O gal 
ir pasakojai. Įsivaizduok, visiškai pamiršau. 

— Daktaras Filgersas paskyrė tau laiką. Ketvirtadie- 
nį popiet. Penkioliktą valandą. 

Ketvirtadienį? Čia tai visai blogai. — Eva surinko 
tuščias lekštės. — Aš paprašiau, kad trečiadienį mane iš- 
leistų. Eisiu į ligoninę. Jei ketvirtadienį vėl norėsiu išei- 
ti, šefas pasius. 

— Reikėjo anksčiau pasakyti. 

— Taip. Tikriausiai. Bet aš nepagalvojau apie tai. — 
Eva atsistojo ir nunešė lėkštes prie plovyklos. 

Katrina nusekė jai iš paskos. 

— Ar galėtum nenueiti į tą ligoninę? 

— Ne. Neįmanoma. Negi nesupranti? — Eva pažvel- 
gė į Katriną pilnomis ašarų akimis. — Aš juk turiu su- 
žinoti, kaip laikosi tas vargšas vyrukas. Kitaip visai iš pro- 
to išeisiu. 


Ligonis gulėjo jau nebe reanimaciniame skyriuje, ir tai 
Evai suteikė vilčių. Ji skubėjo Kroicbergo ligoninės ko- 

ridoriais ir ieškojo palatos, kurios numerį buvo nurodęs 
budėtojas. Beeinant jai į kelius daužėsi tinklelis su apel- 
sinais, kuriuos buvo nupirkusi ligoniui. Tačiau Eva vi- 
sai nekreipė į tai dėmesio. Ji netgi nepastebėjo, kad nuo 
sienų trupa kadaise buvę žali, o dabar papilkėję dažai ir 
kad išvaškuotos grindys nutryptos. Ji labai jaudinosi. 

Pasiekusi savo tikslą staiga stabtelėjo. Atrodė, tarsi 
nuo ligonio ją būtų skyrusios ne vien šitos aptrintos du- 
rys, o nematoma, beveik neįveikiama siena. 

Ir kaip ji galėjo išdrįsti čia ateiti? Ką jam pasakys? 
Kuo pasiteisins? 

Eva manė, kad geriausia išeitis — pabėgti. Ji bijojo. 
Tačiau galiausiai susiėmė ir pasibeldė. 

Nieko. 

Ji pasibeldė dar kartą, šįsyk garsiau, bet vėl jokio at- 
sakymo nebuvo. 

Ar tai ne ženklas, kad reikia atsisakyti ligonio lanky- 
mo? Arba bent jau atidėti jį? 

„Nebūk bailė!“ — paragino save, nuspaudė rankeną ir 
atidarė duris, 

Pirmąją akimirką Eva nematė nieko. Kambaryje bu- 
vo prieblanda, užuolaidos užtrauktos. Tik pamažu akys 
priprato prie tokios šviesos. Ji įžiūrėjo aukštai pakabin- 
tą koją baltame gipse, lovos ir ligonio kontūrus. 

— Pone Durchdenvaldai, — ištarė ji nedrąsiai. 

Ligonis nejudėjo. 

Eva priėjo arčiau. Tam užteko dviejų žingsnių. Pala- 
ta buvo labai maža, kažin ar erdvesnė už sandėliuką. Be 
aukštos metalinės baltai emaliuotos lovos, naktinio sta- 
liuko iš tokios pat medžiagos ir siauros spintos, palatoje 
daugiau nieko nebuvo. 

Jaunas vyras gulėjo užsimerkęs, akys — giliai įdubu- 
sios. Tvarsčio vietoje ant galvos užklijuotas platus pleist- 
ras. Jaunuolį kažkas nuskuto, matyt, neįgudusia ranka ar 

skubėdamas, nes ant smakro ir skruostų buvo likę keli 
rudi šeriai. 

— Pone Durchdenvaldai, prašau... 

Ligonis pabandė atmerkti akis, tačiau iškart vėl užsi- 
merkė. 

— Čia aš, Eva Zilbert. Ar daktaras Arnoldas nieko 
jums apie mane nepasakojo? 

Vyriškis pajudino sausas suskirdusias lūpas. Gal jis ką 
nors ir pasakė, bet Eva nesuprato. 

— Jūs prastai jaučiatės, ar ne? Įsivaizduoju. Man taip 
jūsų gaila. 

Eva įdėjo savo ranką į jo delną, gulintį ant paklodės, 
ir tarsi pajuto spustelėjimą. Ji švelniai paglostė jaunuo- 
lio ranką. 

— Netrukdysiu jūsų ilgiau, Titai. 

Ištartas vardas paveikė kaip burtažodis: jaunuolis at- 
simerkė ir pažvelgė į Evą. Ji pajuto, kad pagaliau jis pa- 
stebėjo rudaplaukę merginą lapų žalumo kostiumėliu, 
nuraudusią nuo jo žvilgsnio. 

— Aš esu Eva, — ištarė ji aiškiai artikuliuodama kiek- 
vieną skiemenį, — tai aš jus pervažiavau. Atleiskit man! 

Jo akyse trumpam įsižiebė susidomėjimas, bet ir vėl 
užgeso. 

— Aš jums kai ką atnešiau, — linksmesniu balsu kal- 
bėjo toliau Eva. — Apelsinų. Gal nulupti? 

Kadangi jis neparodė jokio padrąsinančio ženklo, o ji 
pati nežinojo, ar leidžiama ligoniui duoti apelsinų, tai 
nusprendė nelupti. Vieną po kito ėmė iš tinklelio auk- 
sinius vaisius ir bandė sukrauti juos ant naktinio stale- 
lio, tačiau pamatė, kad nieko neišeis. Truputį pagalvo- 
jusi vėl surinko apelsinus į tinklelį ir pririšo jį prie 
metalinio lovos virbo. 

— Jūs greit pasijusit geriau, Titai, — pasakė Eva, no- 
rėdama paguosti save ir jį. — Tikrai! Aš dar ateisiu. 

Ji vėl spustelėjo jo bejėgius pirštus ir vogčiomis išėjo 
iš kambario. 

Leisdamasi laiptais sutiko daktarą Arnoldą. Akinių 
stiklai blykčiojo, atsagstyto chalato skvernai plevėsavo — 
atrodė žvalesnis ir jaunesnis negu per pirmąjį susitikimą. 

— Tik pažiūrėkit — panelė Zilbert! — pasisveikino jis. 

— Laba diena, pone daktare, — atsakė ji varžydama- 
si, tačiau ir pamaloninta, kad daktaras iškart ją atpažino. 

— Vadinasi, savo pažadą ištesėjot! — pareiškė jis 
džiūgaudamas. 

— Nesitikėjot? 

— Pasakyčiau kitaip. Mano patirtis byloja, kad visad 
reikia būti pasiruošusiam staigmenai — tiek gerai, tiek 
blogai. 

— Man atrodo, jis mane pažino... na, jis suprato, kas 
aš esu. 

— Pasakėt jam? 

— Dėl to ir atėjau. 

— Jūs labai drąsi. Ir koks jis jums pasirodė? 

— Visai silpnas. Dar nelabai atsigavęs. 

— Jums visai teisingai pasirodė. Tačiau nereikia per- 
nelyg nerimauti. Šiaip ar taip, kontūzijos nėra. Tik com- 
motio cerebri, tiesa, nemenkas. 

— Skamba nė kiek ne geriau. 

Jis išvertė: 

— Smegenų sutrenkimas. 

— Štai kaip. Tai kodėl jis toks silpnas? 

— Vaistų poveikis. Kitaip kojos skausmai būtų nepa- 
keliami. 

— Vargšas, — atsiduso Eva sukrėsta. 

— Na taip, bet jis jaunas ir jau beveik išsikapstė. Bū- 
na ir sunkesnių atvejų, panele Zilbert. 

— Nė kiek neabejoju, daktare. Bet paprastiems žmo- 
nėms viskas truputį kitaip atrodo. 

Jis žvilgtelėjo į laikrodį. 

— Mielai su jumis daugiau pasišnekučiuočiau... 

— Nenoriu jūsų trukdyti, daktare. 

— Ne ne, atvirkščiai. Mudu būtinai išgersim kavos. 
Gal sekmadienį? 

— Pažiūrėsim, — atsakė ji išsisukinėdama. 

— Bet sekmadienį jūs ateisit? 

— Žinoma! Ateisiu kiekvieną sekmadienį, kol ligonis 
vėl atsistos ant kojų. 

— Pasakyta — padaryta. Na tai iki, panele Zilbert. 

Jis nusišypsojo Evai, užsisagstė chalatą ir nuskubėjo. 

Eva užsigalvojusi lėtai nulipo laiptais ir pro budėto- 
jo kabiną išėjo į gatvę. 

Nei iš šio, nei iš to ją apėmė nenumaldomas noras pa- 
matyti Fabijaną. Nuo ligoninės iki jo ateljė tebuvo ko- 
kių dvidešimt minučių kelio. Žinojo, kad jam nepatin- 
ka, kai kas nors netikėtai užgriūva, tačiau šiandien 
tebūnie išimtis. Tegu sau vaidina kietaširdį kiek nori, bet 
jam juk rūpi, kaip jaučiasi nukentėjęs per avariją žmogus. 

Eva ryžtingai nuskubėjo Bliucherio gatve. Ji avėjo ele- 
gantiškais bateliais, šviesiai rudais, priderintais prie pa- 
laidinukės, bet žemakulniais, taigi galėjo greitai eiti. II- 
gesio genama beveik skriste skrido. 

Kuo arčiau Fabijano namų, tuo daugiau pažįstamų fi- 
gūrų ir veidų: ekscentriškas nusivalkiojęs dailininkas, šiuo 
metu niekur nešokanti šokėja labai jau nušviesintais plau- 
kais, daržovių pardavėjas turkas ir kitokie tipai. Eva svei- 
kinosi, ir ją sveikino, ji jautėsi namie, netgi labiau negu 
Fazanų gatvėje. 

Ji perėjo gerai pažįstamą užpakalinį kiemą ir pakilo į 
viršų. Laiptinėje ir dieną buvo blausu, nes siaurus ir se- 
niai nevalytus langus dengė storas dulkių sluoksnis. Ant 
stiklo penktame aukšte kažkas buvo iškeverzojęs nepado- 
rų žodį. Eva jau seniai į tai nekreipė dėmesio. 

Ji paskambino ir spurdančia širdimi laukė. Paskam- 
bino dar kartą. Viduje nebuvo girdėti jokių gyvybės 
ženklų. Eva atrakino duris. 

Kambarys buvo tuščias, o siaubinga netvarka paguo- 
dė: visai nepanašu, kad čia būtų įsikūrusi kita. 

Ilgai negalvodama nusivilko švarkelį, pasiraitojo pa- 
laidinukės rankoves, pasirišo prijuostę ir pradėjo tvar- 
kytis. Surinko stiklines ir lėkštes, vonioje jas išplovė ir 
iššluostė, nuvalė ir išblizgino stiklinį staliuko paviršių, 
paklojo lovą. 

Nuo paskutinio jų susitikimo Fabijanas, matyt, ne 
sykį keitė drabužius, o nusivilktuosius nutrenkdavo kur 
papuola. Eva juos surinko, švarkus ir kelnes sukabino 
į spintą, o kojines ir marškinius padėjo prie nešvarių 
skalbinių. 

Visi tie darbai jai atrodė truputį idiotiški, ir Eva gal- 
vojo: „Gal aš jo valytoja ar auklė?“ Ber ji tiesiog jautė vi- 
dinį poreikį rūpintis Fabijanu. 

Per didelį langą įstrižai krintančiuose malonios rug- 
sėjo saulės spinduliuose ateljė vėl atrodė tvarkinga ir sve- 
tinga. Eva būtų galėjusi įsitaisyti kur nors su knyga ir pa- 
laukti. Gal jis sutriktų ją čia atradęs, o gal net 
apsidžiaugtų — spontaniškai, kaip tik Fabijanas moka, 
kai jis gerai nusiteikęs. Tačiau Eva buvo pernelyg nera- 
mi, kad galėtų laukti. 

Atsisedusi prie jo rašomojo stalo susirado standų balto 
popieriaus lapą, ant kokių rašydavo Fabijanas, ir brūkš- 
telėjo jam porą eilučių. 

„Mylimas Fabijanai! Kaip matai, aš buvau čia. Kur tu 
prapuolęs tiek laiko? Buvau nuėjusi į ligoninę. Ačiū Die- 
vui, vargšo vaikino sveikata taisosi. 

Katrinai pavyko susitarti, kad advokatas atidėtų pri- 
ėmimą septynioliktai valandai ir Eva suspėtų po darbo. 
Ir apie tai ji parašė Fabijanui. 

Toliau nežinojo ką rašyti. Fabijanas nekentė, kai kas 
nors per daug jam įkyrėdavo. Taigi banalybės, kuriomis 
ji mielai būtų pasinaudojusi, tokios kaip „Myliu Tave“ 
arba „Aš taip tavęs pasiilgau“, atkrito savaime. O gal iš- 
drįsti ir parašyti: „Paskambink man!“? 

Eva taip ir padarė. Bet paskui suabejojo. Juk juokinga 
prašyti jo, kad paskambintų. Jis turėtų suprasti, kad ji lau- 
kia skambučio. Tai kam dar taip aiškiai pabrėžti? „Paskam- 
bink man!“ Panašu į pagalbos šauksmą arba įsakymą. 

Eva ryžtingai išbraukė tą trumpą sakinį ir tol jį teplio- 
jo, kol tapo tikrai neišskaitomas. Tada paprasčiausiai pa- 
rašė savo vardą „Eva“. Šitaip bus gerai. 

Muilu priklijavo lakštą prie veidrodžio vonios kam- 
baryje. Čia jį tikrai pastebės. 

Paskui dar kiek pasikrapštė ateljė neprisipažindama, jog 
viliasi, kad Fabijanas kiekvieną akimirką gali pasirodyti. 
Bet greitai nusprendė, kad daugiau čia nera ką veikti. Eva 
buvo pernelyg nerami, jai norėjosi pajudėti, taigi užsisagstė 
palaidinukės rankoves, apsivilko švarkelį ir išėjo. 

Skambutis pasigirdo vidury nakties. Bent jau Evai 
taip pasirode. Tačiau žvilgtelėjusi į ant naktinio staliu- 
ko padėtą laikrodėlį pamatė, kad dar nėra vienuoliktos. 

Basa nubėgo į prieškambarį prie telefono, apgraibo- 
mis tamsoje surado ragelį ir atsiliepė. 

— Čia Eva... — Balsas buvo gergždžiantis ir užsimie- 
gojęs, turėjo atsikrenkšu, kad galėtų kalbėti. — ... Zilbert. 

— Labas, Eva. Ar pažadinau? — žvaliai paklausė Fa- 
bijanas kitame laido gale. 

— Nieko baisaus. 

— Tiesą sakant, norėjau, kad atvažiuotum, bet jei tu 
jau miegojai... 

— Aš tuoj pat apsirengsiu, — skubiai patikino ji. 

— Dvidešimties minučių tau tikrai prireiks, paskui 
dar dvidešimt iki manęs... ne, tau turbūt bus per vėlu. 

Eva susitvardė ir neėmė įrodinėti, kad per vėlu nebus. 

— O kur tu esi? 

— „Senojoje skrybėlėje“, su keliais draugais. Gerai pa- 
galvojus tai ir normaliai pasikalbėti nepavyks. 

„Senojoje skrybėlėje“, menininkų kavinėje, be to, dar 
ir įsilinksminusioje draugijoje tikrai nepavyks“, — pama- 
nė Eva. Jai pasidarė šalta. Ji bandė sušildyti dėdama prie 
blauzdų vieną, paskui kitą pėdą. 

— Kodel tada skambini? 

— Klausyk, kodėl tokiu balsu? Tu nesidžiaugi? 

— Žinoma, džiaugiuosi. Tik aš pradedu drebėti. 

— Reikėjo ką nors užsimesti. 

ia tu teisingai sakai. 

— Tai gal pyksti ant manęs, kad pastarosiomis die- 
nomis neskambinau? Klausyk, tiek daug visko įvyko, kad 
tu net neįsivaizduoji. 

— Na tai pasakok! 

— Ne dabar. Manęs laukia. 

— O kada? 

— Palauk — pagalvosiu. 

Stojo ilga tyla. Eva davė jam laiko pagalvoti. Ragely- 
je ji vos girdėjo balsų klegesį, juoką, skimbčiojančias tau- 
res. Bet gal tik įsivaizdavo girdinti. „Senojoje skrybėlė- 
je“ telefonas buvo prie drabužinės, kurią nuo restorano 
salės skyrė durys ir sunki užuolaida. Galimas daiktas, kad 
telefonas visai ne ten, o kur nors kitur. Negi tokius da- 
lykus supaisysi. 

— Gal tu rytoj palauktum manęs prie teatro? — ga- 
liausiai pasiūlė Fabijanas. — Paskui galėtume kur nors 
nueiti arba važiuoti pas mane į Kroicbergą, arba ir VI1e- 
na, ir kita. 

Protas sakė Evai, kad tokį vėlyvą pasimatymą geriau 
būtų atidėti iki penktadienio, nes tada kitą rytą galėtų iš- 
simiegoti. Bet nugalėjo ilgesys. 

— Puiku, — pasake ji paslaugiai. — Aš džiaugiuosi. 

— Geriausiai būtų, jei kokią dešimtą lauktum prie 
tarnybinių durų. Negaliu tiksliai pasakyti, kada baigiasi 
spektaklis. Priklauso nuo to, kiek kartų aktoriai kviečiami 
į sceną. 

— Taip, žinoma. Suprantu. 

— O tau, mergyte, kaip sekasi? 

— O, visai neblogai. 

— Ar jau įveikei šoką? 

Kuriuo nors kitu metu Eva būtų apsidžiaugusi tokiu 
dėmesingumu. Bet dabar, kai stipdama iš šalčio stovėjo 
tamsoje, o Fabijanas tai žinojo, mergina norėjo, kad jis 
Esi baigtų pokalbį. Bet vis dėlto pradėjo pasakoti: 

iandien dar kartą buvau ligoninėje ir... 

PS na, ją iškart nutraukė: 

— Skaičiau, ką parašei. Šiandienai užteks. Begte į Io- 
vytę! 

— Iki rytojaus! — dar pasakė Eva. Tačiau Fabijanas 
jau buvo padėjęs ragelį. 

Ir jau gal kokį šimtąjį kartą Eva pagalvojo, ar ne ji pa- 


ti labiausiai kalta dėl nesusipratimų su Fabijanu. 


Daktaro Alberto Filgerso kontora buvo įsikūrusi na- 
me gražiu, matyt, neseniai atnaujintu šviesaus smiltainio 
fasadu su sunkiomis, baimingą pagarbą keliančiomis rus- 
vo medžio durimis, įtrauktomis per gerą metrą. Šalia 
portalo — taip beveik buvo galima pavadinti šitas du- 
ris — į sieną įleistos blizgančios žalvario lentelės, kurio- 
se juodomis raidėmis užrašyti gydytojų ir advokatų, tu- 
rinčių čia kabinetus ir kontoras, pavardės bei aukštai. 

Susigaudžiusi, kur jai reikia eiti, Eva paskambino į 
trečią aukštą, pasigirdo birbimas, ir pastumtos durys at- 
sidarė. Labai solidus, nesibraižančiu metalu dekoruotas 
liftas užkelė ją į viršų. Apžiūrinėdama save veidrodyje pa- 
matė, kad jos veidas neono šviesoje dar blyškesnis, ne- 
gu paprastai, žalios akys labai įdėmiai žvelgia iš po juo- 
du tušu nudažytų blakstienų, o lygūs rudi plaukai nuo 
lietaus sudrėkę ir patamsėję. 

Lauke purškė lietus, ir Eva vilkėjo savo tamsiai mė- 
lyną lietpaltų. 

Trečiame aukšte turėjo dar kartą paskambinti, bet du- 
rys beveik iškart atsidarė, ir Eva įėjo į ryškiai apšviestą 
patalpą be langų. Grindys joje buvo išklotos linksmų 
spalvų, matyt, itališkomis, plytelėmis. Ant savotiškos pa- 
kylos prie kampu sustatytų rašomųjų stalų kompiuteriu 
dirbo jauna moteris. Iš savo vietos ji matė duris, todėl 
vos įėjus Evai atitraukė pirštus nuo klaviatūros ir malo- 
niai nusišypsojo. 

— Laba diena, — pasisveikino Eva ir pasisakė, kas 
esanti. — Seprynioliktą valandą man paskirtas pokalbis. 

— Taip ir yra, ponia Zilbert. Ponas daktaras jūsų jau 
laukia. — Šviesiaplaukė pasisuko į ultramodernią sieninę 
drabužių spintą. — Gal norėsit nusivilkti? Vis dar lyja? 

— Dabar jau ne taip smarkiai. — Eva nusivilko liet- 
paltį, sumėlynavo kordo suknelė didele balta apykak- 
le. — Tikiuosi, nelabai jus sutrukdžiau? 

— Del papildomos darbo valandos? — nusijuokė 
blondinė. — Nesijaudinkit, aš pripratusi. 

Ji, matyt, jau buvo davusi advokatui elektroninį sig- 
nalą, nes dabar atsivėrė antrosios durys ir jis pasirodė ant 
slenksčio — lieknas, gerai atrodantis vyriškis (Eva pama- 
nė, kad jam kiek daugiau negu keturiasdešimt metų), 
juodaplaukis, su akiniais raginiais rėmeliais. Jis dėvėjo 
tradicinį pilką flanelės kostiumą ir ryšėjo mėlyną šilkinį 
kaklaraištį. 

— Sveiki, — atkišo Evai dešinę ranką, o kairioji dar te- 
bebuvo ant durų rankenos, — vadinasi, štai kokios mes! 

Toks pabrėžtinai familiarus pasisveikinimas Evai pa- 
sirodė keistokas, bet ji suprato, kad advokatas nori ją pa- 
drąsinti. 

— Laba diena, pone daktare, — ištarė ji mandagiai 
ir paspaudė ranką. 

Jis įsivedė Evą į kabinetą, kuris labiau panėšėjo į pri- 
vačią, o ne oficialią patalpą, su juodmedžio rašomuoju 
stalu, juodais odiniais krėslais, efektingai išsiskiriančiais 
ant šviesios kiliminės dangos, ant kurios tarsi kieno nors 
išdykaujant buvo pamesti keli margi rytietiški takeliai. 
Už rašomojo stalo kabėjo didelis aliejiniais dažais tapy- 
tas paveikslas — natiurmortas, kuriame ryškiomis spal- 
vomis buvo pavaizduota molinė vaza su įvairiaspalvėmis 
pavasario gėlėmis ant languotos staltiesės. 

Daktaras Filgersas vis dar laikė paėmęs Evą už rankos 
ir, kadangi juodu skyrė šioks toks atstumas, galėjo ją ati- 
džiai apžiūrinėti. 

— Vadinasi, čia toji karštai mylima dukterėčia! 

Eva nuraudo ir dėl to susinervino. 

— Atleiskit, bet aš nuraustu kiekviena proga. Jei ma- 
ne ginsite, turėsit prie to priprasti. Tai nereiškia, kad jau- 
čiuosi kalta, ir toli gražu nesako, kad Kažkas man itin ne- 
malonu ar kad esu pagauta meluojant. Nieko negaliu 
padaryti. Man taip nuolatos atsitinka! 

Advokatas jau buvo paleidęs Evos ranką ir dabar mos- 
telėjo į lankytojams skirto krėslo pusę. 

— Aš tikrai nenorėjau pastatyti jūsų į keblią padėtį, 
panele Zilbert. 

— Jūs ir nepastatėt. Tai tiesiog kvaila mano savybė — 
kiekviena proga nurausti. 

Jis santūriai nusišypsojo. 

— Jums tai žavingai tinka. 

— Man labai nemalonu. 

— Nėra del ko jaustis nemaloniai. — Advokatas pa- 
laukė, kol mergina atsisėdo, o tada pats įsitaisė prie ra- 
šomojo stalo. — Ką galėčiau jums pasiūlyti? Kavos? Ar- 
batos? O gal taurelę vyno? 

— Ačiū, nieko. — Eva jau sėdėjo suglaudusi kelius, 
o jos kojų padėtis atitiko geriausias sekretorių laikysenos 
taisykles — blauzdos ėjo įstrižai nuo grindų ir krėslo. — 
Tikrai nieko. 

— Gurkšnelis kitas padeda nugalėti varžymąsi. 

— Aš visai nesivaržau. Tik taip atrodo. 

Jis pastūmė per stalą portsigarą tuo pačiu metu atida- 
rydamas jį. 

— Cigaretę? 

— Ačiū, ne. Aš nerūkau. 

— Labai pagirtina, panele Zilbert. Na, tuomet leis- 
kit man žvilgtelti į jūsų šaukimą. 

— Šaukimą? — pakartojo Eva kvailokai. — Bet aš 
dar negavau jokio šaukimo. 

Jis kilstelėjo antakius. 

— Negavot? Tuomet aš ne visai suprantu... Jūsų te- 
ta taip skubino. 

— Taip, jai baisiai rūpėjo kuo greičiau viską sutvar- 
kyti. Ji sakė, kad man apskritai nereikėjo duoti parody- 
mų nepasikalbėjus su jumis... na, su advokatu. 

— Jūsų teta — labai protinga moteris. — Daktaras 
Filgersas atsilošė krėsle ir surėmė rankų pirštų galus. — 
Bet jūs, žinoma, nepaklausėt? 

— O kaip būčiau galėjusi paklausyti. Juk tetą pama- 
čiau tik po to, kai mane jau buvo apklausę policininkai. 

— Tada papasakokit visą istoriją nuo pradžios. Vis- 
ką taip, kaip iš tiesų buvo. Teisme — o šito dalyko dau- 
guma žmonių nežino — kaltinamasis gali meluoti kiek 
išgalėdamas. Tik nereikia, kad sugautų meluojant. Ta- 
čiau nuo savo advokato nevalia nieko slėpti. Kitaip ne- 
galėsiu jūsų veiksmingai ginti. Jei nagrinėjant bylą iškiltų 

dalykų, apie kuriuos aš nieko nežinau, nes jūs man ne- 
pasakojot, tai galėtų baigtis fiasko. 

— Aš noriu būti atvira. 

Daktaras Filgersas pakeitė pozą — pasilenkė į priekį 
ir paėmė šratinuką. 

— Taigi tą naktį... Pasakykit man tikslią datą... 

— Tai buvo naktis iš rugsėjo dvidešimtosios į dvide- 
šimt pirmąją. 

Jis tai užsirašė ir pakėlė akis į Evą. 

— Jūsų draugas... Pasakykit pavardę. 

— Fabijanas Grundneris. 

— Jūsų draugas buvo kauštelėjęs? Visiškai prisigėręs? 
Kaip apibūdintumėt jo būseną? 

— Jis buvo... — Eva ieškojo tinkamų žodžių, — iš- 
gėręs ir labai pavargęs. Tą vakarą buvo premjera. 

— Ir jūs nepatarėt jam važiuoti taksi? 

— Ne. O kam? Aš juk pati sedau prie vairo. 

Tamsių advokato akių žvilgsnis buvo toks skvarbus, 
kad Eva vel nuraudo. 

— Juk susitarėm, kad būsim atviri, argi ne taip? 

— Aš kalbu atvirai! — šokosi Eva. — Žinau, kad teta 
manimi netiki, ir įsivaizduoju, kaip ji jums nupasakojo 
šį įvykį. Kas įvyko, žinau tik aš. 

— Jūsų tetai atrodo, kad norit apsaugoti savo drau- 
gą. Jei yra taip — o čia juk nieko bloga — tuomet pa- 
sakykit man. Galbūt sugebėsiu jums padėti. Jūsų drau- 
gas pradeda garsėti, argi ne taip? Manau, kad šiuo metu 
blogų atsiliepimų spaudoje jam reikia mažiausiai. 

— Taip, gali būti, — sutiko ji. 

— Tuo tarpu jūs prarastumėt kur kas mažiau. 

— Visa, ką jūs sakote, tiesa. Bet tai visai nesvarbu. 
Automobilį vairavau aš. — Eva pašoko: — Jei jūs mani- 
mi netikit, daktare Filgersai, turėsiu pasiieškoti kito ad- 
vokato! — įsikarščiavo ji. 


Advokatas abejingai caktelėjo liežuviu. 

— O ką pasakysiu jūsų tetai? 

— Man tai visiškai nerūpi. 

— Būkit gera mergyte ir sėskitės! Va taip. Jūsų te- 
ta — protinga moteris ir išties neblogai pažįsta žmones. 
To juk neginčysit? 

— Taip, — pasakė Eva. Ji jau buvo atsisėdusi, bet šį- 
kart vieną koją užkėlusi ant kitos. 

— Juk nepyksit ant manęs, kad tikiu ta moterimi, ku- 
rią jau seniai pažįstu, o ne jumis, pažįstama tik iš pasa- 
kojimų? 

— Aš visai ant jūsų nepykstu, o tik noriu viską sudė- 
lioti į savo vietas. Teta Katrina gali būti pati protingiau- 
sia, bet jos tuo metu ten nebuvo. Kas įvyko, žinau tik aš. 

— O jūsų draugas, taip labai vertinamas ponas 
Grundneris? 

— Jis labai kietai miegojo. 

— Visą kelią važiuojant namo)? 

Eva pagalvojo ir atsakė: 

— Ne visai. Iš pradžių jis dar kažką postringavo. Bet po 
kiek laiko nutilo, ir žvilgtelėjusi pamačiau, kad jis užmigo. 

— Na, sakykim, kad taip ir buvo. — Daktaras Filger- 
sas žaidė sidabriniu šratinuku. — Kai įvyko avarija, prie 
vairo sėdėjot jūs. Ar galėtumėt papasakoti, kaip tai atsitiko? 

— Ne. Aš nepastebėjau. 

Advokatas pažvelgė į ją, ir Eva pajuto, kad jis netiki. 

— Ar ir policijai taip pasakojot? 

— Taip. 

— Ar iš jūsų paeme kraują ištirti? 

— Ne. 

— Pūtėt į vamzdelį? 

— Trgi ne. Priešingai. 

— Ką tai reiškia? 

— Policininkai visiškai neprieštaravo, kad Fabijanas 
davė man gurkštelti brendžio. Po to jau vargu ar būtų 
galėję nustatyti... 

— Būtų galėję. Yra metodų, pagal kuriuos galima at- 
skirti prieš kelias valandas išgertą alkoholį nuo ką tik pa- 
tekusio į organizmą ir išmatuoti jo kiekį. 

— Sito aš nežinojau. 

— Nieko baisaus. Sprendžiant iš visko, policininkams 
jūs padarėt visiškai blaivaus žmogaus įspūdį. Taigi girtu- 
mas prie vairo atkrinta. — Jis brūkštelėjo įstrižai, tarsi iš- 
braukdamas dar neparašytą žodį. — O kodėl ponas 
Grundneris sugalvojo pasiūlyti jums brendžio? 

— Kadangi man aptemo akyse, — padelsusi atsakė 
Eva. 

Advokatas kilstelėjo antakius. 

— Ar tai reiškia, kad buvot praradusi sąmonę? 

— Taip. Labai trumpai. Vos valandėlę. 

— Per apklausą? 

— Taip. Man regis, tuo momentu, kai sužinojau, kad 
vyriškis sunkiai sužeistas. 

— Bet kodėl tai jus šitaip sukrėtė? Juk, kaip tvirtinat, 
net nepastebėjot avarijos. Ar ne natūraliau būtų buvę iš- 
siginti? Pasakyti: „Ne, tai buvau ne aš. Neįmanoma!“ 

Eva pasijuto įvaryta į kampą. 

— Kažkas užsirašė automobilio numerius. 

— Na ir kas? Jei buvot tikra, kad nepadarėt avarijos, 
tai iš to turėtų sekti išvada, jog tas „kažkas“ apsiriko. 

— Numeris išties įsidėmėtinas. Automobilis regist- 
ruotas Freiburgo Breisgau. 

— Ir vis tiek tai ne įrodymas. Geriausiu atveju tai tik 
įrodo, kad vidurnaktį jūs važiavot Barutos gatve. Liudi- 
ninkas užsirašė ne to automobilio numerius. 

Eva tylėjo. 

— Argi tokie apmąstymai nebūtų artimesni tiesai? — 
kamantinėjo daktaras Filgersas toliau. 

— Policininkai sakė, kad įlenkta priekinio dešiniojo 
sparno skarda. 

— Jūs pati to nepastebėjot? 

— Pastebėjau. 

— Kada? 

Eva nežinojo, ką atsakyti. 

— Dar tą naktį? Prisipažinkit. 

— Taip. — Eva nurijo seiles. — Kai pastačiau auto- 
mobilį kieme. 

— Pastačiusi apžiūrėjot? 

— Ne ne, — sumelavo Eva, nes jai atrodė, kad ne- 
beliko nieko daugiau, tik meluoti, — tai grynas atsitik- 
tinumas, kad pamačiau. 

— Ir ką paskui darėt? 

— Parodžiau Fabijanui. O jis pasakė, kad nieko čia 
baisaus. Neaišku nei kada, nei kur tai atsitiko. — Ir sku- 
biai pridūrė: — Tai gana senas automobilis. Folksvage- 
nas kabrioletas, pagamintas septyniasdešimt devintaisiais. 
Jau ir taip daužytas ir subraižytas. 

— Ir vis tiek tą naktį, kai mirtinai pavargusi grįžot 
namo, pastebėjot kaip tik tą priekinio dešiniojo sparno 
įlinkimą? 

Eva linktelėjo. 

— Tačiau tik todel, kad anksčiau buvot pajutusi smū- 
gį. Stuktelėjimas negalėjo neatkreipti jūsų dėmesio. Juk 
tas jaunuolis gana sunkiai sužeistas, argi ne taip? Keista, 
kad sparnas ne visiškai išduobtas. 

— Ne, neišduobtas. 

— Tai neturi reikšmės, panele Zilbert. Dabar paban- 
dykit man paaiškinti, kodėl nesustojot? 

— Aš nebuvau tikra, — pradėjo aiškinti Eva ir pati 
pastebėjo, kad tai išties ne pats geriausias pasiteisinimas. 

— Ar jums nekilo mintis sustoti ir įsitikinti? 

— Ne. 

— O kodėl? 

— Nežinau. 

— Bet pastačiusi folksvageną kieme jį apžiūrėjot? 

— Ne, tai buvo grynas atsitiktinumas... 

Daktaras Filgersas ją nutraukė: 

— O kaip apšviestas tas kiemas? Tik sakykit tiesą. Tai 
galima patikrinti. 

Eva pasitempė ir pasiruošė kontrsmūgiui. 

— Jei norit mane ginti, pone daktare, pirmiausia turit 
manimi tikėti. Tačiau jūs kvočiat mane tarsi būčiau... — 
Eva nebegalėjo daugiau kalbėti. 

— Kaltinamoji, — ramiai užbaigė sakinį advoka- 
tas. — O jūs tokia iš tikrųjų ir esat. Aš žinau tokius kie- 
mus Kroicberge. Paprastai juose tamsu kaip maiše. La- 
žinuosi, kad be žibintuvėlio neišsivertėt. 

Eva nebeišlaikė ir puolė į ašaras. 

— Atleiskit man, — kūkčiojo ji. — Kitaip negaliu. 
Tuoj praeis. 

Daktaras Filgersas pakeitė balsą: 

— Nusiraminkit, panele Zilbert, — pasakė jis malo- 
niai. — Ašaros jums nepadės. Nei čia, nei teisme. 

— Žinau, — vargais negalais išlemeno Eva. — Aš ne 
tyčiomis verkiu. 

Jis kantriai laukė, kol ašaros atslūgs. 

— Taigi buvot susirūpinusi? 

— Taip, — prisipažino Eva, — aš buvau visiškai su- 
trikusi. — Ji išsiėmė nosinaitę, nusišluostė ašaras ir išsi- 
šnypštė nosį. — Ir užmigti negalėjau. — Ir ji papasako- 
jo, kaip ėjo skambinti ir kaip grįžo prie galimos avarijos 
vietos. 

Advokatas atsiduso ir atsilošė krėsle. 

— Šiaip ar taip, pasielgėt garbingai, panele Zilbert. Ta- 
čiau per bylos nagrinėjimą tai nebus jums pliusas. Iš to tei- 
sėjas tik padarys išvadą, kad trinktelėjimą pastebėjot. 

Eva dar sykį išsišnypštė nosį. 

— Turbūt taip ir bus. 

— Jūs juk žinot, kad noriu jums padėti, panele Zil- 
bert, argi ne taip? 

— Tikiuosi. 

— Ar įvairovės dėlei nepapasakotumėt tiesos? Visos 
tiesos! 

— Ką aš dar galiu jums pasakyti. Vis tiek jau viską 
iš manęs išpešėt. 

— Ne viską. Ir jūs puikiai tai žinot. Psichologiškai 
vertinant, tiek jūsų istorijos pradžia, tiek pabaiga baltais 
siūlais siūta. Nuo pat trinktelėjimo buvot išsigandusi ir 
labai susirūpinusi. Tikėtina, kad galėjot padidinti grei- 
tį. Bet praėjus pirmajam šokui tikrai būtumėt sustabdžiu- 
si automobilį. Jūs jokiu būdu nebūtumėt nuvažiavusi vi- 
so kelio ir puolusi apžiūrinėti tik kieme... 

— Bet kaip tik taip aš ir padariau! — energingai nu- 
traukė advokatą Eva. 

— Labai gaila, panele Zilbert, bet šiais jūsų žodžiais 
aš netikiu. 

— Jei nenorit manim tikėti — galit netikėti. 

— Tik nepradėkit vėl aiškinti, kad pasisamdysit kitą 
advokatą. Joks advokatas ir joks teisėjas neužkibs ant ši- 
to kabliuko. 

Eva jau buvo susiruošusi stotis, bet dabar vel įsitaisė 
krėsle. 

— Tai ką man daryti? 

— Prisipažinti, kad automobilį vairavo jūsų draugas. 

Eva bandė save nugalėti, staiga pasijuto visiškai išsekusi. 

— Negaliu, — ištarė ji silpnu balsu. 

— Argi tai jums taip svarbu, panele Zilbert? Argi gali 
koks nors vyriškis būti toks svarbus moteriai? 

— Mes kalbame visai ne apie tai, pone daktare. Aš 
padariau avariją, ir niekur nuo to nedingsi. Jūs turit man 
padeti, kad tai kuo laimingiau pasibaigtų. 

— Taip, tuomet turėsim sugalvoti kažką kita. — 
Daktaras Filgersas suglaudė delnus ir prispaudė smilius 
prie lūpų. 

Eva įsitempusi laukė. 


— Ar folksvagene yra radijas? — paklausė jis pagaliau. 

— Taip. 

— Ojei jūs tą naktį būtumėt į įjungusi radiją ir klau- 
siusis gana garsios roko muzikos... taip, tuomet stukte- 
lėjimo jūs galėjot nepastebėti arba beveik nepastebėti. 

— Gal taip ir buvo, — pritarė Eva. — Man reikia pa- 
galvoti. 

— Išsiaiškinkit, ką kokia stotis transliavo tą naktį. 

— Išsiaiškinsiu. 

— Mes tvirtai laikysimės šios linijos. Jūs buvot įsiaud- 
rinusi, sudirgusi, išgėrėt porą taurių — Žinoma, ne tiek 
daug, kad negalėtumėt vairuoti — mintyse džiaugėtės 
draugo sėkme, gal dar ir muzika sujaudino... Čia jau pati 
nuspręskit, panele Zilbert. 

— Suprantu. 

— Kadangi jūs nieko nepastebėjor, tai paskui nei te- 
lefono ieškojot, nei grįžot į tą vietą. Žodžiu, teisėjui apie 
tai nieko nepasakosit, nebent viskas susiklostytų kitaip, 
negu tikėjomės, ir aš duočiau jums atitinkamą ženklą. 

— Kad nukentėjo automobilis, aš irgi nepastebėjau. 

— Žinoma, ne. Juk buvo tamsu, o visų jūsų jėgų pri- 
reikė užtempti bičiulį į viršų ir paguldyti jį į lovą. 

Evai jau viskas buvo aišku. 

— Na, žinoma, pone daktare! O kiek man duos? Ge- 
riausiu ir blogiausiu atveju? 

— Atims vairuotojo pažymėjimą, didesnė ar mažes- 
nė piniginė bauda ir laisvės atėmimas lygtinai. 

— Ne taip jau ir baisu. 

— Nesakykit taip. Pirmiausia — nieko gera, kad bū- 
sit teista. Tai bus įrašyta į jūsų asmens bylą. Jei per baus- 
mės laikotarpį kuo nors prasikalstumėt — tiksliau, jei 
įvyktų panašus incidentas — lygtinumas būtų panaikin- 
tas, vadinasi, turėtumėt atlikti bausmę. 

— O kaip tai galėtų atsitikti, jei aš neturėsiu teisių? 

— Būna žmonių, kurie prie vairo sėda ir neturėdami 
teisių. 

— Aš ne iš tokių, pone daktare! Tikrai ne! 

Vakare lietus liovėsi, tačiau Eva vis tiek vilkėjo mė- 
lynu lietpalčiu — vienu mėgstamiausių drabužių. Po 
juo — ilgos pilkos flanelinės kelnės, priderintas megzti- 
nis ir minkštos odos batukai. 

Fabijanas sakė, kad spektaklis baigsis dešimtą, ir Eva 
nenorėjo laukti visą amžinybę. 

Taigi mergina neskubėjo. Ji būtų galėjusi iš nekantru- 
mo lėkte perlėkti Kurfiurstendamu, bet prisivertė pasto- 
viniuoti prie vitrinų. Plati prabangi gatvė buvo taip ryš- 
kiai apšviesta įvairiaspalvėmis lemputėmis, kad čia net ir 
dangus atrodė ne toks aptemęs. 

Žmonių gatvėje buvo daug. Nenorėdama su niekuo 
susidurti Eva turėjo laviruoti tame praeivių sraute. Pro 
šalį ėjo smarkiai prisidažiusios merginos kažko laukian- 
čiomis akimis, nuotykių ištroškę vyrai, turistai, norintys 
patirti, koks Berlynas naktį, vakarietišku oru pakvėpuo- 
ti panorę kitos miesto dalies gyventojai ir vietiniai, trau- 
kiantys į kiną ar kokią užeigą. Prekybos alkoholiu laikas 
Berlyne neribojamas, vakaras daugeliui prasideda kaip tik 
tokiu metu, todėl įkaušusių, dainuojančių, šūkaujančių 
ir nelabai tvirtai ant kojų besilaikančių praeivių buvo dar 
nedaug. 

Tarnybinės durys į Bulvaro teatrą buvo iš Lycenbur- 
go gatvės. Eva prie jų atėjo dvidešimt minučių po dešim- 
tos. Jau iš tolo pamatė, kad nevėluoja, nes šviesa prie du- 
rų dar degė. Stende palei siauras duris buvo iškabintos 
kaip tik šiuo metu vaidinamos komedijos „Velso pilis“ 
nuotraukos. Vienoje Eva atpažino ir Fabijaną, bet nepri- 
ėjo apžiūrėti atidžiau. Jai tik dingtelėjo, kad reikėtų gauti 
tokią nuotrauką. 

Prie durų spietėsi būrelis jaunų fanų, laukiančių vie- 
no ar kito aktoriaus ir besitikinčių gauti autožrafą. 

Pusbalsiu atsiprašinėdama ir skindamasi kelią alkūnė- 
mis Eva pasiekė duris ir įsmuko į teatrą. Ankšta patalpa, 
tiesą sakant, nelabai didesnė už koridorių, buvo taip ryš- 
kiai apšviesta, kad Eva akimirką užsimerkė. Tada guviai 
priėjo prie būdelės dešinėje ir pasisveikino su budėtoju, 
kurį pažinojo dar iš Fabijano repeticijų laikų. Žmonės 
kalbėjo, kad kitados jis buvo solo šokėjas valstybės ope- 
ros teatre. 

Draugiškai šypsodamasis budėtojas atsakė į pasveiki- 
nimą. 

— Ar jau greit? — paklausė Eva. 

— Jau neturėtų ilgai užtrukti, — atsakė senukas ir vėl 
užsidengė vakariniu laikraščiu. 

Eva apsižvalgė. Greta budėtojo būdelės kabėjo juoda 
lenta, kurioje būdavo kabinami skelbimai aktoriams, ypač 
repeticijų laikotarpiu. Sienos išklijuotos margais praėjusių 
spektaklių plakatais, menančiais dar teatro pradžią. Dau- 
guma laukiančiųjų stūmė laiką juos studijuodami. Žmo- 
nės stovėjo taip arti vienas kito, jog Evai pasirodė, kad įžū- 
lu būtų spraustis prie durų į sceną, jei tai apskritai 
pavyktų. Taigi ji dairėsi vietos, kur Fabijanas negalėtų jos 
nepastebėti, ir netrukus atrado tokią netoli durų. 

Vis dar laikydama rankas lietpalčio kišenėse ji ėmė ap- 
žiūrinėti laukiančiuosius. Iš viso jų buvo septyni, ir nebuvo 
sunku suprasti, kas jie tokie, nors ir stovėjo nugara į 
Evą — nusisukę arba į plakatus, arba į duris, vedančias į 
sceną. Meniškai sušiaušti plaukai, dramatiškai pastatytos 
apykaklės ir įmantriai kabantys šalikai bylojo, kad šiuos 
žmones su aktoriais sieja draugiški ar kolegiški santykiai. 

Iš visų išsiskyrė nebejauna dama tvarkinga šukuosena 
ir apsirengusi itin miesčioniškai. Eva matė tik jos pakau- 
šį, dengiamą pašviesintų labai taisyklingai banguotų plau- 
kų, ir sunkiais žiedais papuoštą ranką, kuri šiek tiek ner- 
vingai laikė krokodilo odos rankinę. Kai dama 

trupučiuką pasisuko, Eva pastebėjo, kad pirštinėtoje kai- 
rėje rankoje ji laiko kitą pirštinę. 

Visi vis dar laukė. Minutės ištįso į amžinybę. 

Eva stengėsi atrodyti rami. Ne norėjo kažką vaizduoti, 
nes niekas jos ir nestebėjo, o tiesiog treniravosi kontro- 
liuoti save. Tačiau viduje ji virpėjo iš nekantrumo. 

Scenos durys — jos, tiesą sakant, vedė ne į sceną, o 
į užpakalinius laiptus ir koridorių su kostiuminėmis — 
atsivėrė, ir tarsi kas būtų stumtelėjęs patalpoje esančiuo- 
sius, netgi tuos, kurie buvo nusisukę į sieną ar šnekučia- 
vosi vienas su kitu. Budėtojas nuleido laikraštį. 

Pasirodė Elinora Holm, vaidinusi tarnaitę. Jos šukuo- 
sena bylojo, kad plaukai ilgai buvo po peruku, grimas 
nuvalytas nerūpestingai, veidas ir spinduliavo, ir rodė 
nuovargį. Jaunas vyriškis — tas pats, su ilgu, nerūpestin- 
gai užrištu vilnoniu šaliku — atsiskyrė nuo grupės ir 
čiupo ją į glėbį. Juodu nusijuokė žiūrėdami vienas į ki- 
tą ir apsikabinę nuėjo durų link. 

— Iki rytojaus, pone Baldvinai! — šūktelėjo aktorė 
budėtojui. 

— Gero vakaro, panele Holm, — atsakė jis. 

Ir porelė nuėjo tolyn. 

Toliau pasirodė Paulius Zeitersas, pagrindinio vaid- 
mens atlikėjas. Džinsai ir megztinis stebėtinai jį jaunino, 
o jis pats atrodė labai išvargęs ir mintimis nuklydęs kaž- 
kur toli — net nenusišypsojo dviem jaunoms moterims, 
kurios jį pasitiko ir pasistiebusios ant pirštų galiukų pa- 
bučiavo viena į kairį, kita į dešinį skruostą. 

Su budėtoju jis atsisveikino paspausdamas ranką. 

Tuomet durys atsivėrė ir išėjo Fabijanas Grundneris. 
Jis vis dar tebebuvo su šviesių plaukų peruku, priden- 
giančiu aukštą kaktą ir, kaip atrodė Evai, supaprastinan- 
čiu Fabijano išvaizdą. Vis dėlto išvydus Fabijaną Evos 
širdis suspurdėjo iš džiaugsmo, o skruostai nukaito. 

Jis nematė Evos, matė tik priešais stovinčią damą. Ap- 
kabino ją paskubomis, tačiau tas judesys vis dėlto buvo 
nuoširdus. Jų skruostai trumpam susilietė. Paskui Fabi- 
janas pasikišo kairiąją moters ranką, vis dar laikančią 
pirštinę, sau po paranke ir šitaip nuvairavo prie durų. 

— Labanakt, pone Baldvinai, — burbtelėjo budėto- 
jui praeidamas. 

— Labos nakties, pone Grundneri, — atsakė šis labai 
aiškiai. 

Eva dar smarkiau išraudo ir žengtelėjo pirmyn. 

Tačiau Fabijanas, žvelgdamas kažkur virš jos, tarsi 
Evos nė nebūtų, jau išėjo su savo palydove į lauką. 

Eva norėjo pulti jam iš paskos, tačiau vis dėlto nepuo- 
le. Akys tarsi pačios prisipildė ašarų, ir Eva nusisuko, kad 
tik niekas šito nepamatytų. Ji net neįstengė palinkėti bu- 
dėtojui labos nakties. Jis galėjo ir užsigauti, bet geriau jau 
tegu įsižeidžia, o ne pamato ją tokią. 

Nepratarusi nė žodžio ji atidarė duris ir išėjo į nakti- 
nę gatvę. Keletas fanų dar laukė, bet Fabijanas ir jo pa- 
lydovė buvo dingę. 

Eva giliai atsiduso ir nurijo ašaras. Jai vis dar norėjosi 
verkti, tačiau ne iš nusivylimo, o iš įtūžio. Dabar jau bu- 
vo tikra, kad Fabijanas tyčia jos nepastebėjo. Eva nebu- 
vo gražuolė, bet iš patirties žinojo, kad jos švytintys ru- 
di plaukai visur ir visada atkreipia dėmesį. Visose 
peštynėse mokyklos laikais pričiupdavo ją ir pylos duo- 
davo jai, o vadeivos pasprukdavo nepastebėtos. 

Ne, Fabijanas turėjo pamatyti, juk žinojo, kad ji at- 
eis. Kitaip negalėjo būti. 

Ji neįsivaizdavo, kaip būtų galima paaiškinti Fabija- 
no elgesį ir jautėsi ne tik nuvilta, bet ir pažeminta. Nu- 
leidusi galvą grįžo į Fazanų gatvę. Palengvėjo, pamačius, 
kad Katrina jau miega — nebereikės aiškintis, kodėl taip 
anksti grįžo. 

Kitą rytą į firmą Eva atėjo valanda anksčiau ir atsisa- 
kė pietų pertraukos, kad atidirbtų tą laiką, kurį buvo 
skolinga. Vakare išėjo namo šiek tiek pavargusi ir vėliau 
nei paprastai. 

Katrina ją pasitiko hole dar „paradine uniforma“ — šu- 
kuosena, sijonas ir palaidinukė, bateliai ir perlono kojinės. 

Eva nustebo. 

— Katrina, kodėl tu dar vis nepersirengusi? Ar dar 
kur..? 

Teta nutraukė ją: 

— Jis čia! — pasakė ji ir prispaudė pirštą prie lūpų. 

— Kas? — paklause Eva. Ji iš tiesų nieko nesuprato, 
bet vis delto prislopino balsą. 

— Fabijanas. — Katrina mostelėjo atvirų svetainės 
durų link. — Jis jau visą valandą laukia. 

Eva taip apstulbo, kad net nežinojo, ką pasakyti. Iki 
šiol Fabijanas buvo pas ją atėjęs vieną vienintelį kartą, ir 
tą patį ne savo noru, o todėl, kad Eva primygtinai no- 
rėjo supažindinti jį su teta. O dabar pats pas ją atsirado. 
Maryr, jį velniškai graužė sąžinė. Eva neryžtingai mindži- 
kavo, galvodama, ką jam reikės pasakyti. 

— Eik greičiau! — ragino Katrina. 

Eva dvejodama pakluso. 

Fabijanas buvo įsitaisęs patogiausiame krėsle — kojos 
ištiestos, rankose atversta knyga. Tačiau įėjus Evai iškart 
pašoko, padėjo knygą į šalį ir išsketė rankas. 

— Eva! Pagaliau! Kiek laiko mes nesimatėm? 

Ji nepasidavė norui pulti jam ant kaklo. 

— Tu ne scenoje, — pasakė šaltai. 

Fabijanas tik nusijuokė. 

— Taikliai. 

— Tikrai nėra jokios priežasties teatrališkumui. 

— Gal tu pyksti ant manęs? 

— Turėčiau pykti? 

— Žinoma, ne. Žinai, aš kentėjau kaip šuva. 

— Sunku patikėti. 

— Tik nesakyk, kad nepasiilgai. 

— Ir dar kaip pasiilgau! Dieną naktį apie tave galvo- 
jau! — Eva pasakė tiesą, bet tokiu balsu, kad buvo gali- 
ma suabejoti jos žodžiais. 

Tačiau Fabijanas priėmė tai už gryną pinigą. 

— Tuomet nebūk tokia, — pasakė jis intymiai. — 
Na nereikia taip, mažyte... 

Jis stovėjo prieš ją šypsodamasis, o tam įsakmiam pil- 
kų akių žvilgsniui atsispirti ji negalėjo. Pamiršusi visus 
savo ketinimus Eva puolė į glėbį ir iškart pajuto, kad vi- 
sos baimes ją apleido. 

— Dabar aš turiu laiko, — pasakė jis. — Ar vesiesi 
mane į savo kambarį? 

Pagunda buvo stipri, bet trumpa. 

— Ne, — atsake Eva. — Mums reikia labai apie daug 
ką pasišnekėti. 

— Negi tavo teta nežino, kad tu su manim miegi? 

Eva norėjo, kad apie jų meilę Fabijanas kalbėtų kitaip. 

— Yra skirtumas tarp to, ką jinai žino, ir to, ką turi 
patirti savo kailiu. Mudvi nesivedam čionai savo draugų. 

Fabijanas suraukė antakius. 

— Draugų? Matyt, ne taip išgirdau? 

— Nenukrypk tuo temos! 

— O kokia mūsų tema? 

— Puikiai žinai, kokia. Seskis. Turiu papasakoti tau 
daugybę dalykų. 

Fabijanas norėjo pasisodinti ją ant kelių. Eva nesilei- 
do. Ji įsitaisė šalia, bet pasakodama apie apsilankymą pas 
daktarą Filgersą laikė Fabijano ranką. 

— Vadinasi, aš turiu sakyti, kad visą laiką miegojau? 

— Taip. 

— Tai nebus sunku. 

— Ir kad radijas grojo visu garsu. 

— O kaip tai suderinti? Arba aš miegojau, arba... 

— Užmigai ne iš karto. Prisimeni, kad prieš tau už- 
snūstant mes klausėmės trankaus roko. 

— Manai, kad to bus gana? 

— Ne, kažin. Ber dėl kai kurių dalykų mes turim su- 
sitarti. Del bendros linijos, taip daktaras Filgersas sakė. 

— Tikiuosi, kad pajėgsiu įsidėmėti. 

Eva ištraukė ranką. 

— Ta istorija ne tokia juokinga, kaip tu ją vaizduo- 
ji. Bent jau ne man, o vargšui Titui Durchdenvaldui dar 
mažiau. Jis vos neprarado kojų. Ar įsivaizduoji, kaip jaus- 
tumeis, jei tau šitaip atsitiktų? 

Fabijanas nutaisė grimasą. 

— Aš kategoriškai tai atmetu. 

Katrina kyštelėjo galvą. 

— Gal pataisyti jums ko nors užkąsti? 

— Ačiū ne, — gynėsi Fabijanas, — mes norėjom... 

— Pasilik! — paprašė Eva. — Cia niekas mums ne- 
trukdys. 

— Nenorėjau varginti tavo tetos. 

— Jūs labai malonus, — atsakė Katrina, — tačiau aš 
nesiruošiau gaminti ko nors ypatingo. Pamaniau, gal iš- 
virsiu kokių spagečių su padažu iš skardinės. 

— O taip! — pasakė Eva. 

— Puiku, — pritarė Fabijanas. 

— Tu turi jį aplankyti, Fabijanai, — reikalavo 
Eva. — Vargšas vaikinas išties apgailėtinoj padėtyje. 

— Palaukim, kol jis jausis geriau. 

— Ber, Fabijanai... 

— Kodel man turėtų rūpėti jo vargai? Juk vis tiek tai 
nieko nepadės. 

„Turėtum pamatyti, ką pridarei'“, — pamanė Eva, ta- 
čiau nepasake. 

— Galbūt tai jį nudžiugintų? 

— Nemanau. Geriau aš jam dvi kontramarkes pado- 
vanosiu, kai pasveiks. Beje... — Fabijanas visiškai nesi- 

drovėdamas pažvelgė Evai tiesiai į akis, — tu juk nebu- 
vai atėjusi vakar prie teatro? 

— Ne, — atsakė Eva nė nemirktelėjusi ir net nepa- 
raudo. 

Veliau ji svarstė, kodel buvo taip lengva sumeluoti. Ji 
vis dar jautėsi pažeminta. Matyt, kažkur pasąmonėje net- 
gi manė, kad jeigu neigs tą įvykį, tai atrodys, jog jo ir ne- 
bus buvę. Be to, Fabijano įtaiga stūmė ten, kur jis no- 
rėjo ją nusivesti. Paskui ji nervinos: del to, kad leidosi 
taip vedama. Geriau jau būtų pasistengusi atsilaikyti ir 
pažadinti jam atsakomybės jausmą. 

— O kodėl neatėjai? — kamantinėjo Fabijanas. — Aš 
lyg ir atsimenu, kad buvom susitarę. 

Atsakyti nebuvo sunku: 

— Prisiminiau, kad šiandien turiu anksti išeiti į dar- 
bą, anksčiau negu paprastai. Reikėjo atidirbti praleistas 
valandas. 

Fabijanas iškart pasinaudojo galimybe užsipulti: 

— Ir neradai reikalo pranešti man apie pasikeitusį 
sprendimą? 

— Kai prisiminiau, jau nepavyko tau prisiskambin- 
ti, — gynėsi ji, — o, be to, tu juk vis tiek buvai pamiršęs. 

— Na šito tai tikrai negalėjai numatyti. Man atrodo 
pernelyg negailestinga būtų versti mane veltui laukti. Su- 
tik, kad aš ne iš tokių, kurie pamiršta paskirtą pasima- 
tymą. 

Eva atlaikė Fabijano žvilgsnį. 

— Tr aš ne iš tokių. 

Fabijanui užteko proto neaštrinti melu grįsto konflikto. 

— Nereikia pyktis! — Jo balsas buvo taikus. — Ar įsi- 
vaizduoji, del ko būčiau galėjęs pamiršti mūsų susitarimą? 

— Ne. 

— Mano mama atvažiavo į Berlyną. 

Eva suprato, kad dama, pasitikusi Fabijaną, buvo El- 
fryda Grundner. Ber kadangi jau vis tiek negalėjo prisi- 

pažinti, kad ją matė, nusprendė išvis nieko nesakyti, jog 
netyčia neprasitartų. 

— Žinoma, ji norėjo pamatyti spektaklį, -—— kalbėjo 
toliau Fabijanas po dirbtinės pauzės, — arba, tiksliau pa- 
sakius, mane tame spektaklyje. Bet, jos nelaimė, absoliu- 
čiai visi bilietai buvo jau parduoti. 

Šitai Eva jau ir pati buvo išsiaiškinūsi. Dėl to nu- 
sprendė tylėti toliau. 

Panašu, kad toks jos elgesys nuvylė Fabijaną. 

— Man lyg ir pasirodė, kad tave mačiau, — kalbėjo 
jis įdėmiai stebėdamas Evą. — Kažkur už mano akiračio 
ribų. 

Staiga Evai toptelėjo, kad visiškai kvaila meluoti toliau. 

— Taip ir buvo! — prisipažino ji. — Aš buvau atėjusi 
ir jaučiausi baisiausiai įskaudinta, kad tu manęs net ne- 
pastebėjai. 

— Aš labai gailiuosi, mažyte, — pasakė jis vis dėlto 
sujaudintas. 

Įtūžis suteikė Evai drąsos. 

— Tavo elgesys buvo tiesiog bjaurus! — išklojo ji tie- 
siai šviesiai. — Tai ne atsiprašymas, kad tavęs laukė ma- 
ma. Karūna nebūtų nuo galvos nukritusi, jei būtum bent 
jau pasisveikinęs su manimi ir atsiprašęs. 

— Atsiprašau, — riktelėjo Fabijanas jau įsiutęs, — 
kaip tu su manim kalbi?! 

— Taip, kaip nusipelnei. 

— Neleisiu, kad kalbėtum šitaip su manim! 

Dabar, nors tai ir buvo neįprasta, išraudo Fabijanas. 
Jis pašoko, ir akimirką apimta siaubo Eva manė, kad jis 
primuš ją. 

— Aš baisiai supykau, — pasakė ji. 

Fabijanas prisitraukė Evą prie savęs ir apkabino. Jei 
dabar jis būtų ją pabučiavęs, viskas vel būtų buvę gerai. 
Evai pasirodė, lyg jis pats šito norėjo nemažiau už ją. Ta- 
čiau jis nepabučiavo merginos, nes tai prieštaravo jo 


85 


principams, o ji būtų galėjusi išsiaiškinti tą bučinį kaip 
silpnumo ženklą. 

Jis tik patapšnojo Evą per nugarą tarsi jauną šuniu- 
ką, kurį reikia nuraminti. 

— Aš gi suprantu. 

Eva ištrūko jam iš glėbio. 

— Nieko tu nesupranti! Šitokia niekšybė... — Jos 
akys prisipildė nekenčiamų ašarų, o balsas trūkčiojo. 

— Bet juk tai atsitiko visiškai netyčia. 

Eva kūkčiojo ir nebegalėjo ištarti nė žodžio. 

— Nagi liaukis verkusi! Nereikia to teatro! Viešpatie 
aukštybėse, geriau jau visai nebūčiau užkabinęs tos 
temos! 

— Galėjai... supažindinti... mane su savo mama... — 
vargais negalais išlemeno ji pro ašaras. 

— Jei dabar liausiesi! 

Ašaros akimirksniu nudžiūvo, o Eva netikėdama ir sy- 
kiu su viltimi pažvelgė į Fabijaną. 

— Tai tu tikrai supažindinsi? 

— O kodėl gi ne? 

Eva išsiėmė iš švarkelio kišenės popierinę nosinaitę, iš- 
skleidė ją ir nusišluostė ašaras, labai atsargiai, kad neiš- 
tepliotų blakstienų tušo, o paskui garsiai išsišnypštė nosį. 
Šito dar niekuomet man nesiūlei. + 

— Aš nė nemaniau, kad tai tau gali būti taip svarbu. 

— Žinoma, svarbu! Juk ji — pats artimiausias tau 
žmogus? 

— Taip, artimiausias, — atsakė jis atsainiai. 

Šitie Fabijano žodžiai skaudžiai pervėrė Evai širdį, nes 
ji juk guodė save mintimi, kad geriau už kitus pažįsta šį 
jauną vyriškį. Tačiau viršų paėmė džiaugsmas. 

— Matai, ir vėl nušvitai, — patenkintas pareiškė Fa- 
bijanas. 

— Šiaip tai aš ne tokia, — gynėsi Eva, — na, ne to- 
kia, kuri sriūbautų ar būtų apniukusi kaip debesis. Aš 

tikrai ne iš tokių! Tai tik dėl tavęs kraustausi iš proto. 
Juk labai tave myliu. 


Kai Katrina pakvietė valgyti, juodu buvo jau visiškai 
susitaikę. Tiesa, teta pastebėjo paraudusias Evos akis, ta- 
čiau nepasakė nė žodžio. | 

— Stalą padengiau virtuvėje, nes nenorėjau judviem 


trukdyti. 


— Puiki virtuvė, — pagyrė Fabijanas, — norėčiau, 
kad ir mano bute tokia būtų. — Jis įsidėjo į lekštę spa- 
gečių. — Ir apskritai — visas butas puikus. Dabar su- 


prantu, kodel Eva nenori persikelti pas mane. 

Eva išpūtė akis. 

— Ber tu juk niekad nesiūlei... 

— Pamiršk! Aš tik šiaip sau pasakiau. — Ir jis užsi- 
barstė sūrio ant makaronų. 

Tačiau Eva negalėjo taip greit pamiršti šios temos: 

— Tai juk būtų visai nepraktiška. Nuo čia iki „Avi- 
jono“ aš užtrunku tik dešimt minučių... 

Fabijanas nutraukė ją: 

— Juk pasakiau: pamiršk! 

Eva buvo besižiojanti kažką sakyti, tačiau Katrina ne- 
smarkiai įspyrė jai po stalu, ir mergina užkando beiš- 
sprūstantį sakinį. 

— Kiek žinau, pone Grundneri, jūsų bute tėra tik 
vienas kambarys? — paklausė Katrina. 

— Na taip. — Fabijanas jau buvo užsipylęs padažo ir 
dabar kėlė šakutę prie burnos. — Labai gardu! — pagy- 
rė nurijęs. 

— Taip ir maniau, — pasakė Katrina. 

Ji metė reikšmingą žvilgsnį dukterėčiai. Tačiau Eva 
nesuprato, ką teta tuo norėjo pasakyti. 

— Ilgai gyventi toje ateljė negalėsiu, — aiškino Fabi- 
janas pilna burna. — Nuomos sutartis baigiasi šiais metais, 
o jeigu ji ir bus pratęsta, nors tuo labai abejoju, nes ten- 

dencijos dabar krypsta į planavimo gerinimą, tai nuomos 
mokestis smarkiai padidės. Už tuos pačius pinigus galėčiau 
gauti didesnį ir patogesnį butą kitame rajone. O tuomet, 
mažyte, — kalbėjo Fabijanas paplojęs per stalą Evai per 
petį, — mes pagaliau galėtume gyventi kartu. 

— Ko jums reikia iš Evos? — pasiteiravo Katrina. 

Fabijanas praleido klausimą negirdom, o ir Eva ne- 
puolė ką nors sakyti. Katrinai štaiga pasirodė, tarsi prie 
stalo jos visai nebūtų. Ji nusprendė daugiau nesikišti ir 
visą dėmesį sutelkė į valgį. 

— Evute, tu išties nustebsi sužinojusi, kodėl pastaro- 
siomis dienomis mane taip sunku buvo surasti, — įsiva- 
žiavo kalbėti Fabijanas. Jis kilstelėjo ranką, tarsi norėda- 
mas apsiginti nuo galimų Evos prieštaravimų. — Ne, ne, 
žinau, kad man dėl to nepriekaištauji, tu šito niekuomet 
nedarytum. Bet tau tikrai rūpėjo, kur aš prapuoliau, ar ne? 

Eva tik linktelėjo toliau abejingai knebinėdama spa- 
gečius. 

— Ir jau tikrai atspėjai! — triumfavo toliau Fabijanas. 

— Ne. Iš tiesų ne. 

— Aš gavau Eizenrringą. Argi tai ne fantastika? 

Pagauta Fabijano susižavėjimo Eva pamiršo visas abe- 
jones. 

— Tikrai nuostabu! Sveikinu! 

— Tiesa, repetuoti dar nepradėjom, bet tu juk su- 
pranti, kad reikėjo aptarti gausybę dalykų. 

— Tai judu su Agnese Holman dieną naktų nesiskyrėt? 

Fabijanas atlaidžiai nusijuokė. 

— Labai šmaikštu! Bet iš esmės pataikei kaip pirštu 
į akį. Tik norėčiau patikslinti, kad vakarus leidau teat- 
re, o naktis — vienas savo lovytėje. 

„Kaip norėčiau tuo patikėti! — pamanė Eva, bet gar- 
siai to nesakė, nes Fabijanas buvo įkalęs jai į galvą, jog 
ji paprasčiausiai neturi teisės pavyduliauti. Užuot pasa- 
kiusi ką galvoja, ji paklausė: 

— Tai rašymui laiko jau nebelieka? 

— Kol kas — ne. Pjesė turės palaukti. Na, kam taip 
susiraukei, mažyte? Tau tik darbo mažiau bus. 

— Man patiko tau perrašinėti. 

— Tą patį sakiau ir Agnesei. Tau kažko trūks, kai ne- 
bereikės man perrašinėti, ar ne? 

-- Taip, — pritarė Eva, — bet du veiksmai jau baig- 
ti. Gal galima būtų nors ir nebaigtą pjesę nusiųsti kam 
nors, kad... 

Fabijanas neleido jai baigti: 

— Šią akimirką ta pjesė man visiškai nerūpi. Svar- 
biausia man dabar — tu, tu ir aš! 

Eva pajuto, kaip jos širdį užtvindo švelni dilgčiojan- 
ti šiluma, kurią mokėjo įpūsti tik Fabijanas, ir viltingai 
pažvelgė į jį. 

— Ar sutiktum mums padėti? 

— Kada tik prireiks, — iškart išpylė Eva, — tu juk 
žinai. 

— Klausyk, Agnesė — protinga moteris, ir niekas ne- 
pasakys, kad ji ne šio pasaulio būtybė. Bet ji — grynų 
gryniausia menininkė, supranti? Į visokį popierizmą ji nė 
iš tolo žiūrėti negali. Net rašomosios mašinėlės neturi. 

Katrina, sekdama Fabijano manevrą susierzinusi, ta- 
čiau ne be pasimėgavimo, daugiau tylėti nebegalėjo. 

— Mašinėlę nesunkiai galima įsigyti. 

Ir vėl jos pastaba liko neišgirsta. 

— Sakai, aš turėčiau... — nedrąsiai prašneko Eva. 

— Tik porą valandų. Kartą ar du per savaitę. Juk tau 
nebus sunku. Ir aš būčiau netoliese. 

Eva puikiai suvokė, kad ją ketina išnaudoti. Ji įsivaiz- 
davo, kiek daug ir nuobodaus darbo laukia. Tačiau tas 
suvokimas nieko nekeitė, nes atmesti kokio nors Fabija- 
no prašymo ji tiesiog negalėjo. O, be to, jai labai norė- 
josi būti nors ir menkiausiu sraigteliu įgyvendinant me- 
ninį projektą. 

— Sutinku, — pasakė ji. 

— Aš juk žinojau, kad galiu tavimi pasikliauti! Tu 
tikras lobis! 

— O kiek jūs mokėsit? — paklausė Katrina. 

Šįsyk Fabijanas pasisuko į vyresniąją damą. 

— Neįsivaizduoju. Šitą klausimą Eva tegu aptaria su 
Holman. Žinoma, biudžetas labai nedidelis ir... 

— Nesirūpink dėl to, — skubiai nutraukė Eva, — pi- 
nigų man nereikia. Cia bus mano hobis. 

— Nuostabu! — Fabijanas nusitraukė po apykakle 
užkištą servetėlę. — Katrina, jūs turbūt man leisit iškart 
paskambinti Agnesei? Aš tiesiog savam kailyje nesitveriu 
norėdamas pranešti jai gerą naujieną. 

— Prašom prašom. Telefonas hole. Tikriausiai matėt. 

Abi moterys liko sėdėti prie tuščių lekščių žiūrėdamos 
viena į kitą. 

Tylą nutraukė Eva. 

— Žinau viską, ką nori man pasakyti. Ir tu teisi. Ta- 
čiau nesupranti, kaip man svarbu būti naudingai, prisi- 
deti bent jau maža dalelyte. 

Katrina atsistojo ir ėmė nurinkinėti nuo stalo. 

— Gerai jau gerai. Nereikia nieko aiškinti. Ir taip aiš- 
ku kaip dieną. 

Kai grįžo Fabijanas, Eva stojosi nuo stalo, norėdama 
padėti tetai. 

— Vargšė Agnesė iš džiaugsmo turbūt iki lubų pašo- 
ko. Ačiū už vakarienę, Katrina. Buvo tikrai skanu. Eva, 
tu palydėsi mane trupučiuką? 

— Jei luktelsi. Aš dar noriu... 

— Ne, Eva, eik! — ryžtingai paliepė teta. — Man re- 
gis, judu dar norėsit apie šį bei tą pasikalbėti. 


Netrukus Eva ir Fabijanas susikibę rankomis žingsnia- 


vo Kurfiurstendamo bulvaru. Ankstyvo rudens sutemos 
pamažu leidosi ant didelio miesto, ir viena po kitos žie- 

bėsi neoninės reklamos bei vitrinų šviesos. Praeivių srau- 
tas buvo didžiulis, ir jaunoji pora turėjo laikytis susiki- 
busi, kad jos neišskirtų. Pagal Fabijano prietarus tai bū- 
tų blogas ženklas. 

— Nežinau tiksliai, kada šįvakar grįšiu, bet tu vis tiek 
manęs sulauk. 

— Taip, — laiminga atsakė Eva. 

— Jei kartais susivėlinčiau, eik miegoti. Kutulys ta- 
ve tikrai pažadins. 

— Taip, — vėl atsakė Eva, nors ir žinojo, jog bus 
pernelyg susijaudinusi, kad laukdama jo galėtų užmigti. 

— Ryt rytą miegosim kiek telpa, o paskui pasitaisy- 
sim gerus pusryčius. 

— Aš tuo pasirūpinsiu. Bet ar tau nereikės susitikti 
su Agnese Holman)? 

— Rytoj nereikia. Viešpatie, būčiau pamiršęs! Susita- 
riau su mama pietauti. 

Eva susivaldė neparodžiusi nusivylimo. 

— Kelintą? 

— Pusryčiams laiko dar liks. 

Fabijanas stabtelėjo I if pažvelgė į į Evą. 

— Žinai ką? Aš tiesiog ir tave vesiuos. 

Evos širdis suspurdėjo. 

— O ar galima taip? 

— Kodėl ne? Manau, bus galima. 

Jiedu trukdė į priekį plūstančiai miniai, kuri apstum- 
džiusi nusinešė juos kartu. 

— Po perkūnais, — netikėtai prapliupo Fabijanas, — 
nebūk tokia iki koktumo kukli. Mūsų santykiai tokie, 
kad turi teisę susipažinti su mano mama. 

— Net nežinojau, kad turiu kokių nors teisių į ta- 
ve, — paprieštaravo mergina pati nežinodama kodėl. 

— Kas tau? — paklausė Fabijanas kandžiai. — No- 


ri, kad susibartume? 

— Ne, tikrai ne, — išlemeno Eva suglumusi, — tie- 
siog iššprūdo. 

— Ateity galvok, ką sakai. 

— Gerai. 

Fabijanas nulaviravo prie pat gatvės ir paleisdamas 
Evos ranką atsisveikino: 

— Na, tai kol kas. 

— Sekmės! — šūktelėjo Eva pavymui, kai Fabijanas 
jau ėjo per gatvę. 

Ji mielai būtų palydėjusi dar toliau, iki pat tarnybi- 
nių durų, norėdama budėtojui Baldvinui ir sau pačiai 
įrodyti, kad jos bergždžias lūkuriavimas tada tebuvo 
nesusipratimas. 

Tačiau giliai pasąmonėje Eva žinojo, jog tai netiesa. 
Nors ir kaip gudriai Fabijanas išsisukinėjo, ji buvo tik- 
ra, kad jis tyčia jos nepastebėjo, ne įžeisti norėdamas, o 
nežinodamas, kaip elgtis. 

Mergina nedrįso patikėti, kad ji iš tiesų susitiks su sa- 
vo mylimojo motina. 

„Jis tikrai sugalvos, kaip išsisukti, — galvojo ji, — ne- 


A kai 


įsijausk per daug ir, dėl Dievo meilės, nepradėk vėl verkti! 


Tačiau Eva apsiriko. Fabijanas neapsigalvojo ir nesu- 
manė trauktis. | 

Po švelnių glamonių naktį ir pusryčių, kurie dėl kvie- 
timo pietums buvo greičiau kuklūs, jis nuvežė Evą į Fa- 
zanų gatvę, kad šioji galėtų pasipuošti. 

Ji nusprende apsivilkti nedažyto šilko suknutę, kuri El- 
frydos Grundner skoniui būtų pakankamai kukli, ir pasi- 
skolino iš tetos derantį prie suknelės matinio blizgesio per- 
lų vėrinį. Švelniai ir skaisčiai Evos odai nereikėjo jokios 
kosmetikos. Taigi ji tk pasidažė lūpas ir pagalvojo, ar verta 
dažyti blakstienas. Tačiau vis dėlto nusprendė, kad verta, 
nes paprasčiausiai jai nepatiko tos šviesios rusvos blakstie- 
nos. Bet pasirinko ne juodą tušą, kaip paprastai, o neryš- 

kų — pilką. Evai atrodė, kad šitaip ji padarys gerai išauk- 
lėtos ir kuklios merginos įspūdį ir kad tai turėtų patikti Fa- 
bijano motinai. Jei tik ne tie iš tolo švytintys plaukai, ku- 
rie, kaip regėjosi Evai, kad ir kaip ji stengėsi, išduodavo 
ją esant „degtuką“. Jie buvo trumpai kirpti ir lygūs. 

— Kaip manot, gal man reikėtų dažyti plaukus? — 
paklausė ji Fabijano ir tetos, kurie, kol ji persirenginė- 
jo, šnekučiavosi svetainėje. 

— Ką čia dabar sugalvojai? — paklausė Katrina. 

Fabijanas nusijuokė. 

— Nori atrodyti pilka kaip pelė? 

— Ne visai pilka, greičiau ruda. Noriu prislopinti šitą 
morkos spalvą. 

— O po dviejų dienų viskas nusiplaus? Ne, geriau ne- 
prasidėk, — draugiškai patarė Katrina, — paskui reikės 
nuolat dažyti. Per daug laiko ir pastangų. 

— Aš tik pamaniau... — pradėjo sakyti Eva ir užsi- 
kirto. 

Fabijanas matė ją kiaurai. 

— Ar patiks mano mamai? Tai juk absoliučiai nesvar- 
bu. Juk nevaidini būsimos marčios. 

Eva nuraudo ir, aišku, susinervino, o akys kaipmat 
priplūdo ašarų. 

— O ką aš vaidinu? — paklausė ji. 

— Nieko! — griežtai pareiškė Katrina. — Būk pati 
savimi! Tokia, kokia esi, tu simpatiškiausia. 

Eva laukė, kad ir Fabijanas ką nors pasakytų. Tačiau 
jis tylėjo ir mėgaudamasis apžiūrinėjo ją. Nusivylusi ji 
pagalvojo, kad koks mažytis komplimentas jam juk nie- 
ko nekainuotų. Jis pats atrodė akinamai — neįprastai iš- 
kilmingas pilkas kostiumas, liemenė, marškiniai, kakla- 
raištis. „Kaip koks anglų lordas“, — pamanė Eva. 

Fabijanas skubiai atsistojo. 

— Na, važiuojam! O gal tu labiau norėtum pasilikti 
namie? Dar gali apsigalvoti. 

— Jei įsivaizduoji, kad bijau tavo mamos, tai smar- 
kiai prašovei pro šalį. 

Jis šyptelėjo. 

— Va čia tai tikra kovinė nuotaika, mažyte. Važiuojam! 

Jiedu nuėjo į holą apsivilkti lietpalčių. 


Elfryda Grundner laukė elegantiško „Kempinskio“ 
viešbučio, kuriame buvo apsistojusi, fojė. Sėdėjo patogia- 
me krėsle sudėjusi vieną ant kitos dailias ilgas kojas ir su- 
simąsčiusi rūkė. Jos pašviesinti plaukai, Evos manymu, 
buvo pernelyg jau nepriekaištingai sugarbanoti, o nebe- 
jaunas veidas padengtas storu grimo sluoksniu. Vilkėjo 
kuklia, tačiau labai brangiai atrodančia šampano gelto- 
numo vilnone suknele su perlų vėriniu. Išvydusi jį Eva 
ėmė graužtis, kam nepasirinko kitokio papuošalo. Bliz- 
gantys žiedai atrodė per sunkūs liaunoms pagyvenusios 
damos rankoms. 

Ji krūpctelėjo, kai priėjo sūnus. 

— Tai tu, mano berniuk! 

Fabijanas pasilenkė prie jos ir pabučiavo į abu 
skruostus. 

— Tikiuosi, gerai laikaisi, mama? 

Ji nustebusi pažvelgė į jį. 

— Netgi labai gerai! 

Fabijanas atsisuko į Evą, stovėjusią šiek tiek tolėliau. 

— Tai Eva Marija Zilbert, mama, mergina, apie ku- 
rią tau pasakojau. 

Fabijano motina laikydama kairėje rankoje cigaretę at- 
kišo Evai dešiniąją — beveik horizontaliai, tarsi būtų ti- 
kėjusis, kad tą ranką pabučiuos. Mergina priėjo arčiau ir 
paskubėjo paspausti jai ranką. Elfryda Grundner apžiū- 
rinėjo Evą, tarsi šioji būtų išstatyta parduoti. Eva apsi- 
džiaugė, kad šįsyk neparaudonavo. Ji atkreipė dėmesį, 
kad Elfrydos Grundner akys buvo plieno spalvos, kaip ir 


sūnaus. 

— Aš užsakiau staliuką mažojoje salėje, — pranešė 
vyresnioji dama. 

— Puikiai sugalvojai, mama. 

— Galėtum padėti panelei Zilbert nusivilkti lietpaltį. 

— Tuoj, mama. 

Evai krito į akis, kad motinai Fabijanas norėjo pasi- 
rodyti labai rūpestingas ir paklusnus. 

Jis nuvilko Evai lietpaltį ir pasuko drabužinės link. 

— Tuoj grįšiu. 

Elfryda Grundner patapšnojo į gretimą krėslą. 

— Sėskitės, vaikuti. 

Eva pakluso. 

Elfryda Grundner nukratė cigaretės pelenus į lėkšte- 
lę ant nedidelio staliuko, skyrusio ją ir Evą. 

— Žinau, ką jūs padarėte dėl Fabijano, — prašneko 
ji ir išpūtė pro šnerves debesėlį dūmų. — Jūs pasielgėt la- 
bai padoriai. Bet taip ir turėtų būti. 

Evą šiek tiek suglumino toks racionalus požiūris. 

— Taip, žinoma. 

— Fabijanas visuomet buvo ypatingas. Nėra nieko, 
ko negalėčiau dėl jo padaryti. To paties tikiuosi ir iš mer- 
ginų, kurios kabinasi jam ant kaklo. 

— Aš nesikabinu jam ant kaklo, — užprotestavo Eva. 

— Tikrai? Iš Fabijano pasakojimų susidariau kitokią 
nuomonę. 

— Matyt, ne taip jį supratot. 

— Ne, vaikuti, aš supratau jį teisingai. Savo berniu- 
ką aš pažįstu. 

Pykčio ir gėdos apimtos Evos veidą šįsyk nuplieskė 
raudonis. 

— Ko jūs taip jaudinatės? Taip jau yra — moterys 
laksto paskui Fabijaną. Tokia jau jo lemtis. 

Eva norėjo atrėžti tai damai pažįstanti mažiausiai vie- 
ną moterį, labai kritiškai nusiteikusią Fabijano atžvil- 
giu — tetą Katriną, ir kad tai, matyt, ne vienintelis at- 

vejis. Bet mergina nematė prasmės ginčytis su Fabijano 
motina. Todėl tepasakė: 

— Jūs turbūt geriau žinot. 

— Žinau. 

— Jums gerai, — atkirto Eva, ir jos pačios balsas pa- 
sirodė jai apgailėtinai aikštingas ir vaikiškas. 

— Tai itin nemalonu, ir jam, ir man. Aš laikausi tai- 
syklės nesikišti į jo asmeninį gyvenimą — Netikėtai stai- 
giu judesiu Fabijano motina užgesino cigaretę. — Tačiau 
kartais labai nerimauju dėl jo. 

— Kodel? — paklausė Eva manydama, jog privalėtų 
taip paklausti. 

— Būtų baisu, jei Fabijanas pagestų. 

— Jis tikrai nepages. Fabijanas juk labai darbštus. 

— Jis genijus, o norint išlavinti genialius sugebėjimus 
reikia daugiau negu darbštumo. 

Evą stebino, kad jos pašnekovė apie genialumą šne- 
ka taip, tarsi tai būtų kažkoks labai kasdieniškas dalykas. 

— Kartais mane apima baimė, kad jis per mažai pa- 
sitiki savimi, — varė toliau Fabijano motina. — Jam turi 
sektis — kitaip jis gali netekti proto. 

— Nemanau, kad taip atsitiktų. Be to, ir liokajaus 
vaidmuo jam gerai pavyko. Visose recenzijose paminėjo. 

— Kur jau ten! — Elfryda Grundner paniekinamai 
mostelėjo ranka, kurios mėlynos gyslelės išdavikiškai by- 
lojo apie amžių. — Antraeilis vaidmuo bulvaro teatre, 
koks jau čia lygis... Fabijanas skirtas aukštesniems daly- 
kams. 

Staiga Eva pajuto, kad daugiau nebeištvers. 

— Aš neturiu jokio supratimo, koks tas jo lygis! Pa- 
sakyti, kas man atrodo pavojinga? Kai Fabijanui kas nors 
nuolat be muilo lenda į užpakalį! 

Fabijano motina suakmenėjo. 

— Atleiskit, man tiesiog ištrūko, šiaip jau man tokia 
kalbos maniera nebūdinga. Reikėjo kitais žodžiais pasa- 

kyti. Tačiau kaip tik dabar aš aiškiai „supratau, kad pa- 
gyros ir besaikis žavėjimasis nėra pačios tinkamiausios 
priemonės padėti Fabijanui. 

Elfrydos Grundner veidas buvo visai be išraiškos, ir ne- 
galėjai suprasti, ar ji apskritai išgirdo Evos pasiaiškinimą. 

— Tai ir mano pačios klaida, — kalbėjo toliau 
Eva, — prisipažįstu — aš jį dievinu. Bet kai išgirdau jus 
taip kalbančią, supratau, kad toks mano elgesys turbūt 
nėra teisingas. Tikriausiai garbinimas jam ne tiek pade- 
da, kiek kenkia. 

— Pagaliau grįžai! — pasakė Elfryda Grundner jau be 
lietpalčio grįžusiam sūnui. 

— Atleisk, mama, kad užtrukau. Pasinaudojęs proga 
nusiploviau rankas. 

— Šaunuolis, Fabijanai, — pagyrė motina, tarsi kal- 
bėtųsi ne su suaugusiu vyriškiu, o su mažu berniuku. 

Eva pamanė, ar nereikėtų ir jai nusiplauti rankų. Jau 
buvo beveik einanti, tačiau paskui jai tai pasirodė juo- 
kinga. 

Elfryda Grundner susidėjo į rankinę cigarečių pakelį ir 
žiebtuvėlį, atsistojo ir įsikabino Fabijanui į parankę. Mo- 
tina ir sūnus ėjo priekyje, o nusiminusi Eva tipeno jiems 
iš paskos. Bandymas kuo geriau pasirodyti gėdingai žlugo. 

Mažojoje salėje buvo nerūpestinga ir smagi atmosfe- 
ra: sienos išmuštos nuo laiko patamsėjusio medžio plokš- 
temis, kukurūzų geltonumo užuolaidos siekė grindis, o 
per aukštus langus netrukdant gatvės gaudesiui buvo ga- 
lima žiūrėti į Kurfiurstendamą, mat stori garsui nepra- 
laidūs langų stiklai sulaikė judraus bulvaro triukšmą. Ma- 
ži staliukai buvo apdengti damasto staltiesėmis, ant kurių 
žvilgsnį traukė spindinčios taurės ir meniškai sulanksty- 
tos servetėlės. 

Padavėjas pasisveikino su svečiais ir nuėjo pirma jų. 
Fabijanas pristūmė motinai kėdę, o padavėjas padėjo pa- 
togiau įsitaisyti Evai. Visi susėdo. 

— Po taurę šampano, ar ne? — Elfryda Grundner 
tardama šiuos žodžius klausiamai pažvelgė į sūnų. 

— Jei neprieštarausi, aš per visus pietus tik jį ir ger- 
siu. Juk žinai, kad šįvakar turiu būti geros formos. 

Elfryda Grundner abejingai mostelėjo ranka. 

— Dar šitiek laiko! — Ji pasisuko į padavėją. — Tris 
taures šampano. 

Evai dingtelėjo, kad jos pageidavimų niekas nepa- 
klausė. 

— O gal ne? — apsigalvojo Elfryda Grundner. — 
Kadangi tu, Fabijanai, per pietus nori gerti tik šampaną, 
tai atneškit mums butelį. Ar turit išlaikyto šampano? 

— Žinoma, ponia. Gal pageidautumėt aštuoniasde- 
šimt šeštųjų „Dom Perignon '? Labai sausas. 

— Gerai, atneškit. O kartu ir meniu. 

Elfryda Grundner išsiėmė iš rankinės cigarečių pakelį 
ir auksinį, su išgraviruotais inicialais žiebtuvėlį, akimir- 
ką padelsė, bet vis dėlto nusprendė užsirūkyti. Fabijanas 
paėmė žiebtuvėlį ir pridegė. 

— Ačiū, — padėkojo ji, lengvai užsitraukė ir išpūtė 
dūmus per šnerves. 

Oficiantas padėjo meniu, ir tarp motinos ir sūnaus 
įsiliepsnojo diskusija, ką užsakyti užkandžiui — fazanie- 
nos sultinio ar makaronų su briedžiukais, ir ar ne geriau 
antram patiekalui pasirinkti antrekotą, o ne „Šatobriano 
kepsnį — keptą jautienos nugarinę. Evai buvo tas pats, 
ką valgys, ir ji abejingai spoksojo į atverstą meniu klau- 
sydamasi, ką kalba Fabijanas ir ponia Grundner. Paga- 
liau juodu nusprendė ir priėjęs padavėjas priemė Elfry- 
dos Grundner užsakymą. 

Atrodo, kad tik dabar Fabijanas pastebėjo, jog Evos 
niekas nepaklausė. 

— O gal tu turi kokių nors kitokių norų, mažyte? 

— Ne, aš prisidedu prie jūsų. 


98 


Padavėjas paėmė meniu. 

— Galėjai pasirinkti, ką nori, — kalbėjo Fabija- 
nas, — čia ne „Baklažanas“, kur visi turi valgyti tą patį. 

— Tikriausiai ji tiesiog nemoka prancūziškai tiek, kad 
galėtų iššifruoti valgiaraštį, — pareiškė motina klastingai 
šypsodamasi. 

— Ką tu, mama! Eva dirba „Avijone“. 

— Tai juk nieko nereiškia. 

— Jos darbe tobulos prancūzų kalbos žinios — bū- 
tina sąlyga. 

Elfryda Grundner pabrėžtinai nepatikliai paklausė: 

— Tikrai? 

— Taip, — atkirto Eva. 

Padavėjas atnešė butelį, parodė poniai Grundner eti- 
ketę, tyliai pokštelėjęs atkimšo ir pakišo kamštį Fabija- 
nui po nosim. Šis pauostė ir pasakė išsiblaškęs: 

— Gerai. 

Padavėjas įpylė šampano į tris ilgakojes taures, kurias 
specialiai buvo atnešęs šiam gėrimui, palaukė, kol putos 
nusistojo, ir vėl įpylė. 

Elfryda Grundner ir jos sūnus susidaužė. 

— Už tavo sėkmę, Fabijanai. 

— Nereikia taip sakyti, mama. Gana pagalvoti. — Ir 
Fabijanas linktelėjo Evai. 

Ji nesumetė, ką dabar turėtų daryti, tačiau, kadangi 
Fabijano motina net nežvilgtelėjo į jos pusę, pakėlė taurę 
prie lūpų ir nugėrė gurkšnelį. 

— Tokio tauraus gėrimo dar niekuomet nesu ragavu- 
si, — išsprūdo Evai šūksnis. 

— Taip ir maniau, — pareiškė Fabijano motina, nė 
nebandydama slėpti nedraugiškumo. 

— Gerai, kad papusryčiavom, ar ne, mažyte? — ap- 
sidžiaugė Fabijanas. 

Eva jau pajuto, kad alkoholis ėmė kaitinti kraują. 

— Tikrai. 

Valgiai, kuriuos kaip tik atnešė, buvo išties rinktiniai. 
Tačiau Elfryda Grundner valgė be jokio noro, beveik vis- 
ką paliko lėkštėje ir vis ištaikydavo progą užsidegti nau- 
ją cigaretę. Fabijanas greit liovėsi prideginėti. Gėrė Elfry- 
da Grundner irgi daug. 

— Žinai, Fabijanai, ką aš sumaniau... — pradėjo ji 
kalbą ir reikšmingai nutilo. 

— Ką, mama? — paslaugiai paklausė jis, tačiau savo 
nepasitenkinimo nuslėpti negalėjo, o gal ir nenorėjo. 

— Ar tik nevertėtų man palikti namą Freiburge ir 
persikelti į Berlyną? 

Fabijanas tylėjo. 

Eva stebėjo jo motiną. Matė, kad storas grimo sluoks- 
nis turėjo paslėpti raukšles prie akių ir lūpų, bet jos vis 
tiek buvo ryškios, o ką jau kalbėti apie kaklą. Elfryda 
Grundner buvo liekna, net labai liekna, galėjai ją pava- 
dinti ir liesa arba išdžiūvusia. Tikriausiai ji puoselėjo savo 
figūrą. Vienas kitas papildomas kilogramas tikrai nebū- 
tų jai pakenkęs. „Ji, matyt, iš tų moterų, kurios veidą pa- 
aukojo del figūros“, — šmėkštelėjo Evai mintis, ir ji pri- 
siminė, kad tą sakinį yra kažkur skaičiusi — tikriausiai 
jis Marselio Prusto. Be to, Elfryda Grundner buvo ne- 
laiminga ir kankinosi dėl per didelės meilės sūnui. 

— Klausyk, juk nugriovus sieną viskas pasikeitė! — 
gyvai tęsė ji pradėtą mintį. — Anksčiau Vakarų Berlynas 
buvo sala, jei ne kalėjimas. Priešo teritorijos apsuptas 
miestas. Nebūčiau galėjusi jame gyventi. Bet dabar... 

Ji maldaujamai pažvelgė į sūnų. 

— Tu juk džiaugtumeisi, jei aš gyvenčiau arčiau. 

Fabijanas neskubėjo atsakyti. Atrodė, kad ir jam val- 
gis pasidarė nebeskanus — jis padėjo šakutę. 

— Tai įsikalbėjimas, mama. 

— Kaip tai suprasti? 

— Prisimink: kadaise aš išvažiavau į Berlyną, nes ne- 
benorėjau būti vedžiojamas už rankutės. 

Motina dirbtinai nusijuokė. 

— Ber tais laikais viskas buvo kitaip! Mes gyvenom 
kartu, o ilgainiui tai turėjo blogai baigtis — aš buvau nu- 
mačiusi. Anaiptol neketinu to kartoti. 

— Labai protingai galvoji, mama. Bet ką tu veiksi 
Berlyne? Freiburge turi savo drauges, bridžo klubą, ap- 
linką ir patogumus... 

Ji neleido Fabijanui baigti: 

— Jei žinotum, kaip man visa tai įgriso... 

— Tuomet leiskis į kokią kelionę, mama. Tai iš tie- 
sų būtų nebloga mintis, — Fabijanas aiškiai apsidžiau- 
gė dėl vykusio savo paties pasiūlymo. — Tikrai, mama, 
keliauk aplink pasaulį! Išsivaduos: iš kasdienybės rutinos 
ir, lažinuosi, paskui tik džiaugsiesi sugrįžusi namo. 

— Kodėl tu nenori, kad aš būčiau Berlyne? — pa- 
klausė motina drebančiu balsu. 

— Tu — laisvas žmogus, mama, gali daryti ką nori. 
Jei tave trauktų Londonas ar Paryžius, sakyčiau: puiku, 
pabandyk. Bet į Berlyną nori persikelti ne dėl paties Ber- 
lyno, o kad būtum šalia manęs. Tu gali nusivilti. Aš per- 
nelyg apsikrovęs darbais, kad galėčiau būti su tavimi. 

— Tačiau šito aš ir nereikalauju! 

— Ak mama, — Fabijano balsas buvo skausmin- 
gas, — ir vėl tokie pat susirėmimai. Maniau, kad mes jau 
seniausiai viską sutarėm. 

„Dabar tik trūksta, kad ji pasakytų, kaip labai jį my- 
li“, — pamanė Eva. 

Tačiau Elfryda Grundner to nepasakė. Ji užsidegė dar 
vieną cigaretę ir pareiškė: 

— Panašu, kad pamiršai, už ką turi būti man dėkingas. 

— Kaip galėčiau pamiršti, jei ištisai man tuo badai 
akis? 

— Tai netiesa. 

Juodu įtūžę stebeilijo vienas kitą, ir Eva nebūtų nu- 
stebusi, jei būtų nejuokais susikibę. 

Pirmasis save į rankas suėmė Fabijanas. Nugėręs 
gurkšnį šampano jis ramiu balsu pasakė: 

— Tai bus laimingiausia mano gyvenimo diena, kai 
pasieksiu tiek, kad galėčiau atsisakyti tavo paramos. 

Eva kartais susimąstydavo, iš ko Fabijanas gyveno tais 
laikais, kai nieko neuždirbdavo. Dabar suprato, kad pi- 
nigų jis gaudavo iš motinos. Greičiausiai ji bent nuomą 
mokėdavo. Maryt, dėl tos pačios priežasties Fabijanas, 
nors ir sukandęs dantis, keliaklupsčiauja prieš ją, o liau- 
nasi tik tuomet, kai jau visai nebegali iškęsti. „Vargšas 
Fabijanas, — pamanė Eva užjausdama, — aš šito neiš- 
tverčiau, aš jau seniai būčiau atsistojusi ant kojų. Bet aš, 
suprantama, ne menininkė“. 

— Dėl tavęs aš dariau viską, kas buvo mano je- 
goms, — kalbėjo toliau Elfryda Grundner, — ir už tai 
nereikalauju labai daug — tik trupučio įvertinimo. 

— Aš tave labai vertinu, mama. Ir kada tu tai supra- 
si? Kaip tau įrodyti, kad vertinu? 

— Neatstumk manęs. 

— O, mama! — Fabijano veidą iškreipė skausminga 
šypsena, — tikriausiai dramatiškąją gyslelę paveldėjau iš 
tavęs. 

— Iš ko gi daugiau? Tavo tėvas buvo geras žmogus, 
bet sausas kaip seniai kepta duona. Su juo net susikivir- 
čyti negalėjai. 

Ir abu kuo taikiausiai ėmė juoktis. Eva negalėjo atsi- 
stebėti tokia staigia permaina. Atrodė, tokios scenos, ko- 
kios liudininkė ji ką tik buvo, tarp motinos ir sūnaus kil- 
davo per kiekvieną susitikimą. Eva prisiminė savo tėvus, 
kurių meilė ir neapykanta nuolatos virsdavo ugnikalnio 
išsiveržirnais. Tik Katrina padėjo jai išsiaiškinti, kas ir ko- 
del, ir nutolti nuo tokių emocijų. 

Tačiau Fabijanas ir Elfryda Grundner nebuvo sutuok- 
tinių pora. Jie buvo motina ir sūnus. Del to tokie san- 
tykiai atrodė dar keistesni. 

Pietūs baigėsi. 

Elfryda Grundner išgėrė paskutinį šampano gurkšnį. 

— Ar norėtum sūrio, Fabijanai? O gal ko nors saldaus? 

— Nei to, nei kito, — ir Fabijanas pažvelgė į Evą. — 
O tu? 

— Ačiū, ne. — Lygiai taip pat karštai, kaip norėjo su- 
sitikti su Fabijano motina, Eva dabar troško, kas tas su- 
sitikimas kuo greičiau pasibaigtų. 

— Tuomet išgersim tik kavos, — nusprendė Elfryda 


Grundner ir pasisukusi į padavėją pridūrė: — O man 
prašom seno armanjako. Dvigubą. 
— Taip, ponia. 


Evai atrodė, kad motina ir sūnus nori baigti kovą jai 
nedalyvaujant, todel atsistojo. 

— Prašau atleisti, — atsiprašė ji ir nuėjo ieškoti tualeto. 

Ji visai neskubėjo, įdėmiai apžiūrėjo save veidrodyje, 
o grįždama stabtelėjo fojė prie išdėliotų laikraščių. 

Kai sugrįžo prie staliuko, kava jau buvo išgerta. Elfry- 
dos Grundner armanjako taurelė irgi tuščia. 

Ant Fabijano skruostų buvo raudonos dėmės. 

— Kur tu prapuolei? — paklause irzliai. 

— Matyt, nereikia aiškinti, — atkirto šaltai. 

— Na, sėskis. 

Tačiau dar nespėjus jai paklausyti Fabijano motina 
pareiškė: 

— Laikas būtų atsisveikinti. Aš eisiu numigti. — Ji 
mostu pakvietė padavėją, pasirašė sąskaitą ir atsistojo. 

Per tą laiką Eva stovėdama išgėrė savo kavą. 

Foje Elfryda Grundner ceremoningai atkišo Fabijanui 
skruostus pabučiuoti. 

— Sėkmės tau, berniuk! 

— Tau irgi, mama. 

Evai ji net rankos nepadavė, o tik linktelėjo nueida- 
ma lifto link. 


Eva su Fabijanu žengė prie drabužinės lietpalčių. 

— Mano mamai tu padarei patį blogiausią įspūdį, — 
pasakė jis. 

„Ji man — irgi“, — buvo besižiojanti sakyti Eva, ta- 
čiau nutylėjo, nes suprato, jog tai būtų tik banali repli- 
ka. Iš tikrųjų jos nuomonė apie Fabijano motiną buvo 
kur kas įvairiapusiškesnė. 

— Jos manymu, tu vulgari. 

— Aš pasakiau jai keletą vulgarių žodžių. 

— Bet kodel? Tu juk niekad taip nekalbi. 

— Negaliu tau paaiškinti. Kažkuo ji mane suerzino. 

— Žodžiu, kalta ji. 

— Man net klausimas nekilo — kas kaltas. Pasielgiau 
ne visai taip, kaip reikėtų. Na ir kas? 

— Ir reikėjo tau nesusitvardyti kaip tyčia prie mano 
mamos... 

— Pamiršk. Tai nieko nereiškia. 

— Reiškia! Tai susilpnino mano pozicijas. 

— Aš sunkiai suprantu tokį judviejų bendravimą. 

Jis padavė tarnautojai numerėlius, paėmė iš jos liet- 
palčius ir rengdamasis savuoju atkišo Evai jos lietpaltį. 

— Tai išeina už tavo siauro akiračio ribų. Tačiau įsi- 
dėmėk: mano mama yra vienintelis žmogus, mylintis ma- 
ne taip, kaip aš nusipelniau būti mylimas. 

— D Anuncijus, — tarė ji piktai. 

— Kaip tai suprasti? 

— Jei aš neklystu, tu ką tik pacitavai Gabrielę 
d'Anuncijų. 

— Tikrai? O aš maniau, kad pats sugalvojau. 

— Tikriausiai tavo ir garsiojo italų rašytojo sielos la- 
bai giminingos. Sito gėdytis nereikia, jei tik nesumanei 
savintis jo Minčių. 

— Na žinai! Kaip tu apie mane galvoji! 

Už sukamų durų buvo Kurfiurstendamas. 

— Tai irgi nieko tokio. Kaip ten taviškiai moka gra- 
žiai pasakyti? „Geriau gerai pavogti, negu blogai sugalvoti“. 

— Mažoji šmaikštuolė. 

Evai palengvėjo, kai pastebėjo, kad Fabijano įtampa 
atlėgo. 

— Iš pradžių nuvežk mane namo, — paprašė mergi- 
na, kai abu įsėdo į Fabijano automobilį. — Kad galėčiau 
persirengti. 

— Paskui susitiksim su Agnese Holman. 

— Ar tai ilgai užtruks? — paklausė Eva žvilgtelėjusi 
į savo laikrodį. — Aš dar turiu spėti į ligoninę. 

Fabijanas stengėsi kuo sklandžiau išmanevruoti folks- 
vageną iš aikštelės. 

— Kam? — paklausė jis. 

— Juk žinai, Fabijanai. Aplankyti Titą Durchden- 
valdą. 

— Jau aplankei. 

— Ber tada jis buvo ne visai atsipeikėjęs. Pažadėjau 
ateiti dar kartą. 

— Ir būtinai šiandien? 

Juk galiu tik sekmadieniais. Jei dar vieną dieną at- 
siprašysiu iš darbo, visai nespėsiu. 

— Aš tavęs labai rimtai klausiu: kas tau svarbiau — 
teatras ar tas kvailys? 

— Kaip tu gali taip apie jį kalbėti? Juk visai jo nepa- 
žįsti! 

— Aš galvojau apie tą avariją, mažyte. Sakau tau — 
jis turėjo lėkti tiesiai į automobilį, ne kitaip. 

— Aš irgi taip manau, — pritarė Eva, — tačiau tai nie- 
ko nekeičia. Svarbiausia, kad mes palikom jį sužeistą gu- 
lėti ant gatvės. Jei jo taip greit nebūtų nuvežę į ligoninę... 

Fabijanas neleido jai baigti: 

— Bet jį nuvežė! Tegu ir ne mudu. Gyvenimas pri- 
vertė jį padaryti pertrauką ir atsipūsti. Taip irgi pasitaiko. 

— Aš tik norėčiau žinoti, kaip tu jaustumeisi privers- 
tas taip atsipūsti. 

— Šiaip ar taip, nelaukčiau, kad mane ateitų lankyti 
visai nepažįstami žmonės. Jis juk turėtų turėti šeimą, bi- 
čiulių, gal ir merginą... 

— Šai netruks paaiškėti. Bet kol nieko nežinau — 
tol jį lankysiu. 

— Ir apleisi savo pareigas. 

— Apie ką tu čia? 

— Pažadėjai sutvarkyti tuos popierius, o dabar... 

Šįsyk pabaigti sakinio neleido ji: 

— Bet nebuvo net ir kalbos, kad pradėti reikės jau šį 
sekmadienį. 

— Teatre išeiginių nebūna, turėtum žinoti. 

— Aš pasiruošusi ateiti, kai tik būsiu reikalinga. Bet 
iki aštuonioliktos valandos turiu nueiti į ligoninę. Pas- 
kui baigsis lankymo valandos. — Eva uždėjo savo plaš- 
taką Fabijanui ant rankos. 

— Ak Fabijanai! Ir dėl ko, tiesą sakant, mudu ginči- 
jamės? Reikia tik panorėti, ir viską bus galima suderin- 
ti. Geriausia būtų, jei eitum su manim. 

— Kurgi ne! 

— Yra ir pakankamai svari priežastis. 

— Man taip neatrodo. O jei neduosi man ramybės su 
ta nuobodžia istorija — rimtai supyksiu. 

Eva nejučiom atsiduso. 

— Gana čia dūsauti! — įpykęs užriko Fabijanas. — 
Iš proto gali išvaryti! 

Ji tylėjo, nes norėjo susitvardyti nepravirkusi. Ir ko- 
del ji taip jautriai reaguoja į kiekvieną piktą Fabijano žo- 
delį? Šiaip jau Eva manė esanti tvirta. Tapdavo pažeidžia- 
ma tik būdama su Fabijanu. „Tu kaip kokia prisukama 
lėlė, — kartą pasakė jai Katrina. — Kai jis nuspaudžia 
vieną mygtuką, puoli į ašaras, nuspaudžia kitą — paklus- 
niai juokiesi. 


— Na tai kaip? — paklausė Fabijanas nekantraudamas. 

Jie jau buvo atvažiavę į Fazanų gatvę. 

— Aš truputį pavargau, — pasakė ji. — Persirengsiu 
ir šiek tiek pailsėsiu. Paskui važiuosiu į Kroicbergo ligo- 
ninę. Jei duotum Agnesės Holman adresą, aš vėliau pati 
ten nuvažiuočiau. 

— K tu čia vaizduoji? Gavau tau darbą teatre — tai 
juk šitoks šansas! Tokiu nedrausmingu elgesiu viską suga- 
dinsi, o ir aš pats apsijuoksiu. Kaip aš paaiškinsiu Agnesei? 

Evos ranka jau buvo ant durelių rankenos. 

— Pabandyk pasakyti tiesą, — pasakė dusliu balsu, iš- 
lipo ir nesidairydama nubėgo per gatvę. 

Ji išgirdo jo automobilio signalą, tačiau neatsisuko ir 
toliau rakino duris. 

Ištvėrė, kol pakilo laiptais iki buto durų. Bet paskui 
apsipylė ašarom. 


Eva buvo iš tų moterų, kurios geriausiai jaučiasi dė- 
vėdamos džinsus ar kelnes ir marškinėlius ar megztinį. Jai 
buvo gaila, kad retai turi progą taip apsirengti, nes fir- 
moje buvo pageidaujami protokoliniai drabužiai. 

Namie apsimovusi nunešiotais džinsais pajuto, kad 
nuotaika iškart pasitaisė. Kaip ir tikėjosi, Katrinos nebu- 
vo namuose, taigi niekam nereikėjo aiškintis dėl ašarų. 
Nusiraminusi Eva ir pati negalėjo suprasti, kodėl puolė 
į ašaras. Kas atsitiko? Susibarė su Fabijanu. Bet juk čia 
nieko tragiška. Juk kai ji norėdavo ne to, ko jis, visada 
kildavo konfliktai. Fabijanas visados siekė, kad būtų taip, 


kaip nori jis. 

Po susitikimo su jo motina Eva jau žinojo, kodėl taip 
yra. Motina dievino ir be saiko lepino jį dar visai mažą. 
Tai, ką motina jautė Fabijanui, buvo pati akliausia meilė. 
Evai net buvo beveik gaila Fabijano. 

Nesąmoningai Fabijanas to paties reikalavo ir iš kitų 
artimų Žmonių, o ji, Eva, jam nenusileisdavo. 

Eva apsivilko baltą megztinį ir žvilgtelėjusi į savo at- 
vaizdą veidrodyje liko juo visai patenkinta. Jos kojos gal 
ir nebuvo tiesios, tačiau talija liekna, o apvalios krūtys to- 
kios stangrios, kad nereikėjo jokios liemenėlės. Per tą va- 
landą, kai sugrįžo namo, Eva jau buvo išsiplovusi galvą 
ir palaikiusi ant vokų juodosios arbatos kompresus. Kos- 
metikos nusprendė atsisakyti. Gana šiek tiek paryškinti 
antakius ir truputį padažyti blakstienas, kad atrodytų jau- 
na, gaivi ir patraukli. Nors ir kaip tai patiktų Fabijanui, 
Pelene ji daugiau nebus. 

„Būsiu kritiškesnė jam, — pasižadėjo pati sau, — iš- 
moksiu matyti jį objektyviai, aklas susižavėjimas jam ma- 
žiausiai reikalingas. Tai jam tik kenkia“. Tačiau Eva pui- 
kiai suprato, kaip sunku bus įvykdyti šiuos pažadus. 

Apsivilkusi tamsiai rudą odinę striukę, į kurios skir- 
tingas kišenes susidėjo raktus ir piniginę, Eva nuėjo į vir- 
tuvę ir ant lentos, kurioje paprastai pasižymėdavo, ką rei- 
kia nupirkti, paliko raštelį tetai Katrinai: „Grįšiu 
vėliausiai septintą“. 

Kadangi tinklelį buvo palikusi ligoninėje, tai iš virtu- 
vės stalo stalčiaus išsiėmė jau naudotą plastikinį maišelį 
ir įdėjo į jį dėžutę gerų šokoladinių saldainių, kuriuos 
nupirko vieną darbo dieną. Su tokiomis lauktuvėmis pa- 
suko prie metro stotelės Ūlando garvėje. 


Titas Durchdenvaldas buvo perkeltas į trivietę palatą. 


Pasibeldus niekas neatsiliepė, o kai Eva atidarė pala- 
tos duris, į ją plūstelėjo balsų šurmulys. Mergina nedi- 

delėje patalpoje suskaičiavo penkis lankytojus. Trys šven- 
tadieniškai pasipuošusios moterys buvo prisitraukusios 
prie lovų kėdes, o abu lankytojai vyrai nejaukiai mindži- 
kavo susikišę rankas į kelnių kišenes. 

Beveik nepastebėta Eva įsmuko vidun, ir ją apėmė 
keistas jausmas — palengvėjimas sumišęs su nusivylimu. 
Panašu, kad ji čia buvo nereikalinga. Susibarė su Fabi- 
janu dėl niekų. 

Bet paskui pamatė, kad kraštinėje lovoje prie lango 
gulinčio Tito Durchdenvaldo niekas nelanko. 

Jis atrodė kur kas geriau, buvo švariai nusiskutęs, o jo 
rudos akys, po kuriomis dar matyti tamsūs šešėliai, jau 
pagyvėjusios. 

— Tai čia tu! — apsidžiaugė jis, pamatęs Evą. 

Jai pasirodė savaime suprantama, kad į ją kreipiasi 
„tu“, nes dabar, kai jis iš beveik anonimiškos būtybės pa- 
virto žmogumi, matyti, kad jų abiejų amžius maždaug 
vienodas. Bejėgiškumas ir balti ligoninės baltiniai apskri- 
ta iškirpte vaikiną netgi jaunino. Kairioji jo koja vis dar 
buvo storai sugipsuota ir pakabinta, o virš šviežiai ant 
kaktos užklijuoto pleistro draikėsi rudos garbanos. 

— Atrodai geriau, — tarė Eva. 

— Taip, savijauta kur kas geresnė. Galvą vis dar skau- 
da, bet jau ne taip baisiai, o koją ėmė niežėti. 

Eva išėmė iš maišelio saldainių dėžutę. 

— Aš tau šį tą atnešiau. 

— Nereikėjo. 

Ji padėjo saldainių dėžutę ant lovos. 

— Tikiuosi, tau patiks. 

Vaikinas vos nusišypsojo, tačiau toji šypsena buvo be- 
veik šelmiška. 

— Tuoj pamatysim. 

Jis nuplėšė celofaninį margos dėžutės apvalkalą, ati- 
darė ją ir paėmė vieną saldainį. 

— Paragauk ir tu. 

— Ne, jie tau. 

Titas vis dar laikė atkišęs dėžutę. 

— Prašau! 

Nenorėdama įžeisti vaikino Eva išsirinko ananaso ga- 
balėlį šokolade ir atsikando. Titas į burną įsidėjo vyšnią 
su brendžiu. Valandėlę jis nekalbėjo. 

— Hm, puikūs! Klasiški! — Jis pasiėmė griliažinį sal- 
dainį i ir krimstelėjo. — Vis šioks toks pajvairinimas. Ži- 
nai, maitina čia tikrai prastai. 

— Tik pasakyk, ko norėtum. Aš atnešiu. 

— Apelsinai irgi buvo labai skanūs. 

— O gabalėlio kumpio nenorėtum? Arba dešros? Ma- 
nau, tau jau viską leidžia valgyti. 

— Taip. Bet tai nereiškia, kad tu turi mane maitinti. 

— Man visai patinka. 

Eva apsidairė, kur galėtų atsisėsti, bet visos kėdės bu- 
vo užimtos. 

Titas pasekė jos ieškantį žvilgsnį. 

— Seskis paprasčiausiai ant mano lovos. 

— Kiek žinau, negalima. 

— Ar jau ketini eiti? 

inoma, ne! 

— Tai sėskis. 

Eva prisėdo ant lovos krašto. 

— Ar turi pinigų? — paklausė Titas. 

Nuo tokio labai tiesaus klausimo Eva nuraudo. 

— Atleisk, Eva, turbūt netaktiška taip klausti. Bet aš 
visai nieko apie tave nežinau. 

Eva jau buvo susitvardžiusi. 

— Tau reikia pinigų? 

— Nuolatos, — atsakė jis šypsodamasis, — bet ne iš 
tavęs. Aš tik noriu žinoti, ar tu gali sau leisti šerti mane 


skanėstais. 

— Tiek — galiu. 

— Stipendija arba turtingi tėvai? Tu juk studentė? 

— Kaip tau šovė į galvą? Ne, aš sekretorė „Avijone“ 
ir visai neblogai uždirbu. Gyvenu pas tetą, pas jauną te- 
tą. Bet ne veltui. Moku nuomos dalį. O tu? 

— Turiu pakenčiamą skylę. Čia, Kroicberge. 

— O dar? 

— Tau tikrai įdomu? 

— Jei būtų neįdomu — neklausinėčiau. 

Vaikinas, matyt, nesiryždamas kalbėti, persibraukė 
smiliumi per nosies kuprą. 

— Tikriausiai stebiesi, kad manęs niekas nelanko. 

— Taip, tikrai. 

— Žinai, aš ne čionykštis, atvažiavau iš Pietų Bava- 
rijos, tiksliau pasakius — iš Rozenheimo. 

— Buvai atvažiavęs tik pasisvečiuoti? 

— Ne. Studijuoju informatiką. Iš pradžių gyvenau 
bute su bendra virtuve. Bet ten buvo per daug triukšmo. 
Per daug netvarkos, jei supranti, apie ką aš kalbu. Išsi- 
krausčiau. Norėjau kuo greičiau baigti studijas. 

— Ilgėjaisi namų? 

— Irgi. 

— O kodėl atvažiavai į Berlyną? 

— Dėlei karinės tarnybos. Norėjau išsisukti. 

„Dėl karinės tarnybos“, — jau norėjo pataisyti jį Eva, 
nes kalbos taisyklingumu rūpindavosi visuomet. Bet ne- 
norėdama pasirodyti akademiška mokytoja tepasakė: 

— Štai kaip. 

— Bet kai Vokietijos susijungė, aš vis tiek turėjau 
vykti į apžiūrą. 

— Ir? Jie tave paėmė? 

— Taip. Pavasarį turiu išeiti į armiją. — Jis žvilgte- 
lėjo į sugipsuotą koją. — Kas žino, ar toks dar būsiu 
jiems reikalingas. 

— Linkiu, kad visiškai pasveiktum. Geriau jau atitar- 
nauti armijoje ir nelikti šlubam. 

— Tu rimtai kalbi? — paklausė Titas abejodamas. 

— Visiškai! Karinė tarnyba trunka penkiolika mėne- 
sių, tas laikas netruks prabėgti, o kojų tau reikės visą gy- 
venimą. 

— Gera su tavim kalbėtis, Eva. Aš jau seniai su nie- 
kuo nesišnekėjau, na, apie save. Įsikalbėjau, kad man nie- 
ko nereikia. Dabar žinau, jog klydau, — ir jis paėmė 
Evos ranką. 

Rankos ji neištraukė. 

— O dabar pasakok, ką veikei gatvėje vidury nakties. 

— Bėgau ristele. 

Eva iš nuostabos išpūtė akis. 

— Ką ką? 

— Galva sprogo. Buvau persiskaitęs, persimokęs, 
persirūkęs. Pamaniau, kad nepakenktų pakvėpuoti gry- 
nu oru. 

— Na ir kvaila! 

— Taip manai? O man atrodė, kad tai visiškai nor- 
malu. Aš ir anksčiau taip darydavau. 

— Į šalis nesižvalgei. 

— Taigi. 

— Ir baigėsi blogai. 

Vieni lankytojai išėjo, atėjo kiti. Eva ir Titas nekrei- 
pė į juos dėmesio. Jie nepastebėjo ir to, kad į palatą įė- 
jo seselės lydimas daktaras Arnoldas. 

— Norėčiau paprašyti lankytojų, kad trumpam palik- 
tų mane vieną su ligoniais, — pasakė jis. 

Eva pašoko tarsi sučiupta ir nuraudo. 

Gydytojo šypsena pasirodė jai sardoniška. 

— Tu dar neišeisi? — paklause Titas. 

— Ne ne, aš tuoj sugrįšiu, — pažadėjo Eva ir su ki- 
tais lankytojais išėjo į koridorių. 

Gydytojas Arnoldas ir seselė iš palatos išėjo po gerų 
dešimties minučių. 

— Atrodo, kad jūs iš tiesų turit talentą pakelti pacien- 
tui nuotaiką, — tarė gydytojas eidamas pro šalį. 

Šįsyk Eva bent jau nenuraudo. 

— Daktare, ar jūs patenkintas jo būkle? 

— Geresnė ji ir negalėtų būti. — Ir šiugždėdamas 
krakmolytu chalatu nuskubėjo tolyn. 

Sugrįžusi į palatą Eva pamatė laisvą, tuščią kėdę, pa- 
sičiupo ją ir pasistatė greta Tito lovos. 

— Ar daktaras ką nors sakė? — paklausė ji. 

Neee, nieko, — o po trumpos pertraukos pridūrė 
nežiūrėdamas į Evą: — Tik padarė pastabą, kad sėdėjai 
ant lovos. 

— Nežiūrėk į tai taip tragiškai. Man jis sakė, kad tavo 
sveikata smarkiai taisosi. 

— Aš ir pats matau, kad pamažu viskas krypsta į ge- 
rąją pusę. 

— Džiugu girdėti. 

— O kodėl jis tau tai pasakė? Tik del to, kad sėdėjai 
ant mano lovos? 

— Ne ne. Aš jau anksčiau teiravausi apie tave. Tai jis 
tave susiuvo. Suprantama, kad dėl to jam labai rūpi, jog 
tu visiškai pasveiktum. Man regis, jis tave laiko lyg ir sa- 
vo kūriniu. 

Titas prisivertė šyptelu:. 

— Bijau, kad mano tėvelių nuomone būtų kitokia. 

— Tu supranti, ką turėjau galvoje. Gal tau kitą kar- 
tą atnešti rūkyti? 

— Kol nesikeliu iš lovos, apie tai neverta ir galvoti. 

— Gal tai bus gera proga mesti? 

— Na ir beširdė tu! 

— Aš tik bandau padėti tau padaryti taip, kad ir ne- 


laimė išeitų į gera. 

— Žinoma, kad tu ne beširdė. Netgi priešingai. Aš 
tik šiaip pasakiau. 

Jie dar pasišnekučiavo apie šį bei tą, beveik taip, tar- 
si būtų seni bičiuliai. Paskui Eva atsisveikino tvirtai pa- 
žadėjusi, kad kitą sekmadienį vel ateis. 

Titas uždarė saldainių dėžutę ir su didelėm pastango- 
mis, nes pakabinta koja trukdė pasisukti, padėjo ją ant 
spintelės. 

— O šiokią dieną neateisi? 

— Negaliu. Turėčiau po pietų anksčiau išeiti, o pas- 
kui tas valandas vis tiek reikėtų atidirbti. 

— Ber kartą tu buvai atėjusi ir šiokią dieną, jei ne- 
klystu. Man bent jau taip pasirodė. 

— Taip ir buvo. Bet tada maniau, kad tavo gyvybei 
dar gresia pavojus. 

— O dabar aš tau nebe toks svarbus? 

— Titai, na ką tu — nebūk mažas berniukas. Man at- 
rodo, kad tu iš tokių, kurie kai jiems atkiši mažąjį pirš- 
telį, pasigriebia visą ranką. — Eva atsistojo. — Ar tebe- 
turi mano tinklelį? 

— Greičiausiai spintelės stalčiuje. 

Eva išėmė tinklelį, įdėjo į jį sulankstytą maišelį ir vis- 
ką susikišo į vidinę striukės kišenę. 

— Argi tai būtų taip blogai? — paklausė jis. — Jei 
norėčiau paimti visą tavo ranką? 

— Nebūtų... — Eva neskubėjo atsakyti. Gal nereikė- 
tų jo jaudinti? O gal geriau būtų dabar iš karto pasaky- 
ti tiesą? 

— Na tai kaip? — nekantravo jis. 

— Aš turiu vaikiną, — pasakė Eva tiesiai. 

Tito veide atsispindėjo nusivylimas. 

— Būčiau galėjęs susiprotėti. 

— Taip. Būtum galėjęs. 

— Tokios merginos kaip tu visuomet tvirtose ranko- 
se. Vadinasi, tu susižadėjusi. 

— Ne visai taip, — prisipažino Eva. 

— Bet jūs norit susituokti? 

— Kažin. 

— O kodėl? 

— Tai ilga istorija. Papasakosiu tau kitą kartą. 

Pasilenkusi prie Tito ji lūpomis palietė jam skruostą, 
taip greitai, kad vaikinas nespėjo jos sulaikyti. Tada iš- 
skubėjo iš palatos. 

Kai išėjo į lauką, lankymo valandos jau buvo beveik 
pasibaigusios. Evai šmėstelėjo ne visai protinga viltis, kad 
Fabijanas galėtų jos laukti ar bandyti ją patykoti. Tačiau 
niekur nepamatė nei Fabijano, nei jo folksvageno. 

Taigi ji patraukė metro stotelės link, labai lėtai, no- 
rėdama leisti Fabijanui, jei jis vis dėlto pasirodytų, ją pa- 
sivyti. 

Tačiau jis taip ir nepasirodė, ir leisdamasi pilkais laip- 
tais į metro Eva suprato, kad šiandien jo neverta laukti. 


Ir per kitas dienas iš Fabijano nieko nebuvo girdėti. 
Eva jautėsi kaip ant adatų. Dienomis darbe dar buvo pa- 
kenčiama. Ten visą jos dėmesį pasiglemždavo gausybė ki- 
tų dalykų. Bet po darbo grįžus namo į didelį butą kar- 
tais imdavo atrodyti, kad kraustosi iš proto. Nuolatos 
apimdavo pagunda paskambinti Fabijanui. Reikėdavo su- 
kaupti visas jėgas, kad atsispirtų. 

Fabijanas buvo jau taip išauklėtas. Ir jo motina atvi- 
rai pasake, kad visos merginos tik ir kariasi jam ant kak- 
lo. Eva norėjo įrodyti esanti ne iš tokių. 

Jiedu išsiskyrė po kivirčo, be to, po tokio kivirčo, ku- 
riame jis buvo neteisus. Ir jau nebe pirmą kartą. Šįsyk 
Eva nenorėjo nusileisti, kaip kad visuomet nusileisdavo. 
Ji nusprendė ginti savo nuomonę iki galo, kad ir kaip Fa- 
bijanas tuo būtų nepatenkintas. 

Katrina ją palaikė. 

— Ištverk, mieloji, — sakė ji. — Pamatysi, jis pats 
sugrįš. 

— Nesu tuo tikra. 

— O aš esu. Pamatysi, jis pasirodys. Veliausiai tuo- 
met, kai taip ir nesusiras kitos, kuri norės ir sugebės tvar- 
kyti teatro dokumentaciją. 

— Na ir ciniška tu, — atsakė Eva ir pamanė: „Kodėl 
ji netiki, kad jis mane vis dėlto myli?“ 

— Gerai pagalvok, — kalbėjo toliau teta, — kol neda- 
vei parodymų teisme, bet kuriuo metu gali juos pakeisti. 

Eva nutylėjo. Tačiau pirmą kartą jai kilo mintis ap- 
kaltinti Fabijaną pabėgus iš įvykio vietos. Ne todel, kad 
būtų norėjusi iškrėsti jam šunybę, o kad sužinotų, koks 
tikrasis vyriškio požiūris į ją. Tai būtų geras būdas pa- 
tikrinti jausmus. 

Katrina neapsiribojo tik žodžiais ir patarimais. Norė- 
dama prablaškyti Evą ji pakvietė ją pavakarieniauti res- 
torane, kitą dieną — į kiną ir į Šilerio teatrą. Eva, deja, 
nesugebėjo mėgautis tomis pramogomis. Tačiau, nors ir 
nepatirdama tikrojo džiaugsmo, ji turėjo pripažinti, kad 
tai vis tiek geriau negu sėdėti namie ir laukti, kol su- 
skambės telefonas. 

Katrina visada pastebėdavo, jei Evą užplūsdavo neri- 
mas. „Nespurdėk, mieloji! — įspėdavo ji. — Nieko to- 
kio, jei jis veltui bandys tau prisiskambinti“. 

Praėjo savaitė, o Eva ir Fabijanas nei susitiko, nei pa- 
sikalbėjo. 

Penktadienio popietę Arminas Klostersas, Evos šefas, 
iš firmos išėjo anksčiau, nes ketino skristi trumpam į 
Londoną. Eva labai tuo apsidžiaugė, nes galėjo netruk- 
doma atlikti keletą darbų, kurie kažkaip užsiliko kasdie- 
ninėje sumaištyje. 

Apie penkias ji jau buvo baigusi ir lengviau atsikvė- 
pė. „O kas toliau?“ — nejučia pagalvojo. 

Taip, kas toliau? Evos laukė savaitgalis be Fabijano. 
Ar šito ji norėjo — atsikratyti Fabijano? Tikrai ne. Jei 
Eva ir turėjo daug priekaištų Fabijanui, pirmiausia dėl el- 
gesio su ja ir aplinkiniais, tai visai nekeitė jos meilės jam. 
Ji mylėjo Fabijaną ir skausmingai jo ilgėjosi. 

Lengva buvo Katrinai kalbėti. Ji nesuprato arba ne- 
norėjo suprasti, kad Fabijanas Evai už viską svarbesnis, 
nors ji ir labai stengėsi įrodyti, jog yra priešingai. 

Eva nežinojo, ar Fabijanas jai skambino ir kiek kar- 
tų bandė ją surasti. Tačiau ji suprato, jog nėra ko lauk- 
patiko Fabijanui, o Evai vis dėlto taip atrodė, tai jis grei- 
čiau leisis guodžiamas kitos ir nerodys savo silpnumo. 
Taigi jei nenorėjo prarasti Fabijano, turėjo kažko imtis. 

Ji pakėlė telefono ragelį ir surinko jo numerį. Evos 
širdis ėme plakti greičiau, o kraujas suplūdo į skruostus, 
kai jis atsiliepė. 

— Labas, Fabijanai, — pasakė nieko geriau nesugal- 
vodama. 

Jis iškart atpažino. 

— Čia tu, Eva? — šūktelėjo, o jo balse pasigirdo 
džiaugsmas ir palengvėjimas. 

— Pamaniau, kad reikėtų kada tau paskambinti. 

Fabijanas jau buvo sutramdęs jausmus. 

— Tai pamanei? — paklausė jis pabrėžtinai santūriai. 

Eva nebežinojo ką sakyti. 

— Taip. 

Stojo kankinanti pauzė. 

— Ar Holman dar manęs reikia? — galiausiai paklau- 
sė Eva. — O gal jau susirado ką nors kitą? 

— Jai nepasirodė, kad tave tikrai domintų tas darbas. 

— O tu jai nepaaiškinai, kad... 

Fabijanas neleido baigti. 


— „..kad tau svarbesni kiti dalykai? Taip, pasakiau. 

— Prašau, Fabijanai! — ėmė maldauti Eva. — Nejau- 
gi mudu turim vel pradėti ten, kur baigėme? 

— Man atrodo, kad taip ir reikia. Manau, pavojinga 
slėptis nuo problemų. 

— Tu gi žinai, kad aš visuomet pasiruošusi tau pa- 
dėti, išskyrus mano darbo laiką ir tas dvi valandas sek- 
madieniais po pietų. O jos man reikalingos tik tam, kad 
galėčiau pavaduoti tave. Juk, po teisybei, lankyti Titą 
Durchdenvaldą būtų tavo pareiga. 

— Čia dabar! 

— Juk tu jį partrenkei ir palikai bejėgį ant gatvės. 

Vel stojo tyla. 

Eva išsigando, kad bus nuėjusi per toli. Tačiau paju- 
to, jog trauktis nėra kur. Reikėjo garsiai pasakyti tuos 
kaltinimus. 

— Na ir griežta tu, — pasakė galiausiai Fabijanas. 

— Deja, ne. Tavo rankose aš — minkšta kaip vaškas, 
ir šitą tu puikiai žinai. 

Fabijanas žaismingai nusijuokė, atrode, kad jo nuo- 
taika staiga pasitaisė. 

— Taigi susitarėm. Tu turėsi savo laisvą sekmadienio 
popietę. 

— Ačiū tau, Fabijanai, — pasakė Eva su palengvėji- 
mu, nors ir žinojo, kad iš tiesų nėra jokios priežasties dė- 
koti. 

— Laukiu tavęs. Manau, po dvidešimties minučių jau 
būsi. 

— Ne, ne taip greitai. Man dar reikia grįžti namo ir 
persirengti. 

— Tu skambini iš darbo? — pakausė jis šiek tiek nu- 
stebęs, nes anksčiau Eva niekados taip nedarydavo. 

— Taip, — atsakė Eva ir laukė, kad jis padarytų ko- 
kią pastabą dėl Katrinos. 

Bet Fabijanas pasakė tik tiek: 

— Tuomet dar užšok į parduotuvę ir nupirk šį tą už- 
krimsti. 

— Gerai, Fabijanai, — pažadėjo Eva, ir jai atrodė, 
kad širdis tuoj plyš iš laimės. 

Fabijanas nebepyksta ant jos, viskas susitvarkė. Tegu 
Katrina galvoja ką tinkama. Eva pakankamai ilgai buvo 


stipri. Ir nereikia visko dar labiau sunkinti. 


Nors Fabijanas nenorėjo to pripažinti ir netgi bandė 
vaidinti ramų ir santūrų, Eva vis dėlto pajuto, kad jam pa- 
lengvėjo taip pat, kaip ir jai. Ji greitai numetė krepšelį su 
pirkiniais ir puolė jam į glėbį. Jis pabučiavo ją į kaklą, pa- 
kėlęs marškinėlius paglostė krūtis, ir jiedu krito į lovą. 
Nors užsiimti meile prieš menininko misiją — taigi prieš 
pasirodymą scenoje — ir prieštaravo Fabijano principams. 

Paskui abu pasigardžiuodami suvalgė kuklius pavaka- 
rius — lašišos, rostbifo ir putpelių kiaušinių. 

— Na, kaip laikosi tavo globotinis? — paklausė Fa- 
bijanas. — Pasakok! 

— Neblogai. Bent jau gydytojas jo sveikata paten- 
kintas. 

— Puiku, tuomet tau daugiau nebereikia... 

— Fabijanai, prašau! Laikykis mūsų susitarimo, tuo- 
met ir aš jo laikysiuosi. 

Tiesą sakant, ji norėjo papasakoti Fabijanui, kad tas 
kojos sužeidimas labai tiko prie vaikiško, kaip jai atro- 
de, Tito įgeidžio išsisukti nuo karinės tarnybos. Bet tai 
būtų tik dar labiau sustiprinę Fabijano neatsakingumą, 
todėl Eva nusprende susilaikyti. 

— O kaip jūsų „Bydermanas ? 

— Dar tik skaitom tekstą. Holman labai jau reikli. 
Prieš pasirašydama su kuo nors sutartį ji mažiausiai tris 


kartus apgalvoja. 

Eva nulaižė nuo pirštų galiukų sviestą. 

— O su tavim jau pasirašė? 

— Su manim — taip. Nors velniškai sunku jai įtikti. 

— Nesuk sau galvos. Svarbiausia, kad turi vaidmenį. 

— Aš irgi taip manau. 

Veliau Eva išplovė indus — per pastarąsias dienas jų 
buvo nemažai prisikaupę, o Fabijanas tuo metu mau- 
dėsi po dušu. Abu kartu dainavo linksmą jūreivišką dai- 
nelę „Stovėjom prie Madagaskaro...“, Eva bandė traukti 
pirmuoju balsu, Fabijanas — antruoju, tačiau pavykda- 
vo ne visuomet, o nusidainavus būdavo proga pasijuok- 
ti. 

Kai Fabijanas užsuko vandenį, Eva metė plaunamus 
indus ir išskleidė didelį baltą frotinį rankšluostį. Jai pa- 
tikdavo trinti jo liekną dramblio kaulo spalvos kūną, o 
Fabijanas mielai leisdavosi trinamas. 

— Taip gaila, kad turiu eiti, — atsiduso jis. — Bet 
tu juk palauksi manęs? 

— Na žinoma! — pažadėjo Eva. — Nesvarbu, kad ir 
kaip vėlai grįžtum. 

— O rytoj su Agnese viską aptarsim. 

— Gerai. 

Eva pagalvojo, kad tuomet ji tikriausiai nebeturės lai- 
ko iškylauti su Katrina. Ją truputį graužė sąžinė dėl to, 
kad nebeturės laiko tetai. Tačiau širo nepasakė, nes ne- 
norėjo pakenkti vėl stojusiai taikai. 

Kai Eva, iššluosčiusi stiklines, lekštes, puodelius ir 
įrankius, jais nešina grįžo į kambarį, Fabijanas jau buvo 
apsiavęs pilkas kelnes ir apsivilkęs žalią megztinį stačia 
apykakle. Deliodama indus į vietas ji pamatė, kad jis iš 
rašomojo stalo stalčiaus išsiėmė keturkampį veidrodėlį. 

Eva iškart suprato, ką tai reiškia. 

— Ar tikrai šito reikia? 

Fabijanas jau laikė rankoje vokelį su kokainu. 

— Tavo kaltė, — kreivai šyptelėjo, — išsekinai mane. 

— Tik jau ne taip, kad nebegalėtum vaidinti lio- 
kajaus. 

— Galėti galiu, bet nebe taip, mažyte. 

— Nesąmones! — Eva pribėgo prie Fabijano. — Tu 
vaidini jį jau n-tąjį kartą. Visiškai nesvarbu, ar bus tru- 
pučiuką geriau, ar blogiau. 

— Taip šneki todėl, kad nieko nesupranti apie ma- 
no amatą. — Jis atplėšė vokelį. 

— Nedaryk šito! — paprašė Eva. 

— Tik neįsivaizduok, kad gali man nurodinėti. 

— Aš visai nenoriu nurodinėti, Fabijanai. — Ji ins- 
tinktyviai sugriebė už riešo rankos, kurios pirštai jau bu- 
vo voke. — Aš tik apeliuoju į tavo protą. Nieko gera ne- 
bus, jei priprasi uostyti. 

Fabijanas ištraukė ranką. 

— Jei nori įkalbėti, kad aš darausi... 

— Ne, dar nesi. Tu dar viską matai ir sugebi save ver- 
tinti. Kaip tik todėl... Ar tikrai šiandien to reikia? 

— O kodėl ne? 

— Tas vaidmuo šiandieniniame spektaklyje — tik 
pretekstas. Iš tikrųjų tau visai nereikia tų miltelių. 

— Tu iš tiesų gali išvesti iš kantrybės, — burbtelėjo 
Fabijanas, tačiau ranką su kokainu nuleido. 

— Kiek žinau, jie brangūs. Negalėsi sau kažin kiek jų 
leisti. 

Jis padėjo kokainą ir veidrodėlį atgal į rašomojo sta- 
lo stalčių ir jį uždarė. 

— Liūdna, bet tai tiesa. 

— Fabijanai, tu toks protingas ir gabus, tau visai ne- 
reikia „prisipumpuoti . 

— Norėtum... 

— Ne, aš žinau. Esu visiškai tikra. Taip darai tik įsi- 
vaizduodamas, kad šitaip dera elgtis menininkui. 

Fabijanas nusijuokė. 

— Galima manyti ir taip. 

— Aš taip ir manau. Geriausia būtų, jei išpiltum tuos 
miltelius į klozetą. 

— Nė nemanau. Ir tau šito neleisiu. Sakau kuo rim- 
čiausiai: tai būtų galas! 

Vis dėlto nepaisydama grasinimo Eva būtų mielai su- 
naikinusi tuos, kaip jai atrodė, nuodus. Kai Fabijanas iš- 
ėjo, ji atidarė rašomojo stalo stalčių ir žvilgtelėjo vidun. 
Ten pamatė tris tokius vokelius. Rankos jau tiesėsi stal- 
čiaus link. Eva iš tiesų būtų galėjusi sunaikinti vokelių 
turinį. 

Nepadarė taip ne vien todėl, kad drąsa ją apleido. Eva 
pamanė, kad ji paprasčiausiai neturi teisės tvarkyti Fabi- 
jano gyvenimo prieš jo norą. 

Iš patirties žinojo, kaip bjauriai Fabijanas jausdavosi 
po to trumpo pakilimo, kurį suteikdavo narkotikai. Eva 
jau buvo patyrusi juodžiausius Fabijano melancholijos 
priepuolius. Tuomet, nelygu, kokį laipsnį būdavo pa- 
siekęs, Fabijanui arba tučtuojau būdavo reikalinga dar 
viena dozė, arba jis prisiekinėdavo niekad gyvenime nė 
į rankas neimsiąs narkotikų — tiesa, šito niekad taip ir 
nepadarė. 

Sunaikinus atsargas jis tik įsiustų. Be to, Eva neabejo- 
jo, kad Fabijanas nesunkiai įsigytų naujų miltelių. Turint 
reikalingų ryšių, jų buvo galima gauti bet kuriuo metu. 

Eva tikėjosi, kad Fabijanas anksčiau ar vėliau pats su- 
pras, jog šitaip tik pats sau kenkia. Ji pasiryžo pasitaikius 
progai ramiai aptarti su juo šią problemą. 


Daugiau ji vargu ar ką galėtų padaryti. 

„Bevardis teatras“, kaip jį pavadino Agnesė Holman 
po to, kai begalinės diskusijos su draugais ir bendradar- 
biais nedavė jokių rezultatų, buvo Berlyno rytuose, vie- 
no naujo rajono rūsyje. Jis talpino 320 žiūrovų. Anks- 
čiau jame vaidino FDJ (Laisvojo vokiečių jaunimo 
sąjungos) trupė, kuri susijungus Vokietijoms iširo. 

Teatras buvo stebėtinai gerai išsilaikęs. Atrodė, lais- 
vasis vokiečių jaunimas jo priežiūrai skirdavo nemažai 
laisvalaikio. Tačiau tik probėgšmiais apžiūrėjusi patal- 
pas Eva suprato, kad jos neatitinka profesionalių reika- 
lavimų. 

Nebuvo kasos ir fojė, o drabužinė — per maža, tal- 
pinanti daugiausia šimtą paltų. Tačiau kadangi jautėsi 
neturinti teisės kritikuoti tai, ką Agnesė didžiuodamasi, 
o Fabijanas susižavėjęs jai rodė, Eva nusprendė nieko ne- 
sakyti. 

Regėjos, Agnesė, kuri tą vakarą mūvėjo džinsais, o ant 
megztinio buvo įmantriai užsirišusi šilkinę skarelę ir at- 
rode labai elegantiška, atspėjo galimus priekaištus. 

— Žinoma, viską dar reikės pertvarkyti, — aiškino ji 


su užmoju. — Ir kėdėms reikės naujų apmušalų. 
— O kur žiūrovai eis per pertrauką? — įsidrąsinusi 
paklausė Eva. 


— Pasiliks savo vietose, — atsakė Fabijanas. 

— Ne ne, — paprieštaravo Agnesė Holman, — jiems 
turi būti sudaryta galimybė surūkyti cigaretę ar panašiai. 
Ten kairėje išmontuosim penkiasdešimt kėdžių arba tiek, 
kiek prireiks, ir prie sienos įrengsim nedidelį bariuką. Aš 
jau padaviau reikalingas paraiškas dėl leidimo rūkyti ir 
prekiauti alkoholiu. 


— Tuomet jums lieka... — pasakė Eva. 

Agnesė Holman ją nutraukė. 

— Nereikia taip oficialiai, vaikuti. Mes čia kreipiamės 
vienas į kitą „tu“, gerai? Mes juk visi — viena didelė 
šeima. 

Eva šiaip jau buvo įpratusi net į nepažįstamus jaunus 
žmones kreiptis „tu“, bet sakyti „tu“ Agnesei buvo ne 
taip lengva, gal dėl to, kad šioji vis dėlto buvo kokia de- 
šimtimi metų vyresnė, o gal ir dėl tokio savim pasitikin- 
čio Agnesės elgesio. 

— Na taip, aš tik norėjau pasakyti, kad tuomet be- 
lieka vos du šimtai septyniasdešimt vietų. 

— Prisipažįstu, aš ne kažin ką nutuokiu apie komer- 
cinę šio reikalo pusę, — įgėlė Holman, — tačiau šitiek 
suskaičiuoti sugebu ir pati. 

Eva susinervino, nuraudo, supyko pati ant savęs ir pa- 
manė, kad geriau būtų nieko nesakiusi. 

Ji nutylėjo, kai sužinojo, jog teatre nesama jokios 
techninės scenos įrangos. 

Agnesė Holman pasakė tai visiškai atvirai ir nesidro- 
vėdama: 

— Šį trūkumą mes paversim privalumu. Tu skaitei 
„Bydermaną ? 

— Taip. 

— Padegėjus mes įkurdinsime ne palėpėje, o garaže. 
Kairėje bus toji miesčioniška svetainė, o dešinėje — tuš- 
čias garažas. Kartais apšviesim dešiniąją scenos pusę, kar- 
tais kairiąją — kaip panorėsim. 

Eva pagalvojo, kad Bydermanas, matyt, turėjo auto- 
mobilį, ir jai kilo klausimas, kur jį laikė. Tačiau nepa- 
klausė, nes suprato, kad inscenizacija — ne jos reikalas. 

Ji nieko nepasakė ir apie tai, kad trūko kostiuminių 
aktoriams. Persirengimui ir grimui aktoriams buvo skir- 
tas vienas vienintelis siauras, tačiau gana ilgas kambarys. 

— Čia nieko nekeisiu, — pareiškė Agnesė Holman, 
nors niekas ir nesiūlė ką nors keisti. — Tik per visą il- 
g3ją sieną prikabinsiu veidrodžių. Viena kostiuminė ska- 
tina bendrumo jausmą. Argi ne taip, Fabijanai? Aš sie- 
kiu tikro ansamblio. Žvaigždžių liga sergantiems pas 
mane nėra ką veikti. 

— Man irgi taip atrodo, — pasakė Fabijanas, nors 
Eva buvo tikra, kad jam labiau būtų patikusi atskira kos- 
tiuminė. 

— Na, kaip tau viskas patinka? — paklausė Agnesė 
Holman plačiai mostelėdama ranka ir tokiu pasididžia- 
vimo bei pasitikėjimo savimi kupinu balsu, kad buvo tie- 
siog neįmanoma neigiamai atsakyti į tą jos klausimą. 

— Labai šaunu, — guviai pagyrė Eva. 

— Ten toliau yra dar viena patalpa, prikrauta senų 
kulisų, bet iš jų — nieko gera. Sakyčiau, vaikiška terlio- 
nė. Liepiau viską išgriozti. Laimė, toje patalpoje pakan- 
kamai vietos padaryti naujus. 

— O kur mano kabinetas? — pasiteiravo Eva. 

— Na taip, žinoma! — Tarsi norėdama pati save nu- 
bausti už užmaršumą Holman pliaukštelėjo sau per kak- 
tą. — Iš esmės, tai vienintelis tave dominantis dalykas, 
ar ne, vaikuti? 

— Visai ne. Priešingai, aš labai džiaugiuosi, kad 
jūs... — ji greitai pasitaisė, — kad tu man viską parodei. 
Nemegstu dirbti aklai kaip koks mulas, nesuprasdama 
konteksto. 

— Bravo, vaikuti! Gerai galvoji ir gerai kalbi. Eime 
su manimi. — Paėmusi Evą už rankos Holman nusive- 
dė ją iš persirengimo kambario už scenos į atskirą kabi- 
netuką. Jame stovėjo rašomasis stalas, krėslas, stalelis ra- 
šomajai mašinėlei ir kėdė. Stoglangis, per kurį į kambarį 
krito šviesa, buvo pravertas, matyt, tam, kad kambarys 
išsivėdintų. Ant grindų buvo patiestas nunešiotas, beveik 


125 


išskidęs kilimas. Ant rašomojo stalo kūpsojo šūsnis po- 
pierių. 

— Na, kaip tau patinka, vaikuti? — paklausė Agne- 
sė Holman tokiu balsu, tarsi rodytų prabangiausią vietą. 

— Aš pripratusi dirbti su kompiuteriu, — išdrįso 
įterpti savo pastabą Eva. 

— Manau, tu turi elektroninę rašomąją mašinelę. 

— Taip. Asmeninę. 

— Bet moki su ja elgtis. Taigi pastatysi ją Čia... — 
Agnesė Holman parodė staliuką rašomajai mašinėlei, — 
...1r imsiesi darbo. 

— Ji per sunki, aš negalėsiu jos kiekvieną dieną atsi- 
gabenti čia, o paskui parsigabenti namo. 

— O kas sako, kad reikės gabenti? Ji pasiliks čia, kol 
jūs abi — tu ir tavo rašomoji mašinėlė — būsit mums 
reikalingos. — Agnesė Holman energingai priėjo prie 
krėslo ir netrukus jau sėdėjo kaip tikra menedžerė. 

Eva suvokė, kad jai paskirtas įsakymų vykdytojos 
vaidmuo, ir ėmė gintis. 

— Aš nesu paprasta raštininkė, — patikslino ji, — to- 
kia jums... tau, Agnese, ne kažin ką galėtų padėti. 

— Tikrai galėtų! — paprieštaravo Holman. — Jei tu- 
rėčiau mokantį spausdinti žmogų, tai galėčiau smarkiai 
pasistūmėti į priekį. 

— Bet aš sugebu daugiau. Pavyzdžiui, aš pati rašau 
daugelį laiškų, paklausimų ar atsakymų. 

— Tuomet tu per daug kvalifikuota šiam darbui. 

Nors Eva džiaugėsi, kad galės dirbti greta Fabijano, 
nenorėjo būti nuvertinta. 

— Man irgi taip atrodo, — šaltai atsakė ji. 

Iki šiol tylomis klausęsis pokalbio Eabijanas suprato, 
kad pars laikas įsiterpti. 

— Klausyk, Agnese, ar tu rimtai nori tvarkyti visus 
tuos popierius? — Jis ištiesė ranką į vieną popierių šūs- 
nį, paėmė kažkokią sąskaitą ir nutaisęs pasibjaurėjimo iš- 

raišką veide numetė ją atgal. — Tegu tai daro Eva. To- 
kius dalykus ji moka. 

— O aš nemoku? 

— Labai gaila, mergužėle, bet man taip pasirodė. Ki- 
taip tų niekų nebūtų šitiek prisirinkę. 

— Aš turiu ir kitokių darbų. 

— Būtent! — Fabijanas ėmė kalbėti berlynietiška tar- 
me. — Kaip tik tai aš ir norėjau pasakyti. 

Abi moterys nusijuokė, ir įtampa atslūgo. 

— Man reikia tikro rašomojo stalo, — paprašė Eva. 

— Jį mes tau gausim, — pažadėjo Fabijanas. 

— Ir poros segtuvų arba bent jau aplankų, — toliau 
vardijo Eva, — be to, popieriaus ir kalkės. 

— Firminius blankus mums atspausdins, — pareiškė 
Agnesė Holman. 

— Tai nebūtina, bent jau iš pradžių. Pirminio blan- 
ko viršų puikiausiai galima atspausdinti mašinėle. Sutau- 
pysim pinigų. 

— Į tavo pareigas neįeina taupyti mano pinigus, — 
pareiškė Holman griežtu, beveik priešišku balsu. 

Eva nesileido išvedama iš pusiausvyros. 

— Beje, dar apie pinigus. O kas finansuoja teatrą? 

— Argi tai tavo reikalas? 

Eva atlaikė priešišką žvilgsnį. 

— Manau, vis dėlto taip. 

— Mums miestas paskyrė subsidiją, — pasakė Fabi- 
janas. 

— Kurią gavau aš, — labai savim patenkinta pridū- 
rė Agnesė Holman. 

— Ar didelę? — kamantinėjo Eva. 

— Jos turi užtekti ir užteks, kol atsiras pirmosios 
įplaukos, — išsisuko Holman. 

Eva būtų norėjusi išsiaiškinti tiksliau, bet nusprendė 
kol kas pasitenkinti tuo, ką sužinojo. 

— Gerai, — pasakė ji ir pasisuko durų link, — pra- 
dėsiu, kai tik turėsiu žmonišką stalą. 

Agnesė Holman atsistojo oriai tarsi karalienė. 

— Tuomet aš padarysiu išimų ir užleisiu tau savo vie- 
tą. Tik nepamiršk, jog tu toje vietoje laikinai. 

— Kaip aš galėčiau pamiršti, Agnese! Čia yra tik viena 
viršininkė — tu. 

— Gerai, kad žinai. 

Savininkišku judesiu Holman paėmė Fabijano ranką. 

— Eime. Aš dar laukiu poros tipų. 

— Turėsi laiko jaukiai įsikurti, mažyte, — pasakė Fa- 
bijanas. — Vėliau tavęs užsuksiu. 

Jiedu išėjo, ir Eva pasiliko viena. Atsisėdo prie rašo- 
mojo stalo ir ėmėsi popierių. Tarp jų buvo ir sąskaitų, 
ir įvairių firmų komercinių pasiūlymų, netgi įspėjimų. 
Buvo ir spaudinių, bet viskas sujaukta. 

Šiuo metu ji galėjo tik truputį aptvarkyti tą maišaly- 
nę. Paieškojusi viename stalčiuje rado pieštuko galiuką, 
kuriuo pasižymėjo klausimus dėl komercinių pasiūlymų. 
Ar Agnesei svarbiau kuo greičiau baigti pertvarkymus, ar 
kad jie atsieitų pigiau? Kad galėtų apmokėti sąskaitas, 
Evai reikėjo čekių, vokų ir pašto ženklų, o dar geriau — 
pašto išlaidų kasos. 

Evai tapo aišku, kad Holman toli gražu ne komersan- 
tė. Būtų neblogai, pamanė mergina, jei šalia Agnesės bū- 
tų Žmogus, nutuokiantis apie finansus. Tačiau ji taip pat 
žinojo, kad jos pasiūlymas bus kaip žirniai į sieną. Nors 
Holman ir aiškino, kokia jai svarbi bendrumo dvasia te- 
atre, buvo akivaizdu, kad paskutinis žodis turi būti jos, 
Holman. Juk tai jos idėja — įkurti teatrą. 

Eva tikriausiai galėtų veiksmingai padėti, tačiau tik 
tuo atveju, jei Holman pasiryžtų nulipti nuo savo pjedes- 
talo. Bet šito negalima buvo tikėtis, ir kol sužinos, ko- 

kia pinigų suma iš tiesų skirta teatrui, kokios išlaidos ir 
kaip bus skaičiuojamos bilietų kainos, Eva tegalėjo spręsti 
tik menkiausias finansines problemas. 

— Grynas vargas! — Eva nejučiom balsiai ištarė tai, 
ką pagalvojo. 

Ji nuraudo, nors kabinete buvo viena. „Jau kalbuosi 
pati su savimi, — pamanė, — bet kai nežinai, ko grieb- 
tis, tikrai galima iš proto išsikraustyti“. 

Eva rimtai susimąstė, ar nevertėtų viską mesti ir palik- 
ti Holman vieną kabinti savo košę. Tačiau ji žinojo, koks 
svarbus Fabijanui šis teatras ir vaidmuo, kurį gavo. Jis ir- 
gi nurijo ne vieną karčią piliulę, kad gautų tą vaidmenį ir 
jį išlaikytų. Taigi negalima palikti jo likimo valiai. 

Eva atidarė kabineto duris ir iš pradžių visai tyliai, o 
paskui garsiai pašaukė Fabijaną vardu. Tačiau atsiliepė 
tik jos balso aidas, ir Eva suprato, kad aplink — tuščia. 

Kur jis dingo? Kur juodu su Agnese Holman nuėjo? 
Pas jį į namus? O gal pas ją? Ir kada jam būtų patogu 
jos užsukti? 

Eva nusprendė, kad neverta laukti iki begalybės. Ki- 
toje žalio reklaminio lapelio pusėje aiškiomis raidėmis už- 
rašė: „IŠVAŽIAVAU NAMO. POPIERIŲ PRAŠOM 
NELIESTI. CIA REIKIA ĮVESTI TELEFONĄ! JIS 
BŪTINAI REIKALINGAS! SIUNCIU LINKĖJIMUS 
IR BUČIUOJU. EVA“ 

Lakštą ji padėjo ant krėslo — atrėmė į atkaltę. Eva 
apgailestavo, kad negali užrakinti teatro, tačiau kol kas 
iš jo nebuvo ką vogti. Ji gerai uždarė duris, palypėjo laip- 
teliais iki gatvės ir pėsčiomis nuėjo link Aleksandro aikš- 
tes. Ten sėdo į aštunto maršruto traukinį, važiuojantį į 
Kroicbergą. Evą trumpai buvo apėmusi pagunda važiuoti 
pas Fabijaną. Tačiau jis nebuvo apie tai užsiminęs, o Eva 
nenorėjo daryti jam tokios staigmenos. Taigi išlipo sto- 


lai 

tele anksčiau, prie Kotbuso gatvės, ir ten persėdo į tre- 
tijį, važiuojantį pro Ulando gatvę. 

Artėjant prie vakarų pusės, eismas vis gyvėjo. Evai pa- 
sirodė, kad visai neblogai pirmą kartą važiuoti tuo marš- 
rutu dieną. Ateityje, matyt, dažnai turės važinėti jau su- 
temus. 


Eva neapsiriko. Vieną kartą, kai reikėjo nugabenti 
mašinėlę, Fabijanas ją pavėžėjo iki teatro Prenclauer Ber- 
ge. Tačiau paprastai ji, parėjusi iš „Avijono“ autofirmos 
namo, persirengdavo ir metro važiuodavo į rytinę mies- 
to dalį. 

Raštinės darbai teatre greitai įsibėgėjo. Kadangi kabi- 
nete taip ir neatsirado antrojo rašomojo stalo, Eva nesi- 
kuklindama naudojosi didžiuoju. Kai tik stalo prireikda- 
vo Agnesei Holman, Eva užleisdavo jai vietą. Tačiau 
režisierė užsukdavo čia tik trumpam, ir paprastai Eva pati 
kviesdavosi ją nuo scenos, kad pasirašytų raštą arba če- 
kį, taigi toks pasidalijimas buvo gana vykęs. 

Tiesiog per naktį teatras pavirto statybos aikštele. Bu- 
vo gaminami ne tik nauji kulisai — išmontuojamos seno- 
sios kėdės, likusios aptraukiamos naujais apmušalais, įren- 
ginėjamas baras ir kasa. Buvo tiek triukšmo ir lakstymo, 
kad dienomis, kaip numatyta, repetuoti nepavyko. Repe- 
ticijos prasidėdavo tik kai vakarais išeidavo darbininkai. 

Agnesė Holman puolė į neviltį, ir Evai netgi pagai- 
lo jos. Holman savo noru atsidūrė keblioje padėtyje: 
negalėjo nei sutrumpinti darbininkų darbo laiko, nei 
apriboti repeticijų trukmės. Fabijanas turėdavo vėliau- 
siai septintą valandą išeiti, kad laiku spėtų į Bulvaro te- 
atrą Kurfiurstendame. Jis imdavo nerimauti ir nervin- 
tis, jei jį veluodavo paleisti. Atmosfera teatre darėsi vis 
slogesnė, ir Eva kiekvieną dieną laukė, kad viskas baig- 
sis rimtu konfliktu. 

Eva dabar tvarkė ne tik sąskaitas, jai buvo pavesta pri- 
statinėti pagrindinius aktorius spaudai. Agnesė Holman 
su polėkiu parašė straipsnį apie „Bevardžio teatro“ pras- 
mę ir tikslą, bet jai atrodė nuobodu rašyti dar ir aktorių 
biografijas. Todėl ji nusprendė pateikti Evai duomenis ir 
nuotraukas, o paskui „prastumti“ Evos rašinius į Berly- 
no laikraščius. 

Eva nesitenkino tik plikais faktais, ji vieną po kito iš- 
sikvietė aktorius, kad gautų iš jų kokių nors anekdotinių, 
juokingų ar šiaip įdomių detalių. Bydermano vaidmens 
adikėjas buvo, tiesą sakant, per jaunas tam vaidmeniui — 
visi aktoriai, kuriuos pasikvietė Agnesė Holman, buvo 
jauni — bet tuklus ir kresnas, tikras miesčionio tipas. 
Mergina, vaidinanti jo žmoną Babetę, dar vaikiškai ap- 
vali. Tarnaitės vaidmens atlikėja ką tik baigusi aktorių 
mokyklą. Imtynininkas Šmicas, Fabijano partneris ir 
bendras, kultūristas. Nors ir naivus, jis galėjo atrodyti la- 
bai Žiaurus. Savaime suprantama, Eva su ypatinga meile 
ir labai stengdamasi parašė apie Fabijaną, kuris meninin- 
ko pašaukimui galėjo paklusti tik baigęs komercijos mo- 
kyklą — to reikalavo jo tėvas. 

— Ei vaikuti, tu gi moki rašyti! — šūktelėjo Agnesė 
Holman nustebinta. 

Ji sėdėjo prie stalo su raudonu pieštuku rankoje, ketin- 
dama pataisyti straipsnius, o Eva laukdama stovėjo greta. 

— Kodėl taip stebiesi? — atsakė Eva. — Toks mano 
darbas. 

— Iš tikrųjų? 

— Iš esmės tai juk tas pats — ar pristatinėji naują au- 
tomobilio modelį, ar žmogų. Sakyčiau, žmogų pristati- 
nėti net lengviau. 

Agnesė Holman jau pamatė, kad taisyti nebus ką, to- 
dėl tik paskubomis permetė straipsnį akimis, užvertė ir 


padėjo į šalį. 

— Gal galėtum ką nors sugalvoti ir apie mūsų cho- 
rą? Tie vaikinai ir merginos dar nėra susiformavusios as- 
menybės, tačiau jauni, guvūs ir neaprašyti. 

Eva šyptelėjo. 

— Matyt, pats laikas būtų juos aprašyti. 

Holman nusijuokė. 

— Čia gerai pasakei! Tuomet rašyk. 

Abi moterys, kiekviena savaip veikli, visai neblogai su- 
tarė. 

— Ar tu niekad nepagalvojai, kad galėtum visai per- 
eiti dirbti pas mus? — paklausė Agnesė Holman. 

— K turi galvoje? 

— Aš mielai tave priimčiau dirbti. Už atitinkamą at- 
lyginimą. Žinoma, mokėčiau tik tuomet, kai viskas įsi- 
važiuos. 

Eva pirštu pasitrynė nosį. 

— Tokia mintis man dar nebuvo atėjusi. 

— Bet tau pas mus patinka? 

— Aišku. 

— Tuomet pagalvok. 

Agnesės Holman pasiūlymas įelektrino Evą. Ją labai 
traukė dirbti šioje sferoje, Fabijano pasaulyje. Visi, ku- 
riuos čia sutiko, buvo kupini vilčių, tarsi stovėtų ant 
tramplino, nuo kurio šokama į gyvenimą ir šlovę. 

O „Avijone“ kiekvienas jau buvo įsitaisęs taip, kaip 
sugebėjo, ir patenkintas savo gyvenimu. Ko jie dar galėjo 
tikėtis? Paaukštinimo, puikių atostogų, malonaus savait- 
galio, gal dar kokio flirto. Kiek dar galėtų pakilti jos še- 
fas — direktorius Arminas Klostersas? Jei pasiseks — gal- 
būt iki generalinio direktoriaus. O ji pati? Argi ji jau 
nepasiekė savo karjeros viršūnės? Labai abejotina, kad to- 
kioje vyriškoje firmoje ji galėtų užimti viršininko postą. 

Eva prisiminė savo pirmtakę Leoni Heizę, kuri nega- 
lėjo susitaikyti su tuo, kad buvo atstumta. Ar negalėtų 
vieną gražią dieną taip atsitikti ir jai? 

Apie viliojanųį pasiūlymą Eva pasikalbėjo su teta. Bu- 
vo šeštadienis, ir, kadangi pylė kaip iš kibiro, juodvi nu- 
sprendė niekur nevažiuoti ir pasilikti namie. 

— Tu žinai, aš nenoriu tavęs nei įkalbinėti, nei atkal- 
binėti. 

— Bet šįkart man reikia tavo patarimo. 

— Esi suaugusi ir pati turi žinoti, kaip elgtis. 

— O jeigu nežinau? 

— Ar nori, kad atvirai pasakyčiau savo nuomonę? 

— Labai. 

— Tavim dėta, niekad gyvenime neišeičiau iš „Avi- 
jono“. 

— Nors ten ir nėra jokių perspektyvų? 

— Ateitis nėra svarbiausias dalykas, turint galvoje, 
kad mes nieko apie ją negalime žinoti. Svarbu yra Čia ir 
Dabar. Čia ir dabar turi darbą, kuriam tinki ir kur esi 
reikalinga. Darbą, kuris tau leidžia užsiimti asmeninėmis 
išdaigomis — suprask, Fabijanu ir veikla „Bevardžiame 
teatre“. Be „Avijono“ tu būtum niekas. 

— Labai jau griežtai pasakyta, — įvertino Eva. 

— Tik nereikia įsižeisti. 

— Nejįsižeidžiau. Tik susimąsčiau. 

— Džiugu girdėti. Žiūrėk, tu truputį pavydi tiems 
jauniems žmonėms teatre, ir tai galima suprasti. O ko- 
kie jų šansai iš tikrųjų? Kiek iš jų iškils? Galbūt vienas 
kitas. Dauguma sužlugs, — tai aišku kaip dieną. O gal 
tu manai kitaip? 

— Žiūrint realiai — tu teisi. 

— Va taip. O svarbiausi dalykai, mieloji, visuomet 
turi būti realūs. 


Konfliktas teatre, kurį Eva nujautė, įvyko praėjus trim 
repeticijų savaitėms. 

Buvo repetuojama šeštoji scena. Bydermanas pakvie- 
te padegėjus valgyti keptos žąsies. Jis, jo žmona, Eizen- 

ringas ir Šmicas sėdi prie stalo, o tarnaitė Ana neša val- 
gius. Pokalbis nukrypo į Eizenringo elgesį. 

Fabijanas, taigi Eizenringas, turėjo pasakyti: „Man pa- 
sisekė, madam, aš turėjau septynis puikius policininkus. 
Kai pasakiau, kad man reikia eiti į darbą ir neturiu lai- 
ko, jie paaiškino: „Jūsų firma sudegė“. 

Evai, stovinčiai už kulisų, atrodė, kad Fabijanas vai- 
dina gerai. 

Tačiau Agnesė Holman buvo nepatenkinta. 

— Burbuliuoji taip, tarsi vaidintum bulvarinėje ko- 
medijoje! Rimčiau, Fabijanai, tai turi būti kur kas rim- 
čiau! 

Fabijanas pabandė suvaidinti dar kartą, šįsyk drama- 
tiškesniu balsu. 

— Dabar skamba kaip „Grand Guinol“ prancūziška- 
me siaubo teatre. Negi pats nepastebi? 

— Atsiprašau, bet aš tikrai nesuprantu, ko tu sieki. 

— Ne, tu puikiai supranti. Mes tikrai daug kalbėjom 
apie pjesę. Už paviršutiniškų Eizenringo plepalų ir gerų 
manierų glūdi pavojus. Jis yra, jis turi būti juntamas 
kiekvieną akimirką. Jeigu policininkai jo lūpomis sako: 
„Jūsų firma sudegė“, tai jau šėtoniška ironija, nes pade- 
gė, Žinoma, jis pats. Bydermanas ir Babetė nenori to su- 
vokti, tačiau publika, žinoma, turi įžvelgti. 

— Jei tau įdomi mano nuomonė, Agnese, — atrė- 
že Fabijanas, — tai tekstas tiesiog juokingas. „Man pa- 
sisekė, madam, aš turėjau septynis puikius policinin- 
kus...“ Ką tai reiškia? Kur matyta, kad septyni 
policininkai ateitų suimti vieno nusikaltėlio, ir dar pui- 
kūs policininkai? Gal čia užuomina, kad Eizenringas — 
iškrypelis? 

— Tai nebūtų visiškai klaidinga, Fabijanai. Yra jis 
toks ar nėra, tačiau jam patinka homoseksualisto poza. 


Kažkas iš Oskaro Vaildo. 

— Galėjai ir anksčiau pasakyti. 

— Maniau, kad tu — mąstantis aktorius. 

— Atleisk, Agnese, bet iki tokio požiūrio aš dar ne- 
buvau prisikasęs. 

— Tuomet bent jau dabar pažvelk į vaidmenį šitaip. 
Gal ims sektis geriau. — Ir Agnesė pasufleravo: — „Man 
pasisekė, madam...“ 

Fabijanas ją nutraukė. 

— Rytoj, Agnese. Rytoj aš suteiksiu Eizenringui iš- 
krypėliškumo, jei tu nori jį tokį matyti. — Jis žvilgtelė- 
jo į laikrodį. — Dabar man metas eiti. 

— Kaip tik dabar? — riktelėjo režisierė. — Kai mes 
vos įpusėjom? Kai aš jau ėmiau įsivaizduoti, kad pavy- 
ko pasistūmėti į priekį? 

— Jau septynios, Agnese. 

— Žinau, tave traukia ta kvaila seniena. Bet šitaip 
nieko nebus, mielasis. Sutiksi, kad aš daug del tavęs pa- 
dariau. Bet taip mes nieko nenuveiksim. — Turėsi pa- 
sirinkti: arba tos,senienos, arba menas. 

Eva pasipiktino: kaip Agnesė Holman gali subtilią 
anglų komediją, kurioje Fabijanas vaidino liokajų, vadin- 
ti seniena. 

Tačiau Fabijanas nesileido į kalbas. 

— Aš dirbu pagal sutartį, — priminė jis. 

— Pas mane ar kitur? 

Tiek vienur, tiek kitur. Tik nesinervink! Aš pasi- 
ruošęs dirbti šeštadienį ir sekmadienį. 

Man to nepakanka, — Agnesė Holman tėškė sa- 
vo užrašų sąsiuvinį ant stalo, kuris, laimė, per repeticiją 
dar nebuvo padengtas, kitaip nežinia kur būtų atsidū- 
rusios lėkštės ir stiklinės. — Reikalauju, kad apsispręs- 
tum. 

Fabijanas išblyško. 

— Dabar? Iš karto? 

Režisierė giliai atsiduso ir pabandė nusiraminti. 

— Kadangi tai tu — duodu laiko iki rytojaus. 

Fabijanas vos linktelėjo, nušoko nuo scenos ir nuė- 
jo per žiūrovų salę. Eva nejučiom norėjo eiti paskui jį, 
bet nuslopino impulsą, nenorėdama sukelti dar vieno 
barnio. 

— Grįžtam prie antrosios scenos, — pasiūlė režisie- 
rė. — Bydermanas, jau su paltu, skrybėle ir odiniu port- 
feliu po pažastimi, stovėdamas geria rytinę kavą. 

Aktorius, vaidinęs Bydermaną, atsistojo ir suvaidino 
ką liepiamas: 

— ...paskutinį kartą: jis ne padegėjas! 

Aktorė, vaidinanti Babetę, šūktelėjo iš užkulisių: 

-— Iš kur žinai? 

Bydermanas: 

— Aš pats jo klausiau... — jis nebaigė frazės. — Iš 
tikrųjų, Agnese, gal gana šiandien tų nesąmonių. Aš tuoj 
imsiu dainuoti tą tekstą. 

— Dainuoti gal ir imsi, tačiau kadangi mes statom 
ne operetę, tu turi vaidinti. Kaip tik šitoje vietoje tu- 
rėjai nusikvatoti. Tačiau išpešti iš tavęs juoką aš galė- 
siu tik tuomet, kai atrodysi įtikinamai. Negi manai, kad 
toks esi? 

Eva nusprendė grįžti į kabinetą. Tiesą sakant, ji tik 
norėjo, kad Agnese Holman pasirašytų keletą popierių 
prieš darbo pabaigą. Tačiau suvokė, kad tinkamiausią lai- 
ką jau praleido. Nenorėdama dar labiau erzinti ir taip jau 
velniškai įdirgusios režisierės Eva nusprendė palaukti. II- 
gai neužtruks. 


Tą vakarą Eva patraukė ne namo, pas tetą, o į Fabi- 
jano ateljė. Norėjo kuo greičiau sužinoti, kaip viskas bus 
toliau, be to, manė, kad Fabijanui reikia su kuo nors pa- 


sikalbėti. 

Atėjusi Eva labiausiai norėjo pakloti lovą ir atsigulti. 
Diena jai buvo nelengva. Tačiau žinojo, kad Fabijanas 
del to iškart susierzintų. Jis galėjo suprasti taip, tarsi Eva 
trokštų pasimylėti, o tokių dalykų Fabijanas nekentė. Jis 
nenorėjo būti nei raginamas, nei verčiamas, iniciatyvą vi- 
sados turėjo rodyti jis. 

Taigi ji tik nusimaudė po dušu, paskui vėl apsirengė 
ir patogiai įsitaisė ant kušetės su knyga. Net jei ir užmig- 
tų, tokia padetis buvo visai nekalta. 

Tačiau nors ir būgštavo, Eva net neprisnūdo — bu- 
vo pernelyg susijaudinusi. 

Ji iškart pašoko, kai tik išgirdo Fabijaną rakinant duris. 

— A, čia tu, — pasakė jis pavargusiu, tačiau visai ma- 
loniu balsu. 

— Jeigu tau trukdau, galiu išeiu. 

— Ne, pasilik. 

Ji padėjo jam nusivilkti šlapią lietpalų. 

— Gal išvirti arbatos? 

— Neblogai sugalvojai. 

Kol Eva krapštėsi prie viryklės, Fabijanas nusirengė, 
palikęs savo įpročiu visus drabužius ant grindų, nuėjo į 
dušą ir pasirodė jau apsivilkęs trumpą chalatą. Evai rū- 
pėjo daugybė dalykų, tačiau ji nenorėjo užsipulti Fabi- 
jano klausimais. 

Tik atsisėdus: prieš jį prie stiklinio staliuko Eva atsar- 
giai pasiteiravo: 

— Tai kaip bus, Fabijanai? 

— Bijau, kad Agnesė teisi, — pasakė jis prislėgtu balsu. 

— Žinoma, sunku ir tau, ir jai, — pritarė Eva, — kai 
tu repeticijoms turi tik dvi valandas per dieną. Bet čia 
juk ne tavo kaltė. Tu nežinojai, kad reikės dirbti staty- 
bos aikštelėje. 

— Ji ir pati šito nežinojo. 

— Tačiau ji už viską atsakinga! 

— Kaltinimai čia nieko nepadės, — liūdnai pareiškė 
Fabijanas. 

— Vienas dalykas aiškus, — tarė Eva, — ji tikrai ta- 
vęs neišvarys. Kur ji taip greitai rastų kitą Eizenringą? O 
jei ir rastų, tai jam dar reikėtų pasivyti tave. 

— Tačiau ji gali įsikalbėti. 

— Tu turi sutartį. 

— Net jeigu ji nutrauks sutartį, aš negalėsiu kreiptis 
į teismą. Byla pernelyg ilgai užtruktų, ir net jei teismo 
sprendimas būtų teigiamas, man jokios naudos iš to ne- 
būtų, be poros tūkstančių markių kompensacijos. Vaid- 
muo nuplauktų. 

— Taip, tikrai, — atsakė Eva nesugalvodama nieko 
geresnio. 

Fabijanas atsiduso, jo veidas atrodė papilkėjęs. 

— Bijau, kad turesiu atsisakyti liokajaus. 

— Ar jokių nuobaudų už tai nebus? 

— Tikiuosi, kad administracija supras. Be to, yra ir 
antrasis atlikėjas. 

Eva juto, kad Fabijanas jau nusprendė, tačiau neno- 
rėjo pritarti tam sprendimui visko neišsiaiškinusi. 

— O jeigu atsisakytum Eizenringo? 

— Tu iš proto išsikraustei? — užsipuolė jis. — Tai 
svarbiausias vaidmuo mano gyvenime. 

Paskui jiedu ilgai tylėjo. 

Eva suprato, kad po to, kas pasakyta, jau nebėra apie 
ką kalbėti. Tačiau vis dėlto jautė pareigą pasidalinti su 
Fabijanu savo abejonėmis. 

— Kartais aš bijau. 

— Tu? — paklausė jis nustebęs. — Ko? 

— Nežinau, ar Agnesės mintis dabar steigti teatrą tik- 
rai gera. Naujųjų Vokietijos žemių salėse žiūrovų smarkiai 
mažėja. Berlyne irgi planuojama uždaryti keletą teatrų. 

— Kodėl man visa tai pasakoji? — paklausė suirzęs 
Fabijanas. 

— Kadangi vertėtų apie tai pagalvoti. 

— Tačiau Agnesė vis dėlto gavo subsidiją. | 

— Taip, jai pasisekė. Nesvarbu, kaip to pasiekė. Ji — 
šaunus žmogus. 

— Vadinasi, šitą tu pripažįsti. 

— Taip, žinoma. Bet ji nemoka skaičiuoti. Rekonst- 
rukcija praryja daugybę pinigų, ir aš neįsivaizduoju, kaip 
ji ilgainiui išsilaikys nesužlugusi. 

Fabijanas pašoko. 

— Ilgainiui! Kam tai svarbu? Nieko gyvenime nėra 
amžina. Jei teįvyktų tik premjera — ir dėl to jau vertė- 
jo stengtis. 

Eva atsistojo. 

— Tai tu nusprendei? 

— Taip. Net jeigu tau ir nepatinka. Juk buvai ir lik- 
si tik miesčionė. 

Eva nematė prasmės gintis. 

— Aš tik puodelius išplausiu. Gal iškviesi man taksi? 

— Nepasiliksi? 

— Ne. Turiu skubėti namo. O ir tau reikia išsimie- 
goti. 

Eva buvo truputį nusivylusi, kad Fabijanas nebandė 
jos sulaikyti. Bet tik truputį. Jai labai reikėjo pabūti vie- 
nai ir pagalvoti. 


Per artimiausias dienas ir savaites Evai ėmė vis labiau 
atrodyti, kad jos abejonės buvo nepagrįstos. Kai Fabija- 
nui nebereikėjo vaidinti Kurfiurstendamo teatre, jam tar- 


si palengvėjo. Nepasakytum, kad „Bydermano“ repetici- 

jos būtų vykusios labai sklandžiai — režisierė neleido ak- 
toriams laisvai interpretuoti vaidmenų, o reikalavo, kad 
šie vaidintų taip, kaip įsivaizduoja ji, Agnesė Holman, ta- 
čiau dabar bent jau laikas nespaudė. Dažnai repeticijos 
užtrukdavo iki vėlyvos nakties. 

Dabar Fabijanas dienomis kartais prisėsdavo prie ra- 
šomų „Teroristų“, o vakarais, kai scenoje vykdavo iepe- 
ticijos, Eva savo kabinete švariai perrašydavo rankraštį. Ir 
vis tiek ji darbą baigdavo anksčiau už aktorius. 

Tuo metu Eva ir Fabijanas buvo labai užimti ir lai- 
mingi. 

Eva net nebuvo įsisąmoninusi, kad dirba už du. Vis- 
kas, ką ji darė, teikė džiaugsmą, ir laisvalaikio net nerei- 
kėjo. Bet ir toliau šeštadienius ji norėjo praleisti su teta, 
o sekmadieniais lankyti ligoninėje Titą Durchdenvaldą, 
kuris jautėsi jau kur kas geriau. Fabijanui nepatiko nei 
viena, nei kita, tačiau Eva nekreipė į į jo priekaištus dė- 
mesio, nes manė esanti visiškai teisi. 

Titu ji dabar rūpinosi ne vien iš pareigos, jai pati- 
ko bendrauti su tuo vaikinu. Galėjo plepėti su juo ne- 
sivaržydama ir nebijodama, kaip kad būdavo su Fabi- 
janu, užgauti kokį skauduliuką. Jai patiko, kad Titas 
atvirai ja žavisi ir prašo pasakoti apie save. Fabijanas do- 
mėjosi tik pats savimi ir teatru. Tačau Eva vis tiek jį 
mylėjo. 

Vieną dieną Titas pasakė jai tarsi kokią paslaptį: 

— Rytoj man nuims gipsą. 

— Juk tai puiku! — sušuko Eva ir nesuprato, kodėl 
Titas nesidžiaugia. 

— Paskui man uždės plonesnį gipsą, su kuriuo galė- 
siu vaikščioti. 

— Jau pats laikas tau keltis iš lovos. 

— Tai jau tikrai. 

— Vėl galėsi rūkyti. 

— Ne, aš visai nebenoriu pradėti. 

— Tu labai protingai galvoji, mielas mano berniuk. 

Jis pakėlė į Evą liūdnas rudas akis — šuns akis, kaip 
kartais jas vadindavo Eva. 

— Atrodo, tu nesuvoki, ką tai reiškia. 

— Kad tu sveiksti. 

— Toliau! 

— Kas toliau? 

— Sakyk, kas toliau. 

Eva akimirką pagalvojo. 

— Kad tave išleis iš ligoninės. 

— Kaip tik tai. Kai tik bent kiek priprasiu vaikščioti 
su gipsu, mane iš čia išmes. 

— Ber juk reikia tik džiaugtis! Negi nori pasilikti li- 
goninėje visam laikui? 

Tito rudos šuns akys iš tiesų sudrėko, kai jis paklausė: 

— O kaip tada mudu? 

Eva suprato, kurlink jis suka, tačiau taip greitai ne- 
galėjo sumesti atsakymo. 

— Ar aplankysi mane mano skylėj? 

Eva nusprendė atsakyti sąžiningai. 

— Ne, Titai. Nieko iš to neišeis. 

— O kodėl? 

— Titai, tu juk žinai, kad aš turiu vaikiną. 

— Na ir kas? 

— Kaip tau patiktų, jei tavo mergina eitų į svečius 
pas kitą? 

— Ber aš juk vis dar ligonis. 

Evai iš tikrųjų jo pagailo, ir ji paglostė Tito ranką. 

— Mes juk galėsim susitikti. Kur nors neutralioje vie- 
toje. Galbūt kavinėje „Alibi“. Bent jau kokį porą kartų. 
Juk Fabijanas nežinos, kad tave išleido. 

— Ir tu padarytum tai dėl manęs, Eva? 

Ji nusišypsojo Titui. 

— Būti su tavimi man visai ne prievolė. 

— Ir tu dėl manęs pameluosi savo vaikinui? 

— Čia jau per smarkiai pasakyta. Aš tiesiog nepasa- 
kysiu jam tiesos — taip tiksliau, — o pati sau pagalvo- 
jo: „Beje, man nebus sunku, nes jis vis tiek apie tave ne- 
klausinėja“. 

— Tai tu vis dėlto nevisiškai man abejinga? 

— Taip, tu man patinki, Titai, ir man smagu būti su 
tavimi. Bet šito tau turi pakakti. 

— Bent pradžiai, — atsakė jis staiga nusiraminęs. 


Tą dieną Eva; išėjo iš ligoninės anksčiau negu papras- 
tai. Žvilgtelėjusi | į laikrodį pagalvojo, kad Fabijanas tik- 
riausiai dar bus savo ateljė. Jei taip, jis galėtų ją pavėžė- 
ti iki teatro. Bijodama prasilenkti Eva nesidairydama į 
šalis nuskubėjo Gneizenau gatve. Buvo žvarbi žiemos 
diena. 

Bėgdama laiptais į ateljė Eva susidūrė su Eminu Ata, 
beeinančiu pro savo buto duris, bet nesustojo šnektelti 
su juo, o tik nusišypsojo ir nudūmė toliau. 

Nepaskambinusi, kaip paprastai darydavo, Eva atsira- 
kino duris — ir sustingo. Agnesė Holman ir Fabijanas 
apsikabinę stovėjo visai netoli kušetės ir taip aistringai 
bučiavosi, kad net nepastebėjo, kaip Eva įėjo. 

Tik tuomet, kai Eva ž žengė žingsnį atgal =ji nesugal- 
vojo, ką galėtų pasakyti — ir nugara atsirėmė į praviras 
duris, tik tuomet jiedu vis dar nepaleisdami vienas kito 
iš glėbio pažvelgė į ją. 

Kraujas plūstelėjo Evai į galvą, tarsi tai ji būtų buvusi 
užklupta nedviprasmiškai meluojant. Apsisukusi ant kul- 
no ji išlėkė pro duris. Išbėgusi į gatvę nieko aplink save 
nematydama nuskubėjo toliau. 

Tik kai pribėgo metro stotelę, pamanė, o kur, tiesą sa- 
kant, ji skuba. Tik ne į teatrą — tai Eva suprato iškart. 

Neįmanoma būtų po tokios scenos susidurti su Fabijanu 
arba Agnese. Eva neįsivaizdavo, kaip dabar reikėtų elgtis. 

Taigi įlipo į traukinį, važiuojantį į Ūlando garvę. 
Dundėdama tamsiu tik kur ne kur apšviestu tuneliu Eva 
juto, kaip jos viduje tvenkiasi įtūžis. Fabijanas kitai mo- 
teriai davė tai, nuo ko būdamas su ja visad stengdavosi 
išsisukti — jis ją bučiavo, bučiavo tą, kuri nuolat būda- 
vo juo nepatenkinta ir niurnėdavo ant jo. 

Ir kodėl tai turėjo įvykti būtent jo atelje? Jis juk ži- 
nojo, kad Eva turi raktus ir kad tą popietę bus visai ne- 
toliese. Jei jau jiems taip reikėjo pasibučiuoti, argi nega- 
lėjo būti bent padoresni? 

Ber tikriausiai jis dėl to visai nesutriko. Fabijaną juk 
taip sunku išmušti iš vėžių. Jis pareikš, kad yra laisvas 
žmogus. Kad niekad nėra žadėjęs būti ištikimas. To jis 
išties nežadėjo. Kad netgi nesakęs, jog ją myli. Ir tai buvo 
tiesa. 

Tai kodel ji taip susijaudino ir pasijuto skaudžiai 
įžeista? Gal manė, jog Fabijanas puoselėja jai rimtesnius 
jausmus, negu nori prisipažinti? Galbūt. Eva negalėjo 
tikrai pasakyti. Ji tikėjosi bent jau pagarbos — taip, pa- 
garbos. Juk tiek daug jam buvo padariusi, netgi kaltę dėl 
Fabijano pražangos prisiėmė. Dėkingumo ji nelaukė, bet 
pagarbos vis dėlto tikėjosi. 

Eva norėjo pribaigti jį, jį ir tą moteršę, tą Holman, 
žinančią, kad Eva myli Fabijaną, bet vis tiek pasigviešu- 
sią jo. Tačiau juk tokie žmonės kaip ji nesuka sau gal- 
vos. Jie ima tai, ko nori, nekreipdami dėmesio į žalą ir 
nuostolius, netgi į tai, kad turi žengti per lavonus. 

Tačiau tokio žaidimo Eva daugiau nežais, neleis, kad 
su ja taip elgtųsi. Gana. Užtenka. Viskas baigta. 

— Kas jums, panele? — užjaučiamai paklausė seny- 
vas vyriškis. 

Eva tik dabar suprato, kad jis jau valandėlę žiūri į ją. 

— Nieko, nieko tokio, — pasakė ji su vargu nusišyp- 
sojusi. „Turiu suimti save į rankas, — pamanė, — nerei- 
kia atkreipti dėmesio viešoje vietoje“. 

Bet senuką ne taip lengva buvo apgauti. 

— Viskas bus gerai, — paguodė jis. 

Eva apsidžiaugė privažiavusi savo stotelę. Ji maloniai 
linktelėjo senukui, prisivertė nusišypsoti ir iššoko ant pe- 
rono. 

Eva skubėjo namo. Kurfiurstendamas šurmuliavo kaip 
visuomet. Tačiau to šurmulio ji net nepastebėjo. Jos aky- 
se stovėjo Agnesė, Agnesė ir Fabijanas, apsikabinę. 

Ir kodėl tą akimirką jai niekas neatėjo į galvą? Joks 
žodelis. Jokia ciniška pastaba, kuri būtų užgavusi juos 
abu. 

Eva ėmė atrodyti sau kvaila ir neapsakomai ribota. 

Jei būtų pasakiusi: „Atleiskit, kad sutrukdžiau... 5 Žie 
noma, šypsodamasi ir visiškai nesutrikusi. Ir, velniai rau- 
tų, visiškai nenuraudusi! Taip būtų buvę kur kas geriau! 
Būtų privertę juodu abu arba bent vieną pasiaiškinti, o 
ji truktelėjusi pečiais būtų galėjusi numoti į tą pasiaiški- 
nimą ranka. 

Tačiau ji pasielgė taip, kaip elgiasi tik idiotės. 

Kai pagaliau durys užsitrenkė Evai už nugaros, pyk- 
tis ir nusivylimas išsiveržė ašarų upeliais. Parkritusi ant 
lovos Eva verkė, kol visiškai neteko jėgų. Tuomet pada- 
rė tai, ką visuomet darydavo, kai būdavo visiškai nusiva- 
riusi — išsimaudė vonioje ir išsiplovė galvą. 

Tiesa, paskui nepasijuto geriau, bet, šiaip ar taip, su- 
prato, kad gyvenimas tęsiasi. 


Kai grįžo Katrina, Eva virtuvėje ką tik buvo užkaitu- 
si vandenį arbatai. Pakabinusi paltą prieškambaryje teta 
įėjo į virtuvę. Ji dėvėjo pilkas kelnes ir plytų spalvos 
megztinį stačia apykakle. 

— Tu jau namie? — paklausė nustebusi. 

„Kaip matai“, — norėjo atrėžti Eva, tačiau susiprotė- 
jo, kad nėra jokios priežasties atžariai kalbėtis su teta, ir 
tepasakė: 

— Taip. 

— Kas nors atsitiko? 

— Nieko, apie ką dabar norėčiau kalbėtis. 

— Aha. 

— Šiaip ar taip, šiandien aš nebuvau teatre ir daugiau 
ten neisiu. 

— Tai tavo reikalas, mieloj:. Bet tuomet neturėtum 
ten ilgam palikti ir savo rašomosios mašinėlės. 

— Bijai, kad ją gali-pavogrti? 

— Nebūtinai. Bet kas nors gali pamiršti, kad ji tavo. 

Eva jau buvo besižiojanti apginti savo draugus, bet tik 
pasakė: 

— Turbūt tavo tiesa. 

— Išvirsi arbatos? 

Eva jau dėliojo puodelius ir lėkštutes ant stalo virtu- 
vėje. 

— Kaip tik verdu. 

— Labai gerai. Puiki buvo diena. Bet sušalau į ragą. 

— Pagulėk vonioje ir persirenk. Arbata vis tiek dar 
turi prisitraukti. 

— Aš greitai, — pažadėjo Katrina išeidama iš vir- 
tuvės. 

Klausydamasi į vonią bėgančio vandens šniokštimo 
Eva galvojo, kaip gerai turėti tokią draugę kaip Karri- 
na — žmogų, kuris visuomet pasiruošęs padėti, tačiau 
niekados įkyriai nesisiūlo. 

Tačiau Eva skausmingai suvokė, kad tetos meilė ne- 
galės jos apsaugoti visada. Visiškai įmanoma, kad Katrina 
nuspręs ištekėti. Tuomet jai, Evai, jau nebeliktų vietos. 

Ji turi išmokti pati susitvarkyti su savo problemomis. 

Ir vis dėlto Eva suprato, kad negali be niekur nieko 
mesti darbą „Bevardžiame teatre“, kurį savanoriškai bu- 
vo apsiėmusi atlikti. Ji turėjo paprašyti atleidžiama iš dar- 
bo arba bent jau viską paaiškinti. 

Katrina pritarė tokiai nuomonei. 

— Šiaip jau užtektų skambučio telefonu arba trum- 
po pranešimo raštu, bet kadangi nori išsivežti rašomąją 
mašinėlę, tai, patinka tau ar ne, turėsi dar kartą ten pa- 
sirodyti. 

Ji pasisiūlė pavežėti Evą iki Prenclauer Bergo. Tačiau 
Eva padėkojo ir atsisakė. Nežinia kodėl, jai atrode, kad 
tas harmoningas gyvenimas su jauna teta ir siautėjanti te- 
atro kompanija yra du labai tolimi vienas kitam pasau- 
liai, tarp kurių niekuomet nebus sąlyčio taškų. 

Taigi kitą vakarą ji persėsdama prie Kotbuso vartų 
metro dar kartą nuvažiavo į rytinę miesto dalį. 

Kai nešina lengvu lagaminėliu ėjo per žiūrovų salę 
(tarnybinio įėjimo nebuvo), dauguma aktorių jau būria- 
vosi ant scenos aplink Agnesę Holman. Repericija dar 
nebuvo prasidėjusi, visi sveikinosi, pokštavo ir juokėsi, 
norėdami nuslėpti jaudulį. Eva tai žinojo. 

Ji norėjo prasmukti į kabinetą nemačiomis ir taip pat 
dingti jau su mašinėle, palikusi režisierei laiškelį. 

Tačiau Agnesė Holman Evą iškart pastebėjo. 

— O, štai ir tu! — šūktelėjo ji žvaliai. Agnesė atrodė 
žavingai — modeliuotojo sukirptais džinsais, ant pečių 
užsimetusi kukurūzų geltonumo megztinį, kurio ranko- 
vės buvo surištos ant krūtinės, įmantriai pakirpti tamsūs 
plaukai tarsi sušiaušti vėjo. 

Visi aktoriai lyg pagal režisierės komandą atsigręžė į 
Evą, Fabijanas taip pat. Gal ji apsiriko, o gal iš tiesų pil- 
kos jo akys nušvito iš džiaugsmo? 

Pajutusi tiek daug į ją nukreiptų žvilgsnių Eva savo 
pykčiui nuraudo. 

— Sveiki, — pasisveikino, kaip jai pasirodė, negra- 
biai. Ji norėjo kuo greičiau praeiti pro sceną ir atsidurti 
kabinete. 

— Palaukit, vaikai! Kol kas apšilkit, — paliepė Agne- 
se Holman aktoriams. 

Vos Eva įžengė į kabinetą (ji dar nebuvo uždariusi 
durų), Agnesė Holman ją jau pasivijo. Moterys stovėjo 
viena priešais kitą — režisierė pasitikinti savimi ir rami, 
o Eva jau pradėjusi nerimauti. 

— Smagu tave matyti, — pasakė Holman maloniai, 
beveik meilikaujamai. 

Eva įsitempė. 

— Atėjau atsisveikinti ir pasiimti mašinėlę. 

— Kodėl? 

— Nebenoriu daugiau būti kvailele. 

— Kas gi sako, kad tokia esi? 

— Pati pastebėjau. Trupučiuką per vėlai, bet paste- 
bėjau. 

— Man atrodo kvaila palikti nebaigtą darbą ir pa- 
bėgti. 

Eva 77 ir ištraukė iš rozetės mašinėlės kištuką. 

— Cia jau kaip kam atrodo. 

— Paklausyk, vaikuti, tu juk pyksti, kad mudu su Fa- 
bijanu susiburkavom. Juk taip? — Ir Agnesė pati atsakė 
į savo klausimą: — Na žinoma, taip. Tu jauna ir pakan- 
kamai kvaila, kad nervintumeisi dėl tokių dalykų. 

— Bet ne tiek jauna ir kvaila, kad man tokie dalykai 
patiktų. 

Agnesės Holman juokas nuskambėjo tarsi duslus var- 
po tilindžiavimas. 

— Čia tu gerai pasakei! O jei aš tau garantuočiau, 
kad, be to nekalto bučinio, daugiau ničnieko nebuvo, vi- 
siškai nieko? Gal tau pasirodė ir kitaip, bet galiu prisiekti, 


kad mudu nepermiegojom. 

Eva pastatė lagaminėlį ant mažojo stalo ir jį atidarė. 

— Tai visai nesvarbu. 

— Ne? Tada aš jau nieko nesuprantu. 

Eva nežinojo, kaip paaiškinti, kad kaip tik tas buči- 
nys ją skaudžiausiai ir įžeidė. Ją būtų ištikęs mažesnis šo- 
kas, jei būtų užklupusi juos lovoje. 

— Aš neprivalau tau atsiskaitinėti, o tu man irgi. Tie- 
siog viskas įgriso iki gyvo kaulo. 

— Ber tu juk pažadėjai mums padėti. 

— Pažadėjau. Tačiau tada viskas dar buvo kitaip. 

— Apie ką tu, tiesą sakant, kalbi? Atrodo, tarsi gyven- 
tumei kitoje planetoje. Juk aišku kaip dieną, kad tarp 
partnerių scenoje arba tarp režisieriaus ir aktoriaus gali 
atsirasti tam tikra erotinė trauka. Aišku ir tai, kad norė- 
damas normalizuoti santykius bandai ją pašalinti. Tai ko- 
del tave tai taip apstulbino? 

— Tikriausiai todėl, kad aš tikra kvailė. 

— Tu nesi kvailė. Galiu tai paliudyti. Bet ką, po vel- 
nių, Fabijanas tau pažadėjo? Ir ko tu tikėjaisi iš jo, kad 
šitaip nerviniesi dėl nekalto bučinio? 

„Nebuvo jis jau toks nekaltas“, — norėjo patikslinti 
Eva, tačiau suprasdama, kad jokios naudos iš to nebūtų, 
atsakė: 

— Nieko. Visiškai nieko. 

— Ir vis dėlto nori mesti darbą? — paklausė Agnesė 
Holman ir nepatenkinta parodė į popieriais apverstą ra- 
šomąjį stalą. — Nori pabėgti kaip višta nuo mėšlo krū- 
vos? Ne, aš nepriekaištauju tau, vaikuti, tu juk nieko ne- 
įsipareigojai. Bet aš tavęs maldauju — pasilik bent iki 
premjeros! Tada gal ir mano galva bus laisvesne, todėl ga- 
lėsiu pati tvarkyti tuos idiotiškus popierius. 

Eva įdėjo mašinėlę į lagaminą ir pamatė, jog šis per 
mažas. Trūko vos keleto centimetrų, galėjai stumdyti ar 

spausti kiek nori — lagaminas paprasčiausiai buvo per 
mažas. 

Agnesė Holman ne be pasitenkinimo stebėjo visus 
tuos Evos veiksmus. 

— Matai, taip nieko nebus! — pasakė patenkinta. — 
Pats likimas taip panorėjo. Tu lieki pas mus. 

Eva suėmė save į rankas, kad nepravirktų. Išeiti ne- 
pavyks. Ji negalėjo nė žodžio ištarti. 

— Tu pyksti ant Fabijano? Puiku. Nežinau, kodėl 
man taip atrodo, bet pamokyti jį reikėtų. Paprasčiausiai 
palik jo rankrašų ramybėje ir rūpinkis kitais popieriais — 
sąskaitomis, sutartimis su valytojomis ir taip toliau ir pa- 
našiai. Juk padarysi tai dėl manęs? 

Žinoma, Eva dar būtų galėjusi pasakyti „ne“, tačiau 
nepasake. Veliau ji sau ir — svarbiausia — tetai aiškino- 
si, kad tai lagaminas išmušęs ją iš pusiausvyros. 

Katrina jos elgesį apibendrino švelniai, tačiau linguo- 
dama galvą: 

— Atrodo, tu pati nežinai, ko nori. 

Šiaip ar taip, Eva vėl ėmėsi darbo „Bevardžiame teat- 
re. Iš pradžių ji paklausė Holman patarimo ir neskaitytą 
Fabijano rankrašų atidėjo į šalį. Tačiau ilgai negalėjo iš- 
tverti. Nepajėgė atsispirti pagundai perskaityti ranka pri- 
rašytus puslapius ir nė nepajuto, kaip ėmė perrašinėti. 

Su jaunuoju rašytoju stengėsi nesusitikti. Buvo labai 
sunku ištverti, bet pavyko. Tik įsivaizduodavo visas įma- 
nomas scenas, kuriose ji mala Fabijaną į miltus. Tačiau 
pernelyg gerai žinojo, kad tikrovėje nukentėtų tik ji. 

Fabijanas nė nebandė su ja taikytis. 

Vieną vakarą, grįžusi iš „Avijono“, ant lentynėlės ko- 
ridoriuje Eva rado šaukimą į Kroicbergo teismą. Ji tikė- 
josi gauti šaukimą kiekvieną dieną, tačiau vis dėlto ap- 
stulbo. Atrodė, išsipildė baisus sapnas. 

„Jūs turite atvykti į Kroicbergo pirmos instancijos 
teismą ketvirtadienį, gruodžio 12 d. 10 val., į 23 kam- 
barį' — buvo parašyta šaukime. 

Vadinasi, prasideda. Katrinos nebuvo namie. Eva pa- 
skambino į advokato Filgerso kontorą ir truputį palau- 
kė, kol su juo sujungė. 

Jis pažadėjo ateiti laiku. 

— Gal reikėtų dar kartą prisiminti jūsų parodymus? 

— Būtų gerai! — apsidžiaugė ji, o paskui prisimi- 
nė: — Ar tai kainuotų papildomai? 

— Taip, — ramiai atsakė advokatas. 

— Ajai... 

— Nereikia taip išsigąsti, panele Zilbert. Iš pagarbos 
jūsų tetai honorarą aš, žinoma, kiek įmanoma nuleisiu. 

— Tai kiek man reikės mokėti? 

— Geras advokatas, o toks aš ir esu, už konsultaciją 
ir bylos nagrinėjimo dieną prašo tūkstančio markių plius 
pridedamosios vertės mokestis. Kadangi tai jūs, panele 
Zilbert, man užteks ir pusės tos sumos. 

— Brangus malonumas! — išsprūdo Evai. 


Po šio pokalbio Eva tikrai nepasijuto geriau. Jai bū- 
tų buvę ramiau, jei su daktaru Filgersu būtų dar sykį ap- 
tarusi gynybą. Ar jis apskritai prisimena, ką jinai pasa- 
kojo? Tačiau Eva žinojo, kad negali sau to leist. 
Geriausiu atveju jos laukia piniginė bauda. O jei ją iš tie- 
sų pasodins? Vien nuo tokios minties šiurpas purtė. 

Galbūc vis dėlto reikėtų dar kartą išsamiai pasikonsul- 
tuoti? Gal ji taupo pinigus visai ne ten, kur reikėtų? 

Eva jau norėjo prašyti, kad daktaras Filgersas paskir- 
tų jai laiką pokalbiui, tačiau jai rodėsi kvaila prisipažin- 
ti, kad apsigalvojo. 

Taip norėjosi, kad šalia būtų žmogus, su kuriuo apie 
viską būtų galėjusi pasikalbėti. Su Katrina? Ne. Teta ne- 
tikėjo, kad ji pabėgo po avarijos, ir visais būdais steng- 
sis įkalbėti Evą atsisakyti tos versijos. 

Gal paskambinti Titui? Bet kaip jis galėtų jai padėti? 

Taigi lieka tik Fabijanas. Jis, aišku, irgi gavo šauki- 
mą, kaip liudytojas. Jis turėtų būti nusiteikęs viską ap- 
tarti. 

Eva persirengė. Nusprendė pasirinkti šiltas ilgas kel- 
nes, megztinį stačia apykakle ir verstus kailinukus. Taip 
apsirengusi nuvažiavo prie teatro. 

Kai ji įėjo į salę, repeticija jau buvo prasidėjusi. Ty- 
liai ir nepastebėta įsmuko į kabinetą. Šiandien jai buvo 
sunku susikaupti. Eva laukė Fabijano. 

Tačiau per pertrauką pas ją atėjo tik Agnesė Hol- 
man — aptarti, kaip turėtų būti spausdinama programė- 
lė. Paskui pasirodė jaunuolis iš choro, norėjęs su ja pa- 
flirtuoti ir labai įsižeidęs, kai Eva į jokį flirtą nesileido. 
Jis buvo mielas vaikinas, ir Evai patiko, tačiau dabar jos 
nervai buvo pernelyg įtempti. 

Kai repeticija pasibaigė, Eva vis dar sėdėjo prie rašo- 
mosios mašinėlės dėdamasi, kad dirba. 

Agnesė Holman kyštelėjo galvą į kabinetą. 

— Baik darbus, vaikuti! Mes einam ko nors išgerti. 

Eva dvejojo: 

— Kad nežinau... 

Agnesė Holman ne taip ją suprato. 

— Nesijaudink! Fabijanas jau išėjo. 

Jis? 
— Jis?.. 

— Taip. Jau dingo. Garbusis ponas šiandien vėl ne- 
kokios nuotaikos. 

Eva nieko nesuprato. 


Gruodžio 5-oji buvo giedra ir labai šalta žiemos die- 
na. Ir teismo koridoriuje buvo ne kiek šilčiau kaip gat- 
vėje, nors karštas vanduo viltingai gurgėjo vamzdžiuose. 

Advokatas daktaras Filgersas, apsivilkęs pilku, kailiu 
apvedžiotu paltu. kuris tikriausiai buvo ir su kailiniu pa- 
mušalu, ir pilka minkšta skrybėle atrode labai elegantuiš- 
kai. Pernelyg elegantiškai tokioje niūrioje aplinkoje, pa- 
manė Eva. 

Jis pasisveikino su Eva padrąsinančia šypsena. 

— Jūsų bylą, panele Zilbert, nagrinės vienas teisėjas. 
Tai jau šis tas. 

— Kodel? 

— Jei veika būtų laikoma sunkia, sakykim, atsiradu- 
si dėl didelio laipsnio girtumo, turėtumėt stoti prieš teis- 
mo posėdį. 

— Šrtai kaip, — pasakė Eva, ir jai pačiai ta frazė pa- 
sirodė kvaila. 

Į teismą Eva atėjo varpelio formos tvido sijonu iki ke- 
lių ir smėlio spalvos komplektu iš megztuko ir švarkelio, 
pasipuošusi iš tetos pasiskolintu perlų vėriniu. Avėjo 
tamsiai rudais aulinukais, prie kurių derėjo kupranuga- 
rio vilnos paltas. 

Prie dvidešimt septinto kambario durų vis dar rinkosi 
žmonės, nežinia kaip susiję su nakties ar po to buvusiais 
įvykiais. Tito Durchdenvaldo koja vis dar buvo sugip- 
suota. Paemęs lazdas į kairiąją ranką jis atkišo Evai, pas- 
kui jos advokatui dešiniąją. Jis buvo susijaudinęs ir tru- 
putį sutrikęs. Prie jų prisidėjo ir daktaras Arnoldas. Be 

balto chalato Eva vos jį pažino. Vyresnysis policininkas, 
kuris buvo atėjęs į Fabijano ateljė, stovėjo nuošaly ir rū- 
kė. Senyvas vyriškis, kurio Eva dar nebuvo mačiusi, at- 
sisėdo ant siauro suolo. Sprendžiant iš sutrūkinėjusių no- 
sies kapiliarų, jis nevengė stipresnių gėrimų. Vyriškio 
plaukai buvo visiškai balti ir neseniai išplauti. Šalia jo at- 
sisėdo jaunas turkas, kurio tamsų gymį dar labiau pabrė- 
že tamsios akys po tankiomis juodomis blakstienomis. 

Paskutinis pasirodė Fabijanas Grundneris. Jis vilkėjo 
lierpalčiu, kuris tokiam orui atrodė lyg ir per šaltas, apy- 
kaklė pastatyta, rankos sukištos į kišenes, o veidas — 
abejingo pasipūtėlio. Jis linktelėjo Evai taip, tarsi ji bū- 
tų buvusi tik labai menkai pažįstama. 

Kraujas plūstelėjo Evai į galvą. 

— Kas čia toks? — pasiteiravo daktaras Filgersas. 

— Tas vyriškis, kurį aš vežiau. 

— Tavo draugas? — paklausė Titas Durchdenvaldas. 

— Ne kažin koks gynybos liudytojas, — pasakė ad- 
vokatas. 

— Ne kažin koks, — pritarė Eva. 

— Prašmatnus! — konstatavo daktaras Arnoldas. — 
Aktorius? 

— Taip. 

— Iškart matyti. 

— Tikėkimės, jis neįsivaizduoja esąs scenoje, — pa- 
sakė advokatas. 

Evai atrodė, kad ji turi apginti Fabijaną. 

— Jis juk ne idiotas. 

— Ar judu aptarėt ir suderinot savo parodymus? 

— Nebuvo progos. 

— Ber tai būtų buvę labai naudinga. 

Po dešimtos kabineto durys atsidarė, ir iš jo išėjo jau- 
na sutuoktinių pora, o paskui ją — advokatas. Moteris 

verkė, o jos partnerio veidas buvo perkreiptas, tarsi ir jis 
vos vos sulaikytų besiveržiančias ašaras. 

Eva pamanė, kad tai blogas ženklas, ir ją apėmė kaž- 
kokia neįsisąmoninta baimė. 

Ant slenksčio pasirodęs sekretorius paskelbė jų bylą. 

— Aukščiau galvą! — padrąsino daktaras Arnoldas. 

Titas patapšnojo jai per nugarą. 

— Kad sektųsi. 

Eva neįstengė nė šyptelėti. 

Daktaras Filgersas atidavė tarnautojui paltą ir skrybėlę 
ir dabar stovėjo apsirengęs juoda toga. Jis paėmė Evą už 
parankės ir nuvedė ją į šaltą kambarį, prie kaltinamųjų 
suolo. Liudytojai vienas po kito suėjo iš paskos. 

Eva nesitikėjo, kad į ją nukryps tiek smalsių, sensa- 
cijos ištroškusių žvilgsnių. Visos publikos vietos buvo už- 
imtos — ten sėdėjo pagyvenę žmonės, tikriausiai pensi- 
ninkai, leidžiantys teisme savo laisvą laiką. Tačiau buvo 
ir mokinukų grupelė — jie kikeno ir stumdėsi, tarsi teis- 
mas būtų koks smagus žaidimas. Eva juto, kad ji apžiū- 
rinėjama nuo galvos iki kojų, lyg norint nurengti. 

Liudytojai susėdo pirmose trijose laisvose eilėse. PFa- 
bijanas nerūpestingai sukėlė ilgas savo kojas vieną ant ki- 
tos. Prie teisėjo stalo ir prokuroro vietoje nebuvo nieko. 

— Seskitės, panele Zilbert, — sušnibždėjo advoka- 
tas, — tai dar gali užtrukti. 

— Bet kodel? 

— Pertraukėlė. 

Eva įsivaizdavo, kaip teisėjas ir prokuroras dabar rū- 
ko cigaretę, o gal ir geria kavą, kai ji čia nekantrauja, kad 
tas bylos nagrinėjimas kuo greičiau pasibaigtų. „Juk tai 
sadizmas“, — pamanė, bet pasakyti neišdrįso. 

Tada pasirodė teismas, ir visi buvusieji kabinete atsi- 
stojo, nors daug kas ir nematė sekretoriaus mosto. 

Teisėjas, plikas nedidelio ūgio ponas raukšlių išvagotu 
aštrių bruožų veidu, atsisėdo ir užsidėjo teisėjo galvos ap-- 
dangalą. 

Sekretorius davė visiems ženklą sėstis. 

Paskui teisėją įėjęs prokuroras buvo jaunas, ryškių, be- 
veik romėniškų veido bruožų, o togą dėvėjo kaip kostiu- 
mą. Jis nuėjo prie savo pulto, o stenografas atsisėdo prie 
teisėjo stalo, iš galo. 

— Kaltinamoji, prašom išeiti į priekį. 

Eva atsistojo ir nedrąsiai žengė žingsnį pirmyn. 

— Ateikit arčiau, visai prie manęs. 

Pirmiausia jos paprašė pasakyti vardą ir pavardę. Iš 
pradžių Eva diktavo prislopintu balsu, bet jis darėsi vis 
tvirtesnis. 

— Jūs kaltinama neleistinai pabėgusi iš eismo įvykio 
vietos, — citavo teisėjas tokiu balsu, tarsi jo visa tai ne- 
liestų, — kūno sužalojimu ir avarinės padėties sudarymu. 
Ar prisipažįstate esanti kalta? 

— Ne, aš... 

Teisėjas ją nutraukė: 

— Jūs dar turėsite galimybę paaiškinti atskirus kalti- 
nimo punktus. Ar visi liudytojai yra? Prašom, pone pro- 
kurore! 

Prokuroras kvietė liudytojus pavardėmis ir prašė išeiti 
į priekį. Jis konstatavo, kad liudytojai visi, ir atkreipė dė- 
mesį į tai, jog jie privalo sakyti tiesą: 

— Už neteisingus parodymus yra traukiama baudžia- 
mojon atsakomybėn. Atskirais atvejais teismas turi teisę 
prisaikdinti. Ar supratote? 

Į šį klausimą visi tyliai ar garsiai, aiškiai ar murmėda- 
mi atsakė „taip . 

— Tuomet paprašysiu išeiti iš teismo salės i ir palaukti, 
kol jus pakvies, — pasakė teisėjas. 

— Norint susidaryti aiškų vaizdą, — pradėjo kalbą 

prokuroras gana tyliai ir atsisukęs į teisėją, — geriau būtų 

irma apklausti ne kaltinamąją, o vyresnįjį policininką 
micą. 

— Sutinku. — Ir teisėjas dar suskubo garsiai pridur- 
ti: — Pone vyresnysis policininke, prašom pasilikti. 

Policininkas atsiskyrė nuo išeinančių liudytojų grupės, 
sugrįžo atgal ir laikydamas rankoje uniforminę kepurę at- 
sistojo prieš teisėjo stalą. Jam buvo priminta, kad paro- 
dymai negali prieštarauti tarnybinei priesaikai. Tada po- 
licininkas išsiėmė jau matytą Evai juodą užrašų knygutę 
ir atsivertė ją. 

— Avarija įvyko naktį iš rugsėjo penktosios į šeštą- 
ją, -— priminė teisėjas. — Papasakokit mums, ką žinot 
apie tą įvykį. 

— Mes su kolega patruliniu automobiliu važiavome 
per Kroicbergą, kai per radiją mums pranešė, kad Baru- 
tos ir Coseno gatvių sankryžoje įvyko avarija. Šią žinią 
gavome dvyliktą penkiolika, o po trijų minučių, taigi 
dvyliktą aštuoniolika, buvome įvykio vietoje. Ten mūsų 
laukė labai susijaudinęs senyvas ponas. Jis pasakė, kad 
esąs naktinis sargas, kad matęs įvykį ir užsirašęs iš avari- 
jos vietos pasprukusio automobilio numerius. 

— Čia turbūt kalbama apie poną Takitį? — pasitiks- 
lino teisėjas. 

— Taip. 

— Ponas Takitis yra čia, ir mes galėsime jį patį ap- 
klausti. 

— Galbūt, pone vyresnysis policininke, jūs nupasa- 
kotumėt mums įvykio vietą? — pasiūlė prokuroras ir pa- 
rodė į švariai nuvalytą žalią lentą, stovinčią įstrižai teisėjo 
stalo. 

— Taip, žinoma. — Pareigūnas paėmė kreidą ir nu- 
brėžė dvi gatves, susikertančias smailiu kampu. — Čia — 

Barutos gatvė nuo Meringerio gatvės, o čia — Coseno, 
vedanti nuo Marheinekės aikštės. Jos susikerta štai Čia, 
visai netoli nuo Amerikos memorialinės bibliotekos. — 
Policininkas pažymėjo ir biblioteką. 

— (O ką radote avarijos vietoje? Ką dar, be susijaudi- 
nusio pono Takičio? 

— Nutrupėjusį garstyčių spalvos automobilio laką. 
Ant važiuojamosios dalies. Maždaug čia, — policininkas 
parode tą vietą. — Mes surinkom nuobiras ir supylėm į 
plastikinį maišelį. Jis atiduotas teismui. 

— Dar kokių nors pėdsakų? Kraujo? Drabužių 
skiaučių? 

— Ne. Naktinis sargas sakė, kad aukai pagalba buvo 
suteikta labai greitai. 

— Pono Takičio mes dar paklausim. 

— O kas buvo toliau? — kamantinėjo teisėjas. 

—- Automobilio numerius perdavėm į centrinį pul- 
tą. Paaiškėjo, kad liudytojas ne visai tiksliai juos įsidė- 
mėjo. Kai pirmą valandą baigėsi mano ir porininko pa- 
maina, automobilis dar nebuvo rastas. Tik kitą rytą 
atėję į darbą sužinojom, kad tai tokios Elfrydos Grund- 
ner automobilis, kuriuo važinėja jos sūnus Fabijanas 
Grundneris, gyvenantis Berlyno Kroicberge. Nuėję nu- 
rodytu adresu kieme radome automobilį, kuriuo buvo 
įvykdyta avarija, ir identifikavome jį pagal turimas la- 
ko nuoplaišas. 

— Vadinasi, nėra abejonių, kad avarija buvo padaryta 
būtent tuo automobiliu? — pasitikslino teisėjas. 

— Ne. To niekas ir neneigė. 

— Ber jūs iš pradžių avarijos kaltininku laikėte poną 
Grundnerį? 

— Taip, pone teisėjau. Kalbėjomės su juo jo ateljė. 
Ten buvo ir kaltinamoji. Jie kaip tik pusryčiavo. 

Šį sakinį palydėjo prislopintas jaunųjų žiūrovų juokas. 

— Kelintą valandą tai buvo? 

— Vienuoliktą ryto. — Ir lyg atsiprašinėdamas poli- 
cininkas pridūrė: — Jie abu namo grįžo gana vėlai. 

Keletas paauglių vėl nusijuokė, tačiau grėsmingas tei- 
sėjo žvilgsnis juos nutildė. 

— Kaip elgėsi ponas Grundneris? — paklausė teisėjas. 

— Elgėsi taip, lyg nesuprastų, ko mes atėjom. 

— Papasakokit išsamiau. 

— Jis teigė, kad nieko nežino apie avariją. Kai pasa- 
kėm, kad kalbama apie avariją ir iš įvykio vietos pabė- 
gusį vairuotoją, jis pliaukštelėjo liežuviu ir pasakė... — 
Vyresnysis policininkas pradėjo skaityti: — „Šitaip juk 
negalima“. — Ir pakėlęs nuo užrašų knygutės akis pridū- 
re: — Užsirašiau šią pastabą, nes ji man pasirodė labai 
jau kategoriška. Ir apskritai — iš jo viską reikėjo pešte 
pešti. Galiausiai ištraukėm tiek, kai jis jau nebegalėjo iš- 
sisukinėti, jog vakare važiavo į miestą, tačiau tvirtino, 
kad grįžtant atgal vairavęs ne jis. 

— Ar jis pasakė, jog vairavo kaltinamoji? — įsiterpė 
prokuroras. 

— Ne, pone prokurore. Ji pati prisipažino. Pasakė: 
„Aš vairavau“, aišku, turėdama galvoje grįžimą namo, o 
paskui apalpo. 

Prokuroras pakėlė ranką prie ausies, tarsi būtų netei- 
singai supratęs. 

— Ką, sakėt, ji padarė? 

— Prarado sąmonę. Grundneris įpylė jai brendžio ir 
taip padėjo atsigauti. 

— Alkoholio kiekis kraujyje jau buvo nustatytas, — 
pasakė prokuroras visai ne klausiamai. 

— Ne. 

Prokuroras suraukė antakius. 


— Ar galėčiau paklausti, kodėl? 

— Kaltinamoji visiškai neatrodė esanti paveikta alko- 
holio. 

— Bet... — prokuroras ėmė versti bylos lapus, — 
„jei aš teisingai suskaičiavau, po naktinio įvykio jau bu- 
vo praėję vienuolika valandų. Net jei ji būtų buvusi vi- 
siškai girta, tokiu metu jau negalima tikėtis, kad ji vos 
apverstų liežuvį. 

— Aš tai labai gerai žinau, pone prokurore. Tačiau 
man ir mano kolegai visiškai nesusidarė įspūdis, kad ji 
būtų galėjusi būti girta. 

— O iš ko jūs nusprendet? 

— Darbe mes nuolat susiduriame su žmonėmis, dau- 
giau ar mažiau paveiktais alkoholio, įvairiose stadijose. 
Didelė patirtis leidžia įvertinti. Turėtumėt su tuo sutik- 
ti, pone prokurore. 

— Mavyr, turėsiu, — pasakė prokuroras ir gana gar- 
siai atsiduso. — Tačiau ateityje jums ir jūsų kolegoms 
patarčiau pasikliauti įrodymais, o ne nuojauta ir įspū- 
džiu, kuriuo pasikliovėt šį kartą. 

— Ne, pone prokurore, mes pasikliovėm ne įspūdžiu, 
o patirtimi. Beje, vėliau kaltinamoji pasake, kad ji sėdusi 
prie vairo todėl, jog Grundneris buvęs išgėręs, o ji blaivi. 

— O ką ji pasakė dėl avarijos? 

— Kad nieko nepastebėjusi. 

— Ar manote, kad galima tuo patikėti? 

— Kadangi nežinau, ar sunki buvo avarija, tai nieko 
negaliu atsakyti. 

— O kaip paaiškintumėt tai, jog kaltinamoji apal- 
po? — ramiu balsu paklausė teisėjas. 

— Aš nesu psichologas, bet manau, kad ją ištiko šo- 
kas, kai sužinojo, kad padarė avariją. 

Daktaras Filgersas jau stojosi iš savo vietos, bet pas- 
kui vis delto apsigalvojo. 

— Ar gynyba turi klausimų liudininkui? 

Daktaras Filgersas delsė. 

— Ačiū, ne, — pagaliau nusprendė jis. 

— O jūs, pone prokurore? 

— Daugiau klausimų nėra. 

— Tuomet, pone liudininke, galite eiti. 

— Ačiū, pone teisėjau, — pasakė vyresnysis policinin- 
kas, žvilgtelėjo į Evą, kaip jai pasirodė, užjaučiamai, už- 
dengė rudus trumpai kirptus plaukus kepure ir greitai 
žengė iš kambario. 

Teisėjas pasisuko į Evą. 

— Jūs girdėjot policininko parodymus. Be jokios abe- 
jonės, per eismo įvykį pasigirdo trinktelėjimas, tas garsas 
atkreipė netgi senyvo žmogaus dėmesį. Jei dabar nuspręs- 
tumėt prisipažinti girdėjusi trinktelėjimą, mes galėtume 
nebekviesti kitų liudytojų ir laikytume jūsų prisipažinimą 
išmintingų. 

Eva jau buvo atsistojusi, jos veidas atrodė visiškai iš- 
blyškęs. 

— Ne, — pasakė ji tvirtai, — nieko negirdėjau. 

— Ar galėtumėt mums paaiškinti, kaip tai galėjo at- 
sitikti? — pasiteiravo prokuroras. 

— Nežinau. Matyt, mano mintys buvo visai kitur. 
Dar teatre. Be to, buvau labai garsiai įjungusi radiją. 

— Kokią stotį? 

— „Doičlandfunk“. 

— Ar atsimenat, kokia tai buvo muzika? 

— Amžinai jauni senicji šlageriai. 

— Žinau tą laidą. Tai greičiau rami muzika. 

Eva melavo nė nemirksėdama. 

— Dėl to ir buvau atsukus: radiją visu garsu. 

Prokuroras atsisėdo. 

— O ponas Grundneris? Juk jis sėdėjo šalia. Ką jis 
pasakė? — paklausė teisėjas. — Apie garsią muziką ir 
apie bumptelėjimą? 

— Ničnieko. — Eva jau suko galvą, kokius parodymus 
ketina duoti Fabijanas, ir suprato, kad pati neturi kalbėti 
pernelyg tiksliai. — Man regis, jis miegojo. 

— Jums tik taip regis? 

— Man taip pasirodė. Bet aš netikrinau. 

— Na, tuomet paklausysim, ką apie tai pasakys po- 
nas Grundneris, — nusprendė teisėjas. 

Eva atsisėdo. 

Įėjo Fabijanas — labai aukštas, labai lieknas, labai sa- 
vimi pasitikintis. Jis nė nepažvelgė į Evą. 

Iš pradžių jis buvo paprašytas pateikti asmens duome- 
nis. Fabijanas nurodė, kad jo profesija — menininkas. 

— Menininkas? — pakartojo teisėjas. — Kaip tai rei- 
kėtų suprasti? 

— Aš aktorius ir rašytojas. 

— Ar turit kokį išsilavinimą? 

— Taip. Keletą semestrų studijavau teatrologiją ir 
lankiau privačias vaidybos pamokas. 

— Ir tai pakankamas pamatas jūsų profesijai? 

— Jei jums įdomu, tai aš baigęs ir komercijos moks- 
lus. Tačiau nesuprantu, ką bendra tai turi su byla, — iš- 
didžiai pareiškė Fabijanas. 

Teisėjas niekaip neatsakė į tokią pastabą, tik piktai su- 
blizgo primerktos jo akys. 

— Jūs kaltinamosios giminaitis? 

— Ne. 

— Sužadėtinis? 

— Irgi ne. 

— Tai kaip tuomet apibūdintumėt savo santykius su 
kaltinamąja? 

— Labai gaila, pone teisėjau, tačiau aš nemoku skirs- 
tyti santykių į kategorijas. 

— Bet mes galime manyti, kad jūs su kaltinamąja 
draugai? 

— Negaliu prieštarauti. 

Įsikišo prokuroras: 

— Klausykit, jaunuoli, jūsų įžūlumas čia visiškai ne- 
reikalingas. 

Fabijanas pasisuko į prokurorą ir išplėtė akis. 

— Įžūlumas? — pakartojo tokiu balsu, tarsi tartų ne- 
žinomą žodį. — Aš tik stengiuosi kuo tiksliau atsakyti į 
visus klausimus, net jei ir nesuvokiu jų prasmės. 

— Ponas teisėjas bando išsiaiškinti, ar tarp jūsų ir kal- 
tinamosios esama kokio nors jausminio ryšio — emoci- 
jos, kuri galėtų paskatinti jus nukrypti nuo tiesos. 

— Na ką jūs, kolęga, — numojo ranka teisėjas, — 
nėra jau jis toks kvailas. Jis viską kuo puikiausiai suprato. 

Fabijanas tylėjo. 

Eva svarstė, ar jis jos gėdijasi (bet juk taip tikrai ne- 
galėjo būti), ar čia tokia jo taktika. Bet tikriausiai jis pats 
nė nesusimąstė apie tai, 0 tik gėrėjosi savo pasirodymu. 
Ir buvo visiškai tikras, kad Eva jo neįklampins! 

— Pone liudytojau, papasakokite mums, ką žinote 
apie kalbamąją naktį, — aiškiai suformulavo savo pagei- 
davimą teisėjas. — Tai buvo naktis iš rugsėjo penktosios 
į šeštąją. Savo automobilio vairą jūs buvot perleidęs pa- 
nelei Zilbert. Ar taip ir anksčiau pasitaikydavo? 

— Taip. 

— Kodel? 

— Mat aš menininkas. 

Keli paaugliai nusijuokė. 

Fabijanas nekreipė į tai jokio dėmesio. 

— Tai reiškia, kad nematau jokio reikalo sukti sau 
galvą dėl eismo gatvėje. Man labiau patinka užsiimti ki- 
tokiomis problemomis — dvasinėmis. 

— Taip buvo ir tą vakarą? 

— Ne. Tą vakarą buvau per daug išgėręs. 

Pasigirdo pagyvėjęs paauglių juokas. 

Teisėjas pabeldė į stalą ir paprašė tylos. 

— Ber vis dėlto dar pajėgėt suprasti, kad nederėtų vai- 
ruoti pačiam. 

— Jūs tiksliai pasakėt. 

— Kas vyko važiuojant? 

— Neįsivaizduoju. 

— Ber jūs ką tik prisipažinot, kad dar ne visiškai 
skraidėt padebesiais. 

— Kai įlipau į automobilį — dar ne. 

— O po to? 

— Prastai prisimenu, tačiau man atrodo, kad kiek lai- 
ko dar kažką balbatavau panosėj. O toliau jau neprisi- 
menu. 

— Užmigot? 

— Galima pavadinti ir taip. Aš sakyčiau — „išsijun- 
giau . Neprabudau net tuomet, kai Eva sustabdė auto- 
mobilį. Ji turėjo mane žadinti. 

— Kaip? — paklausė prokuroras. 

Fabijanas nusišypsojo. 

— Jau neprisimenu. Visiškas užtemimas. Kažkur at- 
mintyje dar lyg ir liko neaiškus vaizdas, kaip ji vargsta 
vesdama mane laiptais į viršų. 

— Taigi apie avariją nieko nežinot? — nutraukė tei- 
sėjas. 

— Absoliučiai nieko. Pasakysiu atvirai: aš netikiu tuo. 

— Jūs netikit tuo, kad įvyko avarija? — paklausė nu- 
stebęs teisėjas. 

— Netikiu, kad tai buvo mano automobilis, tiksliau 
sakant — mano motinos automobilis. — Eva — labai 
atidi vairuotoja. Kitaip aš ja nepasitikėčiau. Man atrodo 
neįmanoma, kad ji galėtų sukelti avariją. Be to, būčiau 
tai pastebėjęs. 

— Tokios būsenos? 

— Netgi tokios būsenos. Galima „išsijungti“, bet ne 
tiek. 

— Pone liudytojau, — paklausė prokuroras, — gal 
net prisimenat, ar grojo radijas? 

Trindamasis kaktą ranka Fabijanas dėjosi didžiai su- 
simąstęs. 

— Vis dėlto grojo. Bent jau, kol nebuvau užmigęs. 
Netgi garsiai. Aš dar bandžiau jį perrėkti. 

— Ir nepaprašet, kad draugė pritildytų? 

— Gal ir prašiau, o gal ir ne. Kartais ji gali būti tik- 
ra užsispyrelė. 

Daktaras Filgersas paprašė, kad Fabijanas dar kartą 
aiškiai ir trumpai apibendrintų savo parodymus. Teismas 
nusprendė, kad liudytojo prisaikdinti nereikia. Fabijanas 
išėjo aukštai iškėlęs galvą. 


Titas Durchdenvaldas galėjo ar norėjo papasakoti apie 
avariją ne ką daugiau. Jam sunkiai sekėsi išaiškinti teis- 
mui, kodėl begiojo ristele naktinėmis gatvėmis. Apie pa- 
čią avariją jis apskritai nieko neprisiminė, prisiminė tik 
tai, kaip po kiek laiko atsipeikėjo ligoninėje. 

— Tada aš ir pamačiau kaltinamąją pirmą kartą, — 
pasakojo jis. 

— Kaip? Ką? Kaip tai suprasti? — ėmė klausinėti tei- 
sėjas. 

— Ji sėdėjo ant mano lovos. Ji buvo šalia, kai aš pir- 
mą kartą atsimerkiau. Galimas daiktas, kad buvau ir 
anksčiau prabudęs. Tačiau prisimenu tik tą prabudimą. 

— Ir kaip elgėsi kaltinamoji? 

— Ji pasisakė vardą. 

— Ar kalbėjo ką nors apie avariją? 

— Neprisimenu. Ji atnešė man apelsinų, bet aš dar 


negalėjau valgyti. 

— Ar jūsų nestebina tai, kad pamatėt kaltinamąją prie 
savo lovos? Visiškai nepažįstamą jums žmogų? 

— Man regis, tada aš dar ne visai suvokiau, kas man 
atsitiko. 

— O veliau? — paklausė prokuroras. — Kai suvokėt, 
kad galėjot netekti kojos? Ar paskui dar matėt kaltinamą- 
ją? Ar kalbėjotės su ja? 

Ji lankė mane visą laiką, kol gulėjau ligoninėje, — 
pareiškė Titas ne be pasididžiavimo. 

— Labai pagirtina, — sarkastiškai tarė prokuroras, — 
po to, kai vos nepasiuntė jūsų į aną pasaulį. Bet tokiu at- 
vėju ji vis delto turėjo ką nors pasakyti apie įvykį. 

Vaikinas akimis ieškojo Evos, ir buvo galima pastebė- 
ti, kad jis labai stengiasi nedidinti jos kaltės. 

— Eva sakė, kad labai gailisi. Ji sakė nesuprantanti, 
kaip tai galėjo atsitikti. 

— Ir jūs patikėjot? 

— Taip, — trumpai atsakė Titas. 

— Ir dabar tuo tikit? Mes žinom, kad susidūrimo gar- 
sas buvo gana didelis, ir net senyvas žmogus... — proku- 
roras pasisuko į piešinį ant lentos, — ... išgirdo jį per ko- 
kių dvidešimties metrų atstumą. 

— Taip, — vėl atsakė liudininkas. 

— Paaiškinkit išsamiau. 

— Jūs nepažįstat Evos. Ji ne toks žmogus, kuris im- 
tų ir paliktų avarijos auką. 

— Manau, kad ji pasistengė jus paveikti. 

— Ne, nesistengė. Mes labai mažai kalbėjom apie 
avariją. 

— Ar ji bijojo teismo? 

— Apie tai ji nieko nekalbėjo. 

— Manau, to užtenka, — pasakė teisėjas. — O kaip 
bus su išlaidomis, kurias patyrėt dėl avarijos? 

— Jas apmokės draudimas. 
— Automobilio savininko draudimas? 


— Taip. 
Teisėjas vieną popieriaus lapą atidėjo į šalį. 
— Sitas klausimas irgi aiškus. — Jis pažvelgė į liu- 


dytoją. — Gal dar ką nors norite pridurti? Išaiškinti 
bylai? 

— Del avarijos aš pats kaltas, — išlemeno Titas. — 
Arba — ir aš dėl to kaltas. Buvau neatsargus. 

— Tikriausiai jūsų žodžiuose esama tiesos. Tačiau 
fakto, kad vairuotojas pabėgo iš įvykio vietos, tai nekei- 
čia. 

Titas norėjo dar kažką pasakyti ir jau ketino praverti 
burną, tačiau pajutęs sąmokslininkišką advokato dakta- 
ro Filgerso žvilgsnį iškart susičiaupė. 

Daktaras Filgersas atsistojo: 

— Turiu dar keletą klausimų liudytojui. 

— Prašom. 

— Pone Durchdenvaldai, ar jūs mane pažįsta? Ar 
aš kada nors kalbėjausi su jumis? Anksčiau arba šian- 
dien? 

— Ne. Niekad. 

— Ačiū, pone Durchdenvaldai. Norėjau, kad tai būtų 
aišku. 

Ir Tito Durchdenvaldo nusprendė neprisaikdinti. 
Prieš išeidamas jis padrąsinamai nusišypsojo Evai. 


Teisėjas ir prokuroras kuždėjosi. 

Paskui teisėjas pasisuko į daktarą Filgersą: 

— Pone advokate, ar neprieštarausit, jei mes pakeis- 
tume eilės tvarką ir pirmiausia išklausytume gydytoją? 

— Savaime suprantama. Manau, kad jo laikas 
brangus. 

Sekretorius atidarė duris į koridorių ir pakvietė dak- 
tarą Arnoldą. Šis skubriais žingsniais priėjo prie teisėjo 
stalo. Tvirtu balsu pateikė informaciją apie save. 

— Pone daktare, — tarė teisėjas, — mes pasistengsi- 
me trumpai... 

Daktaras Arnoldas žvilgtelėjo į savo laikrodį. 

— Tai man labai patiktų. 

— Naktį iš rugsėjo penktosios į šeštąją jūs budėjot 
Kroicbergo ligoninės priėmimo skyriuje. 

— Taip, tai tiesa. 

— Ar atsimenat, kaip atvežė ligonį Durchdenvaldą? 

— Taip. 

— Gal papasakotumėt, kaip viskas vyko? 

— Dvylika minučių po vidurnakčio... 

Prokuroras nutraukė gydytoją: 

— Atleiskit, bet iš kur taip tiksliai žinot? 

Daktaras Arnoldas maloniai nusišypsojo prokurorui. 

— Savaime suprantama, kad mūsų klinikoje viskas la- 
bai tiksliai registruojama, ir prieš teismą aš dar sykį per- 
žiūrėjau visus įrašus. Manau, tai leidžiama. 

— Gerai, — pasakė prokuroras šiek tiek suglumęs, — 
pasakokit toliau. 

— Taigi mums paskambino. Labai susijaudinęs vy- 
riškis pranešė apie avariją. Vos pradėjome ruoštis, o su- 
žeistasis jau buvo atvežtas — po kokių dviejų minučių. 
Jį atvežė sunkvežimis. Sesutė ir sanitaras įlipo į kėbu- 
l4, paguldė nukentėjusįjį ant neštuvų, kuriuos mudu su 
kolega labai atsargiai nukėlėme. Ligonį nunešė į opera- 
cinę. Jums reikėtų žinoti, kad priėmimo skyriuje dirba 
penki žmonės: mano kolega, aš, anesteziologė, jau mi- 
nėtoji sesutė ir sanitaras. Viskas turi būti daroma grei- 
tai ir sutartinai. 

— Kokia buvo sužeistojo būklė? 

— Kelianti susirūpinimą. Veidas kruvinas, lūpos pa- 
mėlusios, rankos šaltos kaip ledas, pulsas vos juntamas. 
Ilgai neklausinėdama sesutė nukirpo dešiniąją rankovę 
ir pastatė lašelinę su peristino flakonu, kad litras šio 
skysčio sureguliuotų kraujo apytaką. Aš pats dar sulei- 
dau jam kraujotaką reguliuojančių vaistų, plataus vei- 
kimo spektro antibiotikų ir tetano antitoksino, tuo tar- 
pu nukentėjusiojo kūnas buvo užklotas pašildytu 
apklotu. Sesutė nuvalė jam veidą, anesteziologė pražio- 
dė, ištraukė liežuvį ir siurbliuku išvalė iš burnos ertmės 
bei gerklės ten susikaupusį kraują ir gleives, kad ligo- 
niui būtų lengviau kvėpuoti. 

Eva pajuto, kad jai darosi bloga, ir prisivertė alsuoti 
giliai ir lygiai. Ji išsigando, kad tokį jos parodytą silpnu- 
mą teismas gali palaikyti teatrališkumu. 

— Matot, — toliau aiškino daktaras Arnoldas, — to- 
kiais atvejais svarbiausia — atstatyti kraujotaką ir kvėpa- 
vimą. Gyvybė kabo ant plonyčio siūlelio. Išvaliusi kvė- 
pavimo takus anesteziologė įkišo į trachėją vamzdelį ir 
prijungė deguonies aparatą. Po to pulsas sulėtėjo ir ta- 
po tvirtesnis, o kvėpavimas išsilygino. 

— Pone daktare, — pareiškė teisėjas, — iš jūsų pasa- 
kojimo atrodo, kad svarbiausia buvo viską padaryti 
greitai. 

— Kaip tik taip! — patvirtino daktaras Arnoldas. — 
Greiti veiksmai tokiais atvejais — pagrindinis dalykas. 

— Jei nukentėjusysis nebūtų iškart po avarijos atga- 
bentas pas jus... — įsiterpė prokuroras. 

— ... jo šansai kas akimirką būtų blogėję, — patvir- 
tino prokuroro spėjimą gydytojas. — Tiesa, jei tai jums 
įdomu, norėčiau dar štai ką pridurti: jokiu būdu nere- 
komenduotina gabenti nukentėjusįjį į ligoninę pirmu pa- 
sitaikiusiu automobiliu. Kur kas saugiau išsikviesti grei- 

tąją pagalbą. Tuomet jau pakeliui į ligoninę galima im- 
tis kai kurių reikalingų veiksmų. 

Gydytojas tai pasakė kiek pasisukęs į tarp Žiūrovų sė- 
dinčius paauglius, kuriems, matyt, ir skyrė šią pastabą. 

— Na gerai, šįsyk norai buvo patys geriausi, ir viskas 
gerai baigėsi. Svarbiausia, kad veiksmų buvo imtasi iš- 
kart. 

— Vadinasi, kraujo apytaką stabilizuoti jums pavy- 
ko, — pasakė teisėjas, grąžindamas pokalbį prie svarbiau- 
sios temos — nakties, kai įvyko avarija. 

— Taip. Ir paaiškėjo, kad smarkaus kraujoplūdžio 
priežastis buvo muštinė žaizda galvoje. Žaizdą skubiai iš- 
valėme, susiuvome, pabarstėme penicilino milteliais ir 
aprišome solvalino tvarsčiu. Laimė, pagrindinės kauko- 
lės struktūros nebuvo paliestos, tačiau galima buvo tikėtis 
sunkaus smegenų sutrenkimo. Tuo metu toliau nuimi- 
nėjome nukentėjusio drabužius, o jį patį užklojome karš- 
tais rankšluosčiais. Tada ir pamatėme sunkiausią sužalo- 
jimą: koja tiesiog kabėjo žemiau sąnario, blauzdikaulio 
galvutė buvo visiškai sutraiškyta... 

Teisėjas rankos judesiu nutraukė gydytojo pasakojimą: 

— Kas yra blauzdikaulio galvutė? 

— Suprantamiau kalbant, tai ilgojo blauzdikaulio ga- 
linė dalis prie kelio. Kojos būklė iš tikrųjų buvo tokia, 
kad vertėjo pagalvoti apie amputaciją. 

— Bet jos vis dėlto atsisakete? 

— Mūsų skyrius remiasi tokiais priesakais: išgelbėti 
gyvybę, atstatyti funkcijas, nepamiršti estetinio vaizdo. 
Toks jaunas vyras, ir amputuota koja? Ne! Nusprendė- 
me pabandyti išsaugoti koją. 

— Tai jums ir pavyko. 

— Taip. Išvalėm nešvarumus, išrinkom atplaišas ir 
nupjovėm kaulą taip, kad turėtume pagrindą naujam 53- 

nariui. Suskilusį kaulą sutvirtinom viela. Lygiai po aštuo- 
nių minučių koja buvo sutvarkyta. 

— Virtuozo darbas, — susižavėjęs pasakė teisėjas. 

Daktaras Arnoldas jaunatviškai nusišypsojo ir be dirb- 
tinio kuklumo parvirtino: 

— Mavyrt, galima taip sakyti. 

„Reikėtų, kad čia būtų Fabijanas, — pamanė Eva, — 
reikėtų, kad jis išgirstų, kas atsitiko Titui. Tai visai ne iš- 
sigalvojimas, kad jis per Fabijano ir jos — Evos — kal- 
tę vos neprarado kojos“. 

Atsistojo prokuroras. 

— Iš jūsų pasakojimo, pone daktare, susidariau vaiz- 
dą, kad operuojant koją labai daug nulėmė tempas. 

— Žinoma. 

— Kas būtų atsitikę, jei avarijos auką būtų suradę tik 
paryčiais? 

— Galima tik spėlioti. 

— Gydytojo profesija ne taip jau retai priverčia jus tai 
daryti. Paprasčiausiai pasakykit savo nuomonę. Įrodymų 
dabar niekas nelaukia. 

— Ne, apie tai aš nenoriu kalbėti. Man regis, aš pa- 
kankamai aiškiai išdėsčiau, kaip svarbu buvo kuo skubiau 
suteikti pagalbą. O pranašauti nesirengiu. 

— Aš dar kartą prašau... 

Daktaras Arnoldas neleido prokurorui baigti: 

— Suprantu, kurlink jūs lenkiat. Jums rūpi pasmerkti 
tai, ką kaltinamoji padarė arba ko nepadarė. Bet, mano 
manymu, tai visiškai nereikalinga. Kalbėjausi su panele 
Zilbert, kai ji pirmą kartą buvo atėjusi į ligoninę. Tada 
ligonis dar gulėjo reanimaciniame skyriuje ir su juo ne- 
buvo galima kalbėtis. Panelė Zilbert buvo sukrėsta. Ji 
prisipažino partrenkusi jaunuolį ir vis kartojo, kaip dėl 
to apgailestauja. Ji buvo baisiai susirūpinusi del vaikino. 

— Vadinasi, ji prisipažino, kad partrenkė? 

— Taip, bet sakė to nepastebėjusi. 

— Ir jūs patikėjot jos žodžiais? 

Daktaras Arnoldas neskubėjo. 

— Ne, — pagaliau atsakė jis, — turint galvoje, koks 
sunkus sužalojimas, man sunku buvo tuo patikėti. Aš pa- 
maniau, O ir šiandien galvoju taip pat, kad tą akimirką, 
kai automobilis į kažką trinktelėjo, ją apėmė panika. Ji 
nebesuvokė, ką daranti, ir galvojo tik apie tai, kaip atsi- 
durti kuo toliau nuo tos vietos. Tačiau jos elgesys rodo, 
kad vėliau ji labai gailėjosi ir būtų padariusi viską, kad 
tik to nesusivaldymo — nes kalbame tik apie jį — išvis 
nebūtų buvę. 

— Daktare Arnoldai, dabar jau aš kai kuriuos jūsų 
teiginius pavadinčiau tik spėlionėmis. Apgailestavimą 
teismas mato tik tuomet, kai kaltininkas prisipažįsta, o 
kaltinamoji, atrodo, negali prisiversti tokiam žingsniui. 

Daktaras Arnoldas truktelėjo pečiais. 

— Šiaip ar taip, panelė Zilbert veiksmais parodė savo 
apgailestavimą. Ji tiesiog pasiaukojamai rūpinosi vaikinu. 

— Čia kyla klausimas: ar ji būtų rūpinusis taip pat, jei 
tai būtų buvęs pagyvenęs vyriškis? Arba koks valkata? 

— Jūs cinikas, pone prokurore. 

— Atsakykit į mano klausimą. 

— Taip. Panelei Zilbert svarbu buvo ne asmuo, kuris 
nukentėjo avarijoje, o tai, kad vaikinas buvo avarijos auka. 

— Ačiū, pone liudininke. Baigsim, — pasakė teisėjas 
ir pasisuko į daktarą Filgersą. 

— Ar dar bus klausimų? 

— Ne. 

Kai daktaras Arnoldas ėjo iš salės, advokatas sušnibž- 
dėjo Evai: 

— Jūs, matyt, stebitės, kodėl aš nekamantinėjau nė 
vieno liudininko? 

Eva linktelėjo. 

— Teigiamų parodymų klausinėjimais nepagerinsi, o 
susilpninti ar padaryti juos mažiau įtikinamus — gali. 

„Jums viskas labai jau paprasta, — pamanė Eva, — už 
mano pinigėlius galėtumėt ir labiau pasistengti“. Tačiau 
nepasakė nieko. 


Buvo pakviestas kitas liudininkas — senas ponas vi- 
siškai pražilusiais plaukais. Jis prisistatė esąs Georgas 
Takitis, 63 metų amžiaus, ir iškart pradėjo smulkiai 
pasakoti apie savo gyvenimą. Kad dar berniukas tarna- 
vęs zenitinėje artilerijoje, kad sunkiais pokario laikais 
negalėjęs mokytis amato, tačiau vėliau nusipirkęs rašy- 
mo reikmenų parduotuvėlę, kuri jam su šeima padėju- 
si išgyventi iki to laiko, kol jį nukonkuravusios dide- 
lės firmos. 

Teisėjui ne taip paprasta buvo jį sustabdyti ir priversti 
pasakoti tik apie įvykio nakų. 

Įvykiai ryškėjo lėtai, nes senukas išpūsdavo kiekvieną 
smulkmeną. Viskas prasidėję nuo to, kad saugodamas 
naktį savo valdas jis jau buvo apžiūrėjęs biblioteką ir ką 
tik išėjęs iš pastato. Tada ir pasigirdęs trinktelėjimas. Jis 
iškart išbėgęs į gatvę ir kaip tik spėjęs pamatyti nušvil- 
piančio automobilio numerius, o paskui savo žibinto 
šviesoje pamatęs nukentėjusįjį. 

— Kokiu greičiu važiavo automobilis? — pasiteiravo 
teisėjas. 

— Greitai, labai greitai. 

— Ar negalėtumėte pasakyti šiek tiek tiksliau? 

— Mažiausiai du šimtai kilometrų per valandą. 

Jis vis dar stovėjęs Barutos gatvėje, kai pamatęs jau iš 
kitos pusės atvažiuojantį automobilį, kurį sustabdęs švie- 
sos signalais. Vairuotojas tuos ženklus supratęs ir iškart 

sustojęs. Tai pasirodė beesantis sunkvežimis, o jį vaira- 
vęs jaunas turkas. 

— Jis paklausė: „Kas atsitiko?“, o aš atsakiau: „Pa- 
sižiūrėk!, — pradėjo Takitis atpasakoti dialogą taip su- 
dėtingai, kaip vargu ar jis galėjo vykti. Tiesa, paaiškė- 
jo, kad trumpai pasitarę ir pagalvoję vyrai įkėlė 
sužeistąjį į sunkvežimio kėbulą. Paskui Takitis nusku- 
bėjęs atgal į biblioteką, iš kur paskambinęs į Kroicber- 
go ligoninę ir policijai. 

— Per savo gyvenimą aš mačiau visko, — porino Ta- 
kitis, — ir karą, ir kaip ruskiai norėjo, kad mes mirtu- 
me iš bado, ir kaip statė tą sieną, ir kaip šaudė į tuos, ku- 
rie norėjo pabėgti... Bet tokių beširdžių žmonių kaip 
šiandien nesu matęs. Žengia sau per lavonus nesukdami 
galvų. 

Šįsyk daktaras Filgersas turėjo klausimų liudininkui. 

— Tačiau yra dar ir dorų žmonių, — prašneko jis 
meilikaujamai, — kaip, pavyzdžiui, jūs arba jūsų jauna- 
sis padėjėjas. 

— Bet ir tas pakluso tik todėl, kad išsigando. Aš tai 
jau moku susitvarkyti su jaunimu. 

— Mielai jumis tikiu. Sakykit, pone Takiti, ar pats 
vairuojat automobilį? 

— Jau seniai nebevairuoju. Aš ne iš tų, kurie teršia 
orą. Orelis Berlyne — net juokas ima. 

— Pagal kokius kriterijus... na, kaip jūs įvertinot nu- 
važiuojančio automobilio greitį? 

— Jis važiavo labai jau greitai. 

— Ar matėt, kokios markės tas automobilis? 

— Ne, jis per greit važiavo. 

— Čia kalbama apie folksvageną kabrioletą, kuris tuš- 
čiame lygiame kelyje palankiomis oro sąlygomis gal ir pa- 
siektų šimtą dvidešimt kilometrų per valandą. 

— Šiaip ar taip, jis spaudė kiek galėdamas. 

— Sakykit, pone Takiti, jūs juk stiprus, nors ir seny- 
vas žmogus, kitaip negalėtumėt dirbti naktiniu sargu. 

— Aš dar puikios formos, šitą visi pasakys. 

— O kaip jūsų ausys? 

— Kuo sveikiausios. Kitaip to trenksmo nebūčiau iš- 
girdęs. 

— Jei tas trenksmas buvo toks stiprus, kaip jūs pasa- 
kojot, gal ir būtumėt. 

Liudininkas nesąmoningai prisidėjo ranką prie ausies. 

— Aš viską girdžiu. 

— Nuo to laiko, kai naudojat klausos aparatą? 

Liudininkas staiga pasijuto išmuštas iš vėžių. 

— Iš kur jūs žinot? 

— Tai buvo tik klausimas, į kurį, kaip ir į visus ki- 
tus čia pateikiamus, jūs turit atsakyti nemeluodamas. 

— Na taip. Jau pusmetį naudojuosi tuo daikčiuku. 

— Juk tai nieko gėdinga? Lygiai kaip akiniai ar pe- 
rukas. 

— Šito apie mane pasakyti negalit, pone advokate. 
Mano plaukai — tikri. 

Jaunieji žiūrovai suklegėjo iš pasitenkinimo, o dakta- 
ras Filgersas aclaidžiai nusišypsojo. Evai toks pokalbis vi- 
sai nepasirodė juokingas. 

Paskutinis liudininkas buvo aštuoniolikmetis turkas 
Achmedas Gandaras, gimęs Berlyne, lankantis gimnazi- 
ją, o savaitgaliais padedantis restorane. Jis sakėsi, kad tą 
naktį važiavęs į didįjį turgų pirkti daržovių. 

— Kuo anksčiau ten nuvažiuosi, — paaiškino jis, — 
tuo didesnis pasirinkimas. 

Jis pasakojo, kad iš šviesos signalų, kuriuos rodė se- 
nukas, supratęs, jog kažkas atsitiko ir sustabdęs sunkve- 
žimį. Pamačius sunkiai sužeistą žmogų jį ištikęs šokas. 

„Jo galva buvo visa kruvina, o koja tarsi nulaužta gulėjo 
pasukta labai keistu kampu“. 

Jis pasiūlęs iškviesti greitosios pagalbos automobilį, nes 
žinojęs, kad pavojinga netinkamai judinti sužeistąjį. Tačiau 
senyvas ponas jam pasakęs: „Tu tik nori išsisukti!“ 

Kadangi nebuvęs tikras savo teisumu ir nenorėjęs 
prarasti laiko ginčydamasis, jis nuleidęs vieną sunkve- 
žimio kėbulo bortą ir padedamas senuko užkėlęs sužeis- 
tąjį į kėbulą. Kroicbergo ligoninė buvo mažiau kaip už 
kilometro. 

Atsakinėdamas į papildomus prokuroro klausimus 
vaikinas tvirtino, kad nei matęs avariją, nei girdėjęs ko- 
kių nors jos sukeltų garsų. 

— Pagal visas tikimybės, — tarė daktaras Filgersas, — 
dar Barutos gatvėje turėjote sutikti avariją padariusį au- 
tomobilį. 

— Galėjo taip būti. 

— Ar pastebėjote tą automobilį? 

— Neprisimenu. Galbūt aš neatkreipiau dėmesio. Juk 
mačiau ne vieną iš priekio atvažiuojantį automobilį. Be 
to, aš ir nežinojau, koks tai automobilis. | 

— Ar būtumėt atkreipęs dėmesį į automobilį, važiuo- 
jantį pernelyg dideliu greičiu? 

— Atleiskit, nieko nepasakysiu. Naktį, kai gatvės pa- 
lyginti tuščios, visi važinėja greičiau. 

Achmedas Gandaras atsisėdo pirmojoje eilėje, norėda- 
mas pasižiūrėti, kaip byla bus nagrinėjama toliau. 

Jo parodymai buvo paskutiniai, ir prokuroras patei- 
kė kaltinimą. Jis pripažino, kad avarinės situacijos suda- 
rymas dėl alkoholio įtakos, sąmoningai ar del aplaidu- 
mo — neįrodytas, nes per pirmąją įtariamosios apklausą 
nepasirūpinta nustatyti alkoholio kiekį kraujyje. Vis dėlto 


jis laikosi nuomonės, kad girtumas prie vairo galėjo bū- 

ti avarijos priežastis, nes kaip kitaip būtų galima paaiš- 
kinti avariją! | 

Kad ir kaip būtų, faktas tas, jog kaltinamoji turėjo 
pastebėti kažką partrenkusi. Netgi užvažiavus ant šali- 
gatvio krašto automobilio viduje būtų aiškiai juntamas 
smūgis, o susidūrus automobiliui su stipriu vyru, ku- 
riam vos nebuvo nutraukta koja, tas smūgis turėjo bū- 
ti kur kas stipresnis. Be to, garsai, kuriuos sukėlė eis- 
mo įvykis, buvo girdėti daugiau kaip už dvidešimties 
metrų. Aiškinimas, kad dėmesį nukreipusi garsiai iš ra- 
dijo sklindanti muzika, yra tik gynimasis ir tik taip gali 
būti vertinamas. 

Nors keli liudininkai dėl savo šališkos nuomonės la- 
bai aiškiai bandė teisinti kaltinamąją, jos elgesys tą die- 
ną traktuotinas kaip eismo chuligano. Kaip kitaip jį būtų 
galima apibūdinti, jei žmogus užvažiavęs ant kito net ne- 
stabteli, didina greitį ir dingsta? Kaip tik tai ir sudarė nu- 
sikaltimo sudėtį. 

Ir dabar, kai jau praėjo pakankamai laiko ir buvo ga- 
lima viską apgalvoti, neatrodo, kad kaltinamoji būtų tai 
supratusi ir apgailestautų. Poros apsilankymų ligoninėje 
pas simpatišką jauną vyriškį prokuroras negalįs vertinti 
kaip apgailestavimo — juo laikomas tik prisipažinimas, 
o prisipažinti kaltinamoji taip ir nepasiryžusi. 

Taigi lengvinančių aplinkybių nėra. Įstatymas kalti- 
namąją turi nubausti visu griežtumu. Prokuroro nuomo- 
ne, laisvės atėmimas asmeniui, kuris taip beatodairiškai 
pastatė į pavojų kito žmogaus gyvybę, būtų vienintelė 
tinkama bausme. 

— Dėl to už šį nusikaltimą, kuris labai artimas tyči- 
nei žmogžudystei, reikalauju dvejų metų laisvės atėmimo. 

Eva neišsigando taip, kaip būtų buvę galima tikėtis. 
Jai pačiai atrodė, kad kaip tik to ir laukė. Nuo tos nak- 

ties, kai nesugebėjo priversti Fabijano sustoti, ji jautė 
grėsmę. Beveik fatališkai buvo pasirengusi priimti likimo 
smūgį. 

Ji beveik nesiklausė, kai advokatas ugningai ją gynė. 
Daktaras Filgersas nurodė Evos nekaltumą, sutriuškino 
naktinio sargo parodymus, pareiškė, kad vienintelis ava- 
rijos kaltininkas esąs pats Titas Durchdenvaldas, kuris 
persidirbęs ir sunkia galva bėgo naktinėmis gatvėmis ir 
neatkreipė reikiamo dėmesio į eismą. 

— Ši avarija kilo dėl keleto nelemtų aplinkybių, ku- 
rios gali susidaryti ir susidaro kasdien. Kaltinamoji ne- 
susivaldė, auka nesusivaldė — argi dėl to juos galima lai- 
kyti nusikaltėliais? Ši nuostata gali baigtis tuo, kad pusė 
žmonijos bus uždaryta už grotų. 

Ponas prokuroras tvirtina, kad kaltinamoji turėjusi 
pastebėti eismo įvykį. Tačiau pono prokuroro per tą įvy- 
kį nebuvo šalia. Kaltinamoji, kaip ir per ankstesnius pa- 
rodymus, aiškina, kad nepastebėjusi. Ar ji meluoja? Aš 
sakau: ne ir dar kartą ne! 

Aš prašau teismo priimti tinkamą nuosprendį. 

— Kaltinamoji, jums suteikiamas paskutinis žodis, — 
paskelbė teisėjas. 

Eva lėtai atsistojo. 

— Galiu pasakyti tik tiek, kad ši avarija — baisiau- 
sias dalykas, kada nors atsitikęs mano gyvenime. Aš gai- 
liuosi dėl to, kas įvyko, neapsakomai gailiuosi. Iš pat pra- 
džių sakiau, kad nepastebėjau susidūrimo. Dabar jau 
nebežinau, ar tikrai taip buvo. Dabar man atrodo, kad 
būčiau turėjusi pastebėti. Negaliu net pati sau paaiškin- 
ti, kodėl nepastebėjau. Aš pažadu ir prisiekiu, kad, jei ka- 
da nors dar vairuosiu automobilį, darysiu tai dvigubai 
apdairiau ir atidžiau. Aš supratau, koks pavojingas gink- 
las gali būti automobilis. Baisiausios bausmės aš išven- 

giau — Titas Durchdenvaldas kojos neprarado. Teismo 
paskirta bausmė man nebebus tokia baisi. Aš tik tiek no- 
rėjau pasakyti. 

Tuo metu teisėjas kažką stropiai užsirašinėjo. 

— Mes išgirdome kaltinimą, išgirdome gynybą, iš- 
klausėme ir paskutinį kaltinamosios žodį. Kad ir koks 
sumanumas čia buvo pademonstruotas, jis nepakeitė 
nusikaltimo sudėties: nepasirūpindama nukentėjusiuoju 
ir nuvažiuodama toliau kaltinamoji pabėgo iš įvykio 
vietos... Tai sunkus nusižengimas, kurio negalima pa- 
teisinti. 

Tačiau atsižvelgiant į tai, kad kaltinamoji anksčiau 
neteista Ir supranta savo nusižengimą, teismas laiko tin- 
kama bausmę lygtinai. 

Taigi tautos vardu skelbiu nuosprendį: penki mėne- 
siai laisvės atėmimo lygtinai ir piniginė bauda — dešimt 
tūkstančių markių. — Teisėjas trumpam nutilo. — Po- 
ne prokurore? 

— Aš atsisakau kasacijos. 

— Mes priimam nuosprendį, — greitai pridūrė dak- 
taras Filgersas. 

Eva negalėjo tuo patikėti, jai atrodė, tarsi būtų prisi- 
kėlusi iš numirusiųjų. 

Jau buvo po dvylikos ir klausytojai vienas per kitą 
skubėjo iš posėdžių kambario. Teisėjas, prokuroras ir ste- 
nografas išėjo iš patalpos per užpakalines duris. 

Teismo tarnautojas atnešė daktarui Filgersui paltą ir 
skrybėlę. 

— Jūs narsiai laikėtės, panele Zilbert. 

— Dar kiek — ir būčiau prisipažinusi, kad sugrįžau 
į avarijos vietą. 

— Gerai, kad to nepadarėt. 

— Ar tuomet nuosprendis būtų buvęs kitoks? 

— Gal ir ne. Tačiau ponai iš teismo būtų pamanę, 
kad iš jų šaipomasi. Pavėžėti jus į miestą? 

Evos skruostai jau buvo atgavę spalvą. 

— Jūs labai malonus. 

Daktaras Filgersas savo automobilį buvo pastatęs di- 
delėje aikštėje šalia manevrinės geležinkelio stoties. Eida- 
ma prie jo Eva išgirdo, kad ją kažkas šaukia. Atpažinusi 
balsą atsigręžė. Tik už kelių žingsnių stovėjo jis, Fabija- 
nas, ir tiesė į ją rankas. Eva pribėgo ir įsikniaubė jam į 
krūtinę. Jo rankos neapkabino jos, o suėmė veidą. Fabi- 
janas palenkė galvą, ir jo lūpos palietė Evos lūpas pirma- 
jam išganingam bučiniui. Atsakydama į jį Eva užsimer- 
kė, ir ją užliejo saldus svaigulys. Atrodė, tarsi jųdviejų 
sielos būtų susilietusios. 

Tik kai Fabijanas ją paleido, Eva sugrįžo į tikrovę. 

— Kaip viskas baigėsi? — paklausė jis, o jo gražiose 
pilkose, dabar jau visai ne šaltose akyse atsispindėjo tik- 
ras susirūpinimas. 

— Piniginė bauda ir lygtinai. 

— Vargšė mano mergaitė. 

Eva nusišypsojo, nors akys jau buvo sudrėkusios. 

— Nieko baisaus. 

— Aš žinojau, kad išlaikysi. Žinojau. 

— Kodėl... — pradėjo Eva drebančiom lūpom, bet 
neištarė klausimo iki galo. 

— Kodel nepalaikiau tavęs? 

Eva tylėdama linktelėjo. 

— Tikrai nesupranti? Nenorėjau daryti tau kokios 
nors įtakos. Jaučiausi kaip koks šunsnukis. 

— Ne, — gyvai prieštaravo Eva, — negalvok taip. Tu 
nieko nereikalavai. Aš viską dariau savo valia. 

Fabijanas paėmė jos ranką. 

— Einam, turime pasikalbėti. 

Tą akimirką Eva būtų pamiršusi viską — „Avijono“ 
autosaloną ir valandas, kurias turės atidirbti. Ji norėjo tik 
vieno dalyko — būti su Fabijanu. 

Tačiau tada pasigirdo daktaro Filgerso, jau nuėjusio 
iki savo automobilio, balsas: 

— Panele Zilbert? 

Tas balsas privertė suimti save į rankas. 

— Man metas, — pasakė ji skubiai, — iki vakaro, 
mylimasis. Pasiliksiu nakčiai. — Ji nedrąsiai pabučiavo 
į sučiauptas lūpas, nes buvo atpratusi jį liesti, ir nubėgo 
per visą aikštę daktaro Filgerso automobilio link. Advo- 
karas jau sėdėjo prie vairo. Eva plačiai atidarė jau pravi- 
ras dureles, atsisėdo šalia advokato ir užtrenkė jas. 

Advokatas užvedė variklį ir įjungęs atbulinį bėgį va- 
žiavo iš aikštelės. 

— Mačiau labai įdomią scenelę, — tarė jis. 

— Man atrodo, kad gana kasdienišką. 

— Mieloji mano panele Zilbert, manęs neapgausit. 
Pasižiūrėkit į veidrodį. 

— Kam? 

— Jūs tiesiog spinduliuojat iš laimės. 

— Tai juk nieko nereiškia. 

— Dabar man ši byla visiškai aiški. Gerbiama jūsų te- 
ta buvo teisi. Viską darėte del jo. 

Eva dabar jau nematė prasmės išsisukinėti. Bet prisi- 
pažinti irgi nenorėjo. Todėl paprasčiausiai nieko nesakė. 

— Ar tas vyriškis šito vertas? 

Eva ir toliau tylėjo. 

— Šitas — tikrai ne. Tik niekšas gali reikalauti tokių 
dalykų iš savo merginos. 

— Jis nereikalavo. 

— Žodžiais — ne, tikrai jumis tikiu. Bet žinojo, ką 
ketinate daryti, ir nesulaikė jūsų. 

— Kodėl jūs nervinatės? Juk viskas baigta. 

— Siuo momentu — taip. Ber vėliau jam gali prireik- 
ti pinigų, ir jis įteigs jums apiplėšti banką. 

— Ne, jūs klystat, daktare Filgersai. Šitaip jis niekuo- 
met nepasielgtų. 

— Tačiau neatmetate galimybės, kad pasiūlytų jums 
tokį dalyką? 

— Kodel kabinatės prie Fabijano? Juk jis nieko jums 
nepadarė. 

— Taip. Bet jis pavojingas žmonijai. 

— Nesąmonė. Nereikia šitaip perdėti. 

— Vis dėlto sutiksit, kas jis silpnas, egoistas ir ne- 
pripažįsta jokios dorovės arba bent jau nesilaiko jos 
normų. 

— Aš žinau jo trūkumus, — prisipažino Eva. 

— Kaip galit mylėti tokį žmogų? 

— Jei mylėtume vien tik gerus žmones, pasaulyje 
meilės iš viso nebūtų. Visi turi trūkumų. 

— Jums jau niekas nepadės, panele Zilbert. 

— Kodėl nepadės. Jūs jau padėjot gindamas mane 
šioje byloje. 

— Būtų buvę geriau, jei būtumėt pasakiusi man tiesą. 

— Aš tikrai taip nemanau. Tik jūsų sąžinę būčiau ap- 
sunkinusi. 

Jie jau privažiavo Tauencijų gatvę. 

— Gal galėtumėt mane va tenai išleisti. Šviesoforas 
kaip tik raudonas. 

Advokatas sustabdė automobilį, ir Eva išlipo. 

Kadangi vis dar degė raudona šviesoforo lemputė, Eva 
ne iš karto užtrenkė dureles. Pasilenkusi ji dar suspėjo 
pasakyti: 

— Pone daktare, ačiū jums už viską ir už įspėjimus. 
Pasistengsiu tai įsidėmėti. 

Advokatas nemanė, kad ji kalba rimtai, tačiau supra- 
to, jog nėra jokios prasmės toliau pulti merginą. Jis už- 
trenkė dureles ir, kai pasikeitė šviesoforo signalas, nuva- 
žiavo. 

Eva atsitiesė ir nužingsniavo „Avijono“ autosalono 


link. 


Tą vakarą Eva dirbo iki vėlumos, o paskui, grįžusi na- 
mo ir pakuodamasi lagaminėlį, papasakojo Katrinai, kaip 
viskas buvo teisme. Ji ketino pasilikti pas Fabijaną iki 
sekmadienio vakaro. 

Į teatrą ji nevažiavo, nes jau buvo po dešimtos. Atėju- 
si į Fabijano ateljė Eva pirmiausia viską sutvarkė. 

Fabijanas grįžo labai anksti, nes jam, aišku, labai rū- 
pėjo kuo greičiau ją pamatyti. Niekad anksčiau jis nebu- 
vo Evai toks švelnus. 

Nors kitą rytą jai anksti reikėjo išeiti į darbą, tai bu- 
vo laimingiausios dienos jų gyvenime. Dar niekuomet jie 
nebuvo vienas kitam tokie artimi. 

Jiedu kartu važiavo į repeticijas, kartu įeidavo į salę, 
ir Fabijanas pirmą kartą leido visiems suprasti, kad Eva 
priklauso jam. 


182 


Aišku, ir anksčiau tai niekam nebuvo paslaptis, tačiau 
Eva dabar jautėsi ne mergaitė, dievinanti Fabijaną, o mo- 
teris, kurią jis vertina. 

Kai kam šita permaina nepatiko — tiems, kurie bu- 
vo linkę paflirtuoti su Eva. Ir Agnesė Holman atrodė ne- 
patenkinta. 

— Tik pasižiūrėkit į laimingus jaunuosius, — įgėlė ji, 
kai Fabijanas kabineto tarpduryje bučiavo Evą, — kaip 
žavu! 

Bet Eva nekreipė į tai jokio dėmesio, tegu sau šneka, 
ką nori. Jai net nekilo mintis, kad tarp režisierės ir Fa- 
bijano vis dėlto galėjo būti šis tas daugiau, ne vien tas 
bučinys. Dabar tai nebebuvo svarbu. 

Eva suprato, kad užėmė ypatingą vietą Fabijano gy- 
venime, kurios niekada nenorėtų prarasti. 


Pirmadienį Evos šefas buvo sutaręs dalykinius pietus 
mieste ir pranešė jai, kad paskui į darbą negrįš. 

— Žinau, kaip būna, — aiškino jis. — Manai, kad 
po pietų dar bus pakankamai laiko, turi geriausių keti- 
nimų, bet kai grįžti sunkia galva, geriausiu atveju nepa- 
darai nieko, o blogiausiu — tiek pripainioji, kad paskui 
kelias dienas reikia vėl dėlioti viską į savo vietas. Ne, jau 
geriau aš iš karto eisiu namo. 

— Jūs tikrai teisus, pone direktoriau, — pritarė jam 
Eva ir sunkiai nuslėpė džiaugsmą tokiu jo sprendimu, 
nes ketino padirbėti netrukdoma tiek, kiek reikia. 

Tačiau Evą vis dėlto sutrukdė. Į jos kabinetą iš anks- 
to nepranešusi ir visiškai nelauktai įsiveržė pati Leoni 
Heizė. 

— Labas, panelyte, — saldžiai suulbėjo ji. — Tik ne- 
sakykit, kad atėjau nelaiku. Aš viską žinau. Tėtušio Klos- 
terso darbe nebus. Katė iš namų — pelės iš kampų. 

Eva pasižiūrėjo į ją net prasižiojusi iš nuostabos, o 
paskui pasakė: 

— Aš niekur nematau pelių. 

— Kaip visuomet, sąmojinga! Cha cha cha! Ber jūs 
suprantat, ką aš turiu galvoje. 

— Nė neįsivaizduoju. — Ir Eva pasisuko į kompiu- 
terį: — Aš turiu daug darbo. 

Heizė žvilgtelėjo Evai per petį. 

— Ar galima paklausti, kuo čia užsiimat? 

— Rašau anketą pavasario prizų konkursui. 

Leoni Heizė kilstelėjo išpešiotus antakius: 

— Argi tai ne reklamos agentūros darbas? 

— Tikrai taip, ponia Heize. Aš atlieku tik paruošia- 
mąjį darbą. 

„Avijonas“ pavasarį ketino pateikti naują modelį, o 
konkursas, kurio nugalėtojai būtų apdovanoti savaitga- 
lio kelione į Paryžių, turėjo tą modelį reklamuoti. 

— Ber jūs iš tikrųjų norit visur prikišti savo pirštelius. 

— Tik ten, kur reikia, ponia Heize. 

— Bet galėtumėt to ir išvengti. 

— Ne, negaliu. Viskas aptarta su direktorium Klos- 
tersu. 

Leoni Heizė prisėdo ant žemo staliuko. Atsismaukęs 
sijonas atidengė stebėtinai gražios formos kelius. 

— Tetušį Klostersą galit pamiršti. Jis jau silpnokai lai- 
kos: balne. 

— Aš manau kitaip. 

— Tikrai? O aš sakau jums, kad jo kėdė kliba, ir jei 
nebūsit atsargi, tai per jus jis ir išlėks. 

Evos kantrybė trūko, ir ji jau nebegalėjo likti mandagi. 

— Nepasakokit pasakų! 

— Ir nepasakoju. Man ir mintis tokia niekad nebū- 
tų kilusi. Kaip galėčiau drįsti konkuruoti su jumis — tos 
srities meistre. 

— Jei turit man ką pasakyti, pone Heize, tai sakykit. 
Neeikvokit be reikalo mano laiko. 

— Greitai turėsit tiek laiko, kad nė nebežinosit, ką su 
juo veikti. 

Eva nenujautė, kurlink suka Heizė, bet vis tiek nu- 
raudo. 

— Ką tai reiškia? 

— Kad protingai pasielgtumėt, jei nuo kito mėnesio 
pirmos dienos pati išeitumėt iš darbo. 

— Ne nemanau. 

Ryškiai nudažytas Heizės lūpas iškreipė dirbtinė šyp- 
sena. 

— Keista. Tiesą sakant, aš jūsų niekada nelaikiau 
kvaila. Negi tikrai įsivaizduojat, kad mūsų firma jus dar 
laikys? 

— O kodėl turėtų nelaikyti? 

— Kai esat nuteista už pabėgimą iš įvykio vietos? 

Dabar, kai išaiškėjo pokalbio priežastis, Eva vėl galė- 
jo susivaldyti. 

— O koks jūsų reikalas? 

— Ne tik mano, mieliausioji, bet ir kiekvieno dirban- 
čio „Avijone“ ar vairuojančio mūsų automobilį. Tiesa, 
teisme jums visai neblogai pavyko išsimeluoti. Nežiūrė- 
kit į mane taip, žinau, apie ką kalbu — mano motina su 
draugėmis buvo per bylos nagrinėjimą. Faktas lieka fak- 
tu — tas vaikinas, kurį partrenkusi nuvažiavote toliau, 
galėjo ir mirti ant gatvės. Kai visa tai iškils aikštėn — o 
iškilti tai tikrai iškils — kaip tai atsilieps geram „Avijo- 
no“ vardui? 

— Tik nevaizduokit, kad jums labai rūpi firma. Aš 
pati matau, kaip jums smagu mane apkaltinti. 

— Žinojau, kad išmuš mano valanda, — neįprastai 
nuoširdžiai prisipažino Heizė, — štai ji ir išmušė. Kodėl 
turėčiau sakyti, kad nesidžiaugiu? 

— Tikra hiena! 

Heizė nusijuokė. 

— Pagaliau liovėtės vaidinti gerai išauklėtą. „Prašom, 
ponia Heize“, „Ačiū, ponia Heize“... Pagaliau parodėt 
tikrąjį savo veidą. 

— Prisipažįstu — man ne visuomet būdavo lengva iš- 
likti su jumis mandagiai. Bet tokios niekšybės tikrai ne- 
sitikėjau. 

— Jei iš tiesų būčiau tokia niekšė, padaryčiau taip, 
kad jūs išlėktumėt. 

Eva tuo tikėjo. 

— Tačiau aš siūlau džentelmenišką susitarimą, tenki- 
nantį abi puses. Jūs išeinat iš darbo pati, o aš niekam nie- 
ko nesakau. 

Eva tylėjo. 

— Jei neišeisit — jus išprašys, bet ne iškart. Pažįstu 
tetušį Klostersą — jis bandys jus užstoti, juk visi žino, 
kad iš galvos dėl jūsų kraustosi. Aš tylėsiu ir netrukdy- 
siu. Matot, kokia aš sąžininga — visai ne intrigantė. At- 
verčiu jums visas kortas. Spręsti turite pati. 

„Sena pikta ragana“, — pamanė Eva, bet garsiai ne- 
pasakė. 

— Visiškai nesigailiu, kad sugadinau jums žaidimą. 
To jūs nusipelnėt, ir, tiesą sakant, man būtų daug leng- 
viau, jei nematyčiau jūsų firmoje. O jei, nepaisydama 
mano įspėjimo, paskui save išsitemptumete ir tetušį Klos- 
tersą, man dar labiau patiktų. — Heize grakščiai nustyp- 
čiojo prie durų, atsisukusi dar šūktelėjo Evai „bai bai, 
brangute“ ir išėjo. 

Eva vėl ėmėsi darbo, tačiau jai prireikė daug pastan- 
gų, kad galėtų susikaupti ir rašyti anketą. 

Paskui paskambino Fabijanui ir pasakė, kad šiandien 
neateis. Kalbėdama su juo pasistengė nutaisyti kuo abe- 
jingesnį balsą. 

Tačiau jis vis dėlto paklausė: 

— Ar kas nors nutiko? 

— Nieko. 

— Tada paaiškink, kodėl negali ateiti. 

— Pernelyg sudėtinga, — pasakė ji, tačiau Fabijano 
susirūpinimas ją pradžiugino. 

— Aš jaučiu, kad kažkas atsitiko. 

— Nieko, del ko turėtumei rūpintis, Fabijanai. Aš ta- 
ve myliu, — dar pasakė Eva ir padėjo ragelį. 

„Nepasakiau ne todėl, kad nenorėjau jo jaudinti, — 
paskui galvojo ji, — tačiau aš susidūriau su problema, 
kur jis nieko negali man padėti. Niekas negali man pa- 
dėti, turiu susitvarkyti pati“. 


Grįžusi namo Eva išgirdo iš svetainės sklindančius 
balsus. Tikriausiai teta Katrina turėjo svečių. Eva neno- 
rėjo su niekuo kalbėtis. Nors ir suprasdama, kad būtų 
nelabai gražu, norėjo kuo greičiau užsidaryti savo kam- 
baryje. 

Ji jau buvo nusivilkusi paltą ir nusimovusi kepurę, kai 
hole pasirodė teta. 

— Vadinasi, aš teisingai išgirdau, — džiaugsmingai 
sušuko teta. — Tu jau namie. 

— Taip. Ir esu velniškai pavargusi. Atleisk man. 

— Nieko nebus. Čia kai kas tavęs laukia. 

— Kas gi? 

— Labai simpatiškas vaikinas. 

— Tokių aš nepažįstu. 

— Na, Eva! Tai tas jaunuolis, kurį tu atseit perva- 
Žiavai. 

— Titas? — paklausė suglumusi Eva. Ir vos nepridū- 
rė: „Lyg tyčia šiandien!“ Tačiau suprasdama, kad jis ga- 
lėtų išgirsti, prikando liežuvį. 

Titas Durchdenvaldas irgi atėjo į bolą. Kairioji jo koja 
jau nebuvo sugipsuota, tačiau, kai jis ėjo, aiškiai galėjai 
pastebėti, kad kelis nejudrus. 

Išvydus jį Evai sugniaužė širdį. 

Droviai nusišypsojęs Titas nuoširdžiai paprašė: 

— Nepyk ant manęs, Eva. 

— Kodel? — paskubėjo atsakyti ji. 

— Kad taip tave užpuoliau. 

Čia įsikišo Katrina. 

— Eikit į kambarį, vaikai, ir ten ramiai apie viską pa- 
kalbekit. 

Evai nebeliko nieko kito, kaip tik paklusti tetos ragi- 
nimui. 

Stalas buvo padengtas arbatai, dviem asmenims. Iš- 
eidama iš kambario Katrina dar įpylė Evai arbatos iš 
pilvoto arbatinio. Titas ir Eva susėdo vienas priešais 
kitą. 

— Atėjau atsisveikinti, — pasakė Titas. 

— Kodel? — paklausė ji nustebinta. 

— Groshaderne, netoli Miuncheno, pas vieną profe- 
sorių atsirado vieta. Mane dar reikia operuoti. Reikia 
įstatyti dirbtinį kelio sąnarį. 

— Ber tai galima padaryti ir Berlyne. 

— Žinau. Bet mano tėvai nori, kad būčiau kur nors 
arčiau ir jie galėtų dažniau mane lankyti. 

— Tada mudu negalėsim matytis. 

— Aš kaip tik del to! — Titas ėmė karščiuotis. — 
Kaip būčiau galėjęs jiems tai paaiškinti? 

Eva gurkštelėjo arbatos. Arbata buvo karšta ir kvap- 
ni. Mergina įsidėjo į puodelį cukraus ir citrinos, nes jau- 
te, kad jai dar prireiks energijos. 

— Nesijaudink, — pasakė ji Titui maišydama arba- 
tą ir nusišypsojo. — Juk tu sugrįši. 

— Taigi kad ne. Esu jau atleistas komisijos. Tai tė- 
vai ir nesupranta, kodėl ir toliau turėčiau studijuoti Ber- 
lyne. 

Eva nekantriai įsiterpė: 

— Klausyk, juk tu suaugęs? Negi visad darysi tai, ko 
nori tėvai? 

— Aš supratau, kad jie teisūs. 

— Paaiškink išsamiau. 

— Išsisukinėti nuo kariuomenės buvo kvaila. Tuos 
keliolika mėnesių būčiau kaip nors ištvėręs. Studijos — 
irgi nerimta. Aš tik norėjau parodyti, kad esu šio to 
vertas. 

— Tau nereikia įrodinėti. 

Atviros rudos akys nušvito. 

— Matai, tu irgi taip sakai. 

— Na gerai. Bet ką tu veiksi? 

— Grįšiu į darbą. Aš mokiausi elektriku. Kai tik vėl 
būsiu geros formos... — jis paplojo per savo nejudrų ke- 
lį, — ... Žiūrėsiu, kaip čia manys toliau. Vėliausiai po 
dvejų metų, Eva, aš būsiu meistras. Pamatysi. 

— Protingai kalbi, — pripažino Eva. 

— Tada galėsiu dirbti pas tėvą. Informatikų dabar vi- 
sur pilna, o ar daug rasi tokių, kurie galėtų perimti jau 
veikiančias elektrikų dirbtuves? 

— Aš viską supratau, Titai. Daugiau gali neaiškinti. 

— Ber tu manai, kad aš tave palieku? 

— Juk man tu niekuo neįsipareigojęs! 

— Bet anksčiau manei, kad manimi galima pasi- 
kliauti. 

— Galima. 

— Eva, šiandien aš pirmą kartą pamačiau tavo vai- 
kiną. 

— Apie ką tu čia dabar? 

— Tau ne tokio vyro reikia. 

Eva jau buvo išgėrusi savo puoduką ir juto, kaip 
skrandį užlieja šiluma. Patogiai atsirėmusi į krėslo atlo- 
šą ji įgėlė: 

— Tik žavėtis galima, kaip tu moki perprasti žmones. 

— Ir aklas pamatytų! Visas jo elgesys — vienas pasi- 
pūtimas! Atleisk, kad aš taip atvirai. Nenorėjau užgauti. 

— Bet užgavai. 

— Tiesa, o koks buvo nuosprendis? 


Eva pasake. 
— Dešimt tūkstančių markių? — pakartojo nustebin- 
tas Titas. — Čia tai bent gražūs pinigėliai. 


— Nesirūpink. Aš turiu santaupų. Aišku, man labiau 
patiktų išleisti jas kitaip. Bet čia jau nieko nepadarysi. — 
Eva paėmė arbatinuką. — Ar dar norėtum arbatos? 

Jis padvejojo, bet paskui skubiai pasakė: 

— Taip. 

Eva įpylė jam ir sau ir užpūtė liepsnelę stove, nes ar- 
batinis jau buvo tuščias. 

— Eva, — prašneko Titas, — važiuojam su manim į 
Bavariją. 

Ji išpūtė akis. 

— Aš rimtai, Eva. Myliu tave ir nenoriu prarasti. 

— Manai, kad galėčiau viską dėl tavęs mesti? Savo ge- 
rą darbą? — tardama šiuos žodžius ji skausmingai suvo- 
kė, kad dėl vietos „Avijone“ toli gražu negali būti tik- 
ra. — Draugą? Gerą butą? 

— Koks jis tau draugas, o butas — tetos, — atšovė 
Titas. — Be to, turėdama tokių žinių visur gali rasti pa- 
tinkantį darbą. 

— Nair pasakei... — Eva buvo tiesiog priblokšta to- 
kio įžūlumo. 

— Eva, ar nesupranti — aš noriu tave vesti. Tik ne- 
pradėk dabar aiškinti, kad nemyli manęs. Aš tau patin- 

ku, ir man to visiškai užtenka. Mes tinkam vienas kitam, 
Eva. Dabar aš dar negaliu tau kažin ko pažadėti, bet... 

Bandydamas ją įtikinti Titas kalbėjo toliau, o Eva su- 
simąstė. Nepasakytum, kad jis neteisus. Jiedu tikrai tin- 
ka vienas kitam. Dar svarbiau: Titas — sąžiningas ir pa- 
dorus žmogus, jo nekankina nei didybės manija, nei 
nepilnavertiškumo kompleksas. Bendrauti su juo lengva, 
ir pajuokauti moka. Galbūt jis dar ne visai suaugęs, bet 
laikas viską sutvarkys. Jis siūlo jai puikų šansą. Būtų ga- 
lima išeiti iš „Avijono“ neprarandant gero vardo ir nepa- 
kenkiant šefui. 

Bet argi tas gelbėjimo ratas turi būti Titas? Ne, jokiu 
būdu. Eva buvo tikra, kad net jei ir papasakotų jam apie 
savo keblumus, tai jo neišgąsdintų. Bet ji negalėjo taip 
pasielgti. 

Pagaliau ji išdrįso prisipažinti pati sau: nepajėgtų pa- 
likti Fabijano. 

— Ar sutinki? — skubino Titas. — Pasakyk, kad su- 
tinki! 

— Ne, Titai. Tu viską labai gražiai sugalvojai, ir ta- 
vo pasiūlymas mane pradžiugino. Tačiau negaliu jo pri- 
imti. Kad ir ką tu galvotum apie mano draugą, aš jį 
myliu. 

— Paskui gailėsiesi. 

— Gali taip atsitikti. Tačiau ir tu gal gailėtumeisi, jei 
dabar važiuočiau su tavim. Todel tegu būna taip, kaip 
yra. — Ji išgėrė puodelį iki dugno ir atsistojo. — Nerei- 
kia aitrinti išsiskyrimo. Sudie, Titai. Linkiu tau visoke- 
riopos laimės. 

Titas stojosi sunkiai, nes kliudė nelanksti koja. 

— Aš neiškeliauju nežinia kur. Mano pasiūlymas ga- 
lioja. 

— Žinau, — atsakė ji šypsodamasi ir pabučiavo Ti- 
tą į abu skruostus, — kol rasi kitą. 

Eva visą naktį galvojo. Jai buvo kilusi net mintis pa- 
prašyti, kad Agnesė Holman priimtų dirbti į „Bevardį te- 
atrą . Tačiau tą minų iš karto atmetė. Kuo daugiau ji su- 
sidurdavo su finansine teatro vadovės veikla, tuo labiau 
nerimavo, pirmiausia dėl Fabijano, nes ateitis nieko ge- 
ro nežadėjo. Taigi išeities reikia ieškoti kitur. 

Mesti darbą pačiai, taip, kaip reikalavo Heize, būtų 
kvaila. Geriau jau rizikuoti ir laukti, kol išmes. Aišku tik 
tiek, kad reikia pasikalbėti su Arminu Klostersu. 

Nenorėdama pati užsipulti jo su savo rūpesčiais Eva 
palaukė, kol šefas ją pasikvietė. Buvo apsiniaukusi žiemos 
diena. Šviesos, krintančios iš lauko per du didelius jo ka- 
bineto langus, nepakako. Tikriausiai šveicariškas taupu- 
mas neleido Klostersui įjungti lempų. Tačiau jis, kaip vi- 
suomet, buvo geros nuotaikos. 

Pakėlęs akis nuo dokumentų jis rimtai pasakė: 

— Jūs man nepatinkat, panele Zilbert. 

— O! — tegalėjo pasakyti ji ir nuraudo. 

— Sitaip jau geriau, dabar skruostai bent šiokią to- 
kią spalvą gavo. Bet nekaip atrodot, panele Zilbert. Tik 
nesugalvokit man susirgti. 

— Ne, pone direktoriau. — Eva nusprendė griebti 
jautį už ragų. — Aš turiu rūpesčių. 

— Pirmą kartą girdžiu iš jūsų lūpų kažką panašaus. 
Sėskitės ir pasakokit. 

Eva padėjo ant rašomojo stalo aplanką su raštais, į ku- 
riuos negalėjo pati atsakyti, ir atsisėdo. 

— Man atsitiko baisus dalykas, — prašneko ji ir 
trumpai papasakojo apie avariją ir jos pasekmes, žinoma, 
pasirinkdama dabar jau tokia artima tapusią savąją ver- 
siją. — Taigi mane nuteisė už pabėgimą iš eismo įvykio 
vietos, — užbaigė ji. 

— Ar per bylos nagrinėjimą buvo ištartas „Avijono“ 
pavadinimas? 

— Ne, pone direktoriau. Aš galvojau, ką sakau. 

— O laikraščiuose buvo apie tai parašyta? 

— Ne. Kiek žinau — ne. Maryr, byla nebuvo pakan- 
kamai sensacinga. 

— Tuomet ją reikia padėti į stalčių ir pamiršti, pa- 
nele Zilbert. 

— Deja, taip paprastai neišeis. Teismo salėje mane at- 
pažino. Leoni Heizės motina. 

Iki tol maloniai spinduliavusį Armino Klosterso vei- 
dą aptemdė susirūpinimas. 

— Ar ji apie tai jums ką nors sakė? Turiu galvoje 
Heizę. 

— Taip, šefe. 

— Panašu į ją. Bet mes tikrai nesileisim suriečiami 
į ragą. 

— Ji pasiūlė man išeiti pačiai. 

— Čia tai bent! 

— Ji sakė, kad jei mane užstosit, pone Klostersai, tai 
ir pats suklupsit. Galit prarasti savo vietą. 

Eva retokai matydavo, kaip kiti žmonės apsipila rau- 
doniu. Šįkart tokią progą jai suteikė Arminas Klostersas. 

— Ji taip pasakė? — sušuko jis. 

— Taip, pone direktoriau. 

— O jūs ką pasakėt? 

— Nieko. Jau nebeprisimenu. Aš buvau visiškai pri- 
blokšta. 

— Šita boba! Šita intrigantė! — Arminas Klostersas 
trenkė ranka į rašomojo stalo viršų taip, tarsi būtų vo- 
žęs antausį. — Žinojau, kodėl nenoriu turėti tokios ben- 
dradarbės. Eva, tučtuojau sujunkite mane su generaline 
direkcija... — ir pats save nutraukė, — ... ne, geriau aš 
pats. Reikia kuo greičiau viską išsiaiškinti. Galit eiti. 

Eva pašoko ir norėjo pasiimti aplanką su raštais. 


— Ne, paštą palikit. 


193 


Kai Eva jau buvo prie kabineto durų, šefas dar kartą 
ją pašaukė: 
— Nesijaudinkit. Aš viską sutvarkysiu. 


Suprantama, kad negalvoti apie tai Eva negalėjo, ir 
kuo daugiau valandų praėjo nuo pokalbio, tuo juodes- 
nės buvo jos mintys. 

Iš pradžių tikėjosi, kad šefas kiekvieną akimirką gali 
ją pasikviesti. Tačiau nieko panašaus neįvyko. Per pietus 
ji net neišdrįso nueiti į valgyklą, o troškulį numalšino 
vandeniu iš čiaupo. Nuobodžiauti nebuvo kada — dar- 
bo kaip visuomet per akis. Tačiau Eva ėmėsi tik papras- 
čiausių darbų, nes susikaupti buvo labai sunku. 

Taip darbo diena ir pasibaigė. Ji galėjo išjungti kom- 
piuterį ir eiti namo. Tačiau Eva vis dar tikėjosi sprendi- 
mo. Nervai jau buvo taip įtempti, kad jai atrodė nesvar- 
bu, koks tas sprendimas bus — teigiamas ar neigiamas. 
Ji tik norėjo žinoti — kas toliau. 

Pabandė galvoti apie išėjimą iš firmos. Galų gale tai 
juk ne pasaulio pabaiga. Atlyginimą už šį mėnesį dar tu- 
rėtų gauti, o paskui bus bedarbio pašalpa. Galės ramiai 
pasidairyti naujo darbo. Nėra jokios priežasties nerimau- 
ti. Geriausia, jei manys, kad ją jau atleido, ir eis namo. 
Kam dar čia sėdėti ir kažko laukti? 

— Lik sveikas, „Avijone“, — ištarė balsiai ir jau no- 
rėjo atsistoti. 

Bet tada įėjo direktorius Klostersas. Eva neprisiminė, 
kad jis kada nors būtų užėjęs į jos kabinetuką, ir tas ne- 
įprastas poelgis tik dar labiau sustiprino baimę. 

— Laime, kad jūs dar čia, — apsidžiaugė jis. 

— Viskas baigta, ar ne? — paklausė ji. 

— Fui, Evute! Jūs visai manim nepasitikit? 

— Ne, bet... 

— Nemikčiokit, o geriau paklausykit. Aš viską sutvar- 


kiau, kaip ir buvau pažadėjęs. Patikėkit manim, tai ne- 


194 


buvo labai paprasta. Kalbėjomės su Paryžium. Tokie 
klausimai sprendžiami aukščiausiuose ešelonuose. Kaž- 
kas — pavardės aš nesakysiu — pareiškė, kad aš iš pro- 
to išsikrausčiau. Bet aš laikiausi savo. Įsidėmekit, Evute: 
kartais gyvenime galima ir nusileisti, bet tik ne tada, kai 
esi teisus. Galit mane pasveikinti — savo rizika išspren- 
dęs šią problemą gerokai sustiprinau pozicijas. 

— O kaip Heizė? — baikščiai paklausė Eva. — Jei ji 
ims kalbeti? 

Jis nusijuokė. 

— Prirėmėm prie sienos tą mūsų draugužę Heizę. Del 
to taip ilgai ir užtruko. Bet reikėjo tai padaryti. Už baus- 
mę ji tyles kaip kapas. 

— Kažin ar ištylės... 

— Galiu galvą guldyti. Jeigu apie tą įvykį pasklis bent 
menkiausias gandelis, atsakomybėn bus patraukta ji. Da- 
bar ji gyvens drebėdama iš baimės, kad gali prarasti vie- 
tą, o Heizė nėra nei tokia jauna, nei tokia darbšti kaip 
jūs, Evute. 

— Pone direktoriau, aš net nežinau, kaip jums dė- 
koti... 

— O ką, jei šį vakarą kur nors kartu nueitume? — 
paklausė jis trindamasis rankas. 

Eva dvejojo. Arminas Klostersas to nusipelnė, ir nie- 
ko čia bloga nebūtų nueiti su juo kur nors skaniai pa- 
valgyti. Bet ji vis dėlto pasakė: 

— Apgailestauju iš visos širdies, šefe, bet šiandien aš 
jau susitarusi. 

Direktoriaus veide šmekštelėjo nusivylimas, bet labai 
trumpai. 

— Gal taip ir geriau, Evute. Tai buvo nevykusi min- 
tis. Dabar reikėtų pasisaugoti apkalbų. 


Tą vakarą Eva nusprendė nepersirenginėti ir iškart 
nuvažiavo į Kroicbergą. Tikėjosi dar užtikti Fabijaną 

ateljė ir pakeliui į teatrą viską jam papasakoti. Tačiau at- 
rakinusi duris (šįsyk ji pirma paskambino) butą rado tuš- 
čią. Lova sujaukta lyg po pagalvių mūšio, o ir kambarys 
atrodė apverstas. Eva negaišo laiko tvarkymui, ji net nėjo 
į vidų. Vel užrakino duris ir nuskubėjo į metro. 

„Bevardžiame teatre“ vyravo kažkokia karštligiška 
nuotaika. Niekas neatkreipė dėmesio į Evą. 

— Vaidinat per daug realistiškai! — rėkė Holman. — 
Kiek kartų dar reikės sakyti? „Bydermanas ir padegė- 
jai — ne realistinė pjesė, o parabolė. Argi iki šiol dar ne- 
supratot? 

— Bet mes — žmonės! — užprotestavo atletiško su- 
dėjimo aktorius, vaidinęs Šmicą. — Tai, ko reikalauji, 
gali padaryti tik marionetės. 

— Galbūt tu ir teisus, — nusikamavusiu balsu pasa- 
kė Holman. — Kitą kartą statysiu su marionetėmis. 

— Arba kitą spektaklį, — pasiūlė Babetės vaidmens 
atlikėja. 

— Galvą galiu guldyti — „Bydermano“ daugiau ne- 
judinsiu. 

— Tai tęsime kada nors ar ne? — nervingai paklau- 
sė Fabijanas. 

— Tau kiekviena pertrauka turėtų išeiti į naudą, — 
piktai atrežė Holman, — bent jau turi progą išmokti 
tekstą. 

— Velniškai sunku išmokti, kai jis nuolat keičiamas. 

Eva paskubėjo dingti kabinete. 

Pagaliau buvo paskelbta pertrauka. Agnesė Holman 
atėjo pas Evą norėdama aptarti porą dalykinių klausimų. 
Ji atrode išblyškusi ir persitempusi. Turbūt nebūtų bu- 
vusi didelė klaida teigti, kad nuo repeticijų pradžios ji 
numetė porą kilogramų. 

Kai juodvi viską išsiaiškino, Eva atsistojo. 

— Kur eisi? — iškart paklausė Holman. 

— Pakvėpuoti grynu oru. 

— Eini pas Fabijaną. 

— O jei ir taip? 

— Apie tai ir kalbos negali būti. Pagaliau aš jį paža- 
bojau. Tu tik išblaškytum. 

— Jis juk ne arklys! 

— Ne, jis cirko arklys! Visi mes čia cirko arkliai. Pati 
pamatysi. — Ir beveik paniekinamai šypsodamasi pridū- 
rė: — O gal ir nepamatysi. Tu buvai ir liksi žioplė, — ir 
nespėjus Evai ką nors atsakyti režisierė išėjo iš kambario. 

Eva pyko ant savęs, kad nesugebėjo taikliai atsikirsti. 
Bet ką būtų galėjusi pasakyti? Juk netiesa, kad ji nieko 
nesupranta apie teatrą. Evai atrodė, kad nebuvo jokio rei- 
kalo jai prikaišioti. Galiausiai ji, nors ir iš šalies atėjusi, 
padarė teatrui daug naudinga, ir Agnesė Holman turėtų 
tik padėkoti. 

Galbūt Agnesė ir buvo dėkinga, tik repeticijos nevy- 
ko taip, kaip ji norėjo. Režisierė nervinosi ir turėjo kur 
nors išlieti pykų, o Eva kaip tik ir tapo tokiu žaibolai- 
džiu. 

Šiaip ar taip, po pertraukos aistros scenoje jau nebe- 
kunkuliavo. 

Eva patikrino kelias sąskaitas, išrašė keletą čekių, o 
daugiau nebebuvo ką veikti. Fabijanas neturėjo laiko pri- 
sėsti prie savo pjesės, taigi perrašinėti nebuvo ką. 

Tačiau ji vis tiek pasiliko teatre, nes troško pasikal- 
bėti su Fabijanu. Norėdama kaip nors prastumti laiką 
emė skaitinėti kažkokią dramą, kurią Agnesei Holman 
buvo atsiuntusi viena dramaturgijos leidykla. Pjesė Evai 
pasirodė toli gražu ne tokia įdomi kaip Fabijano „Te- 
roristai . 

Kai iš pasikeitusio scenos šurmulio buvo galima su- 
prasti, kad repeticija jau baigėsi ir aktoriai ruošiasi namo, 


Eva skubiai apsivilko paltą ir išbėgo. 

Didesnėmis ar mažesnėmis grupelėmis aktoriai skubė- 
jo į lauką. Agnesė Holman dar stovėjo ant scenos su 
dviem aktorėmis. 

— Čekiai paruošti, — šūktelėjo jai Eva. — Iki ryto- 
jaus! 

Moterys dar šūktelėjo jai kažką malonaus. Norėdama 
būti kuo greitesnė Eva nubėgo pro barą ir prie durų su- 
sidūrė 4 mico vaidmens atlikėju. 

— Kur Fabijanas? — paklausė ji. 

— Grundneris? Neįsivaizduoju, — atsakė vyrukas, ta- 
čiau vis dėlto praleido Evą. 

Eva nubėgo į automobilių stovėjimo aikštelę ir pa- 
matė Fabijaną rakinantį automobilio dureles. Pašaukė 
jį vardu. 

Jis neskubėdamas atsisuko ir pažvelgė į Evą taip, tar- 
si jos nepažintų. 

— Ko tau reikia? 

— Pamaniau, kad galėtum truputį mane pavėžėti, — 
išlemeno ji, visiškai išmušta iš pusiausvyros. 

— Iki kur? — paklausė jis vis dar nesuprasdamas su 
kuo kalba. 

— Bent iki Kotbuso vartų. 

— Lipk. 

Eva taip norėjo jam papasakoti apie Heizę, apie tai, 
kaip jai buvo iškilęs pavojus prarasti darbą ir kaip pas- 
kui viskas gerai baigėsi. Tačiau ji suprato, kad tai Fabi- 
jano nė kiek nedomintų. Viskas, ką Eva del jo padarė, 
Fabijanui nieko nereiškė. Ji netgi neišdrįso jam primin- 
ti. Tačiau iškart surado pateisinimą: repeticijos pareika- 
lavo iš jo ne mažiau nervų kaip iš režisierės. 

— Fabijanai, — pasakė ji pagaliau, — man atrodo, 
kad Agnesė per daug reikli. Ji nori ne vien pastatyti 
spektaklį, bet ir kad jis būtų geriausias iš geriausių. O ji 
nepatyrusi. Turiu galvoje, kaip režisierė. 

Jis sumurmėjo kažką, ką buvo galima laikyti pritarimu. 

— Aš perskaičiau porą pjesių, kurias jai atsiuntė. Nė 
viena neprilygsta tavo „Teroristams“. 

— Ne tau spręsti. 

— Reikėtų, kad tavo pjesę paimtų perskaityti kokia 
nors leidykla, net ir nebaigtą. 

Fabijanas nieko neatsakė. 

— Jei tau per daug sudėtinga, aš galiu nunešti. Tik 
leisk man tai padaryti. 

— Daryk, kaip nori. 

— Tai tu sutinki? Nuostabu! 

— Nuvešiu tave namo, — staiga pasisiūlė jis. 

— Visai nebūtina. Aš puikiausiai galiu metro... 

— Man reikia pabūti vienam. Bet tu, žinoma, to ne- 
suprasi. 

— Ne taip jau sunku suprasti. Iš visko matyti. 

— Bet į Fazanų gatvę tave nuvešiu. Galų gale elgtis 
su žmonėmis aš moku. 

„Visai tuo tikiu, mielasis, — pamanė Eva, — bet tu 
velniškai retai taip ir elgiesi“. Tačiau šią pastabą Eva nu- 
tylėjo, nes suprato, kad šiuo momentu Fabijanas juokų 
nesuprastų. Užtat pasakė: 

— Tu labai malonus. 

— Nereikėjo man painiotis su ta Agnese Holman, — 
pareiškė jis. 

„Su moterimi? — kilo klausimas Evai, — ar su reži- 
siere? Ką jis turi galvoje?“ 

— Viskas bus gerai, — pasakė ji ir pati pajuto, kad 
tie paguodos žodžiai kažkokie netikri. 

— Ji išspaudė mane kaip citriną. 

— Tu tikrai nesileisi terorizuojamas. 

— Geriausiai būtų tekšti viską ir išeiti. 

— Tai tekšk. | 


— Tuomet aktoriaus iš manęs jau nebus. 

— Na ir kas! Juk pirmiausia tu — rašytojas. 

Jis tarsi nesava ranka paglostė Evai kelius. 

— Su tavim bent pasišnekėti galima. 

Ji palaikė tai nuoširdžiu komplimentu ir išraudo. 

Kai automobilis sustojo prie namo Fazanų gatvėje, Eva 
beveik norėjo pakviesti Fabijaną užeiti, bet susilaikė. Jau 
įsitverusi durų rankenėlę pabučiavo jam į skruostą. 

— Ačiū, kad parvežei. Saldžių sapnų. 

Jis nieko neatsakė, o kai Eva prie namo durų dar kar- 
tą atsigręžė, Fabijano automobilis jau buvo dingęs tam- 
sioje gatvėje. 

„Bydermano ir padegėjų“ premjera įvyko gruodžio 
dvidešimtąją. 

Tai turėjo būti paskutinė Evos darbo diena „Bevardžia- 
me teatre“, ir, padedama Katrinos, ji jau buvo parsigabe- 
nusi rašomąją mašinėlę namo. Ji turėjo kvietimą su labai 
gera vieta ketvirtoje eilėje. Nors per repeticijas Eva ir bu- 
vo mačiusi didžiąją spektaklio dalį, o pačią pjesę jau seniai 
mokėjo atmintinai, vis tiek nekantriai laukė premjeros. 

Tačiau kažkas kažką blogai suorganizavo, ir, kai Eva 
persirenginėjo vakarui, jai paskambino Agnesė Holman. 

— Klausyk, Eva, man baisiai nepatogu, bet turiu pra- 
šymą, — prislėgtu balsu pasakė ji. 

— Taip? — paklausė Eva, nujausdama kažką negera. 

— Būk tokia gera ir padirbėk šį vakarą kasoje. Tetu- 
lei, kuri turėjo pardavinėti bilietus, kažkas atsitiko. Pa- 
keisi ją? Tik šiandien. Rytoj aš ką nors surasiu. 

— Bet šiandien — premjera. 

— Gali nepasakoti, ir pati žinau. Žiūrėk, kad ateitum 
prieš pradedant leisti žiūrovus. Aš tavim pasikliaunu. — 
Ir padėjo ragelį. 

Evai režisierės elgesys pasirodė įžūlus. Labiausiai pasau- 
lyje ji norėjo, kad nebūtų priėjusi prie telefono ir kad da- 
bar nereikėtų sėdėti kasoje. Bet pernelyg gerai įsivaizdavo, 
kokie nervingi dabar visi teatre, ir visai nenorėjo, kad dėl 
jos dar labiau imtų nervintis. Todėl kvietimą atidavė te- 
tai ir, užuot apsivilkusi suknelę, ėmė ieškoti šiltų apatinių, 
ilgų kelnių ir megztinio aukštu kaklu, nes priešsalyje bu- 
vo šalta. Katrina pavežėjo ją iki Prenclauer Bergo. 

Agnesę Holman ji rado kostiuminėje, kur šioji davė 
paskutinius ir, kaip pasirodė Evai, visai nereikalingus nu- 
rodymus. 

— Na pagaliau, — pasisveikino ji su Eva. 

— Kur kasos raktas? 

— Rašomajame stale, kur jam daugiau būti. 

— Ačiū. 

Fabijanas kaip tik bandė įtlpti į seną padavėjo fraką 
ir net nepažvelgė į Evą. Bet Eva ir nesitikėjo jo žvilgsnio. 

Ji pasiėmė raktą, perėjo per žiūrovų salę, kur prie baro 
kokteilį jau siurbčiojo pirmoji viešnia — Katrina, ir ati- 
darė kasą. Pagal spalvas ir kainas surūšiuoti bilietai bu- 
vo sudėti metalinėje dėžutėje. Net neperskaičiavusi Eva 
suprato, kad bilietų pernelyg mažai, nebuvo nė šimto. 
Turbūt kitus išdovanojo Agnesė Holman. 

„Bus mažiau darbo“, — pamanė Eva, nors puikiai su- 
prato, kad mažiau bus ir pajamų. Tačiau tai jau nebe jos 
rūpestis. 

Paskui ji pastebėjo, kad vienas dėžutės skyrelis tuščias. 
Nebuvo smulkių pinigų. Eva išėmė bilietus iš dėžutės, ta- 
čiau ir po jais nieko nebuvo. Niekas nepagalvojo, kad 
grąžai gali prireikti smulkių. 

Puolė kišenėse ieškoti piniginės. Kiek prisiminė, joje 
turėjo būti šimtinė ir keletas smulkesnių banknotų. Net 
palto neapsivilkusi Eva nubėjo į artimiausią užeigą, kur 
ją, laimė, pažinojo, ir ten išsikeitė šimtinę. 

Grįžusi pamatė, kad prie kasos jau laukia trys žiūro- 
vai. Eva atsiprašė ir pradėjo pardavinėti bilietus. Tiesa, 
daugiausia pirko moksleiviai ir studentai, kuriems bilie- 
tai buvo perpus pigesni. Iki spektaklio pradžios visi bi- 
lietai buvo parduoti. Eva kaip tik ketino pradėti skaičiuo- 
ti gautus pinigus ir pasiimti savąją šimtinę, kai dar atėjo 
jauna porelė. Abu labai nusivylė sužinoję, kad visi bilie- 
tai jau parduoti. 

Eva pamojo dailiai kontrolierei. 

— Įleisk juos! — Paskui pasisuko į porelę: — Galit 
atsisėsti prie baro. Bet per pertrauką vietas užleisit 
tiems, kurie vaišinasi. Darau jums išimtį. Tik niekam 
nesakykit. 

Porelė padėkojo ir nuėjo į salę. 

Eva žinojo, kad Fabijanas pasirodo tik trečiojoje sce- 
noje. Todėl galėjo neskubėdama suskaičiuoti pinigus. Iš 
salės vis pasigirsdavo juokas, ir Eva palaikė tai geru ženk- 
lu. Atrodo, publika pagavo spektaklio nuotaiką. Eva už- 
rakino dėžutę, padėjo ją į vietą, paskui užrakino kasą ir 
ant pirštų galiukų nuėjo į žiūrovų salę. 

— Sšš, — šnypštelėjo mažoji kontrolierė ir pridėjo 
pirštą prie lūpų. 

Eva atsistojo šalia jos ir atsirėmė į sieną. 

Fabijanas, tai yra Eizenringas, Šmicas ir Bydermanas 
jau buvo garažą vaizduojančioje scenos dalyje. Šioji bu- 
vo ryškiai apšviesta, o butas skendėjo tamsoje. Šmicas ir 
Eizenringas rideno statines su benzinu. Juos užtiko By- 
dermanas. Jis pamatė, kad Šmicas ne vienas, ir nepratar- 
damas nė žodžio žiūrėjo į Fabijaną. 

Fabijanas linktelėjo. 

— Mano pavardė Eizenringas. Vilhelmas Eizenringas. 

Publika ėmė juoktis, nors ir nebuvo iš ko. Eva supra- 
to, kad Fabijanas šioje scenoje buvo labai jau panašus į 
Džeimsą Bondą. 

Bydermanas: 

— Ponai, o kodėl jūs dviese? Neatsiklausę? 

Fabijanas: 

— Matai. 

Bydermanas: 

— Kaip tai suprasti? 

Fabijanas: 

— Juk sakiau tau. Taip negalima. Sepai, tu visai ne- 
moki elgtis. Neatsiklausus! Nieko sau — staiga mes 
dviese! 

Publika smaginosi. Eva neatpažino Fabijano. Savo 
tekstą jis sakė taip manieringai, beveik karikatūriškai, kad 
atrodė, jog kalba ne paprastas žmogus, o kažkoks juok- 
darys. 

Ar Agnesė Holman dėl to šitaip stengėsi ir tokios vai- 
dybos reikalavo iš Fabijano? Ir kitų aktorių, Bydermano 
ir Šmico, kalbos maniera buvo dirbtinė ir perlenkta, bet 
vis dėlto jie dar sugebėjo ne viską nuo kojų pastatyti ant 
galvos. 

Eva labai norėjo kuo greičiau dingti iš salės, bet, nors 
ir linkstančiais keliais, žiūrėjo spektaklį toliau. 

Konfliktas scenoje tęsėsi. 

Dabar jau buvo apšviesta svetainė, ir tarnaitė Ana at- 
vedė policininką. Ji dar nepranešė apie jį Bydermanui, 
o policininkas jau kaišiojo pirštus tiem dviem po no- 
simis. 

— Tai benzinas ar ne benzinas? Atsakykit! 

Tiedu pauostė ir susižvalgė. 


203 


Fabijanas: 

— Benzinas. 

Šmicas: 

— Benzinas. 

Abu: 

— Be abejonės. 

Bydermanas: 

— Jūs gal iš proto išsikraustėt? Visas mano garažas 
pilnas benzino... 

micas: 

— Dėl to, pone Bydermanai, mes ir nerūkom. 

Šią frazę jis pasakė labai sausai. 

Bydermanas: 

— Tokiais laikais, ponai! Mano žmoną ištiks smūgis, 
kai pamatys! 

Fabijanas nenatūraliai: 

— Matai? 

Bydermanas: 

— Nekartokit visą laiką to „matai?! 

Fabijanas: 

— Moteriai šito jau per daug, Sepai. Ir dar namų šei- 
mininkei. Aš pažįstu namų šeimininkes. 

Tą akimirką Eva viską suprato: Fabijanas buvo tiek 
prisiuostęs kokaino, kad jau nesugebėjo pamatyti, jog 
jis — tai nebe jis. 

Ji iškart rado pateisinimą. Režisierė reikalavo iš Fabi- 
jano to, kas buvo ne jo jėgoms. Jis nusivylė savimi ir įsi- 
vaizdavo, kad narkotikai padės išspausti tai, ko jame ne- 
buvo. Eva tai suprato. Bet ji matė, kad Fabijano 
vaidyba — tikra katastrofa. 

Šiaip jau ji nelabai drįso spręsti apie meninius daly- 
kus. Todel dar liko viltis, kad jos vertinimas klaidingas. 
Gal jai užkliuvo tik tai, kad matė tokį Fabijaną, kokio 

iki šiol nepažinojo. Gal kritikams atrodo visiškai kitaip 
ir jie bet kokią netikrą gaidelę laiko menu. Galbūt.ji bu- 
vo pernelyg artima Fabijanui, kad galėtų spręsti apie jo 
vaidybinius sugebėjimus. 

Tačiau Evai atrodė, kad Fabijanas siaubingas. 

Gaisrininkų choras užbaigė ketvirtąją sceną, uždanga 
nusileido, ir žiūrovų salėje įsižiebė šviesa. Plojimai buvo 
skysti. Dauguma tik iš mandagumo keletą kartų pliaukš- 
telėjo delnais, ir vos keletas plojo kaip pašėlę. Eva supra- 
to, kad tai turėtų būti režisierės draugai ar gerbėjai. 

Žiūrovai kilo iš vietų ir garsiai šnekėdamiesi skubėjo 
prie baro arba durų. Aiškiai buvo matyti, kad spektaklis 
jiems įspūdžio nepadarė. 

Eva žvalgėsi, ar nepamatys kur Eabijano motinos. Fa- 
bijanas sakė, kad ji tikrai atvažiuos. Bet panašu, kad jos 
nebuvo. Evai tai pasirodė keista. 

Priešais ją išdygo Katrina. 

— Nepyk ant manęs, mieloji, bet aš jau eisiu na- 
mo, — pasakė ji kaltai šypsodamasi. 

— Aš važiuoju su tavim! — pareiškė Eva ir pati nu- 
stebo dėl tokio staigaus sprendimo. 

— Puiku, — apsidžiaugė Katrina. 

— Palauk manęs. Aš tik greit atiduosiu prie baro ka- 
sos raktą. 

Prie baro ji pamatė, kad ne jos vienos sugalvojo pa- 
siimti paltus ir nebežiūrėti spektaklio iki galo. Tačiau per 
daug nenustebo — kažko panašaus ir tikėjosi. 

„Vargšas Fabijanas , — pamanė. 

Eva buvo susitarusi su aktoriais ir keletu draugų 
premjerą atšvęsti „Alibi“ kavinėje. Tačiau negalėjo prisi- 
versti ten eiti. Ji nebūtų išdrįsusi pasakyti Fabijanui, kaip 
prastai jis vaidino. O apsimesti, kad spektaklis ją suža- 
vėjo arba bent kiek patiko, irgi negalėjo. 

Del tos pačios priežasties keletą dienų Eva neskambi- 
no Fabijanui. Nors į spektaklį dėmesį atkreipė vos keli 
žurnalistai, visi atsiliepimai spaudoje buvo triuškinantys. 
Pačiai Agnesei Holman kliuvo palyginti nedaug. Buvo 
įvertintos jos „meninės ambicijos“, „narsios pastangos“ ir 
„toli siekiantys ketinimai“. O Fabijaną tiesiog sumaišė su 
žemėm. Menka paguoda, kad ir kitiems aktoriams kliu- 
vo ne ką mažiau. 

„Fabijanas galėjo tapti spektaklio žvaigžde, jei būtų 
„neprisipumpavęs“ ir išlikęs pats savimi“, — pamanė 
Eva, nes, nepaisydama visų nesėkmių, vis dar tikėjo juo. 

Eva pajuto, kad pasiilgo Fabijano ir trokšta jį paguos- 
ti, bet nežinojo kaip tai padaryti. Galbūt Fabijanui pa- 
lengvėtų, jei savo įtūžį ir nusivylimą galėtų išlieti ant 
Evos. Juk ir anksčiau taip pasitaikydavo. Bet Eva vis dėl- 
to nebuvo tokia užkietėjusi mazochistė, kad pati pasisiū- 
lytų. 

Per Kalėdas į svečius atvažiavo tėvas. Po nelaimingos 
santuokos jis vis ieškojo savo moters, tačiau kokiai nors 
tvirtesne! sąjungai taip ir nepasiryžo. Taigi Eva buvo vie- 
nintelė moteriška būtybė, kuri jam dar šį tą reiškė, ir tė- 
vas tuo džiaugėsi. Tiesa, dar buvo sesuo Katrina, bet jų 
santykiai jau visai kitokie. Evai irgi patiko būti su tėvu 
ir nebejausti vaikystės laikų neapykantos. Dabar, jau su= 
augusi, ji suprato, kad myli tėvą. 

Tėvo pasirodymas padėjo jai pamiršti širdgėlą dėl Fa- 
bijano. Jos su Katrina parodė svečiui išaugusį Berlyną. 
Visi trys kur nors eidavo arba jaukiai leisdavo laiką na- 
muose. Tai buvo džiaugsmo kupinos dienos. Rolandas 
Zilbertas pasiliko ir per Naujuosius. 

Trečio bilieto į naujametį koncertą gauti nepavyko, ir 
Eva perleido tėvui savąjį. Tą rytą ji liko namie viena ir 
sugalvojo ta proga pasigražinti. 

Ji kaip tik išėjo iš vonios apsivilkusi didelį baltą fro- 
tinį chalatą ir apsisukusi šlapią galvą rankšluosčiu, kai 
prie durų paskambino. Eva pamanė, kad tai Katrina ką 
nors pamiršo, ir nedvejodama atidarė. 

Prieš ją stovėjo Fabijanas. Veidas pilkas, akys užtinu- 
sios ir be jokio blizgesio, lūpos virpėjo. Netardamas nė 
žodžio jis čiupo ją į glėbį ir suspaudė. 

Evai pasirodė, kad ji tokia bejėgė ir beginklė prieš jį. 
Net neapsirengusi. Bet negi liepsi jam laukti ir eisi ką 
nors apsivilkti? 

Ne taip greitai jai pavyko išsilaisvinti iš glėbio ir už- 
daryti duris. 

— Einam, — pasakė ji ir nusivedė Fabijaną į sve- 
tainę. 

Jis krito į krėslą, pasisodino Evą ant kelių ir priglau- 
dė galvą jai prie krūtinės. Nebuvo girdėti nė garso, ta- 
čiau Eva pajuto karštas jo ašaras. 

Eva ne juokais išsigando. Tokie viduje nebetelpantys 
jausmai bylojo ne vien apie krizę teatre, kaip ji iš pradžių 
manė. Ji leido Fabijanui išsiverkti, jautė, kaip jis visas vir- 
pa, nieko neklausinėjo ir laukė. 

Pagaliau jis pakėlė užverktą mažo berniuko veidą jai 
nuo krūtinės ir sudejavo: 

— Mano mama mirė. 

— Kaip baisu... 

Fabijanas nusišluostė ašaras į jos chalatą. 

— Ji jau seniai sirgo, bet man nieko nesakė. 

Eva nežinojo, ką reikėtų kalbėti, todėl tik dar tvirčiau 
apkabino Fabijaną. 

— Kodėl manęs neleido pas ją? — skundėsi jis. 

— Kažin, ar būtum galėjęs nuvažiuoti. 

— Būčiau! Viską būčiau metęs ir atvažiavęs, jei tik 
būčiau žinojęs... — Jis dar kūkčiojo, bet jau be ašarų. 

— Ar ji prašė tave pakviesti? Juk buvai jos numylė- 
tinis. 

— Nežinau. Jie nieko man nepasakoja. Jei būčiau ga- 
lėjęs pamatyti mamą paskutinį kartą... 

Eva pasijuto lyg ir kalta dėl to, kad negali suprasti, ką 
jis dabar jaučia. 

— Kada sužinojai? 

— Ką tik. Visai neseniai. Sesuo paskambino... kai jau 
per vėlu. 

— Tikriausiai jie mano, kad atvažiuosi į laidotuves. 

— Kokia iš to nauda? 

— Man regis, taip reikia. 

— Kodėl jie neleido manęs pas ją? 

— Ar jau kalbėjai su Agnese? 

— Ne. Kam? Iškart atėjau pas tave. 

Toks prisipažinimas jai buvo malonus, bet Eva nepa- 
miršo ir praktiškų dalykų. 

— Ji turi tave išleisti. 

— Negalės. Antrojo Eizenringo nėra. 

Eva net susigūžė — ji nenorėjo net girdėti to fatališ- 
ko vardo. 

— Kada laidotuvės? 

— Poryt. 

— Bet tikriausiai priešpiet. Išvažiuosi vakare, po spek- 
taklio, o pasibaigus laidotuvėms iškart iškeliausi į Berly- 
ną. Bus sunku, bet suspėsi. 

— Dar nežinau. Dabar pas mus popietiniai vaidini- 
mai. Mokiniams. 

„Čia Holman puikiai viską sutvarkė, — pamanė 
Eva, — mokiniai neapsigins“. O garsiai pasakė: 

— Turės vieną spektaklį atšaukti. Pasaulis dėl to ne- 
sugrius. 


— Šito Holman nepadarys. 

— Pakalbėk su ja. 

Fabijanas kumščiais pasitrynė akis. 

— Dieve mano, kaip bus toliau... 

— Aš nepažįstu tavo šeimos. Nežinau, kokie tavo 
santykiai su jais. Gal galėtum nusiųsti vainiką. Tai ir- 
gi būtų išeitis. Jie juk žino, kad tau kas vakarą reikia 
būti scenoje. 

— O taip galima? 

— Tau pačiam geriau žinoti. Tiesa, tokiais atvejais 
paprastai dar reikia šį tą išsiaiškinti ir sutvarkyti. Bet 
pasirodymo prie kapo duobės tam vis tiek nepakaktų. 
Jei tai iš tikrųjų reikalinga, turėtum paprašyti poros 
laisvų dienų. 

— Agnesė pasiustų. 

— Negi tai būtų taip baisu? 

Atrodė, kad Fabijano veidą būtų palietusi burtų laz- 
delė — jo bruožai išsilygino. 

— O Eva, juk tu teisi! Na ir avigalvis aš! Nereikia 
man nei Agneses, nei jos teatro! Jie man jau va kur! 

Fabijanas ėmė ją bučiuoti, ir Evą pagavo jo aistra. 
Sielvartas, baime ir palengvėjimas išsiveržė tikru jausmų 
protrūkiu. Jiedu atsidūrė ant kilimo, ir Eva lūpomis nu- 
džiovino jam nuo veido paskutines ašaras. 

— Mano mylima mergaite, — murmėjo jis, — ką aš 
be tavęs daryčiau... 

Ji dar niekad nebuvo tokia laiminga. 

— Ar nuveši mane į Freiburgą? 

Ir jos laimę vėl užtemdė šešėlis. 

— Aš juk negaliu, Fabijanai! Neturiu teisių. 

— Nieko čia baisaus. Juk taip retai kontroliuoja. 

— Nenoriu rizikuoti. 

— Bet toks aš vairuoti negaliu. Ar nesupranti? 

— Tuomet važiuok traukiniu. 

Jis atsistojo. 

— Tu gali būti tikra beširde! 

Ji irgi atsistojo ir rišosi chalato diržą. 

— Ne, aš ne beširdė, ir tu tai puikiai žinai. Tiesiog, 
skirtingai nei tu, aš dar turiu šiek tiek atsakomybės 
jausmo. 

— Tu tai vadini atsakomybės jausmu? O man toks 
tavo požiūris „galvok pats, kaip nusigauti į Freiburgą“ at- 
rodo tiesiog beširdiškas. 

— Fabijanai, — ėmė maldauti ji, — nesipykim. Pra- 
šau — nereikia! 

— Nesuprantu tavęs. 

— Manai, kad norėčiau antrą kartą atsidurti teisme? 
Jei važiuosiu be teisių ir kas nors atsitiks — taip ir bus. 
Ne, Fabijanai, tu per daug iš manęs reikalauji. 

— Ir tu dar aiškini, kaip karštai mane myli? 

— Neprisimenu, kad būčiau taip sakiusi. 

— Gerai, tu taip nesakei. Bet manai! 

— Ko tikiesi pasiekti šitaip kabinėdamasis? 

Jis netikėtai nusijuokė: 

— Gal kad per daug neišpuiktum! 

Eva suprato: jis turbūt jau gailisi, kad parodė esąs įsi- 
mylėjęs. 

— Jei nori kivirčytis — eik į teatrą, pas Agnesę. Bet 
per daug neįsijausk. Suprantu, kad teatras tau dabar ne- 
teikia jokio malonumo, bet ten tu užsidirbi pinigų. 

— Grašius, — burbtelėjo jis paniekinamai. 

— Vis geriau negu nieko. O gal tikiesi palikimo? 

— Nori, kad kuo greičiau grąžinčiau tau skolą? 

— Apie tai aš nieko nesakiau. 

— Bet pagalvojai. 

— Ne! — sušuko ji ir net išraudo įtūžusi. — Aš nie- 
kad nesitikėjau ir net neužsiminiau, kad tu kaip nors turi 

atiduoti man dalį pinigų, kuriuos išleidau baudai ir ad- 
vokatui. Kaip tu drįsti taip kalbėti? 

Jis atsakė visai tyliai: 

— Tai juk būtų savaime suprantama. 

— Tačiau visai netiktų mūsų santykiams, kurie abso- 
liučiai nesuprantami. 

Jis kreivai šyptelėjo. 

— Na, štai ir pasakei. 

— Ak Fabijanai, na, kodel tu visada toks? 

— Esu toks, koks esu. Negaliu pasikeisti. 

— Prisipažink: ir nenori. 

— Jei esi tokia nepatenkinta manimi, tai ko tada ma- 
nęs laikaisi? 

„Nes myliu tave“, — norėjo atsakyti Eva, bet neno- 
rėjo duoti jam progos pasijuokti iš savo jausmų. Todėl 
pasakė tik tiek: 

— Tai labai sunkus klausimas. Man ir pačiai būtų gė- 
riau, jei žinočiau atsakymą. 


Eva buvo susitarusi pietauti su teta ir tėvu „Kempins- 
kio“ viešbutyje. Ji šiek tiek pavėlavo ir, kai pakabinusi 
paltą rūbinėje, įėjo į mažąją salę, jiedu jau gurkšnojo ape- 
rityvą. 

— Prisidėk prie mūsų, mieloji, ir paklausk, ką mes 
matėm, — paprašė Katrina. 

Padavėjas pristūmė Evai krėslą. 

— Nereikia ir klausti, — atsakė Eva. — Iš jūsų akių 
matau, kad buvo puiku. 

— Taip, — pasakė tėvas, — įspūdinga. 

— Nors anksčiau, kai diriguodavo Karajanas, įspūdis 
būdavo dar didesnis, — prisiminė Katrina. 

— Netikiu, kad tavo muzikalumas leistų išgirsti skir- 
tumą, — patraukė ją per dantį brolis. 

— Gal ir neišgirsti, bet pamatyti. Karajanas buvo 
įspūdingiausias dirigentas—aktorius. 

— Man muzikoje vaidyba nerūpi. 

— Ber pripažink, kad ir ji svarbi. 

Brolis su seseria kartkartėmis pasiginčydami šnekučia- 
vosi apie koncertą. Padavėjas atnešė meniu, ir jie rinko- 
si, ką užsisakyti, o Eva prisiminė, kad ne taip seniai sė- 
dėjo šitoje pačioje salėje su Fabijanu ir jo motina. 
Damastinės staltieses blizgėjo kaip ir tada, tviskėjo sidab- 
ras, o kukurūzų geltonumo užuolaidos teikė saulės švie- 
sos iliuziją, nors diena buvo tokia apniukusi, kad virš sta- 
lų įjungė šviestuvus. Už šių garso nepraleidžiančių langų 
buvo taip ramu ir gera, kad jauteisi apsaugotas nuo vi- 
sų pasaulio nelaimių. 

O Elfrydą Grundner nelaimė vis dėlto ištiko. Jos ne- 
bera. Ar ir tada ji jau sirgo? Visai gali būti. Eva prisimi- 
nė karštligišką tos damos elgesį ir pernelyg storą grimo 
sluoksnį. Bet nei ji pati, nei Fabijanas nieko nenujautė. 
Eva pasigailėjo, kad tada taip nesusivaldė kalbėdamasi su 
Fabijano motina. Tiesiog jos elgesys erzino. Dabar net 
nemalonu prisiminti. 

Eva tylėdama valgė savo sriubą. 

— Apie ką galvoji, mieloji? — paklausė Katrina. 

Eva krūptelėjo ir paraudo. 

— Mažoji svajoja, — paerzino tėvas. 

— Buvo atėjęs Fabijanas! — išpyškino Eva. 

Katrina vos pastebimai suraukė kaktą. 

— Tai judu vel susitaikėt? 

— Mes ir nebuvom susipykę. 

— O kas tas Fabijanas? — pasiteiravo Robertas Zil- 
bertas. 

— Evos draugas. 

— Supažindinsi mane su juo? 

Padavėjas atnešė vyno butelį, parodė Robertui Zilber- 
tui etiketę ir įpylė jam gurkšnelį paragauti. 

— Labai geras! — pagyrė tėvas. 

Padavėjas pradėjo pilstyti visiems. Eva norėjo atsisa- 
kyti. 

— Išgerk su mumis, mieloji, — paragino Katrina. — 
Šiandien — ypatinga proga. 

— Kai išgeriu per pietus, paskui galva būna sunki. 

— Taip jau yra, — postringavo tėvas, — kiekviena 
nuodėme būna nubausta. 

— Argi gerti vyną irgi nuodėmė? — paklausė jo se- 
suo. 

— Labai maža ir ypač maloni. 

Padavėjas nuėjo, ir jie išgėrė vienas į kito sveikatą. 

— Mirė Fabijano motina, — pasakė Eva. 

— Čia tai nelaimė. — Katrinos balsas suskambo liūd- 
nai, bet ji iškart pridūrė: — Dabar jis, matyt, pagaliau 
taps suaugęs. 

„Negalima taip kalbėti apie žmones“, — pamanė Eva, 
bet nieko nepasake. 

— O jis nesuaugęs? — paklausė tėvas. 

— Deja, ne, — atsakė jam Katrina. — Jis visiškai ne- 
susitupėjęs. 

Eva šokosi ginti Fabijano. 

— Jis visai ne toks! Jis — menininkas ir pasaulį ma- 
to kitaip negu koks nors miesčionis. 

— Žodžiu, tai ne vyriškis, už kurio galima tekėti, — 
apibendrino tėvas. 

— O už kokių galima tekėti? Gal už tavęs? 

— Ne. Už manęs — kažin. 

— Skirtingai negu Fabijanas, tu ir patikimas, ir rea- 
listas. Ir vis tiek tavo santuoka nuėjo šuniui ant uodegos. 


Ir del ko gi? 

— Del tavo motinos, — atrėžė tėvas. 

Eva su Katrina susižvalgė ir nusijuokė. 

— Koks įžvalgumas! — patraukė jį per dantį Kat- 
rina. 

— Bet šiandien man atrodo, kad ir motina buvo iš- 
ties protinga moteris. Tik abudu kartu jūs — kaip kir- 
vis į akmenį. 

— Taip, — prisipažino tėvas, — nekoks iš mūsų bu- 
vo derinys. 

— Kai įsiliepsnoja pernelyg didelė aistra, visada įvyks- 
ta sprogimas, — pareiškė Katrina. 

— O kai aistros nėra? — paklausė Eva. — Kaip 
tada? 

— Tuomet gali būti rami ir graži meilė. 

— Nepyk ant manęs, bet tai skamba tikrai nuobo- 
džiai. 

— Čia tavo tiesa, — įsiterpė tėvas, — reikia nors kiek 
ir patriukšmauti. Bet dėl tos didžiosios meilės tai aš ne- 
žinau... Daug kas nesupranta, kad meilė yra geriausia dir- 
va neapykantai. 

— Užtat tu supranti, — pasakė Katrina. 

— Aš negalėčiau nekęsti Fabijano, — pareiškė Eva. 

— Tu neįvertini savęs, — įspėjo teta. — Ne visuomet 
užteks jėgų pakęsti jo nuotaikas. 

— Šiaip ar taip, aš nemanau, kad jis — princas ant 
balto žirgo. Žinau jo trūkumus... galbūt dar ne visus, bet 
beveik visus. 

— Tai su tuo vaikinu visai rimta? — paklausė tėvas. 

— Ką reiškia „rimta“? Neketinu už jo tekėti, jei tu tai 
norėjai išgirsti. Gal aš ir visai netekėsiu. Judviejų su ma- 
ma pavyzdys buvo gera pamoka. 

— Maryt, mūsų iliuzijos pasirodė per didelės. 

— Per jus aš iliuzijų neturiu. 

Atnešė antrąjį patiekalą, ir valandėlę visi valgė tylėda- 
mi. Staiga Eva, laikydama ant šakutės pasmeigtą kąsnį, 
žvilgtelėjo pro langą. 

— Kas tau? — paklausė tėvas. — Ir vėl užsisvajojai. 

— Visai ne! Tik pažiūrėk! Pradėjo snigti! 

— Iš tikrųjų, — apsidžiaugė Katrina. — Papietavę 
galėsim pasivaikščioti sningant. 

Visi pritarė tokiam pasiūlymui. Tik Eva pagalvojo, 
kad toks oras visai nepalengvins Fabijano kelionės į Frei- 
burgą. 


Fabijanas paskambino penktadienio vakarą. 

Eva kaip tik ruošėsi eiti miegoti. 

— Jau grįžai? — paklausė ji. 

— Ne, aš dar Freiburge. 

— Ir kaip tau sekasi? 

— Ne per geriausiai. Aš tuoj išvažiuoju. 

— Dabar? Vidury nakties? Kodel nepalauki iki ryto? 

— Daugiau neištversiu. 

— Nerviniesi? — paklausė ji susirūpinusi. — Kas at- 
sitiko? 

— Viską papasakosiu. Ar lauksi pas mane? 

— Žinoma. Jei nori. Kada grįši? 

— Negaliu tiksliai pasakyti. 

— O gal vis dėlto geriau būtų rytoj... 

Jis neleido baigti sakinio: 

— Ne. 

Pokalbis taip ir baigėsi. 

Katrinai nelabai patiko, kad Eva taip vėlai susiruošė 
išeiti. Bet Eva nesileido perkalbama. Ji iškart pradėjo 
krautis lagaminėlį. 

— Na gerai, jei manai, kad taip reikia, pavėžėsiu ta- 
ve į Kroicbergą. 

Eva atsisakinėjo: 

— Man tikrai nemalonu, kad per mane tyri tiek rū- 
pesčių. 

— O aš net minties negaliu pakęsti, kad tau kas nors 
gali atsitikti. Jaunai merginai tikrai pavojinga belstis vič- 
vienaitei į kitą miesto galą. 

— Na ką tu... 

— Daugiau nė žodžio. Kraukis skudurėlius, o aš iš- 
važiuosiu automobilį iš garažo. 

Vėliau Eva pripažino, kad kur kas patogiau ir saugiau 
buvo važiuoti tetos automobiliu, o ne eiti į metro ir lauk- 
ti tuščiame, menkai apšviestame perone. Galima buvo iš- 
sikviesti taksi, bet šiuo metu Evos piniginė neleido to- 
kios prabangos. 

Gera buvo žinoti, kad Katrina laukia kieme, kol Eva 
ateljė įjungs šviesą — Eva taip davė jai ženklą, kad sau- 
giai pakilo į viršų ir užsirakino. 

Fabijano bute kaip visuomet buvo netvarka. Bet Eva 
pastebėjo, kad nors viskas sujaukta ir išmėtyta, neprie- 
kaištingai švaru. Paklodės ir rankšluosčiai pakeisti, nei 
duše, nei kriauklėje nematyti nė žymės nešvarumų. Ji ži- 
nojo, kad Fabijanas labai rūpinasi švara. Tikriausiai no- 
rėdamas jis būtų buvęs ir tvarkingas. Bet, matyt, jam tai 
nesiderino su genialumu. 

Prieš eidama miegoti ji greitai surinko ir sudėjo į vie- 
tas išmėtytus daiktus. Ėmė baimė dėl Fabijano, važiuo- 
jančio apledijusiais keliais. Ji žinojo, koks jis prastas vai- 
ruotojas. 

Eva nerimavo ir dėl to, ką Fabijanas išgyveno Freibur- 
ge. Aišku, kad kilo konfliktų su šeima. Toks išsiruošimas 
į kelionę naktį buvo labai jau panašus į pabėgimą. 

Apie septynias ji nebeištvėrė ir atsikėlė. Nusiprausė po 
dušu, apsirengė ir ėmė galvoti, kur tokiu metu galėtų ko 

nors nusipirkti pusryčiams. Staiga išgirdo, kad kažkas 
bando atidaryti duris. Ji pašoko ir nubėgusi pasuko raktą, 
kurį buvo palikusi duryse. 

Taip, prie durų stovėjo Fabijanas. Kaip Eva ir tikė- 
josi, atrodė pervargęs. Tamsūs paakiai paryškino gražią 
pilką jo akių spalvą. 

— Fabijanai! — sušuko ji. — Kaip gerai, kad grįžai! 

Ji nesitikėjo, kad jis pastums ją į šalį, puls prie rašo- 
mojo stalo ir atidarys stalčių. 

Pirmieji jo žodžiai buvo: 

— Kad tave kur! Nieko nebelikę! 

Eva suprato, ko jis ieško, bet tylėjo. 

Dabar jis pagaliau atsisuko į ją: 

— Klausyk, Eva, būk gera mergaitė ir parnešk man 
truputį kokaino. Aš pasakysiu — kur. 

— Ne, — griežtai atkirto ji. 

— Ar nematai, kad aš visiškai nusivaręs? 

— Vis tiek niekur neisiu nieko parnešti. Ir žinok: pa- 
matysiu tave prisiuosčiusį — tarp mūsų viskas baigta. Vi- 
siems laikams. 

— Reikėjo man pačiam susiprotėti, — pasakė jis kar- 
čiai šypsodamasis, — žiurkės palieka skęstantį laivą. 

— Tu nepakenčiamai vaidinai Eizenringą, — išklo- 
jo ji, — vien todėl, kad buvai prisiuostęs. Nepadeda tau 
ta šlykštynė. Argi pats nepastebėjai? 

“ — Kam rūpi tas Eizenringas? 

— Ne tai svarbu. Svarbu, kad liautumeis uostęs ko- 
kainą. Prigulk, nusimaudyk po dušu ar palauk, kol pa- 
taisysiu pusryčius — ir pamatysi, kaip pasijusi geriau. 

— Širdingiausiai dėkoju. Bet man nereikia protingų 
patarėjų. 

— Taip, jų niekam nereikia, — pasakė Eva ir prisiminė 
tetą, kuri bandė drausti Evai šokti pagal Fabijano dūdelę. 

— Tai ko dar lauki? Nešdinkis! 

— Vadinasi, aš tau reikalinga mažiau negu tas idio- 
tiškas kokainas? 

— Tu nieko apie tai nesupranti. 

— Ne, pakankamai suprantu. Ir skaitydama „Teroris- 
tus juntu, kada rašei prisiuostęs. Tekstas tada ne geres- 
nis, kaip tu galbūt įsivaizduoji, o blogesnis. Nerišlus ir 
perdėtas. 

— „Teroristus“ pamiršk, — pasakė jis ir vangiai nu- 
mojo ranka. 

— Kaip? Tu nerašysi toliau? 

— Negaliu. 

— Bet juk turi idėją? Žinai, kaip viskas darysis toliau! 

— Ne tai svarbiausia. — Jis sudribo krėsle. — Aš ieš- 
kosiu darbo. 

— Vadinasi, tėvas šito reikalauja? 

— Taip. Iš namų daugiau negausiu nė pfenigo. 

— Kietai tave suėmė, — pasakė ji su užuojauta. 

— O viskas, ką man yra davusi motina, bus išskai- 
čiuota iš tėvo palikimo. 

— Juk jį dar negreit būtum gavęs? 

— Taip. Bet ar jis negalėtų jau dabar ką nors duoti? 
To palikimo sąskaita? — piktinosi Fabijanas. — Pinigų 
man reikia dabar. Dabar! O ne po aštuonerių ar dvide- 
šimties Metų. 

— Suprantu tave, — pasakė ji. 

— O kas man iš to? Zinoma, aš galiu susirasti dar- 
bą, tai nebus sunku. Tik nepasakok, kad galėsiu rašyti 
vakarais arba savaitgaliais. Negalėsiu. Jėgų neužteks. Zi- 
nai, kodėl manęs neėmė į armiją? Na taip, aš visados sa- 
kiau, kad išsisukau. Bet jie iš tikrųjų manęs neėmė. Ma- 
no širdis nesveika. 

— Šito aš nežinojau. 


218 


— Pagaliau tai visai nesvarbu. Šiaip ar taip, dabar ži- 
nai, kad nepajėgsiu ir dirbti, ir rašyti. 

— O gal reikėtų tą pjesę duoti kam nors paskaityti? 

— Manai, kad man iš karto sumokės? Net jei ir su- 
manytų išleisti, praeitų mėnesiai, kol gaučiau grynus pi- 
nigus. 

— Fabijanai, o kiek tau reikėtų laiko užbaigti pjesę? 

— Dviejų mėnesių, daugiausia — trijų. 

Ji žinojo, kokiu tempu jis rašo ir kad tokia prognozė 
reali. 

— Galėtum paimti kreditą. 

— Kaip? 

— Bent jau aš tikrai galėčiau. Daugiau tuo nesirū- 
pink. Tris mėnesius kaip nors ištempsim. 

— O kaip grąžinsi tuos pinigus? 

— Po trupučiuką. Arba susirasiu kokį papildomą dar- 
bą. Jei teatre galėjau dirbti veltui, tą patį galiu daryti ir 
už pinigus. 

Įtampa dingo jam iš veido. 

— Tu rimtai kalbi? 

— Taip, Fabijanai. Su viena sąlyga: jokio kokaino. 

— Man nelieka nieko kita, tik nusileisti. 

— Protingas berniukas. 

Jis ištiesė rankas į Evą, pasisodino ją ant kelių ir švel- 
niai pabučiavo šaltomis lūpomis, kurios pamažėle šilo. 
Kaip ji buvo pasiilgus: jo bučinių! 

Pagaliau atsitraukęs nuo jos lūpų, bet vis dar apkabi- 
nęs per pečius, Fabijanas pasakė: 

— Turiu tau pasiūlymą: tekėk už manęs. 

Tekėti už jo? Evos širdis ėmė tankiau plakti. Bet ji su- 
prato, kad tai būtų beprotybė. 

— Tuomet aš galėčiau nemokėti mokesčių, — paaiš- 
kino jis gudriai prisimerkęs. — Pagal bendrų sutuokti- 
nių pajamų normas. 

Ji išsivadavo iš jo glėbio ir pašoko. 

— Tai ne priežastis už tavęs tekėti! 

— Tu nenori? — paklausė jis tikrai nustebęs. 

— Ne. 

— Tai kodėl tuomet man padedi? 

— Gal todėl... — ji susimąstė. —... kad tikiuosi per 
tave patekti į literatūros istoriją. Kaip moteris, kuri pa- 
laikė tave, kai tavo talentas dar nebuvo įvertintas. 

— Tai tu tiki manimi? 

— Taip, Fabijanai, tikiu. O dabar lekiu taisyti pus- 
ryčių. 

Eva Zilbert ir jos draugas, 
gabus aktorius Fabijūnas 
Grundneris, gyvena Berlyne. 
Eva dirba vienoje autofirmo- 
je. Fabijaną ji myli be jokių 


išlygų, nematydama ir neno- 
rėdama matyti jo trūkumų. 
Tik kai Fabijanas, plačių 
užmojų egoistas, padaręs 
avariją pabėga iš įvykio 
vietos, 0 Eva prisiima kaltę, 
ji supranta, kokia beprasmiš- 
ka jos auka... 


